
MOARA DRACILOR 


Primăvara venise ceva mai devreme pe plaiurile bă- 
năţene, în acel an al mîntuirii, 1616. Ogoarele arate, unele 
chiar şi semănate, abureau sub soarele molcom, prevestind 
un an încărcat de bucate. Barem, dacă peste. vară turcii 
de dincolo de Dunăre i-ar fi lăsat în tihnă pe bieţii plu- 
gari, s-ar fi bucurat și ei de mai mult saţ în zilele vifo- 
roase ale iernii. Însă, oricum, asta nu stătea în voia oame- 
nilor locului. 

Pe drumeagul ce ducea de la Caransebeş către Meha- 
dia, un călător se legăna în pasul domol al calului, 
bucurîndu-se şi om şi dobitoc de razele călduţe ale sfîntu- 
lui soare. După veșminte arăta a fi un oştean în plată, şi 
după toate semnele se afla cam de multişor în şa. Frîul 
atîrna pe grumazul frumosului armăsar, călăreţul odihnin- 
du-şi stînga, care-i atîrna pe lîngă trup, în vreme ce cu 
dreapta se căznea să sufle într-o frunză, aşa cum își amin- 
tea de pe vremea cînd era de-o şchioapă. Îi sălta inima de 
bucurie recunoscînd vreun deal, ori vreun dimb şi chiar 
falnicii stejari, ce păreau că nu mai crescuseră de cînd tre- 
cuse ultima dată pe acele meleaguri. Se scurseseră mai 
bine de şapte ani de atunci și poate că nimeni astăzi nu 
şi-ar mai da seama, văzîndu-l pe ditamai oşteanul că este 
unul şi același cu feciorașul răposatului cnez Iancu de la 
Borlova, plecat în lume să-şi afle rostul. Dorul după fapte 
vitejeşti şi mai ales sîngele străbunilor lui, cnezi din ta- 
tă-n fiu, l-au îndemnat să apuce calea armelor, vînturiînd 
țara în lung şi-n lat, pînă s-a aciuat în Iaşul Moldovei, la 

curtea măriei-sale Io Ştefan vodă Tomșa. Mulți îl sfătuiseră 
să-şi schimbe pînă și numele de Marcu, aşa cum îl căpă- 
tase din botez, şi să se dea drept sîrb, ori neamţ, ca să se 
poată băgu mai lesne lefegiu. Dar el se mîndrea cu stirpea 
lui bănăţeană şi nu vedea pricină să se lepede de un nume 
ce-l purtau atiţia feciori prin Borlova. De vitejie, apăi avea 
ce povesti, căci, de cînd îi lumea, românii din acel colţ de 
ţară tot cu arma-n mînă şi-au păzit ogoarele. 

Ce-i drept, avea o stringere de inimă cînd se gîndea la 
casa părintească, lăsată de izbelişte după moartea mumă-si, 
că neamuri apropiate nu prea avea, însă în satul lor 
nicicînd şi nimeni nu s-a lăcomit la bunurile celui plecat 
vremelnic. Poate că ar mai fi zăbovit prin depărtări, de 
n-ar fi fost mizilit măria sa vodă Tomșa, chiar în toamna 
trecută, şi Marcu nu s-a mai încumetat să bată drumurile 
surghiunului alături de stăpînul său. Nu prea i-a venit la 
indemînă lui Vodă, cînd i-a cerut îngăduinţa să se întoarcă 
acasă, fiindcă domnitorul prinsese mare drag de slujitorul 
credincios care-i fusese bănăţeanul. „Pas, Marcule, cu 
mine, că ne-om întoarce iarăşi în țara Moldovei și mult 
bine are să-ţi fie !“ îi spusese domnul. „Bucuros mărite 
stăpîn, da în ţara turcului mă înăbuș şi doru de 
casă mă sfișiie.« „D-apăi că şi aici în lași fost-ai departe 
de satul tău, ş-ai trăit fără năcaz. ..« „Departe, stăpîne, da 
tot ţară românească să cheamă că îi, și nu m-am știut 
înstrăinat, da'n ţară turcească... parcă-i altcum !% 

Vodă nu mai avusese ce spune și-i dăduse dreptate, of- 
tînd din adîncul rărunchilor, căci urma să apuce calea stră- 
înătăţii şi cine ştia de se va întoarce vreodată, măcar că 
asta-i era nădejdea. Marcu însă i-a făgăduit că de-o fi să 
mai ajungă la domnie, fie în Moldova, fie în Ţara Româ- 
nească, n-avea să pregete a i se înfăţoşa, ca slugă credin- 
cioasă, orişicînd l-ar fi chemat. Din toată inima măria-sa 
l-a îmbrăţoşat ca pe un vechi şi credincios tovarăş de 
luptă, dîndu-i o bunicică răsplată în galbeni, ca să-și în- 
cropească gospodărie răzăşească prin părțile Banatului, 
atît de mult lăudate de Marcu. Atunci abia îşi va fi 
adus aminte feciorul de ochii cei verzi ai Aniţei, codana 
ce lăcrămase într-ascuns la pl&carea lui din Borlova... 

Cam aste gînduri îi treceau prin cap drumeţului, sim- 
ţinîndu-și sufletul potolit ca după o grea viforniţă, cînd 
bidiviul se opri, ciulindu-şi urechile. Marcu nu se îndoi 
că cine ştie ce sălbătăciune îl va fi făcut pe cal să rămînă-n 
loc, măcar că nu se spăiminta din orișice. Prinse pe dată 
frîul, aruncînd frunza de la gură, şi trase şi el cu urechea. 
într-adevăr, din depărtare se desluşea un tropot, iar pe 
acele vremuri nu aveai cum şti dacă cel ce-ţi ieşea în cale 
nu era vreun vrăjmaş. Oricum, paza bună trece primejdia 
rea, aşa că-şi roti ochii după vreun adăpost trecător. Își 
amintea bine că după dîmbul din dreapta șleaului era pe 
vremuri Moara Dracilor, de lingă care începea un colţ de 
pădure, cu desiş încîlcit, unde străinii nu s-ar fi încumetat 
să pătrundă, iar cei din partea locului își făceau cruce şi se 
îndepărtau de un astfel de loc blestemat, aşa că dădu pin- 
teni îndreptindu-se într-acolo. 


Bătrînele ziduri, mucegăite, rămăseseră neschimbate 
de cînd le știa. Un fior îi străbătu şira spinării, aducîndu-și 
aminte cum în copilăria lui se povestea că vîrcolacii şi 
strigoii de la Moara Dracilor sugeau sîngele celor ce cute- 
zau să le tulbure liniştea ; şi se mai zvonea că mulţi oameni 
şi-au pierdut minţile, după un popas în acel loc înfricoşă- 
tor. Dar nu de teamă ocoli el zidurile, ci spre a-și priponi 
calul în desișul lăstărișului, îndepărtîndu-l cît mai mult de 
drurhul-mare. Ajuns în umbra copacilor ce încă nu înfrun- 
ziseră deplin, fu nevoit să se afunde mai adînc în pădure, 
apoi, tiptil, făcînd cale întoarsă, se pitulă după o tufă mai 
răsărită. Dinspre miazăzi, se auzea acum destul de bine 
goana cailor. 

N-avu prea mult de aşteptat, că pe "dată se iviră 
cîţiva călăreţi şi, ca. un făcut, încetiniră tocmai în dreptul 
lui, de parcă ar fi căutat şi ei un loc de popas mai ferit. Pîl- 
cul se opri şi cel din frunte arătă cu braţul zidurile morii, 
apoi cu toţii se zoriră spre locul blestemat. Marcu se lipi 
cu burta de pămînt, fiindcă noii veniţi erau cinci, deși unul 
dintre ei atirna de-a lungul șeii, legat-cobză. Ajunşi 
intre ruine, ceilalți îl traseră pe nevolnic doborîndu-l 
la pămînt şi făcându-l să icnească de durere. După veşminte, 
Marcu înțelese că era vorba de un închinător al profetului. 

— Stăm o vreme, spuse deodată cel ce venise în 
frunte şi părea căpetenie. Ai lui or să treacă fără să le dea 
prin cap că sîntem aici, după care tăiem calea prin spate 
şi ne strecurăm în pădure. 

Oşteanul pricepu totul, întrucît vorbeau sirbeşte, 
limbă ce nu-i: era necunoscută. Îi venea chiar să se dea pe 
față, căci dacă străinii s-ar fi ţinut de vorbă să treacă prin 
pădure i-ar fi văzut calul şi s-ar fi dat astfel 
în vileag. Căpetenia părea a fi un haiduc spătos şi Marcu 
îi cunoștea pe acești oameni, care veşnic se încrîncenau 
cu păginii. Aşa că n-aveau decît să-l spînzure pe turc, 
ori să-i facă ce vor fi poftit, nu era treaba lui. 

— Mirko, zise unul, ce-ar fi să rămînem cu păgînul 
numai doi inşi, iar ceilalți să fugă mai departe, încît ur- 
măritorii să nu-și dea seama că ne-am oprit. 

Marcu se uită la cel ce vorbise, socotind că nu era 
prost deloc, căci era firesc ca urmăritorii să mai tragă şi 
cu urechea din cînd în cînd, spre a-şi da seama încotro 
s-o apuce. 

— Bine ar fi precum spui, măi Koceo, încuviinţă 
Mirko. Vezi tu, frate, că şi-aşa sîntem cam puţinei de-ar 
fi să ne înfruntăm cu spahiii... 

— Atunci n-avem decit să-l spintecăm pe turc, îl do- 
sim aici printre pietre și cînd s-or linişti lucrurile îl du- 
cem în desagă baronului, se băgă în vorbă un altul. 

— Stanko, tu ai face mai bine să-ţi mai ţii fleanca, i-o 
reteză Mirko. Uneori vorbeşte gura fără tine! Deocamdată 
eu poruncesc, și voi aşa să faceţi precum zic ! 

— Spuneam şi eu așa..., încercă Stanko să se apere. 

Nimeni nu-i răspunse. Se așternu o linişte parcă spo- 
rită de apa clipocindă a pirîiașului. Dar îndată urechile 
ciulite prinseră dinspr6 miazăzi şi tropotul înăbușit dar 
crescînd al urmăritorilor. Gemetele prinsului îl făcură pe 
Mirko să se încrunte, iar după o clipită de gîndire zise 
încet : | 

— Koceo, socot că tu ai cugetat bine, așa că vei ră- 
mine cu păgînul, iar după ce osmanliii s-or pierde în de- 
părtare, te tragi frumușşel prin spatele morii, şi dincolo de 
deal te-om întîmpina şi noi. 


— Singur ? ! se miră Kocea. Numai eu cu ăsta... aici 
în Moara Dracilor ? ! 

— Nu care cumva ţi-o fi teamă? rise batjocoritor 
Stanko. | 

— Atunci rămii şi tu, viteazule, hotărî Mirko, țintu- 
indu-l pe cel ce vorbise mai înainte. 

Marcu își dădu seama că haiducii trebuie să fi fost de 
prin 'partea locului, de vreme ce cunoșteau faima bleste- 
mată a morii. I se păru chiar.că l-ar cunoaște pe Mirko, 
insă nu-și putea aduce aminte de unde. Era cît pe ce să se 
dea la vedere, dar se răzgîndi auzind caii urmăritorilor în 
dreptul morii. Nu rămaseră, de fapt, decît Kocea, Stanko 
şi prinsul, că ceilalţi doi se grăbiseră să-i amăgească pe 
turci, atrăgîndu-i pe alte urme. Stanko scoase un cuţitoi 
ciobănesc de la brîu și aplecîndu-se asupra turcului i-l 
propti în beregată, scrișnind : 

— Dacă scoţi un singur cuvînt, te-am spintecat ca pe 
berbeci, cîine ! 

Nenorocitul, chiar să fi avut de gind să dea de ştire 
alor săi, tot nu mai putea face nimic, căci genunchiul greu 
al haiducului abia de-i îngăduia să mai răsufle. Abia după 
ce pilcul de călăreţi trecu, precum o vijelie, stirnind nori 
de praf. Stanko slăbi strînsoarea şi îşi puse din nou cuţi- 
tul la cingătoare, rînjind mulțumit : 

— Te temi, liftă spurcată! Se vede treaba că ţii la 
sufletul tău nelegiuit. 

— Apă! se rugă prinsul, clămpănind din fălci. Pen- 
tru dumnezeu, dați-mi o gură de apă! 

Auzindu-l vorbind sîrbeşte ca și ceilalți, Marcu îşi 
întări gîndul că era vorba de vreun turcit de-al lor, pe care 
voiau să se răzbune. Dădu să se tragă binişor, să plece, 
fiindcă în astfel de răfuieli nu era bine să te amesteci, 
dar. .. deodată simți că i se urcă sîngele în cap, văzînd cum 
Stanko începu a-şi face nevoile stropind fața neferici- 
tului rob. . 

— Asta-i apă pentru voi, nemernicilor ! hohotea el, în 
vreme ce turcul căuta să-şi ascundă fața în ţărînă. 

Fără să mai judece dacă bine face au ba, Marcu se 
repezi cu sabia în mînă asupra celor. doi haiduci, răcnind 
Nnăprasnic : 


— Netrebnicilor ! Feciori de căţea ! Nu vi-i ruşine să 
batjocoriţi o ființă omenească ? Pe amîndoi vă spintec, 
ticăloşilor ! 

Prigonitorii holbară ochii cît cepele, fără a scoate o 
vorbă. În mintea lor, oşteanul, nu putea fi altul decît sa- 
tana, stăpînul locului, aşa că începură grăbit a-şi face cruce. 
O licărire de nădejde se aprinse în ochii celui legat, dar nu 
zise încă nimic, neştiind ce gînduri avea străinul. 

— Tu, spurcăciune, se adresă Marcu lui Stanko, adă 
apă curată din pîrîu şi spală fața ce-ai batjocorit-o ! 

Nemaiașteptînd vreun alt îndemn, haiducul se re- 
pezi să îndeplinească porunca „necuratului“ ce se încăpă- 
tina să nu piară în faţa potopului de cruci pe care şi le 
făceau cei doi. Ba, pentru a se împăca cu „morarul draci- 
lor“ îi dădu și de băut păgînului, ştiind el prea bine că 
turcu-i frate cu dracu de cînd lumea. 

— Poate poruncești, stăpiîne, să-i desfac şi legātu- 
rile ? mai întrebă el cu slugărnicie. Și fără să mai aştepte 
răspunsul, cu lovitura lui măiastră de cuţit, pe loc îl li- 
beră pe prins. 

— Tu ai vrut-o! ridică nepăsător din umeri Marcu. 
Dar dacă-i pe așa, ia dă hangerul acela, şi tu, Kocea, așij- 
derea ! 

Auzindu-se chemat pe nume, acesta își făcu semnul 
crucii înainte de a-i înmîna toate armele ce le avea, apoi, 
ca pentru sine, îşi luă curajul să scuipe : „Piei, satano !“ 

— Lasă, că nu-s chiar dracul, zîmbi Marcu, înțele- 
gînd groaza ce stîrnise în sufletele celor doi. Treaba 
voastră ce veţi face cu turcitul şi unde aveţi să-l eăraţi. 

— Rogu-te străine milostiv, îndrăzni și turcul. Ascul- 
tă-mă şi pe mine, că mare răsplată vei căpăta de mă 
scapi de la acest năcaz. Ajută-mă să ajung în cetatea Ta- 
masvarului şi te voi acoperi cu aur. | 

— N-am trebuinţă de banii tăi, căci asta ar însemna 
multe lacrimi și sînge din partea creștinilor. 

— Dar eu nu sînt turc, ci creştin! se oţări prinsul, 
şi ca s-o dovedească își făcu şi el o cruce mare, zicînd: 
„Mărire tatălui şi fiului și spiritului sfint, acum și pururea 
şi-n vecii vecilor, amen !“ 

— Te pomenești că-i fi vreun popă papistaș, rise 
Marcu. 

— Popă nu-s, doar catolic morlac, fu răspunsul. 

— Atunci, pentru ce te-ai mascat în turc şi cum de 
te-au legat ? Ori lor nu le-ai spus că eşti creştin?! 

__ Vezi-bine că n-au ţinut seamă de vorbele mele, 
fiindcă-s niște tilhari năimiţi de vrăjmaşii mei. Am astfei 
de veșminte fiindcă mă aflu în slujba împărăției, mare 
dregător al padișahului . .. a FR 

— Dracu să te ia, că nu mai înţeleg nimic! Pînă acu 
mi-ai bălmăjit că ai fi creştin și deodată o-ntorci că ești 
omul sultanului. Cum vine asta ? 

— Minte, stăpine, dădu cu gura Kocea, care mai 
prinsese curaj, văzînd că prinsul nu se bucura de prea 
mare cinste la străin. 

— Jur pe rănile Mîntuitorului că nu mint, om bun! 
Eu sînt Gaşpar din Gradaţ, și poate că vei fi auzit de mine, 
ori de neamul meu. 

— De auzit, drept să-ţi spun, n-am auzit nicicînd de 
tine, dar de morlaci, nu zic că nu. Numai că mie-mi place 
vorba limpede, iar vorbele tale... 

Se opri pe dată, căci armăsarul ascuns prinse să 
necheze, așa cum făcea ori de cîte ori cineva străin îi dădea 
tîrcoale. Nu-i mai băgă în seamă pe cei de faţă și începu 
să alerge spre cal, sărind peste un morman de cărămizi. 
Însă abia de mai auzi deznădăjduita chemare a lui Gașpar, 
„nu mă lăsa !“, cînd se pomeni cu o izbitură în moalele 
capului. Îl lovise cineva de după. ruine, apoi încă o lovi- 
tură în burtă și își pierdu firea. Prăvălit la pămînt, mîini 
7dravene îl priponiră îndată cu legături strașnice. 

— Bine c-aţi sosit la vreme, fraţilor! se bucură Ko- 
cea, în vreme ce Stanko izbea cu cizma în coastele 
prinsului. 

— Ce-ai crezut, mă, că ai să scapi de mine? scris- 
nea el furios printre lovituri. Nici frate-tău, dracu, nu te-a 
putut smulge din mîinile mele, spurcăciune! O să te 
belesc ! 

— Ajungă-ţi, Stanko! se răsti Mirko, fiindcă el era 
cel care îl doboriîse pe Marcu. 'Ți-am spus că vreau să-l 
ducem viu domnului baron. Nu știu ce ţi-o fi cășunat pe el, 
că doar nu-l cunoşti. Dar ăsta cine mai e?! întrebă apoi, 
dînd cu piciorul în foalele lui Marcu, care-și venise în sim- 
tire și se zvîrcoli, căutînd să-şi mai slăbească legăturile. 

— Noi crezurăm că-i chiar „ducă-sepe pustie“, dar 
ne-am înşelat, după cum văd că zace, răspunse Kocea lin- 
guşitor. Se vede că tu și pe draci îi înfringi ! 

— După port, pare a fi oştean în leafă, dar de unde 
s-a ivit ?! Cine eşti? îl întrebă Mirko, în vreme ce Marcu 
deschisese ochii şi-l străfulgera cu privirea. 

— Dar v-am spus o dată că nu mă amestec în trebile 
voastre, așa că faceţi bine şi dați-mi drumul să-mi văd de 
drum ! îl înfruntă Marcu. 

— Eşti sîrb? Văd că ne ştii limba, zise căpetenia hai- 
ducilor, neluînd în seamă furia tînărului. 

— Sînt român şi-s feciorul răposatului cnez Iancu de 
la Borlova, despre care poate vei fi auzit. 

— Cum de nu ! Numai că, vezi tu, cel despre care spui 
de mult și-o isprăvit zilele prin ţara leşască, așa că nu mă 
îmbrobodeşti pe mine, răspunse tăios Mirko. Iar dacă-i aşa 
precum zici, pentru ce ai vrut să-l slobozi pe prinsul 
nostru ? 

— Nici vorbă! M-am miîniat numai pentru că omul 
tău l-a batjocorit, legat fiind și de miîini şi de picioare, 
altminteri nici nu m-aș fi arătat la față. 

— Oricum, am auzit cîte ceva din cele ce vorbişi cu 
păgînul. Din astă pricină, nu te mai pot slobozi, ci te vom 
duce acolo unde trebuie și care-ţi va fi soarta altul s-o 
hotărască. Acum, că ştii pe cine ducem, nu se mai poate! 

Cu toate zvircolirile lui Marcu, acesta fu săltat pe 
propriul cal și legat, timp în care Stanko îi împinse pe furiș 
citeva ghionturi, înjurîndu-l printre dinţi. Cu Gașpar pripo- 
nit în același fel şi cu Mirko în frunte, întreaga ceată o 
apucă prin lăstăriș și Marcu se văzu întors din cale, la 
numai cîteva ceasuri de drum pînă acasă. Noroc că nu l-au 
scotocit prin veşminte, că l-ar fi ușurat şi de bănetul ce-l 
avea după cei șapte ani în slujba domniei. 

Îşi aruncă privirea împrejur, pe cît îi îngăduia strîn- 
soarea, şi-l zări pe tovarășul lui de suferință prăbușit pe 
grumazul calului, părînd că nu-şi mai venise în simţiri. 
„Sărmanul, îşi zise, poate că o fi într-adevăr creştin şi s-a 
travestit astfel ca să scape de vreo belea“. Îl observă însă 
eăznindu-se de zor să-și taie legăturile de la mfini, cu aju- 
torul unei întărituri de fier de la obliînc. Socoti că n-ar fi 


2 


fost rău să şi-l facă prieten şi, cum o rupea binişor pe 
limba profetului, îl întrebă în şoaptă : 

— Şi pe urmă ce-ai să faci ? 

Gaşpar săltă capul şi-i zîmbi cu prietenie, de parcă 
s-ar fi cunoscut de cînd lumea. , B 

_— De-aș avea o spadă, altcum aş vorbi cu tilharii 
ăștia ! inut 
Spusese asta cu glas tare, anume ca să-şi dea seama 
dacă vreunul din cei patru ar fi putut să priceapă ce vor- 
beau. 
— la mai tacă-vă fleanca ! se răsti haiducul de lîngă 
el. Ziceţi că sînteţi creştini, dar ciripiţi păgineşte | 
“7 — Se vede că nu ne înţeleg, zise Marcu, satisfăcut 
de încercarea morlacului. 

— Atunci fă cumva să te apropii de mine, că eu m-am 


dezlegat... 

Un nou val de sudălmi veni de la străjeri, dar Mirko 
îi potoli. 

— Lăsaţi-i să vorbească în voie, că după ce or da 
ochii cu domnu baron n-or mai şti cum să tacă. 

Haiducii rînjiră, amintindu-și de vestitul baton 
Czobor, „beutorul de sînge păgînesc“, ba chiar şi de altă 
lege, fiindcă luminăţia-sa nu prea stă să aleagă. 

— Dă-te cît mai lîngă mine, urmă Gaşpar cu prefăcută 
voce plîngăreaţă, ca și cînd s-ar fi văitat. Eu aveam 
un pumnal la coburi și, de nu mi l-au luat, îți tai legă- 
turile de la mîini, dar să nu te dai de gol, ci să te prefaci 
că încă mai eşti în laţuri. Cînd am să-ţi spun eu, sări 
asupra tîlharului de lîngă tine şi smulge-i spada. Pe urmă 
ne-om descurca noi. Ai grijă ! s 

Marcu nu era fricos de felul său, dar cutezanța mor- 
lacului i se păru din cale-afară. Oricum, nu avea de ales. 
„Numai de-ar fi cuțitul la locul lui !“, gîndi în vreme ce 
se apropiase de Gaşpar. Își simți mîinile slobode, tocmai 
pe cînd Kocea se răstea la ei să nu mai meargă aşa de 
aproape. Se auzi apoi un răcnet de moarte din pieptul lui 
Stanko, prăbușit cu inima străpunsă de pumnalul morlacu- 
lui, în vreme ce Marcu, smulgînd spada străjerului de lîngă 
el, îi reteză capul dintr-o lovitură, cu propria lui armă. 

Totul s-a desfăşurat cît ai bate din palme, încît cei- 
lalţi au rămas împietriţi, pe cînd cei doi cutezători, dînd 

pinteni cailor, s-au năpustit printre ei ca două năluci, 
făcîndu-se nevăzuţi. 

— Ce-a mai fost și asta?! întrebă Mirko, făcîndu-și 
cruce. i 
— Doamne apără ! bolborosi şi Kocea, cu ochii năuciţi. 
Ce să fie ? Tartorul . . . care se dădea drept feciorul cnezului 
din Borlova. .. l-a înșfăcat pe turc şi l-a dus cu el... că făp- 
tură omenească n-ar fi fost în stare de asemenea ispravă .. . 

— Am ştiut eu că feciorul acela îi mort de mult, se 
înfioră şi Mirko, uitîndu-se îngrijorat împrejur. 

Abia atunci își dădură seama că tovarăşii lor, ucişi, se 
bălăngăneau încă pe caii care păşeau nestingheriți alături, 
de parcă nu s-ar fi petrecut nimic deosebit. 

— Dumnezeu să ne ţină, frate dragă, făcu Mirko, 
dar cu asemenea plăsmuiri ale iadului eu n-am să mă mai 
pun la încercare. Domnul baron n-are decît să-şi năimea- 
scă alţi oameni, că eu unul nu mă mai bag! 


— Nici eu! şopti Kocea, închinîndu-se din nou. 


SOLUL ÎMPĂRATULUI 


Cetatea Cladovei se afla la porţile de miazăzi ale Tran- 
silvaniei, avînd în grijă să împiedice orice încălcare a 
vrăjmaşului care ar veni din părțile bănăţene. E drept că 
tot aşa de bine ar fi “prins şi celor din Banat, pentru a 
stăvili năvălirile din miazănoapte, către plaiurile lor. Pe 
acele vremuri însă, cetatea supusă alteţei-sale ilustrissime 
Bethlen Gabor, principele Transilvaniei, şi condusă de ves- 
titul căpitan Decsy Iozsef, om de mare credinţă, nu era 
falnică şi nici vestită ca altele, dar nu o dată s-au bătut 
turcul cu neamțul rîvnind la stăpînirea ei. Poate 
și din astă pricină, multe solii și dintr-o parte şi 
din alta şi-au încrucişat drumurile printre zidurile cetăţii. 

Asa se întimplase şi în acea primăvară timpurie din 
1616. cînd Decsy l-a primit cu toată cinstea pe căpitanul 
Hans Oster, omul de taină al sfetnicului împărătesc 
Ulrich von Butting. Ospeţindu-l ca o gazdă bună ce se afla, 
căpitanul cetăţii poate că s-ar fi şi despărţit de el ca buni 
prieteni, dacă a doua zi n-ar fi venit de la Deva baronul 
Czobor Istvan. Întimplările de mai apoi au curmat însă 
acest firav început de prietenie între cei doi ostaşi. Baro- 
nul avea faimă de om crud şi nu se ivea decît în împreju- 
rări întotdeauna urmate de moarte. 

Abia descălecat, Czobor întrebă de căpitanul austriac 
şi porunci să-i fie înfățișat chiar în odaia de lîngă temniţă, 
unde, cu sprijinul gîdelui Ioska, osîndiţii mărturiseau şi ce 
nu visaseră măcar. Decsy, la rindul său, fu nevoit să ia parte 
la astă cercetare grabnică, după cum se cuvenea unei slugi 
credincioase a prinţului, dar mai cu osebire pentru a lua 
seamă în viitor cum trebuiau primiţi unii străini în ceta- 
tea Cladovei. 

Legat de miini şi de picioare, în scripeți, nefericitul 
Oster urma a fi întins din încheieturi ori de cîte ori Czobor 
făcea semn cu mîna spre loska-gidele. ý 

— Acum poate ai să-ți aduci aminte ! zise batjocoritor 
Czobor către chinuit, după cea dintîi întindere. 

Neobişnuit cu durerea, austriacul începu a spune tot 
ce ştia, uimindu-l chiar și pe baron cu cîtă ușurință îşi 
„dăduse drumul“ acest boieraș de curte. 

— Trebuia să întimpin solul turcesc care vine la Praga, 
pentru a-mi da o scrisoare... 

— Ce scrisoare ? 

— Nu ştiu! ` 

Czobor făcu semn călăului și un urlet străbătu încă- 
perea. 

— Ţi-ai adus aminte? 

— Jur că n-am habar, se tîngui solul împărătesc. 
Aveam însă a-i da de ştire că î se pregătește o capcană, iar 
eu trebuia să iau de la el scrisoarea ca nu cumva să cadă pe 
alte mini. 

— Despre ce capcană vorbeşti ? 

— Cine anume a întins-o eu n-am de unde şti, dar 
era vorba să fie ucis pe lingă Belgrad. Stăpinul meu, dom- 
nul conte, aflind din vreme l-a povăţuit să treacă Dunărea 

pe la Severin şi să apuce drumul Banatului, dar se vede 
că au aflat în răstimp și vrăjmaşii noştri și acum il aşteaptă 
la Gyula.. 

— Cui să-i fie de trebuință viața turcului ?! gîndi 
Czobor cu glas tare. Nu minți ? şi mai făcu un semn către 
călău. 

— Nuuu! răcni Oster. Jur pe Sfinta Fecioară că am 
spus adevărul ! 

— Atunci, spune cine-i sînt dușmanii ! 

— Venețienii ! Ei nu vor pace între noi şi turci şi 
solul nu trebuie să ajungă la curte. Ucigîndu-l în drum, 
vor da vina pe noi, iar sultanul, mînios, va porni iarăşi la 
bătaie. Dacă nu l-au putut atrage pe la sîrbi, îl vor omori 
la Gyula. 

— Da, bine gindit! mormăi baronul. Dar scrisoarea ? 

— Aveam s-o duc domnului conte, fără s-o desfac. 

— Şi nu ştii despre ce e vorba în ea? 

— Jur... 

— Lasă jurămintele că nu ţi-s de folos. Ia mai saltă-l 
Ioska !Un vaiet prelungit şi sîngele parcă fugise de pe faţa 
bietului Oster, albă ca varul, fie de durere, fie de spaimă. 

— Nu ştiu ! bolborosi chinuitul. 

— Să zicem că te cred, dar spui că von Butting te-a 
trimis ? 

— Da. 

— Împăratul ştie ? 

— De la majestatea-sa e scrisoarea. 

— Ahaa, cfine !Ziceai că nu ştii ce scrie în ea! 

— N-aveam cum să aflu, fiindcă nu mi s-a spus și eu 
n-am văzut-o niciodată, se grăbi să răspundă bietul sol. 

Baronul rămase o vreme pe gînduri, spre nedumerirea 
lui Ioska, fiindcă nu era obișnuit să dea osinditului răgaz 
să răsufle. Totuși Czobdr nu-i mai făcu semn, ci îl întrebă 
pe Oster : 

— Turcul te cunoaşte ? Te-a văzut vreodată ? 

— Ba! 

— Atunci, cum era să ştie cine ești şi să-ţi înmîneze 
scrisoarea ? Aveţi vreo înţelegere, vreun semn anume ? 

— Pa! Eu trebuie să-i dau un inel al domnului conte 
von Butting şi să-i spun „Gradatz“, iar el să-mi răspundă 

„Ulrieh“, după care prin viu grai să-i cer scrisoarea ma- 
jestăţii-sale şi să-l previn de primejdia de la Gyula. 

— Ala-i inelul, de pe mîna ta ? 

— Da! răspunse nefericitul aruncîndu-și privirea spre 
inel, parcă mirat că i-a mai rămas pe deget. 

— Ioska, dă-mi-l ! porunci baronul. 

Călăul rînji a mulțumire şi cu un cuțţitoi reteză degetul 
dintr-o singură mișcare, vrînd să-şi arate dibăcia. Răcnetul 
solului umplu din nou încăperea, în vreme ce ucenicii gi- 
delui puneau păcură pe rana deschisă spre a-i opri sîngele. 

— La Gyula? urmă Czobor, de parcă ar fi stat de 
vorbă la un pahar de vin, te întreb dacă la Gyula tot ve- 
neţienii îl aşteaptă ? 

Oster nu mai avu putere decît să încuviinţeze din cap, 
dar baronul, nemulțumit, făcu din nou semn. 

Jur pe rănile Domnului că nu știu altceva, gifii aus- 
triacul sfirşit de durere. 

— Așa se pare ! conchise Czobor. Ioska, saltă-l de tot ! 

Un urlet neomenesc îl făcu pe căpitanul cetăţii să-și 
astupe urechile, căci gidele trăsese scripeţii pînă i-a smuls 
nenorocitului-amindouă braţele deodată, iar trupul chinuit 
se prăvăli fără viaţă în celelalte legături. Decsy nu era mi- 
los de felul său, dar era om drept şi cuteză să-l întrebe pe 
baron : 

— Nu mărturisise oare tot ce ştia ? 

— Ba, tocmai ! De aceea nu mai aveam nevoie de el. 

Călăul aşteptă cuviincios să termine vorba căpitanul, 
apoi îl întrebă pe baron : 

— Vreţi să-l trezesc ? 

— Nu! Fă-l bucățele și dă-l cîinilor! N-ai auzit că 
și dumnealui, căpitanul Decsy, este de părere că a spus tot 
ce știa ? 

— Am înțeles, înălțimea-ta. rînji tiganul lingîndu-și 
buzele subțiri cînd simţi punga burdușşită aruncată de 
baron. 

Ieşind din încăpere, Czobor întinse degetul însîngerat 
cu inelul spre Decsy, care se trase scîrbit inapoi. 

— Scoate-l și spală-l bine, că doară n-o să-l arătăm 
turcului chiar așa ! Apoi, văzînd privirea oșteanului, baro- 
nul adăugă zimbind: Să nu mă crezi o fiară însetată 
de singe, cum mi s-a dus vestea, dar nu era să-i dau dru- 


17 


2 — în slujba domniei — II. 7 


mul acasă, să se plîngă de ce-a păţit. Ba, pot spune că am 
făcut o faptă milostivă, scurtîndu-i chinurile. 

Decsy încuviinţă în tăcere, fiindcă dacă ar fi deschis 
gura nu şi-ar mai fi putut stăpîni nodul din gât, și n-ar fi fost 
pe placul oaspetelui crăiesc să vadă ce mîncase el, chiar 
şi cu o zi mai înainte. Vru să plece, chipurile să-și facă 
nevoile, dar Czobor îi spuse că-mai are nevoie de el. 

— Caută-mi pe dată un om de credinţă, să-l pot tri- 
mite în locul lui Oster, dar să mi-l aducă pe turc legat- 
burduf, aici ori la Caransebeş ! 

—  Întîmplător, răspunse căpitanul, am chiar acuma la 
mine un haiduc sîrb, fost cătană împărătească. Pentru bani 
buni, ar încerca să-l prindă și pe pașa de la Buda. 

— De bună-seamă că am să-l răsplătesc și chiar bine 
de tot, numai treabă să facă. Cheamă-l să-l văd și eu! 

După o vreme, răstimp în care baronul se ospătase cu 
cîteva bucăţi de pastramă de căprior stropite cu pălincă, 
se înfățișă un vlăjgan spătos, îmbrăcat ca oamenii de la 
munte. 

— Eu îs Mirko, luminăția-ta ! se închină el scurt. 

— Uite ce-i, feciorule, zise Czobor scobindu-şi dinţii 
cu unghia. Pe lîngă bani, eu îţi pot înlesni şi iertarea tu- 
turor fărădelegilor ce ai făptuit pînă acum, de mă slujești 
cu credinţă și pricepere. 

— Dar eu îs cinstit, măria-ta ! Domnu căpitan Decsy 
mă știe doar... 

— Nu-mi pasă! Faci cum ştii, chiar și moarte de om 
la nevoie, dar mie să-mi aduci, mort-copt, pe un dregător 
păgîn pe care ţi-l voi spune eu. 

— N-are- să fie treabă lesnicioasă, înălțimea-ta . .. 

— Eu nu mă tocmesc ! Îți dau cît îmi ceri şi se-nţe- 
lege că de mi-l aduci viu capeţi și mai mult. Lesne nu-i, 
vezi-bine, fiindcă trebuie să-l smulgi din mijlocul cîtorva 
sute de spahii, dar de izbutești, te îmbogățesc ! 

— Te descurci tu, Mirko, doar n-ai să mă dai de ru- 
şine față de domnul baron, se băgă și Decsy în vorbă. Tu 
cu oamenii tăi ţineţi piept şi unei oştiri turcești, la nevoie, 
îl mai lăudă el. 

— De, știu și eu ? săltă din umeri haiducul. 

— Ai să capeţi ceva semne anume şi cînd vei da față 
cu păginul va crede că ești de-al lor, spuse și Czobor. Are 

ne, unde vei pofti, dacă-l păcălești. To- 
intre ostașii lui. Ce zici ? | mai 
— Asa parcă îmi mai- vine la socoteală ! se învei 
Mirko. Însă ar mai fi o hibă : nici eu şi nici tovarășii mei 
nu cunoastem boabă din spurcata lor limbă. Cum avem să 
ne înțelegem ? F a 
__ După cite ştiu eu, răspunse baronul, turcu-i sirb. 
Da. să nu te miri! E în slujba sultanului, și se zice că ar 
fi rămus creştin papistaş și că vorbeşte sîrbește ca și tine. 
—- Dacă-i aşa, va fi fiind vreun croat, că ăia se în- 
chină papii, dar oricum, ne-om înțelege noi! Cînd trebuie 


să meargă după ti 
tul este să-l scoţi d 


să plec? i 

— Pe dată. Dar bagă bine de seamă, de te-or prinde, 
să nu cumva să pomeneșşti numele nostru, că nu mai ai 
scăpare, ori de la el ori de la mine ! 

—- Eu zie să-l dovedesc, că doar de-aia mă duc! făcu 
morocănos haiducul, dar, de-o fi aşa precum zici, să n-ai 
grijă măria-ta, că mi-oi ține gura. Unde să ţi-l aduc ? 

— La Caransebeş, la hanul lui Tănase-olahul. Și vezi, 
nu mă face să te aștept zile în șir. 

— Prea-bine ! și Mirko plecă îndesîndu-și căciula pe 
cup, după ce se înţeleseră și asupra răsplăţii. 

Chiar de a doua zi plecă și baronul, spre uşurarea lui 
Decsy, care, pe lîngă merinde și beutură, îi mai dădu și 
o roată de cătane să-l însoţească. Ajuns la Caransebeș, abia 
își rinduise oamenii prin cămările hanului, unii chiar şi 
prin tirg, că se pomeni cu Mirko, venindu-i cu mîna goală. 

— Ce făcuși, nenorocitule ? Nu l-ai prins ? 

— Ba, de prins l-am prins eu, numai că l-am scăpat! 

—- Cum vine asta ?! ~ 

— Păi, luminăția-ta nu mi-ai spus că am a mă în- 
frunta și cu diavolii... şi iacă, la Moara Dracilor și-au bă- 
gat coada și l-au slobozit ! 

-— Mă, tu te-ai ţicnit, ori îţi baţi joc de mine? Ce 
prostii îţi umblă prin minte ? Sînt eu omul să mă prosteşti 
cu basme de adormit plozii ? Spune degrabă ce-ai făcut şi 
cum de ti-a fugit ! 

— Apăi să-ţi spun, măria-ta : totul a mers ca pe roate, 
după povuța ce mi-ai dat, și l-am găbjit pe păgîn, legîn- 
du-l fedeleș. Ne îndepărtasem o postată de drum, cînd sa- 

tana le-a dat de veste spahiilor și ne-au luat urma. Ce era 
să facem, că doar veneau vijelie după noi?! Ne-am ascuns 
la o moară părăsită, fără să ne dăm seama că era un loc 
blăstămat. 

— Moara Dracilor ? 

— Aşa-i spune. Numai că acolo i-a venit necuratul 
în ajutor și ni l-a suflat din ghiare, ba mi-a mai ucis și 
doi oameni. 

— Măi Mirko, tu ai beut, ori ţi-a luat dracu minţile. 
Ce fel de povești îmi îndrugi ? 

— Nu te minia, luminăţia-ta, că nu adaug nici atitica. 
Precum spusei, tocmai ne trăsesem la fereală să treacă pu- 
hoiul spahiilor, cînd ucigă-l-crucea s-a înfățișat ca un 
oștean din Borlova, despre care se ştia că-i dus pe lumca 
aialaltă. Eu nu i-am dat crezare, ba l-am mai și legat ală- 
turi de turc, dar pe cind ne vedeam de drum şi-a lepădat 
toate funiile de pe el, i-a scurtat de cap pe cei din preajmă 
și s-a repezit în zbor, nălucă, prin văzduh, tirîndu-l și pe 
turc, cu cai cu tot. 

— Mă dobitocule, şi-a bătut joc de voi! Cine ştie cum 
îl veţi fi legat, iar oșteanul ălă... de unde ziceai că e? 

— Din Borlova, dar îi mort de ani de zile! 

— Vită încălțată! V-a prostit borlovanul și vi l-a su- 
flat de sub nas pe turc. Mai bine mă înțtelegeam cu el, nu 
cu tine, măgar cu coarne ce ești! Acolo trebuie să-l fi dus 
pe turc, iar voi ați împuţit nădragii de frică. Ia-ți banda 
şi cată-l în Borlova și fără păgîn să nu-mi vii că un ban nu 
capeţi ! Ai priceput ? 

— Nici că ţi-oi cerc, domnia-ta, răspunse înciudat 
Mirko. Cît despre „bandă“, cum spuseși, apăi nu mi-au mai 
rămas decit doi feciori și nu vreau să-i mai bag în bucluc. 
Rămii sănătos, domnule baron ! 

— Uşurel, poruihbelule, ușurel, că nu scapi tu chiar 
așa, făcu Czobor rînjind. Mai întîi să-mi dai inelul şi scri- 
soarea ce ai scos-o de la turc. 

— N-am luat nimic de la ei şi nici nu ştiu la ce 
gindeşti. Cît despre inel, a rămas în sînul lui, că acolo și 
l-a băgat de cum l-a văzut şi n-a fost treaba mea să-l sco- 
tocesc ! Iar la Borlova, să afli luminăţia-ta că nu mă duc. 
de mi-i da şi averile lui Iov. Rămii cu bine! 

Baronul începu să spumege și chiar își trase spada pe 
jumătate din teacă, Că pa pălească pe la spate. “ 
răzgindi însă și porunci unui ho nog să se ia pe urma sîr 
bului, cu vreo cîțiva oşteni, şi să-i facă de petrecanie. 
Însă Mirko se strecură din han pe nevăzute și se în- 
dreptă spre poarta tîrgului de către „Cladova, unde îl 
aştepta Kocea cu call. Trase citeva înjurături sirbeşti baro- 
nului si își făgădui să nu-i scape prilejul să-l scarmene 
cîndva. Furat de gînduri, nu băgă în seamă umbrele ce se 
furişau hoţește pe lîngă garduri, dar cînd mai avea cîțiva 
paşi pină să ajungă la cai, se pomeni împresurat de vreo 
zece cătane. u 

— Dă-te prins, Mirko! răcni la el hotnogul, care-i 
purta o veche ură. _ l 

— Ba să prinzi pe mumă-ta, Ciine ! răspunse haidu- 
cul smulgîndu-și spada. 

Cel dintîi oștean ce avu nenorocul să se avinte spre 
el se prăvăli cu un răcnet de moarte şi cu coșul piep- 
tului străpuns. Asta îi făcu pe ceilalți să se poticnească, 
nemaicutezînd să-l lovească pieptiș, dar hotnogul nu le 
dădu răgaz. 

— Pe el feciori! Cine-l dovedește capătă un galben 
si o butie de vinars. 

Baronul îi făgăduise o pungă de bani, știind el bine 
că nu avea să-i dea nimic, în caz de izbiîndă, dar oşteanul 
o luă de bună şi socoti că numai un galben ajungea pentru 
o cătană de rînd. Îl cunoștea pe sîrb, căci se mai înfrun- 
taseră în alte rînduri, așa că se ţinea mai la o parte, tri- 
mițîndu-şi oamenii să se bată şi pentru el. 

Cu toată fereala hotnogului, o puternigă izbitură, ve- 
nită pe neașteptate, îi crăpă ţeasta, prăvălindu-l în colbul 
uliței. 

— Aici-s, Mirko ! strigă Kocea. 

-— Dă-i cu sete ! îi răspunse acesta bucuros. 

-- L-am mîntuit pe ăla de poruncea ! 

— Atunci, hai și cu ceilalţi, că vin și ai noștri pe dată. 

Kocea n-a prea înțeles cine trebuie să le sară în aju- 
tor, căci știa că altul nu mai era în viaţă dintre ai lor, în 
schimb cătanele auzind că rămăseseră fără căpetenie, ba 
mai veneau și alţii cu care să se bată, dădură bir cu fugiţii, 
lăsînd trei morţi, cu hotnog cu tot. 

— Faină treabă ! îl lăudă Mirko pe ortacul lui, şter- 
gindu-şi spada de veșmintele unuia dintre cei prăvăliţi în 
ghearele morţii. Acum hai, fuga către Cladova, că de nu, 
„beutorul de singe“ nu se lasă pînă nu dă de gus- 
tul nostru. 

— De ce la Cladova?! se miră Kocea. Tocmai în 
gura lupului ? Şi nu-i aşteptăm şi pe ceilalți de care spu- 
neai mai adineauri... 

Mirko rise şi-l trase de braţ către cai. 

— Nu așteptăm pe nimeni, am spus doar aşa, ca să 
se sperie proștii. La cetate însă nu are să ne caute, gîn- 
dind şi baronul asemenea ție. Apoi, nici Decsy nu 
mă vinde ! 

Cu tot întunericul ce se așternuse, fiind o noapte fără 
lună, cei doi apucară drumeagul ce ducea către miază- 
noapte, tocmai la ceasul potrivit, fiindcă în urma lor se au- 
zeau nişte strigăte care nu mai lăsau nici o îndoială că fuga 
le fusese dezvăluită. Mai odihnindu-și caii, mai trăgîndu-şi 
sufletul la pas, după miezul nopţii zăriră și umbra întune- 
ceasă a zidurilor cetăţii. Nu aveau să pătrundă chiar 
atunci, așa că se traseră lîngă un tufiş, căutînd să aprindă 
un focușor, pentru dezmorţire. "Deodată însă, în preajma 
șanțului cu apă, zăriră niște lighioane ce păreau a sfirteca 
o pradă. 

— Lupii! şopti Kocea, de parcă i-ar fi fost frică să 
nu-l audă. 

— Ba eu aș zice că-s mai curînd niște javre de cîini, 
după cum scheaună şi miriie. Dar de unde atita belșug de 
carne în cetate, ori vor fi prins vreun ied de căprior ? Ia 
hai să vedem! Și Mirko apucă un vreasc aprins, îndrep- 
tându-se spre locul cu pricina. Cîiņpii însă le arătară colții, 
hotăriți să nu-şi lase prada cu ușurință, așa că cei toi fură 
nevoiţi să-i alunge cu lovituri de spadă pentru a vedea 
despre ce-i vorba. Cu ochii după fiare, Kocea se împiedică 
de ceva rotund, care se rostogoli printre picioarele lui. 
Era o căpăţină de om! Mirko, la rîndul lui, se prăvăli în 
mijlocul haitei, lunecînd pe niște maţc, care nu puteau fi 
decit ale aceluiași nenorocit dat hrană cîinilor. . 

— Ptiu drace ! înjură el izbind cu picioarele în șarlele 
ce se aruncau asupra lui. Sări Koceo de mi-ajută, că mă 
sfirtecă joavinile ! 

Numai cu ajutorul focului izbutiră în cele din urmă să 
împrăștie cîinii înfometați, traşi acum la margine ȘI pri- 
vind cu jind la cei doi nepoftiţi ce căutau să stringă într-o 
desagă rămăşiţele ospăţului. Apoi, frînţi de osteneală şi ca 
să nu mai rămînă în preajma ciinilor spurcaţi la carne de 
om. cei doi haiduci se traseră mai în desişul pădurii din 
preajmă şi îndesindu-se in scorbura unui copac bătrin se 
cufundară într-un somn fără vise. Cind îşi dezlipiră pleoa- 
pele soarele -era de două sulițe pe cer, iar caii priponiți în 
mă fornăiau a nerăbdare. - 


rea š PAREA a 
i, r Le-o fi sete! zise Kocea, ridicîndu-se în capul 


oaselar. 

— Hai să-i adăpăm în cetate, răspunse Mirko, mai cu 
seamă că avem să ducem şi desaga asta blăstămată. 

În pasul domol al cailor pătrunseră pe poarta Cladovei, 
cerînd să fie primiţi de căpitanul Decsy. 

— Fă bine, domnia-ta, zise Mirko cu glas domol, trîn- 
tîndu-i desaga la picioare, poruncește slujbă de îngropă- 
ciune și dă pămîntului oasele ăstui nefericit, că mare păcat 
îţi faci să lași carnea de om la gura cîinelui. 

— Sărmanul Hans Oster ! oftă Decsy. lată ce-a ajuns ! 

Usa se deschise şi un slujitor își vîri capul. 

— Luminăţia-sa domnul baron Czobor a poruncit, 
jupîn căpitane, să-i înfățoşezi pe cei doi oameni cu care 
te afli, în odaia lui Ioska.. . 


GAȘPAR DIN GRADAȚ 


— Acum ce-om face? întrebă Mareu pe tovarășul 
său de fugă. Scăparăm de hăituire, dar nu perkru 
multă vreme. 

— Se pare că 'ne-au pierdut urma, răspunse Gaşpar. 


— Ce-i drept, nu se mai aud. 

— Dar nici nu ne oprim cît mai e lumină, că frun- 
zisu-i cam rar şi lesne putem fi zăriţi. 

" — Hai la mine, la Borlova, şi ne ascundem vreo două 
zile, după care poţi să-ţi vezi de drum. 

— Tocmai acolo nu! Va fi primul loc pe care-l vor 
cerceta, cîtă vreme ai apucat să le spui că eşti borlovan. 

— E drept că m-am cam fălit cu satul meu, dar nici 
nu mă aşteptam la asemenea întorsătură. 

— Viaţa oşteanului numai de astea are parte, şi după 
veșminte văd că faci parte din tagma lor. Dar s-o lăsăm 
acuma și să vedem ce-am putea face. De întors la oamenii 
mei, nu va fi cu putinţă, așa că vom merge la Caransebeș. 

— De ce tocmai acolo ? ! se miră Marcu. 

— Nu spuneau ei că acolo voiau să mă ducă? 

— Ba da. i 

— Ei vezi? Acolo se află tartorul cel mare, care mă 
vinează, şi ard de nerăbdare să-l dibăcesc, fără ca el să 
ştie. Pe de altă parte, cei doi haiduci care au scăpat se vor 
duce tot la el, căci spre Mehadia ar da peste oamenii mei 
şi nu le va fi pe plac întîlnirea. Mai curînd socot că ne vor 
aţine calea, pindindu-ne pe drumul către Tamasvar, unde 
însă vom ajunge mai pe urmă. 

— Află, prietene, răspunse Marcu înțepat, că noi bă- 
nățenii îi zicem Cimişoara şi te poftesc și pe domnia-ta 
să-i spui la fel, dacă într-adevăr nu ești turc. Al doilea, eu 
m-oi duce la mine acasă, că acolo mi-i drumul! 

— Bine! rise morlacul îngăduitor. Așa am să-i spun 
în veci, mai çu seamă că sînt și eu oarecum român. Cît de- 
spre despărţire, doar n-ai să mă lași de izbelişte la necaz. Nu 
prea cunosc limba, nu știu locurile, şi cum sint îmbrăcat 
nu apuc să trec de prima așezare și mă află vrăjmașşii. 

Marcu înţelegea prea bine că jturcitul“ avea drep- 
tate. Îi și plăcea tînărul acesta cutezător, căci, deşi își lä- 
sase barba mare, se vedea cît-colo că era cu cîțiva ani mai 
tînăr decit el. L-ar fi însoţit bucuros, însă îl trăgea aţa 
către casă. Și poate că după aceea n-ar fi zis că nu s-ar 
vîntura iară... P 

— Hai să facem învoială cinstită. Merg cu domnia-ta 
pînă la Caransebeș ori pînă dai de oștenii ce te întovără- 
şeau, după care ne luăm rămas bun și mergem fiecare 

mă, de-ţi va fi trebuinţă de mine 


de ni-i voia. Mai pe urmă, ; : > 
i fiindcă una-i Borlova în tot 


ştii unde să mă cauti, 
Banatul. 


__ Fie și-aşa! Tot e ceva, că pînă la Cimișoara nu 


văd unde n-ar fi primejdios pentru noi Şi uite că se înse- 

rează, n-am minea Je a oi nimic toată ziua şi nici 
” a e 2 A 

pi isa on ai ati de cît, trebuie să se arate și Caran- 

sebeșul în calea noastră. Și de intrăm pînă închid porțile, 

aflăm şi ceva odăi la vreun han. De pildă la Tănase. . . 

— Nici asta nu se poate! Bună ar fi o gazdă oarecare, 
nu unde se vintură multă lume. 

— Păăi, să zic că aș ști eu ... ceva neam de-al meu, 
pe uliţa cojocarilor ... de va mai fi acolo. | 

— Trebuie să încercăm, fiindcă ar fi tocmai ce ne 
lipseşte și mi s-a făcut şi foame și sete. 

într-un tirziu, se pomeniră chiar la porţile tirgului. 
Aici, altă dandana ! Veșmintele lui Gașpar, deşi de stofă 
scumpă, erau cam zdrenţuite și murdare, iar pe deasupra 
mai erau și turceşti, ceea ce dădea de bănuit cinstiţilor 
străjeri ai tirgului. A trebuit ca Marcu să îndruge verzi și 
uscate, că prietenul său, sîrb fiind, fusese prins de turci, că 
el l-a scăpat, dar cum era cam goluţ, a luat hainele unui 
paşă ucis chiar atunci... și așa mai departe. Poate că și 
povestea bănățeanului să fi prins, ori numai faptul că 
Gaşpar vorbea sîrbeşte ca pe apă, în cele din urmă li s-a 
îngăduit intrarea în oraş. Dar cel mai mult le-a ușurat 
treaba punga cu creițari dăruită de Gaşpar străjerilor, ca 
să cinstească pentru ... izbînda lui asupra turcilor. Cînd 
ajunseră la meşterul cojocar Ghilezan, neamul lui Marcu, 
se aprinseseră luminile pe la casele oamenilor. 

— Uică Lăzărel! Uică Lăzărel ! strigă Marcu bătînd 
cu un pietroi în poartă. Dulăii lăsaţi slobozi peste noapte 
se repeziră Ja poartă, stirnind și pe alţii din vecini. 

— Care-i acolo ? se auzi o voce groasă din tîrnaţ. Cine 
mă strigă ? 

, — Noi ni-s, uică Lăzărel! Io, Marcu, şi un prieten. 

— Ei, că doar nu-i fi tu, Marcule, bată-te nărocu. Păi 
tu mai trăieşti ? 

— Vezi-hine! Și să mai ştii că și de girbaci îmi mai 
aduc aminte, rîse feciorul. 

— Atunci tu ești, puiule, rîse și gazda, care ajunsese 
între timp la poartă, dînd cu bitul după cîini. Entraţi, dragii 
mei, să vă văd în casă la lămpaş, că stele nu-s! 

Îi împinse de la spate îmbietor, apărîndu-i de dulăii 
care nu voiau să se lase, bagsamă că simţiseră miros de turc 

— Bine v-am găsit sănătoşi! zise Marcu și sărută 
mîna femeii care-i întimpinase în prag, apoi îl îmbrăţișă 
pe cojocar. 

— Tacătă-l muiere, ce voinic s-o făcut! se fuduli 
uica Lăzărel cu nepotusu ... Ha... ha...! rise el cu voie 
bună. Şi lumea spune că s-o prăpădit... 

— Văzut-am şi moartea, nu zic nu, îl întrerupse 
Marcu. Numai că nu i-o plăcut de ochii mei şi m-o 
lăsat în pace! 

Alte rîsete şi voia bună-i cuprinse pe toţi, încît uica 
Lăzărel de bucurie îl îmbrăţişă şi pe străin. Se mîhni însă 
cînd auzi că nu știe decit sîrbește, iar cînd îl mai văzu 
şi la lumina lămpii că era cu șalvari, se miînie de-a 
binelea. i 

— Dă ce m-ai lăsat, Marcule, să mă spurc şi să ţuc 
păginu ? 

— Dar nu-i turc, îi creștin ! Numai cu slujba-i la îm- 
păratul păgînilor, îl linişti oarecum nepotul. 

— Dacă-i așa, hai să fie, însă mie tot păgîn îmi pare 
pînă nu i-oi da niște nădragi d-ai mei şi-o semăna a om. 
Nu de alta, dar să pot înghiți bucătura, că altcum mi-ar 
sta în guşă. 

Auzind dorinţa gazdei, Gaşpar se bucură să scape de 
afurisiții șalvari, care îl dădeau de gol pretutindeni. 

— Hait, gătaţi-vă şi să cinstim cîta răchie! îi zori 
uica Lăzărel. Tu, muiere, dă fuga după niște afumături, 
ca să meargă mai slobod beutura ! 

— Omule, tu te-ai bolinzit, că doar azi îi post și nu 
se cade să te spurci. Ia, că mai avem fiertură... 

— Las-o ciorilor! o repezi bărbatul. Țină ele postu, 
că oamenii-s flămînzi şi osteniţi, iar tu îi pofteşti 1° 
zamă ? ! Fă bine și adu ce ţi-am poroncit, că așa se cuvine 
obrazului. .. Spune și tu, Marcule ! 

— Mai încape vorbă ?... Dar mîncăm şi noi ce s-o 
găsi, că de foame, drept să spun, la amîndoi ne chiorăie 
maţele. 

îl bătu gazda pe umăr. Dar turcu 
aţi ? Se spune că nu li-i îngăduit... 
fometat, ar minca un porc întreg! 
d de ce să nu se înfrupte cu dul- 


— Las'pră mine ! 
tău mîncă şuncă şi cîrn 

— Cit îl ştiu de-nii 
Cum el îi creștin, nu vä 


eaţa cărnii de porc. , | 
j Pa Ana întinse ștergar curat pe măsuța de lemn şi, 


după ce oaspeții se spălară pe mîini, aduse o pită marc cît 
roata de car, cu coaja rumena de-ți lăsa gura apă, apoi şi 
celelalte bucate poruncite de stăpînul casei, de ziceai eă 
la asezase masă pentru o săptămină. Uica Lăzărel se ivi 


cu un ciup, făcînd să sticlească ochii lui Gaşpar, care părea 


tare însetat. | a dl f . 
— Hai să cinstim, copii, şi să deie Domnu belșug de 


bucate ! închină el. Tu, Marcule, să-mi povesteşti de prin 
ale ţări, pe unde te-ai vinturat, că bagsama că numai noi 
doi om vorbi. 

— Ba i-oi mai spune și lui cîte ceva, dar și noi am 
pofti să aflăm ce-i mai nou pe la oraș. 
© — Păi, ce să-ți spun ?... Numai astăzi s-au arătat 
niște cătane din Cladova şi s-au şi apucat de blăstămăţii. 

— Din Cladova?! R 

— Îhî! Cică să prindă un pașă ... Marcule ! zise el de- 
odată ducind mina la gură. Nu cumva... 

— Ba da! Socot că de el îi vorba. 

— Păi nu-i creştin ? ! 

— Numai slujba-i de pașă. 

— Atunci să vă dosesc pe dată! Să bag caii la fereală 
la vreun vecin și voi să vă îmbrăcaţi ca gugulanii. Vă dau 
eu toale! 

Marcu îl informă și pe Gaşpar despre ce vorbeau şi 
acesta încuviintţă cu vădită recunoștință spusele gazdei, 
dar nu se lăsară pînă ce nu goliră răchia, culcîndu-se tîr- 
ziu în noapte. 

A doua zi vremea se strică, de gîndeai că era toamnă, 
și o ploaie „mocănească“, cernută prin sită măruntă, făgă- 
duia să țină barem pînă-n seară. 

— Oricum, tot n-ar fi trebuit să plecăm astăzi, spuse 
Gaşpar. De vreme ce spahii nu m-au ajuns pînă aici, va 
trebui să mi se şteargă orice urmă. Gazda noastră va afla 
ce se mai aude prin tîrg, iar noi vom sta de povești, la o 
ulcică de vin. Îţi plac poveştile ? . 

— Cu feţi-frumoși, ori cu balauri? rise Marcu. 

— Cu de toate! Oricare om poate deveni balaur, cînd 
nu-i făt-frumos. 

— Dar nu poate fi făt-frumos dacă-i balaur! 

Gașpar privi la ciupul de pe masă, lăsat de uica Lăză- 
rel ca să le ţină de urit, cu vorbă către nevastă să aibă 
grijă să fie mereu umplut-ochi, pînă o vine el. Marcu îi 
ghici dorinţa și umplu ulcelele alăturate, aşezindu-se în 
dreptul uneia. 

— Dă-i drumul la poveste, domnia-ta, că eu în răstimp 
oi sorbi din cupă. 

— Și eu la fel voi face, ca să-mi ung gitlejul și să-ți 
pot depăna viața mea cu mai multă ușurință. Nor oc ! 

— Noroc! 

— Nu sînt pe lume de prea multă vreme, deşi după 
cîte am pătimit s-ar părea o veșnicie. De ţi-o place, te vei 
învoi poate să-mi însoțești paşii pe drumul biruinţei, ori 
al pierzaniei . .. 

— Faci ce faci și vrei să mă vîntur iarăși prin lume ! 
Numai că eu am fost pînă acum în slujba domniei şi m-am 
săturat să tot pribegesc. Vreau să mă întorc acasă. 

— Spui că ai fost în slujba domniei și te-ai lăsat?! 

— Fost! 

— Te-au alungat ? 

— Ba, s-a mazilit voievodul ce l-am slujit și. 

~ — N-ai dreptul! făcu dirz Gaşpar. Slujba domniei e 
slujba neamului ! Cu toţii sîntem într-un fel ostași. Dom- 
nia e trecătoare, poate fi schimbat domnul, dar slujba ră- 
mine. Trebuie să te întorci ! 

— Și domnia-ta ? Slujba sultanului e tot aceea ? ! 

— Se-nțelege că nu, dar atunci cînd fi-voi domn al 
românilor, tot în slujba domniei am să mă ţin că sînt! 

Marcu se uită la el zicîndu-şi că vinul unchiului său 
îl cam tulburase pe acest străin de care se simțea legat, 
parcă fără să vrea. 

— Ai toată dreptatea să mă consideri cam zăpăcit, 
dacă nu nebun, rise Gaşpar. Va trebui totuşi să ştii cine 
sînt și ce vreau. 

— Chiar te rog să-mi spui, pentru că... 

— Ei bine! Află, dragul meu, că eu sînt duce de 
Naxos și domn de Paros... 

__ Uite ce e, prietene. îl opri Marcu. Dacă numai 
după două ulcele de vin ai tapepa cu pring pină in 
seară ce-ai să mai ajungi ? Ia-o mai de jos ! 

Gaşpar zimbi cu înţelegere. at A sli carne 

__ “S-o iau alteum, ca să te luminezi deplin, fiindcă nu 
vinul vorbește ! 


_— Mai bine! . J , x z ; 
__ De felul meu sînt din Bosnia, că m-am născut în 


tirgușorul Bihac de pe malurile Uinei, şi asta poţi s-o crezi. 
__ De bună-seamă. Văd însă că ești bosniac și nu 
croat, cum spuneai mai înainte. Care-i adevărul ? 
— Ai să te miri, sau poate nici n-ai să crezi, dar nu-s 
nici unu nici alta, ci român, numai că celor de pe la noi li 
se spune moriaci. al ce _ 
—- De ce să nu te cred ? Am auzit că și peste Dunăre 


sînt puzderie de români, ba pînă prin munţii grecești din 
preajma Stambulului găsești de-ai noştri. Însă mă mir, 
fiindcă nu prea vorbeşti românește. 

— Limba noastră este ceva mai alicum ca a voastră, 
a celor de lu miazănoapte, dar se pot învăţa cu ușurință 
una de lu alta. Eu însă, trăind mai mult printre croaţi, am 
ajuns să le vorbesc mai bine limba lor, uitind oarecum pe 
cea morlacă. a 

--- Ce ? Jar esti croat ? 

Gaşpar ridică uşor arătătorul, în semn de dojană pri- 
eteneuscă si urmă : 

— În Bihac m-am născut, în luna lui Cuptor din 1591, 
dar în aprilie, anul celălalt, turcii au pustiit oraşul și pă- 
rinții mei au fugit la Gradaţ, ca să scape de pirjolul oto- 
man. Cum eram pe atunci un ţinc, pot ziceă la Gradaţ am 
deschis ochii pentru prima oară, căci pe malul Culpei 
mi-am petrecut cei dintîi ani de viaţă, Şcoala am făcut-o la 
Karlstadt, care nu era prea departe, dar cei de acolo încă 
de pe atunci îmi ziceau gradtţanin, adică cel din Gradaţ. 
Ai priceput acuma ? 

Povestitorul sorbi prelung din ulcică, închizindu-și 
ochii, după care îşi șterse buzele și firele de păr dimprejur 
cu dosul palmei și continuă molcom : 

„_— Taică-meu n-a putut să ierte turcilor măcelul din 
primăvara lui 1592 și n-a mai avut stare pînă ce nu s-a în- 

rolat sub flamura lui Mihai-vodă, cel din Țara Românească, 
pe cînd acesta se pregătea să înfrunte silnicia otomană. 

— Bun prilej! 

— Nu zic ba, dar la Călugăreni... un iatagan păgîn 
curmă pe vecie dorul de răzbunare al părintelui meu, 
care-și lăsă oasele prin mlaștinile Neajlovului, fără să aibă. 
măcar o cruce la căpătii. A rămas în grija voievodului său 
să-l răzbune, ca şi pe ceilalți viteji pieriţi atunci. 

— Dar ştiu că i-a răzbunat cu vîrf și îndesat! făcu 
Marcu privind printre gene. Mi-amintesc și eu de răpo- 
satul taica, fie-i glia ușoară, care a luptat tot atunci, dar 
la Giurgiu. Viteazul domnitor strinsese sub flamurile sale 
români de pretutindeni, după cum spui domnia-ta. 

Ridică 'ulcica şi lăsă să cadă ciţiva stropi pe podea, 
adăugind : 

-— Să-i odihnească Dumnezeu pe toţi morții și vitejii 
noștri căzuți atunci și întotdeauna ! 

— Și pentru toţi aceia care au pierit în slujba dom- 
niei, fiindcă şi părinţii noștri aşa au luptat! spuse şi 
Gașpar, repetind gestul. Vezi, chiar şi acest obicei îl avem 
noi, românii din toate ţinuturile, moştenire de la străbunii 
noștri de la Roma... Însă neamurile care m-au crescut apoi 
n-au avut același sînge cu mire. Căci după un an s-a stins 
şi biata maică-mea, ducîndu-se după tata și lăsîndu-mă 
orfan și fără sprijin printre străini. 

— 'Tristă soartă ! suspină Marcu, înrourîndu-i-se ochii. 

— S-a găsit un unchi, frate cu mama, Ioan de Orsic, 
să mă adune de pe drumuri, luîndu-mă cu el la Orsica- 
grad, dar nu pentru multă vreme. M-a dat mai apoi la o 
mătuşă de-a mea, tare. procopsită, Margareta de Tabis, 
care avea moşia de la Sused... Dar ce-ţi povestesc eu 
despre locuri de care nici barem n-ai auzit ?... 

— Nu-i bai! Zi-i înainte, că cel puţin de atunci ai 
scăpat de grija zilei de miine și... 

— Da'de unde! Cam de vreo 10 de ani, văduvă și 
fără copii, poate că de aceea se va fi gîndit unchiu-meu 
că aveam să-i fiu ca propriul ei fiu, Margareta era o hap- 
sină. Zgripţoroaica m-a primit la curtea ei şi m-a făcut mai 
mare peste șoimii şi cîinii de vînătoare, adică un fel de vă- 
taf peste slugi. Zicea că-mi face o mare favoare, fiindcă 

avea patima vînătorii şi ţinea la lighioanele ei mai mult 
deci Ca Eta tot unde-s nobilii stăpîni, interveni Marcu 
înd ulcelele. PRE ` TS 
di ati A n-am dus o viaţă uşoară, cum s-ar fi căzut 
ca nepot al stăpînei, ba pot spune că tremuram, alături de 
slugi. de frica ei. Din pricina asta, într-una din zile, cînd 
în dir nu s-a mai întors din zbor, m-a cuprins teama şi 
mi-am luat lumea-n cap, asemenea păsării, care poate 


că-și alesese slobozenia. 


— Numai din pricina şoimului ? ! 

— Fuga lui a fost ca un semn pentru mine să-mi iau 
si eu zborul, ca să zic aşa. M-am însoţit cu niște neguțători. 
ca păzitor de marfă, pină la Veneţia şi ei mi-au schimbat 
numele pe limba lor zicîndu-mi Grazziani, nume sub care 
m-am băgat în slujba solilor Engliterei. Era sol, pe atunci, 
sir Henri Wotton, căruia plăcîndu-i de mine m-a dat și în 
grija celui care i-a urmat, sir Dudley Carleton. Oameni 
cumsecade, aceşti englezi, și-mi tot cereau să-i întovără- 
şesc” în ţara lor, numai că vezi, ca şi tine, nu mă prea dă- 
deam îndepărtat de plaiurile mele de obirşie. A 

— Așa sînt toți românii făcuţi, să-i apuce dorul de 
casă, ori pe unde ar hălădui. 

— Numai că eu nu mai am casă și socot să mi-o fac 
printre cei din neamul meu, răspunse gînditor Gașpar. 

— Așa se și cuvine. 

— Am Stat la Veneţia vreo cîţiva ani, pînă cînd Paul 
Pindar, care a ţinut cel mai mult la mire, n-a vrut să mă 
mai lase acolo nici în ruptul capului şi m-a cărat după 
dinsul la Istanbul. Oricum, pe malurile Bosforului eram 
mai aproape de casă decit în îndepărtata Engliteră. Prind 
cu uşurinţă limbile străine și în doi ani vorbeam turcește, 
făcindu-mă tălmaci al solului englez. Eram fericit, bucu- 
rindu-mă de mare cinste şi la creştini, dar și la dregători 
otomani, care i-au șoptit sultanului la ureche și m-a ce- 
rut în slujba lui, fără să mă lepăd de legea mea. 


— Nu ţi-a cerut să te turceşti ? 


sai Nici vorbă! Acum vreo 60 de ani, chiar și fiul 
dogelui Veneţiei, vestitul Aloisio Gritti, era dregător oto- 
man, dar creștin pînă la moarte. 

— Am auzit și eu cite ceva despre acela, de la moş- 
negi, cum că fusese pedepsit pentru că se sumețţise asupra 
lui Petru vodă Rareş de la Suceava, dar nu prea ştiu cum 
a fost. 

— A vrut și el să stringă laolaltă cele trei mari ţinu- 
turi românești, cum a făcut în urma lui răposatul Mihai 
cel. Viteaz şi, ca şi el, a plătit cu capul. Vezi numai că 
Gritti ar fi vrut ţara pentru sine şi fiii lui, şi de aceea n-a 
putut făptui Dacia în vechile ei hotare. 

— Eheei ! Dacia... De copii visăm, din poveştile bă- 
trînilor noştri, la acea ţară de odinioară, dar oare se va mai 
ridica vreodată ? 

— Trebuie! răspunse Gașpar cu hotărire. Însă Dacia 
se va face cu sabia în mină, așa după cum a încercat Mihai- 
vodă, şi nu cum ar pofti craiul Bethlen Gabor, prin tre- 
buri politicești. Eu am să îmbin și una și cealaltă şi voi 
da viaţă unei Dacii în fruntariile ei firești. 

— Cuuum?! se miră Marcu, crezind că nu auzise 
bine. Şi domnia-ta voiești .... 

— Vezi-bine ! Şi nu-i basm ce-ţi povestesc. Eu sînt 
solul padișahului ca să fac pace cu austriecii şi, dacă izbu- 
tesc, împăratul creștin mi-a făgăduit scaunul Ardealului, 
ori al Moldovei, ori al Ţării Românești, numai că eu le 
vreau pe toate trei laolaltă ! 

Marcu dădu peste cap ulcica plină crezind că visează, 
ori se va fi îmbătat... Tînărul din faţa lui, care avea cam 
același număr de primăveri ca el, îl vrăjise cu vorbe trimise 
drept la inimă. Se vedea că era un om ales !... şi începu 
a se simți stinjenit să stea la masă cu el, bînd împreună 
ca doi ortaci de aceeaşi tagmă. 

— Atunci cum de-au cutezat tîlharii să se atingă de 
măria-ta ? A 

— Oamenii aceia erau năimiţi anume să mă prindă, 
căci ştiau lucruri tainice dintre mine și. prietenii mei. Ce 
mă îngrijorează însă este că duşmanii au pus mîna pe 
acest inel, care nu putea fi decit la un om de mare credință. 

— Vor fi pus mîna şi pe om... 

— Altcum nu se poate ! încuviință Gaspar şi se sco- 
toci la brîu, de unde trase un pergament. 

a citi nemţeşte, abia o rupea cu vorba la 


ti PA I ; 
Marci niy destul de bine pecețile împăratului 


nevoie, dar cunoştea 


creştin. 
— Tată, con 


va pune în locul 


tinuă Gaşpar, am aici făgăduiala că mă 
lui Bethlen, dacă izbutesc să închei pacea 

cu turcii. Teamă mi-e că asta câutau tilharii şi trebuie s-o 
spun pe fată că mare ispravă făcuseră. De nu te iveai tu, 

à ; i i- i ză ele î a- 
prietene, cine știe unde mi-ar fi zăcut oasele în cea 
sul acesta... scan 5 

__ Să te fi ucis ? De ce n-au făcut-o pe dată? 

— M-ar fi dus la stăpînul lor şi acesta, poate chiar 
Bethlen, dacă ar fi trimis sultanului scrisoarea, două parale 
n-ai mai fi dat pe pielea mea umplută cu paie şi aruncată 
în Bosfor. Aleluia vise, și nici pacea nu s-ar fi încheiat, 
spre marea bucurie a unora. După cum vezi, ție îţi datorez 
viața, şi n-ai să mă lași de azi înainte să rămîn din nou 
singur ! i 

— Vezi. măria-ta... începu Marcu vădit încurcat. Eu 
am fost în slujba domniei și măria-sa Tomşa m-a slobozit ... 

-— Și cu ce te-ai ales? à 

— M-a răsplătit cu aur, răspunse Marcu, dînd la iveală 
brîul de piele unde-și ținea averea dobîndită pînă atunci. 

— Nu cu aur, prietene! Nu aurul domnitorului îți 
poate răsplăti inima vitează, cu aur se plăteşte și nemerni- 
cia, dar aurul e înșelător şi se poate pierde, numai gloria 
neamului tău rămîne în veci ! 

Gașpar nimerise din plin mîndria lui Marcu. Aproape 
că se şi înduplecase să-i facă pe voie, barem un an... și 
pe urma o mai vedea! ` 

— Cum le zici măria-ta, nu poate omul să nu te ur- 
meze... Aşa să fie! 

„__ Cuvintele înflăcărate împreună cu ulcelele de vin go- 
lite încălziseră inimile celor doi şi deodată, ca la un semn, 
se ridicară și se îmbrăţişară cu căldură. 

— Şi cînd zici că să se facă pace între turc și neamţ ? 
reluă Marcu, nerăbdător să afle cit mai iute ce va urma 
să fie. 

„_— De îndată ce mă văd în Praga, am şi căzut la în- 
voială. 

3 — In slujba domniei — 1. 


— Păi să-i dăm zor, să se întîmple cît mai curînd! 

— Tot aşa poftesc şi eu, numai că dușmanii nu mă 
lasă şi se dau de ceasul morţii să mă înlăture. N-ai văzut ? 
Cine știe ce ne mai așteaptă şi de acum încolo... 

— Cred că ar fi fost mai nimerit să fi apucat drumul 
pe la sîrbi și să nu te fi avîntat pe la noi, unde nu sînt 
suferiţi păgînii. 

— Ai dreptate, dar atunci cum te-aş mai fi întîlnit ? 
rise Gaşpar. 

— Soarta tot m-ar fi scos în calea măriei-tale. 

— Aceeaşi soartă mi-a şoptit şi mie că prin calea de la 
miazăzi se scurg toate chervanele și solii, iar venețienii 
sint numai la o palmă de loc. Tot ea mi-a spus că se şi pre- 
gătise o capcană ca să nu mai ajung decit în faţa sîîntului 
Petru, la poarta raiului. 

— Venețienii? Ce treabă au cu înălțimea-ta ?! 

— Dogele încă se află în război cu sultanul și nu-i 
este deloc pe plac dacă împăratul creștin încheie lupta cu 
turcul. Pacea să vie cît mai tirziu, ca să fie slăbită puterea 
turcului. 

— Păi, n-ar fi mai bine ? 

— Ar fi, dacă austriacul ar mai avea putere să ţină 
piept, dar s-a sleit de tot. Eu pe el îl scap, dacă-i aduc pa- 
cea din partea turcului. Pe de altă parte și sultanul s-a 
săturat de hărțuielile dinspre miazănoapte şi pofteşte să 
se împace. Vezi, deci, că greu n-ar fi, de nu și-ar băga coada 
oamenii dogelui. Pentru asta am apucat calea Banatului, 
și de s-ar fi ivit altă primejdie prietenii mei de la Praga 
m-ar fi înștiințat, cum de fapt au și făcut-o, dar în alt fel. 

— Asta n-o mai înțeleg. 

— De tine nu mă feresc, Marcule, și iacă, ţi-oi spune : 
un căpitan, Hans Oster, avea să-mi iasă în întimpinare pe 
aste meleaguri şi să-mi fie călăuză. Nu putea veni cu oaste, 
nefiind tara lor, dar şi numai el singur tot ar fi fost de fo- 
los. În locul lui au venit însă cei pe care-i ştii, cu inelul şi 
cu vorbele tainice de cunoaștere. De asta cred că Oster a 
încăput pe mîna dușmanului care, ardelean ori venețian, 
va fi aflat taina mea. 

— Dar barem să fi luat cîţiva spahii în preajmă, cînd 
te-ai intimpinat cu tilharii . .. 

— De unde să ştiu ? Mi-au spus că Oster mă așteaptă 
în pădurea alăturată. Turcii nu trebuiau să afle de umble- 
tele mele în afara poruncii padișahului, şi aşa am căzut în 
capcană. Am avut noroc cu tine! 

Din nou goliră ulcelele, dar începuse a li se face foame. 

— Parcă a mai rămas ceva de la cină, zise Gaşpar ui- 
tindu-se prin odaie. Pe lingă plănuiri, mai avem trebuință 
şi de cîte ceva pentru burtă, o dădu el pe glumă. 

Marcu se ridică şi ieşi din odaie, întorcîndu-se curînd 
cu uica Lăzărel, care nu mai era așa de vesel ca în ziua 
trecută. ; 

— Mai întîi rogu-mă de iertăciune că muierea mea 
cea proastă nu cutează să vină înlontru cu nescar bucate, 
dar nu întirzie. : 

Se aşeză la masă şi, umplindu-și şi el o ulcică, închină : 

— Năroc să dea Dumnezeu și numai bine! De rele, 
aibă parte răii!... Apăi, copii, vești bune nu am a vă da, 
decit numa că pașa de la Cimișoara a dat socoată pentru 
toate răutăţile ce le-a făcut şi s-a dus dracului ! 

— A plecat? întrebă Gașpar, după ce Marcu îi tăl- 
măci vestea. 

— Ba! I-a retezat careva beregata, că s-au ridicat 
toţi oamenii din tîrg asupra lui, cu furci și topoare, pustiind 
cetatea. 

— Am spus mereu că Hadir e un prost, făcu Gaşpar 
cu ciudă. Un desfrinat şi un beţiv, care n-a știut să se facă 
iubit nici măcar de oștenii lui. Nu-i nici o pagubă, numai 
că pentru noi nu va fi bine. 

— De ce?! se miră Marcu. Ce-uvem not cu el? 

— Dacă-i răzmeriţă la Cimișoara, are să fie greu să 
trecem printre cei de acolo și eu am nevoie de oşteni de 
pază pe mai departe. Așa, vom fi siliţi să ne strecurăm 
într-ascuns, ceea ce nu se prea cuvine pentru solul padi- 
şahului. Dar de cătanele de aici ce mai ştie ? 

— Păi asta-i potca ! S-a aflat că doi drumeti, din care 
unul îmbrăcat ca turc, au pătruns aseară și Czobor o po- 
runcit să fie încuiate porţile pînă or fi aflaţi ăi doi, răs- 
punse gazda. 

RĂZMERIȚA 


Azapul de strajă la poarta cetăţii, om trecut de prima 
tinerețe avusese şi el un fiu care ar fi putut fi de vîrsta 
băiatului ce plingea deznădăjduit că nu-i îngăduia să iasă 
în tîrg. Fu cuprins de înduioșare și-i zise cu voce pă- 
rintească : 

— Bre Ali, de ce nu pricepi tu că-i spre binele tău 
să nu te duci printre afurisiții de ghiauri de-afară ? Nu-i 
auzi cum răcnesc pe limba lor spurcată, împotriva noastră ? 
Mai pe urmă, om mai vedea! | 


Tînărul chiar să fi vrut n-ar fi putut scoate o vorbă, 
plingîndu-și soarta blestemată. 

— Ce ţi-e şi cu copiii ăştia mofturoși ! Cum nu le faci 
pe voic, cum bocesc. Ruşine ! Hai, nu mai plinge! Omar al 
meu n-ar fi.făcut ca tine... ori mai știi ? ! 

Oșteanul își şterse pe furiș o lacrimă, după care: se 
întoarse spre Ali: 

— Păi dacă zici că luminăția-sa însuși te-a trimis în 
tîrg, se cheamă că-i mai mare decit Ibrahim-efendi, așa că 
eu nu m-oi pune cu porunca stăpinului. Te las să treci. Hai ! 

Îl apucă binişor pe după umăr și-l îndreptă spre ie- 
şire. Tinărului prinse a-i zvioni inima. nevenindu-i să 
creadă că-l lasă cu adevărat. Se opri o clipă uitindu-se în- 
trebător în ochii azapului, dar văzindu-i zimbetul se aplecă 
pe dată și-i sărută mîna cea aspră și bătătorită, apoi o 
zbughi spre lumea celor vii... 

— Copil! Ce să-i faci ? murmură în nma lui oșteanul, 
aidas mîna sărutată si stropită de lacrimi. Copil! 
mai zise el ridicînd din umeri. apei A cab (aia d 

Ibrahim Taviîl nu s-a întristat şi nici nu s-a minia cîn 
a dat peste leşul lui Hadir, încredințat fiind că așa era fi- 
a garp fîrsească un ticălos ca el. Simţea că i se luase o 
a a De inimă şi dacă s-ar fi aflat de față cu ucigașul 
ie răsplătit cu două pungi burdușite ..- „Dar cine s-o 
fi făcut ? !« se gîndea el, cînd îi veni în minte faţa înspăi- 
mintată a lui Ali, pe care-l găsise în apropierea porţii. Ce-i 
drept, atunci nu i s-a părut chiar așă, dar acuma... „Să 
stii că băiatul l-a văzut pe făptaş şi încerca să fugă de 
frica lui“, își zise. „De bună seamă că şi ucigașul l-a văzut 
pe copil şi acum îl caută să-i sucească gitul. Asta-i ! Pentru 
asta se speriase bietul Ali“... 

Porunci să fie ridicat leşul, urmind a fi îngropat după 
datina musulmană, apoi gîndul îi fugi iarăşi la tînărul 
martor, care-și căuta scăparea pe undeva pe la poartă, 
căci de ieşit nu mai apucase, de bună-seamă. 

— Să fie adus la mine Ali! porunci el oștenilor din 
preajmă, fără a numi pe careva anume. Cătaţi bine şi pe 
dată să mi-l înfățișaţi ! 

După vreo două ceasuri de cercetare, se întoarseră 
pe rînd, fără ca vreunul să fi dat de urma băiatului. 

— Aţi scotocit peste tot ? 

— Da! 

— Nimic ? 

— Parcă l-ar fi înghițit pămîntul, de nu va fi apucat 
să iasă pe poartă nevăzut de nimeni, răspunse unul. 

— Mai ştii ?!... făcu gînditor Tavil. €hiar așa s-o fi 
întîmplat ! Poate că se află undeva în pămînt, căci pe 
poartă n-avea cum să iasă. Dacă vedeţi urme de pămînt 
proaspăt, săpaţi și poate daţi de leșul băiatului. 

În răstimp se ivi şi Kerim-efendi, alaybeyul ce-l pier- 
duse pe Gaşpar, uluit de vestea căzută ca un trăsnet. 

— Nu cumva și pe beyul meu l-or fi căsăpit ? întrebă 
el în şoaptă. 

— N-are nici o legătură una cu alta, i-o reteză diz- 
darul. Numai în oraș trebuie cercetată pricina şi socot că 
este fapta vreunui ghiaur, strecurat pe furiș, ca să nu mai 


37 


fie traşi copiii în ţeapă, cum poruncise răposatul. Dacă s-ar 
fi îndeplinit nesăbuita poruncă, abia atunci... 

Nu-şi putu însă urma firul, căci la picioarele alaybe- 
yului se năpusti un spahiu, suflînd ca un gînsac. 

— Ce veste, Mahmud ? Aflat-ai cumva băiatul ? în- 
trebă Kerim. 

— Înălţimea-ta, eu vin din tirg și abia scăpai cu zile. 
S-a strîns puzderie de lume, cu furci şi topoare, izgonin- 
du-ne cu pietre. Acuma vin asupra cetăţii şi nu cred să mai 
fi scăpat vreunul dintre ai noștri, de nu va fi avut cal. 

— Asta ne mai trebuia ! se încruntă Tavil. Aşa-i cînd 
își bagă Seitan coada. Am zis eu să nu-i răscolim pe bles- 
temațţii de ghiauri cu porunca... 

Se opri însă, fiind de față și Kerim, despre care nu 
știa în ce ape se scaldă. - 

— A vrut să-l găsim pe Gaşpar-beg, încercă sfios alay- 
beyul să ia apărarea răposatului pașă. 

— Pe dracu! înjură dizdarul. Nici nu știm măcar 
dacă-i prins ori se va fi aflind undeva la taclale, iar noi 
dăm vina pe ghiauri. Dacă treaba a fost ticluită mai 
dinainte, după cum ai spus, atunci oricum nu i-arda 
drumul solului, chiar de-am ucide pe toţi locuitorii Ta- 
masvarului. Acuma cum să mai ieşim din cetate să-l 
căutăm ? ! 

— De, ştiu eu ? ridică din umeri Kerim. 

Din afara zidurilor se auzea mare larmă și strigăte de 
furie, ba şi cîteva împușcături răzlețe. 

— Să potolim mai întîi mulţimea şi să-i trimitem pe 
la casele lor, gîndi Tavil cu voce tare. Pe urmă om vedea! 

— Să nu dau o roată cu spahiii mei? se băgă alay- 
beyul. 

— De ei aş avea trebuinţă în alt chip. Cu toţii să fie 
strinși în preajma porţii şi să aştepte căiare pînă oi face 
eu vreun semn. 

— Bucuros! încuviință Kerim, căruia mintea îi ră- 
miînea în urma braţului. 

Tavil porunci ca întreaga suflare a cetăţii care putea 
să ţină o armă-n mînă să se adune în faţa porţii celei mari. 
Mai porunci să fie aduse încă două balimezuri şi să fie 
îndreptate asupra mulţimii. 

Dar în loc să se înspăimînte, ghiaurii începură a arunca 
cu pietre la vederea celor două guri amenințătoare. Ba 
unii loveau cu toporul în poarta de lemn, așa că nu mai era 
vreme de pierdut. Dizdarul încălecă pe un armăsar ară- 
pesc şi, în fruntea spahiilor, porunci să se deschidă poarta. 

Văzindu-l, şi cei mai îndrăzneţi se traseră îndărăt, 
jăsînd un loc gol între răsculați şi oșteni, care nu se clin- 
tiseră încă. Atunci se ivi crainicul cetăţii, binecunoscut 
tîrgoveţilor, şi, îndreptîndu-se călare spre mulţime, în- 
cepu a striga : 

—  Ascultaţi, oameni buni ! Înălțimea-sa Hadir-paşa a 
fost ucis mişeleşte de... 

Fu însă acoperit de tumultul mulţimii, a cărei frenezie 
nu mai cunoştea margini. Huiduieli şi chiote îi se adresau 
fostului pașă plecat pe lumea cealaltă, cu urarea de a se 
opri numai în fundul iadului. 

Tavil zîmbi mulţumit, văzînd întorsătura pe care o 
luau lucrurile, aşa că făcu semn crainicului să urmeze po- 
runca dată. 

— Înălţimea-sa  Ibrahim-efendi,  dizdarul cetăţii 
noastre, a hotărit să vă trageţi fiecare pe la cășile voastre, 
fără stricăciune, şi nici o sminteală nu vi se va face pentru 
răzmeriţa asta. 

Bucuria răzvătiților deveni fără margini şi chiotele îl 
siliră la o destul de lungă aşteptare. Abia într-un tirziu 
izbuti să continuie : 

— Porunca strașnică este ca nimeni să nu adăpos- 
tească ori să ajute pe ucigașul milostivului nostru stăpia .. . 

— Huooo!... Huooo! 

— ...ci, ca un cinstit supus, să se înfățișeze la dum- 
nealui Ibrahim-efendi oricine va ști despre ucigaș .. . 

Ultimele cuvinte fură din nou acoperite de larmă, dar 
dizdarul nu se miînie, fiindcă nu-i păsa dacă se va afla 
vreodată cîne a scăpat lumea de un asemenea ticălos. 

— ...aşijderea, cine are vreo ştire de locul unde se 
află luminăția-sa Gașpar-beg, solul măritului nostru padi- 
şah, Alah să-i hărăzească zile fericite .. . 

Oamenii păreau a nu mai da ascultare poruncilor, ba 
unii chiar începură a părăsi locul, îndreptindu-se spre casă. 
Încetul cu încetul, toată acea mulțime, zăgăzuită numai 

prin dibăcia lui Ibrahim Tavil, pieri ca prin farmec şi li- 
niştea se aşternu deasupra oraşului. 

— Aferim, dizdar-efendi, zise încîntat  alaybeyul. 
Domnia-ta ai fi bun de beylerbey, și n-am mai avea nici 
un neoaz. 

Ibrahim primi măgulit cuvintele stambuliotului, gîn- 
dind că i se va duce vestea la Poartă de isprava lui. 

— Avem să dăm noi și de urma celui pierit. Triraitem 
olăcari în tot vilaetul Tamasvarului, precum şi iscoade și 
nu se poate să nu dăm de el, cît de curind... 

Reintrîind în cetate, Tavil porunci scotocirea tuturor 
cotloanelor, doar de va da peste Ali, căci era de datoria lui 
să-l afle pe făptaș pînă a nu veni viitorul valiu. Ştia că de 
la băiat ar fi putut afla ucigaşul, pe care l-ar fi pedepsit 
pe loc cu moarte uşoară, ca răsplată pentru fapta lui bună. 

În căutarea lui Ali s-au scos pină şi pietrele care se 
mișcau cît de cit, dar zadarnic. Nimeni nu s-a gîndit la paz- 
nioul porţii, iar peste ziduri numai păsările cerului ar fi 
putut trece. Dar vestea ajunse în cele din urmă și la bătri- 
nul azap lusuf, cel care-l făcuse scăpat pe copil, şi cum 
auzi se și înfăţişă dizdarului. 

— Stăpine, eu sînt vinovatul ! 

— Tuuu?! se miră Tavi, nevenindu-i a crede. Tu 
să-l fi ucis pe Hadir-paşa ? ! 

— Nici gînd, efendi ! Eu însă am dat drumul, pe poartă, 
lui Ali. Abia acum am aflat că-l caută pretutindeni, şi 
iată-mă-s ! 

— Cum i-ai ingaduit să plece, cîtă vreme poruncisem 
să se încuie porțile ? Pentru ce n-ai ascultat ? 

— Începuse a plinge și mi se rupea inima, dar mai pe 
urmă, cînd auzii că-i căutat, nu mi-a mai părut rău de 
ce-am făcut și am venit eu în locul lui să capăt osînda. 

— Tu crezi că Ali ?... holbă ochii Tavil. 

Iusuf încuviință în tăcere. 

— Ti-a mărturisit-o chiar el ? 

— Să-mi fie cu iertăciune, nu, dar altul n-avea cine, 
că nimeni nu s-ar fi putut apropia de giîtul înălțimii-sale, 
în afară de el. 

În mintea dizdarului se făcu lumină, dar rămase uluit 
de ușurința cu eare bătrînul azap se învoia să treacă el 
drept vinovat. 

— Stii că asta înseamnă să-ţi pui capul, dacă zici că 
tu l-ai omorît pe beylerbey? întrebă el mai mult în 
șoaptă. ia FE DE 
— Eu îs bătrin, dar băiatul are viaţa înainte și poate 
o mai face şi alte fapte bune! 

Lui Tavil mai că-i venea să-l iîmbrăţișeze pe acest 
oştean cinstit, dar se ţinu, punindu-i numai mîinile pe 
umeri. 

— Bre lusuf, tu ai băut cam mult și drept pedeapsă 
Alah ţi-a luat minţile! Aşa ţi s-a părut că i-ai dat dru- 
mul lui Ali, dacă ai apucat să spui cuiva. Cum s-ar fi putut 
ca tocmai tu să-mi încalci porunca ?... Nu-i aşa? 

— Luminate stăpin, în viaţa mea ticăloasă n-am pus 
strop de licoare spurcată în gura mea. M-am ferit ca de... 

— Vezi? Tocmai pentru aceea, acuma, cînd ai gustat 
şi tu puţin, te-ai îmbătat pe dată și Alah te-a pedepsit cu 
vedenia ... Pe poartă n-a ieșit nimeni, nici musca! 

— Dacă aşa-i porunca, eu ce să zic?, 

— Tu întotdeauna ai fost un oștean supus și mici nu 
te-ar crede nimeni, dacă i-ai îndruga balivernele cu Ali, 
adăugă dizdarul bătîndu-l pe umăr. 

Azapul făcu nedumerit cale întoarsă, zicîndu-şi în 
gînd : „Mare ești tu Alah și Mehmet îi profetul tău! Voi 
pe toate le știți şi n-aveţi să vă miniaţi pe robul vostru, 
dacă oi gusta şi eu acum din licoarea cea spurcată“ ... 


RĂSPLATA PRINȚULUI 


Mirko se uită uluit la căpitanul Cladovei, nevenindu-i 
să-şi creadă urechilor. Baronul aici ?! Cum de izbutise să 
le-o ia înainte ? Se înțelege că în vreme ce ei dormeau în 
pădure. 

— De ce-o mai fi venit după noi, dacă ne-a avut la 
mină în Caransebeș ? întrebă Kocea. 

— Uiţi de încăierarea de la plecare ? îl repezi Mirko. 

— Pentru numai atîta nu se zbuciuma el să vă ajungă, 
alta poate fi pricina, căută să-i liniştească Decsy. f 

Slujitorul care venise cu vestea rămăsese nemișcat, 
aşteptind porunca stăpînului său. Căpitanul însă îl mai 
întrebă : 

— Cind a sosit luminăţia-sa ? 

— Nu cu mult înainte, că nici n-a apucat să se 
dezbrace... 

— Așa îi e obiceiul! dădu din umeri Decsy. Bine, 
poţi să pleci, iar de te-o întreba spune că ne ducem pe dată. 

Mirko săltă capul, fulgerînd cu privirea. 

— Doar n-ai în gînd a mă vinde, chiar domnia-ta, 
căpitane ?! Eu de bunăvoia mea am venit aici și nu pof- 
tesc a mă da prins „beutorului de sînge“. 

— Dar cine a zis că te duci la el? zimbi Decsy. Au 
n-a poruncit el să-i duc pe cei doi oameni care-s la mine? 
De unde să ştie că voi sînteţi aceia? Am să mă înfățișez 
cum a vrut, dar cu alții în locul vostru. 

— Şi noi?! se miră Kocea. 

— Vă strecuraţi binișor în vreme ce eu m-oi duce la 
baron şi după ce-ţi ieşi din Cladova nu eu vă voi povăţui 
ce aveţi de făcut. 

— Ştiam eu că dumnealui căpitanul n-are să ne dea 
vinzării, zise iarăşi Kocea cu faţa numai zîmbet. 

Decsy îi lăsă să se descurce, contînd pe şiretenia lor, 
iar el, chemîndu-și două slugi credincioase, porni spre hi- 
doasa încăpere, stropită nu de mult cu singele lui Oster. 

— Nu te așteptai să mă vezi așa curînd, nu-i aşa? 
rînji Czobor. 

— Drept să spun, nu, luminăţia-ta ! 

— Unde-s cei doi ? 

— Aicea-s ! arătă el spre însoțitori, dar, nu vă fie cu 
supărare, sînt cinstiţi şi oamenii mei de credință. 

— N-am eu treabă cu ei, se răsti baronul. Te întreb de 
străinii ce ţi-au venit acuma. 

— Ei sînt! 

— Cum ei?! se înfurie Czobor. „Străjerii mi-au pia 
-au i t doi călăreţi ce pareau osteniți de drum. Unde-s ? 

ital S e alţii eu nu mai am știre, dar, ce-i drept, și 
„ESP cansebeş, unde-i trimisesem săptămîna tre- 

ei vin de la Caransebeş, ! ae apa ada 

cută. Azi în zori au pornit spre casă și iată-i ajunși acum. 

Asa-i mă ? întrebă el slujitorii. i FOCI $ 
” — Întocmai, măria-ta ! răspunseră amindoi deodată. 

— Hm! pufni înciudat baronul. Nădăjduiam să fi fost 
turcul şi tovarășul lui, după cum îmi spuseseră nişte ne- 
gutători. Cică goneau caii nebunește către cetate şi mi-am 
zis că n-ar putea fi decit cei ce se. fereau de mine. Cine să 
fi fost atunci ? 

__ Care turc, înălțime ? făcu pe prostul Decsy. Negu- 
ţătorii, da! Au plecat însă, încă de ieri de la amiază, iar 
altcum, picior de păgîn n-a călcat între aste ziduri. 

— Lasă că știi tu despre cine-i vorba, i-o reteză ba- 
ronul. Doar ai fost de faţă cînd a mărturisit neamţul acela 
si tu mi-ai dat pe nemernicul de sîrb. 
© — Şi nu l-a prins? 

— Prins pe dracu! Ticălosul nu era decît un fricos 
şi pe deasupra mi-a mai ucis și cîteva cătane, ieri-seâră. 
Cred că era înţeles cu turcul. Ah, dacă pun mîna în ceafa 
lui... 

Decsy nu apucase să afle de moartea hotnogului, care 
era dintre oamenii baronului, nu ai cetăţii, îl știa însă de 
om al dracului. Baronul îi povesti ceea ce își închipuia el 
că s-a petrecut cu prinderea lui Grazziani, dar fără să arate 
şi vina lui. Ar fi plecat să-i ațină calea spre Timișoara, dacă 
nu erau afurisiții de neguţători să-i spună de cei doi călă- 
reţi fugari. ui 

:— Vezi că am trebuință de un olăcar vrednic, urmă 
el, pe care să-l trimit la alteța-sa la Deva. 

— Găsesc eu ! răspunse Decsy străfulgerat de un gînd. 

— Atunci să-i pregătesc o scrisoare, să-i spun ce-am 
făcut pînă acum și să trimită pe careva să-i aţină calea și 
înspre Arad. Ai grijă că am poruncit să nu mai iasă nimeni 
din cetate fără voia mea, că eu încă mai gîndesc la cei doi 
fugari ... de n-or fi fost sîrbul cu tovarășul lui, care au 
scăpat aseară de cătanele mele, ca prin minune. 


— Nu prea cred... 

— Ba să crezi! îl opri baronul. Nici nu-ţi dai seama 
ce ai dracului sint haiducii ăştia, care nu-s nici țărani, nici 
ostași. Oricum eu am pus oameni de nădejde la poartă, să 
nu cerce careva! 

— Dar olăcarul ? 

— Acela da! De altfel va avea şi scrisoarea cu pece- 
tea mea şi slujitorii ştiu că nu trebuie să-i facă greutăţi. 

Czobor intră în cancelaria cetăţii în vreme ce Decsy 
se zori să dea peste Mirko și Kocea, mai înainte de-a ajunge 
la poartă. Din păcate erau chiar acolo, certindu-se cu stră- 
jerii ce nu voiau să-i lase să plece. 

— Dar scrisoarea pentru alteţa-sa, v-a dat-o domnul 
baron ? întrebă Decsy, apropiindu-se liniștit de ei. 

Kocea rămase cu gura căscată, dar Mirko pricepu că 
era vorba de un vicleșug care urma să-i scape și vru să 
răspundă, însă căpitanul urmă fără să-i ia în seamă : 

— Mai aşteptaţi aici, că mă duc eu însumi s-o aduc! 

După scurtă vreme se înapoie cu o taşcă, pe care le-o 
întinse în grabă. 

— lacă, aici aveţi hirtia, cu pecetea luminăţiei-sale ! 
Nu care cumva să vă abatetţi din cale, că-i zor nevoie mare 
să trimită oșteni pe urmele unor ticăloşi. 

Strîngerea de mînă a lui Decsy îi spuse lui Mirko mai 
mult decît vorbele, aşa că nu mai întrebă nimic, ci își văzu 
de drum, împreună cu Kocea. Ooamenii lui Czobor se 
uitară uimiţi, dar, fiind şi căpitanul cetăţii de faţă și scri- 
soarea stăpînului lor, nu mai ziseră nimic. Haiducii însă 
dădură pinteni luiînd-o în galop spre Deva, așa cum fu- 
sese vorba 

— Doar n-o să mergem la prinț? se îngrijoră Kocea 
oprind fugarul. 

— De ce nu ? zimbi Mirko. Să vezi ce renghi avem 
să-i jucăm domnului baron ! Nu știu ce naiba o fi scriind 
aici, dar n-am de gînd să i-o dau alteței-sale. 

— Şi ce-ai să faci ? 

— O să vezi!... 

În odaia de sfat a cetății din Deva, alteța-sa ilustris- 
simă Bethlen Gabor punea țara la cale împreună cu sfet- 
nicul său de taină, Ugrai Jenö. 

— Alteţa-voastră nu are de ce să fie îngrijorată, spu- 
nea Ugrai, după cite îmi aduc aminte Czobor dintotdeauna 
a dus la bun sfîrşit slujbele poruneite. Dreptu-i că lasă 
mult sînge şi blestem pe unde trece, dar altcum nu se poate 
în vremurile de astăzi. 

Jenő dragă, nu de singe mă tem eu, ci ca nu cumva 
să fim înșelați cum că Gașpar ar avea asupra lui făgădu- 
iala împăratului. Atunci nu știu cum aș mai scoate cămașa 
la Poartă, oprind solul sultanului, fără pricină. 

— Asta cam așa-i, încuviinţă sfetnicul. Dar de s-o 

— Ei bine, atunci s-a zis cu Grazziani ! Şi nu numai 
atit! Dacă Ahmed ar vedea amestecurile nemților în țara 
noastră se va înfuria și-l va păli pe habsburg. 

— Dar nici sub turci nu-i bine, cuteză Jenă. 

— Ai dreptate, dar între două rele o alegi pe cea mai 
mică, sună o veche zicală. Pină acuma s-a văzut că tot cu 
păgînii eşti mai slobod decit cu creştinii. Pentru asta pof- 
tesc să-l dau în vileag pe Grazziani — omul cu două fețe. 

— Nu-i scapă lui Czobor, ilustrissime, de-ar fi să-l 
taie bucățele pe acest italian. Numai să aibă scrisoareancu 
pricina asupra lui, că altcum baronul e în stare să-l facă 
să mărturisească prin cazne că a uneltit contra sultanului 
şi asta nu-i de ajuns. Am mai putea spune la nevoie că a 
încălcat ţara noastră fără ca noi să ştim cine este. 

N-apucă să-şi termine bine vorba, că uşa se deschise 
şi un copil de casă intră plecindu-se ceremonios. 

— Ce s-a întîmplat ?! se miră printul. 

— A sosit un olăcar de la Cladova spunînd că are să 
vă spună ceva numai alteţei-voastre, de labaronul .... 

— Adă-l aici! se repezi Bethlen. 

— E cam murdar... 

—Aşa cum arată ! 

Pajul ieşi cu aceeași plecăciune și introduse olăcurul, 
care cum intră pe ușă puse un genunchi la pămînt. 

— Ai scrisoare, ori spui prin viu grai ? întrebă prințul. 

— Măria-ta, am învăţat pe de rost, dar nu mi-i îngă- 
duit să spun decit numai alteței-voastre, răspunse Mirko, 
uitindu-se la Ugrai. 

— Poţi vorbi liniștit, dacă-ţi poruncesc. 

Haiducul trase aer în piept şi săltînd fruntea închise 
ochii, apoi începu cu vocea ridicată : 

— Înălțimea-sa domnul baron Czobor Istvan, prea bu- 
nul meu stăpin, a spus că omul prins a scăpat și alteța- 
voastră să grijiţi de pază la Inău şi Chioar,căci luminăţia-sa 
va merge pe urmele lui. Atit! 

— Inău?!,.: Chioar?!... îngăimă Bethlen uitîn- 
du-se la Ugrai. Baronul tău s-a ţicnit, Jenő ! Auzi neobră- 
zare ? Să-mi poruncească mie? ! 

— Aşa te-a învăţat stăpînul tău să vorbeşti ? îl întrebă 
Ugrai pe Mirko. 

— Înălțimea-sa domnul baron Czobor István, prea bu- 
nul meu stăpiîn, a spus că omul prins... 

— Hoo! Ce, iar o iei de la început? se răsti prinţul. 
Ceva scris nu ţi-a dat ? 

— Nu, măria-ta ! A spus... 

— Destul! se băgă Jeno. 

— E timpit de tot, ca şi stăpînul, făcu batjocoritor 
Bethlen. Jenő, oferă-i tu ceva bani şi dă-l afară. Cu baro- 
nul ne vom socoti cum se cuvine pentru astă nerușinare. 

Lui Mirko îi venea să sară în sus de bucurie, căci toc- 
mai asta voia, ca prințul să-l pedepsească pe „beutorul de 
singe“. Se ţinu însă, făcind mai departe pe prostul pînă ce 
părăsi încăperea, după ce Ugrai îi aruncase o pungă cu bani. 

— Place-ţi ? întrebă Bethlen rămas din nou cu sfet- 
nicul. Parcă am simţit că așa are să se întîmple cu dobito- 
cul de Czobor! Barem să nu fi făcut vreo boacănă, 
întrucit am înţeles de la omul lui că nu l-a prins pe 
Grazziani. ` 

— Zicea că i-a scăpat, dar asta poate să însemneze că 
i-o fi luat scrisoarea, însă ce să caute la Inău, ori 
Chioar ?!... 

— Nişte vite încălțate, și el și solul lui! 

Cu mîinile la spate, Bethlen se plimba furios prin 
dreptul ferestrei. În vale, la poalele muntelui, se întindea 
tîrgul Devei, casele înstăriţilor acoperite cu olane roșii, dar 
şi mahalalele calicimii, pline de cîini și de copii ce se zben- 
guiau toată ziulica, pînă cînd erau mai răsăriţi și buni de 
muncă. Tot pe acolo se aciuiseră și olahii, care de mult 
fuseseră izgoniți din preajma dealului cetăţii, spre a face 

urilor. Cerul făgăduia mai zilele trecute 
= n si însorit, însă acum Își trăsese o perdea 
de e iaaii cernînd o burniță vineție asupra caselor 
şi copacilor abia înmugur i 7 CI : E E 
— Ce-ar fi dacă ne-am bizui şi pe vicleşug în treaba 
? mă liniştea Ugrai. K 
one te vrei să spui ? ! întoarse capul principele. 
__ Unde n-a izbutit Marte, poate să cîştige Afrodita! 


zimbi cu înțeles isteţul sfetnic. Ai 

__ Vrei să amestecăm şi femei ? 

— În nici un caz! Numai pe Agnes! 

— Păi, ea ce-i?! 

— Sluga supusă a alteţei-voastre, dar mai presus de 
toate cea mai ascuţită minte ce a putut clădi vreodată 
Satana. 

— Jenő dragă, zimbi prințul. De te-ar auzi ce părere 
bună ai despre ea, Agnes te-ar îmbrățişa cu toată căl- 
dura... 

— Departe de mine gîndul de-a o birfi, ci mai degrabă 
mă închin în faţa iscusinţei minţii și a frumuseţii desăvîr- 
șite a contesei. $ 

— Ştii bine însă că ea fără Iulia Mikes nu se încu- 
metă niciodată la drum. Amîndouă parcă ar fi una ! 

— Nu și în pat, alteță, făcu Ugrai, aruncîndu-i o pri- 
vire plină de înţelesuri. Altcum, se împlinesc una pe 
cealaltă. 

— Vrei să fii răutăcios, prietene, răspunse Bethlen 
fără supărare, ba chiar cu oarecare fudulie, căci el o cu- 
noștea și mai bine pe Rozsnyai Agnes, stăpîna de la Galda. 
Drept să-ţi spun, nu m-am gîndit la ea ṣẹ poate că ar fi 
fost mai bine s-o fi trimis de la bun început, fără să-l mai 
fi băgat pe măgarul de Czobor. Auzi la el, să-i atin eu 
calea la Inău,.. Cine știe cum se va fi năpustit fiara de 
baron, înspăimintînd tot ținutul, iar Grazziani nu putea 
să nu afle de sosirea lui. , 

— Nicicînd fiicele Evei n-au dat greş... 

— Cu atît mai mult Agnes, fiica lui Belzebuth, după 
cum spui tu, i-o reteză Bethlen luminîndu-se iar la chip. 
Prea-bine, cheam-o ! 

— Pe amîndouă ! 


loc saşilor şi ung 

--- Nu-i nevoie, ştii bine că nu vine una fără cealaltă, 
fiind și vecine de moșie, că doar Mikloslaka îi la doi paşi 
de Galda. 

Ugrai încuviinţă din cap. 

— Va trebui să le trimitem la Temesvar, chiar în ce- 
tatea valiului, spuse el. Dacă Czobor l-a băgat în sperieţi 
pe Grazziani, acesta va căuta sprijinul paşei de acolo şi va 
trece în pustă pe la Gyula. 

— Vorbeşti de parcă ţi-ar fi destăinuit însuşi vene- 
țianul gîndurile lui, dar tot aşa socot și eu și nici nu poate 
fi vorba de Inău. Fetele noastre vor trebui să se descurce 
mai înainte de a pătrunde pe pămînturile pașalicului de 
Buda, căci pe acolo se vîntură mai cu ușurință iscoadele 
habsburgilor. 

— Asta ar însemna ca Agnes să se afle în braţele lui 
Grazziani în mai puţin de două zile. 

— Chiar în braţe, Jenő... am auzit că italianul e ti- 
năr, nu-i de lepădat și doar știi cum e neamul lor! 

— Sînteţi cumva gelos, alteţă ? Agnes e în stare să 
facă orice pentru principele Transilvaniei... 

Bethlen roși pînă în vîrful urechilor, dar sub făloasa 

lui barbă nu i se putea ghici roșeața. 
Aș pofti să-l știu pe Grazziani la picioarele conte- 
sei, dar... mă rog! Binele ţării e mai presus de orice! 
Oricum, n-ar strica să fie mai 7gîrcită cu farmecele ei 
pentru străin. 

— Cum văd eu, alteța-voastră încă n-a uitat-o pe 
contesă ? 

.—- Vezi tu, Jenő, eu nu am voie să dau uitării pe nici 
un supus al domniei mele! se înveseli principele Tran- 
silvaniei. 

În răstimp, Kocea aştepta cu inima cît un purice să 
vadă ce se va alege din cutezanţa tovarăşului său. Acuma 
chiar că şi-ar fi lăsat pielea pe băț de punea gabja pe ei 
„Deutorul de sînge“. N-avea de unde să știe el că acesta 
se și grăbise să apuce calea spre Timișoara, trecînd din nou 
prin Caransebeş și luindu-i urmele lui Gașpar Grazziani 

Mirko se ivi ţanțoș, săltînd în podul palmei punga 
dobîndită. 

— Aşa se răsplăteşte slujba făcută cu credință! pufni 
e] arătîndu-i lui Kocea banii. Hai să mergem la „Lina de 
aur“ să numărăm cîţi galbeni or fi în ea! 

Abia atunci îi veni şi lui Kocea inima la loc, iar după 
ce se ghiftuiră bine din bucatele vestitului han din Deva, 
vinul de Ighiu îi făcu să uite cu totul de baronul Czobor. 
Din păcate n-au apucat să-și numere mai întîi averea, ci 
J-au chemat pe hangiu, chipurile să se grozăvească şi faţă 
de el cu răsplata prințului. 

Stăpînul se apropie cu ploconeli şi-i sticliră ochii vă- 
zind că sărăntocii aveau cu ce să plătească, fiindcă dintru 
început se cam codise să le dea de mîncat și de băut. Nu- 
mai privirea lui Mirko l-a făcut să se înduplece. Acum se 
liniştise, dar şi el și mușterii holbară ochii cît cepele vă- 
zind că din pungă nu se răsturnau decît aspri turcești, care, 
deşi mulţi, nu păreau a fi destui pentru plată. 

— Ce înseamnă asta ? îngăimă hangiul. 

-— Bani ! nu vezi ? Bani cu care ne-a răsplătit alteța-sa, 
așa că nu cîrti, pentru cele două hartane de berbec... 

— Vă bateţi joc de mine, golanilor ? se înroşi jupi- 
nul... Ei bine, vedeţi voi pe dracu ! Aţine-te, Pişta ! 

O namilă de ţigan buzat se ridică proptindu-se într-o 
măciucă. Apoi, cumpănindu-şi cumplita armă, se apropie 
de ei. 

— M-ai strigat, stăpine? mormăi acesta cu voce 
groasă, 

— Ia vezi, mă! Scutură-i pe sărăntocii ăștia că poate 
mai găseşti ceva creițari dosiţi, iar de nu, trage-le o mar- 
deală bună, să nu uite c-au mîncat de pomană la mine! 

— Apăi, dacă aşa ţi-i vorba, sări Mirko, atunci se 
schimbă socoteala .. . 

Cit ai clipi, scoase un hanger și se repezi la hapsîn, 
apucîndu-l cu o mînă de grumaz, iar cu cealaltă proptin- 
du-i tăișul în beregată. 

— Adă banii înapoi nemernicule, dacă nu ţi-s pe plac ! 
şi făcu semn lui Kocea să înșface punga. Iar tu, țigane, de 
nu arunci bîta și nu șezi blînd, rămii slugă fără stăpiîn, că 
ţi-l belesc ca pe porce ! 

4 — în slujba domniei — L 


Toţi cei cîțiva mușterii rămaseră înmărmuriţi de cu- 
tezanţa haiducului, iar Pișta, rînjind, făcu un pas mai 
aproape. 

— Stai în loc, Pişta, că ăsta-i Mirko, haiducul! se 
auzi o voce. 

— Întocmai ! se fuduli Kocea. Nădăjduiesc că auzit-aţi 
de noi? 

— Nu mă ucide! horcăi hangiul. Ia-ţi banii... 

— Aşa am să şi fac! răspunse Mirko, neslăbindu-i 
strinsoarea. Dar mai întîi poruncește ţiganului tău să se 
domolească, altfel eu nu știu multe! şi-l îmboldi cu 
hangerul. 

— Pişta, ţipă bîta şi şezi în loc! gîfîi el, cu toate că 
Mirko îi slăbise anume strinsoarea ca să poată vorbi. 

Țiganul dădu nepăsător din umeri şi se trase înapoi, 
aşezînd măciuca pe o. masă și aşteptînd parcă să vadă ce se 
va mai întîmpla. 

— No, aşa-i bine, drăguţule! rînji Mirko, fără să-i 
lase grumazul. Și zici că nu-ţi plac banii mei ?... facă, mie 
îmi plac ai tăi și fă bine porunceşte să-mi aducă aici o sută 
de ducați ! 

— Vaaai de mine, păcatele mele ! se tîngui hangiul. ' 
De unde să scot atita bănet ? De mi-i tăia bucățele şi tot 
nu scoţi pe mine atîta ! 

— Pe tine nu, că eşti numai osînză, dar nu mai zăbovi, 
că n-am vreme ! 

— Cincizeci ! icni jupînul, îmboldit din nou. 

— Nu mă tîrguiesc! Numai atîta să preţuiască scîr- 
bavnica ta viață? Vrei să-mi cat eu singur? la vezi 
Koceo ! 

Acesta se îndreptă mai întîi spre ţigan şi-i luă măciuca 
din faţă, după care se duse și trase uriașul zăvor de la ușă. 

— Ia trageţi-vă şi voi mai laolaltă! porunci Kocea 
spre cei cîțiva mușterii, ameninţîndu-i cu biîta. Puneţi pe 
masă cuțite, săbii și pistoale, că de nu, vă cer şi pungile! 

Cu toţii se grăbiră să îndeplinească voia temuților 
haiduci, dar în afară de două bricege şi un hanger nimeni 


nu mai avu arme. 

— Faină treabă, Koceo! încuviinţă' Mirko, ţinîndu-l 
bine pe hangiu. Acuma ia spune cu binişorul unde să 
caute, că... na, mă jur să nu-ţi iau mai mult! 

— Barem șaptezeci ... încercă să se tîrguiască acesta. 

— Nu ne-nţelegem, şi-i bai ! Koceo, ia aprinde o feş- 
țilă să-l vedem mai bine pe jupîn ! Ard de nerăbdare săA 
rad barba, dar cum n-avem vreme, i-o pîrlesc ca la porc... 

— Îţi dau, tilharule! izbucni hangiul înfricoşat. Ve- 
dea-te-aş în ştreang, nemernicule, îţi dau !... Mă sără- 
cești... , 

— Las’ că scoţi tu alții, rînji Mirko. Și bagă de seamă 
să vorbeşti mai frumos că mă mînii şi nu-ți mai cer ni- 
mic! Ce dracu te tot văicăreşti ? Doar ţi-am arătat şi ție 
cum m-a răsplătit pe mine prinţul, şi nu m-am văitat. Eu 
îţi cer niște bani, doar cu împrumut... 

Deodată se auziră nişte bătăi în ușa de la intrare. 

— Deschide, jupiîne! Ce, ai inchis ziua-n amiază 
mare ?... Hei, n-auzi ? Deschide! | 

— Cătanele ! spuse unul din încăpere. Caraula ! , 

În ochii hangiului licări nădejdea, dar iute se stinse, 
căci tăișul din beregată îi aminti în ce stare se afla. 

— Heei, jupîne, se auzi de afară. Păţit-ai ceva ? 

Mirko își reveni pe dată și porunci lui Kocea să tragă 
brăcinarul cîrciumarului, cu care să-l lege, iar celorlalţi le 
şopti că de scot vreo vorbă dă foc la cîrciumă să ardă 
peste ei. 

Dar a fost îndeajuns o clipită de nebăgare de seamă a 
lui Kocea, ca să-i strice plănuirea lui Mirko. Trecînd prin 
dreptul lui Pişta, acesta îl pocni zdravăn în moalele capu- 
lui cu pumnul lui de matahală și Kocea se prăbuşi ca o 
cîrpă. Apoi, cu o iuțeală greu de crezut pentru asemenea 
namilă, se repezi asupra hangiului, răsturniîndu-l peste 
Mirko și prăvălindu-se toți trei la podea. Cîrciumarul în- 
cepu să strige după ajutor, iar Pișta se așeză cu toată greu- 
tatea peste Mirko, înăbușindu-l. Un mușşteriu trase zăvo- 
rul şi caraula pătrunse în odaie. 

ÎN “CODRII TIGHECIULUI 


Cu toate că primăvara venise şi pe meleagurile de la 
marginea vestitului codru ce se întindea de o parte şi de 
alta a Prutului pînă hăt departe către vărsare, satul Pojo- 
rita era pustiu. Ai fi putut gîndi că va fi fost călcat de vreo 
trimbă tătărească, numai că nu era clintită nici o casă și 
nici urmele pojarului nu se vedeau. Alta trebuia să fi fost 
pricina băjenirii sătenilor, şi așa și era. Slugile vel-arma- 
șului Nicoriţă hărţuiseră necontenit țăranii să iasă la muncă 
pe moșia devenită acum boierească, pînă ce într-o singură 
noapte întreg satul s-a băjenit, cu căţel, cu purcel. 

Marele boier bănuia însă că numai blestemata de 
răscoală ţărănească ce mocnise peste iarnă ca să-și arate 
colții o dată cu firul ierbii era adevărata pricină. Și mai ştia 
domnia-lui că nu puteau fi duşi prea departe, dar păs de te 
avîntă în codru, cînd erau așa de porniţi împotriva lui... 
Spumega, neavînd cu cine munci ogoarele, dar n-avea 
ce face. 

Prea şi-o luase în cap sărăcimea de cînd cu domnia 
Tomşei, dar după mazilirea acestuia, către sfîrşitul lui 
brumar 1615, le băgase el minţile în cap mocofanilor. 
Acum însă se sumeţiseră din pricina zvonului că și alte 
sate apucaseră pe calea dihoniei și se împotriveau să 
iasă la muncă pentru boieri. După înfrîngerea lui Tomșa 
la Tătărani și înscăunarea măriei-sale Alexandru vodă 
Movilă, acesta nu-i mai avea la suflet pe răzăși și dăduse 
mînă liberă boierimii să-i vecinească. 

Pojoritenii erau de cînd lumea pe aceleași meleaguri şi 
nici cei mai gîrboviţi de ani nu-şi aminteau să le fi spus 
moşii lor că ar fi venit de aiurea. E drept că se mai bă- 
jeneau, dar numai la+doi paşi, în codru, iar după ce trecea 
urgia se înturnau în sat, dregeau și zideau din nou, iar viaţa 
se relua ca și cum nu s-arfi întîmplat nimic. Cum era să 
plece omul de pe pămîntul care-l hrănea ? Adesea, cu plugul 
ori hirleţul, răscoleau osemintele străbunilor, îngălbenite şi 
uscate de vreme, pe care cu grijă le strîngeau şi le aduceau 
la taica-popa să le sfințească și cu mare cinste le îngropau 
în cimitir printre morţii mai tineri. Oale de lut sparte ori 

întregi semănau într-atîta cu cele din casele lor, încit nu 
o dată le foloseau de parcă le-ar fi cumpărat de curînd. 

i Dumnealui vel-armașul Nicoriţă căpătase de la răpo- 
satul Ieremia vodă Movilă zapise cum că ar avea dreptul 
asupra Pojoritei, a iazului și a mii de stiînjeni de pădure. 
Dar mocofanii, în cerbicia lor, nici nu voiau să audă 
de așa-ceva și scoteau la iveală tot felul de urice îngălbe- 
nite, unele chiar de pe vremea lui Alexandru cel Bun. 
După ani de confruntări prin divane, găsiseră dreptate la 
scaunul lui Tomșa. A dat Dumnezeu și la Tătărani s-a min- 
tuit cu domnia voievodului calicilor, iar dumnealui vel- 
armașul căpătase iarăși dregătoria în divanul domnesc. 
Cine să se mai încumete a înfrunta pe un boier divanit? 

Cu toate acestea, nu numai țăranii din Pojorita dar şi 
cei din întreg ţinutul. Fălciului și al Orheiului se răscula- 
seră, dînd crezare unor scorneli cum că un nepot de-al 
răposatului Ion Vodă stringea oaste făgăduind slobozenie 
și dreptate tuturor obidiţilor. Flăcăii satelor işi ascuţeau 
topoarele și își prefăceau în arme necruțătoare paşnicele 
coase, de care pentru o vreme nu părea să mai fie nevoie. 

Grigore Baltag din Pojoriîta, un zdrahon de vreo 25 de 
primăveri, era capul tuturor nemulțumiţilor, dar mai cu 
seamă purta o ură neîmpăcată boierului Nicoriță. Rica 
lui era mai veche, încă de pe vremea cînd stăpînul porun- 
cise să-l ţină pe flăcău vreo două săptămîni în butuc din 
pricina rocoşelii de care dăduse dovadă. Ca tuturor celor 
de seama lui, îi sosise şi lui Grigore ceasul însurătorii şi 
tare o mai îndrăgise pe Ilenuţa lui moş Precup, care fiind 
cam sărăcuţă se băgase slujnică pe lîngă jupineasă, pentru 
a strînge o brumă de zestre, măcar că băiatul ar fi luat-o 
numai cu ce avea pe ea. 

Dumneaei boieroaica Ilisafta făgăduise s-o răsplătească 
de s-ar dovedi vrednică, dar nici prin cap nu-i trecuse eă 
boierul cel bătrîn s-ar mai fi putut uita la o fetişcană altcum 
decit la icoana Precestei. S-a întîmplat însă ca într-o noap- 
te, pe cînd jupîneasa era plecată pe la niște boieri me- 
gieși pentru mai lungă vreme, stăpînul să facă un mare 
bairam. După ce s-au veselit cu nişte cotnărel, l-a cuprins 
deodată poftă de femeie. Pe loc a poruncit să-i fie înfățișată 
Ilenuţa și, fără să mai aibă vreo rușine de părul său cărunt, 

a batjocorit-o de faţă cu toţi oaspeţii, poftindu-i şi pe ei să 
facă aşijderea. Biata copilă, cînd s-a văzut scăpată din 
ghiarele bețivanilor, a fugit aşa cum se afla şi nu s-a mai 
oprit decit cu capul într-o fîntînă. Au găsit-o mai pe urmă 
după duhoarea ce venea din puț şi cu mare greutate s-a 
mai putut cunoaşte ceva din fata lui moș Precup. Cînd 
taica-popa i-a citit rugăciunea de iertare, socotind-o tot 
pe ea vinovată, fiindcă-şi ridicase singură zilele, lui Gri- 
gore i-a venit să turbeze de furie și abia a fost potolit de 
prieteni să nu se repeadă la preot să-i astupe gura cu 
țărînă. S-a jurat însă cu glas tare, la mormîntul ei, că 
avea să dea el judeţul cel drept ucigașului. 

După cîteva zile, flăcăul s-a strecurat la curte eu un 
baltag pe umăr şi cît pe ce să-l pălească pe ticălosul boier 
dacă o slugă nemernică nu-i băga codiriștea unei furci ta- 
man între glezne. Prăvălindu-se cît era de lung, vel-armașul 
s-a năpustit asupra lui pălindu-l cu ciubota peste fălci și 
în coaste pînă ce l-a lăsat în nesimţire, năclăit de sînge. 
S-ar fi ridicat el, că doar era mai voinic decît ghiujul, dar 
același slugoi îi prinsese grumazul între cele două coarne 
ale furcii şi se rînjea mulţumit la el, pe cînd era zdrobit. 
A zăcut aşa, lingindu-i câinii sîngele de pe faţă pînă 
pe-nserat, cînd au prins de veste ceilalţi flăcăi, care au dat 
fuga şi l-au luat acasă. Multă vreme s-a zbătut între viaţă 
şi moarte, dar în cele din urmă tinereţea lui a biruit. Nu s-a 
astîmpărat însă, că-l ținea legat jurămîntul făcut Ilenuţei, 
așa că abia înzdrăvenit s-a năpustit călare pînă în uşa cona- 
cului, unde a fost răzbit de lefegiii secui ai boierului. 

De astă-dată, vel-armașul Nicoriţă a poruncit ca bez- 
meticul să fie pus în butuci şi să rămînă acolo pină avea să 
crape de foame şi sete, fiind oprit cu străşnicie să se apro- 
pie careva de osîndit vreo două săptămîni. Porunca boie- 
rească n-a ținut însă multă vreme, fiindcă tovarăşii lui 
Grigore au năvălit ziua în amiaza-mare într-o căruță trasă 
de doi armăsari focoşi, aruncînd torţe aprinse în clăile de 
fîn și paie, sub ochii uluiţi ai argaţilor. Vilvătăile și larma 
au ademenit pe lefegii într-acolo și pe dată flăcăii au întors 
căruţa și cît ai bate din palme au ajuns lîngă chinuit, ridi- 
cându-l pe sus cu butuc cu tot. 

Se înţelege că nu mai încăpea împăcare între Grigore 
Baltag şi vel-armaș, dar nici între săteni și curte. Povestea 
asta se petrecea pe cînd la Iaşi era în scaun Vodă Tomşa, 
care-i tăia pe boieri „ca pe berbeci“ şi din astă pricină nu 
se încumetase să-i vină de hac neobrăzatului mocofan. 
Sătenii îl povățuiau să se înfăţişeze domniei cu pîră împo- 
tríva boierului, dar Grigore nu se încredea în asemenea 
judecăţi. „Corb la corb nu-şi scoate ochii !“ obișnuia el să 
le răspundă. | 

— Vedeţi voi toporişca aiasta ? întreba el. Apăi, mai 
domn ca ea nu se află și numai cu direptate giudecă ! 

Iată însă că pe la sfîrșitul iernii un alt Ion-vodă a che- 
mat sărăcimea să înlăture pe hulpavii boieri și să-și facă 
singură dreptate. Era tocmai ceea ce poftea şi Grigore, așa 
că nu-i de mirare că a fost printre cei dintii care i-a îndem- 
nat pe ai lui să dea foc curții boierești. Dar n-a mai apucat 
să-şi ducă la îndeplinire gîndurile, fiindcă lefegiii s-au nă- 
pustit asupra satului silindu-i pe oameni să iasă la muncă, 
miînîndu-i ca pe vite. Grigore, prinzînd de veste, a izbu- 
tit să se strecoare în pădure împreună cu alți flăcăi și în 
două zile întregul sat s-a adunat la locurile ştiute, din adin- 
cul codrului. Acolo s-au sfătuit ca cei vrednici să ducă o 
armă în mină să se înfăţișeze la oastea măriei-sale Ion-vodă. 

Noaptea se lăsase mai răcoroasă, fiindcă primăvara se 
făcea simțită doar la lumina sfîntului soare, iar sub eerul 
spuzit de stele trebuia să ai cojocul în spinare, oricît de 
tare ai fi fost. 

— Am ştiri, spunea Grigore către ceilalți, că cele 
două giupinese, mama și fata, au fost chemate de boier 
la leşi. Altă cale n-au decît prin pădurea noastră şi s-ar 
putea să le întîlniaa. 

— Să le facem şi noi ce i-o făcut boierul... se auzi 
a voce. 

— De cînele cel bătrîn avem trebuință, femeile să fie 
numai nadă, i-o tăie Grigore. 

— De ce nu ? sări Pandele, un flăcău tomnatec. 

— Apăi duduca Profiriţa îi tocmai bună să te răco- 
rească oleacă și pe tine, măi Grigoriţă, se băgă în vorbă 
Vasile al lui moș Codoi. 

— Parcă giupineasa llisafta are vreun cusur? rînji 
Pandele. 

— Bine, bre! îngădui în șagă Culai. Ţine-o pentru 
tine, că de giupiniţă ne îngrijim noi, după ce s-o îndulci 
Grigoriţă. 

Grigoriţă înţelese că n-o va scoate la capăt cu tova- 
răşii lui, aşa că încercă a-i aduce la ginduri mai bune. 

— Ce credeţi voi, bezmeticilor, că giupiînesele au să 
treacă taman prin poieniţa aiasta și or să ne poftească la 
giugiulit ? Şi ce gîndiţi voi, că noi sîntem boieri să facem 
dragoste cu anasîna ? 

— Nu te teme măi, Grigoriţă, spuse Pandele, singu- 
rul care se mai lua de căpetenia lor în șagă. Nu s-o azvir- 
li ea giupiniţa în nici o fîntînă după... 

— Cap ai, minte ce-ţi mai trebuie ! i-o reteză acesta 
nemulțumit. De dragoste cu femeile ne arde nouă amu? 
Noi trebuie să-l silim pe nemernicul de armaș să ne lase 
drepturile străbunilor noștri. Dacă avem să-i batjocorim 
femeile, nu ne mai sloboade nicicînd, iar de le prindem 
zălog, nu le înapoiem decît după ce ne dă zapis la mînă că 
nu se mai bagă în moşia noastră. 

— Ce baţi cîmpii, bre Grigoriţă ? sări Vasile. Pînă mai 
ieri ne îndemnai ca praful şi pulberea să se aleagă de casa 
şi acareturile lui Nicoriţă, și amu vrei să te pui la taclale 
cu el? 

— Aşa-i! Aşa-i ! încuviinţară ceilalți. 

— Cu furca şi toporul se smulge direptatea, nu cu 
vorbe de clacă! adăugă ţifnos Pandele. Iar dacă ne-om 
giugiuli şi noi cu muiere boierească, n-a hi nici o pagubă! 

— Apăi, că voi nu m-aţi înțăles pe mine, răspunse 
Grigore săltind amîndouă mîinile. Eu gindeam că tartorul 
de boier are să vie să-şi ieie femeia și odrasla de la noi, iar 
atunci puteam pune gabja pe el și să-l giudecăm ca pe 
hoţii de cai ! 

— Așa parcă-i mai cu ohibzuinţă, încuviință Culai în 
numele tuturor. 

Dar în vreme ce flăcăii sporovăiau în inima codrului, 
jupîneasa Ilisafta îşi făcea mare grijă cu călătoria la Iaşi. 
Nu că n-ar fi poftit să mai schimbe tihna de la moșie pe 
larma curţii domneşti, căci avea să se fudulească faţă de 

celelalte jupinese cu rangul și averea domniei-sale. Și nu 
era de lepădat nici dregătoria dumnealui vel-armașului, 
ce se divănise iarăși, dovedindu-se boier de viţă veche și 
nu din ciocoime. Apoi mai era de trebuinţă să fie scoasă 
şi copila în lume, căci trecuse de optsprezece ani şi teamă-i 
era să nu rămiie fată bătrînă, ori s-o dea după vreun boier 
de la ţară. Nu se cădea o asemenea înjosire pentru o frumu- 
şeţe de fată şi de neam mare și bogată. La zestrea ei avea 
să primească pețitori numai de la boierii-veliți şi poate 
ghiar de la șlehtici, cu care de bună-seamă că avea să deie 
ochii pe la curtea din Iaşi... Dar cum să se încumete la 
drum lung, numai ele, două femei, chit că aveau împrejur 
e roată de lefegii secui ? Dumnealui, vel-armașul, plecase 
îndată după sfintul Ion şi trimisese poruncă să-i vină și 
familia la curte, dar nu spusese pentru ce anume. Nu 
putea fi vorba decît de măritișul Profiriţei ! 

Pentru întovărăşire la drum ar fi fost bun și Toma 
Melinte, prostălăul megieș de moșie, care tot da tircoale 
fetei. Numai că nu avea să se înfăţoșeze cu el dimpreună 
la curtea lui Vodă... dar găsi-va ea cum să scape de urit. 
Treaba lui ar fi fost doar să le apere pe drum, poate chiar 
și de propriii lor lefegii... Şi cum nu era zi lăsată de la 
Dumnezeu ca Melinte să nu-și facă niscai treburi pe la cur- 
tea boierului Nicoriţă, n-a fost prea greu să dea de el. 

— N-ai vrea matale, bre Tomiţă, să te preumbli cu noi 
pînă în tîrgu Ieșului ? Ai mai vedea lumea care se vintură 
pe la curte și numa bine ţi-a pica, îi zise jupîneasa de cum 
dădu cu ochii de el. 

Tînărul Melinte rămase cu gura căscată la spusele boie- 
roafcei. a 

— Dar a veni și duduca ? izbuti el să îngăime, roșin- 
du-se pînă-n vîrful urechilor. 

—  Vezi-bine, c-apăi de ce te poftesc ? îl aţiţă Ilisafta. 

— Atunci mai încape vorbă ? se bucură Toma. Iacă, 
mă răped să-i spun babachii şi pînă-n sară m-am întors ! 

— Dar oare te-a lăsa ? 

— Pe mine?! Doar sînt bărbat în toată legea ! N-am 


a da socoteală nimănui, numai ceva bani de pungă să-mi 
deie. 

După plecarea tinărului, Ilisafta nu-și putu ţine risul 
gîndindu-se la păcăleala ce i-o va trage nătîngului, că doar 
nu era de nasul Profiriţei. Avea ea să-l căptușească cu vre- 
una pe la Iaşi, că moșie avea îndeajuns, slavă Domnului! 

Aşa se hotărise plecarea, iar Tomiţă își adusese şi sluji- 
tori înarmaţi, daţi de tătîne-său. Acesta grozav se mai bucu- 
rase cînd auzise poftirea ce f-o făcuse lui fiu-său înfumurata 
de Nicoriţoaie, şi nu se mai îndoia că avea să urmeze încus- 
crirea. S-au pornit încă de la cel de-al doilea cîntat al 
cocoșului ca să-i prindă zorile trecuţi de afurisitul aeela 
de codru, unde mişunau tot felul de jivine, dar mai cu 
seamă tîlhari și ţărani băjeniţi. Prin altă parte nu se putea, 
căci pădurea se întindea pmă în părțile Orheiului şi Lă- 
pușnei, iar către soare-apune şi miazăzi, atingea lunca Si- 
retului și mai încolo pînă la Dunăre, aproape de Galaţi. 
Numai Prutul își ducea leneş apele pe la mijloc de codru, 
dar lăsa din loc în loc vaduri de trecere pentru oamenii ce 
locuiau de o parte și de cealaltă. Un astfel de vad era pe 

-la Todirești, căci să se meargă drept spre miazănoapte ere 
mai cu primejdie, din pricina răzmeriţei țărănești. 

Flăcăii din Pojorita aflaseră prin iscoadele de la eonae 
de pregătirile boieroaicei, dar încă nu se ştia anume ziua, 
aşa că de vreo cîtva timp zi şi noapte stăteau la pindă. 
Drumul mare era străjuit de stejari bătrîni, uitaţi de vreme, 
dar înalţi și falnici de făceau umbră groasă în plină aralază, 
măcar că abia înfrunziseră. Din astă pricină, șleaul era eam 
jilav şi chiar gloduros pe alocuri, încît anevoie era străbă- 
tut. Uneori se mai lățea, dar citeodată era atît de îngust 
încît abia se putea strecura cariîta, trasă de cel puțin șase 
cai, fiindcă îndeobşte în asemenea locuri se făceau rovine. 

Tocmai la o asemenea strimtoare pregătise Grigore 
Baltag cu ai lui capcana, după cum făceau cînd veneau 
tătarii şi așa după cum o învăţaseră din moși-strămoși, din 
cele mai îndepărtate vremuri. Tăiaseră copacii din preajmă 
în așa fel încît să se mai ţină drept, dar împingîndu-A s-ar 
fi prăvălit cu uşurinţă în calea trecătorilor nepoftiţi. Din 
loc în loc adunaseră vreascuri ce trebuiau aprinse ca prin 
fumul lor să-i acopere de privirile vrăjmașului pe oamenii 
pădurii, dar asta numai dacă acesta s-ar împotrivi. 

începuse a miji de ziuă şi păsărelele cele mai harnice 
ciripeau încă somnoroase, vestind o nouă zi. Înveliţi în su- 
manele lor călduroase, flăcăii petreceau cea de-a treia 
noapte de pîndă, dar se bănuia că avea să fie și cea de pe 
urmă, aşa că mai mult au stat cu urechile ciulite decit să 
se dea somnului. 

— Ian auziţi, fraţilor ! sări deodată Culai. Scîrţiit de 
osii... Ei sînt! 

— Taci, bre, c-ai visat! îl repezi unul. 

— Ba, chiar aşa-i! Sculaţi-vă! porunci Grigore. 

Cît ai clipi săriră cu toţii în capul oaselor, punînd 
mîna pe topoare și strecurîndu-se fiecare pe la locurile 
dinainte ştiute. 

Nimeni nu se mai îndoia că se aude scârțiitul roților 
de cariîtă, silită să meargă în pasul cailor din pricina 
șleaurilor prea adinci. După cîtăva vreme se arătă la ve- 
dere cel dintîi călăreț, în spatele căruia venea boierul Me- 
linte cel tînăr de la Foleşti şi mai în urmă și carîta vel-ar- 
maşului cu lefegiii şi slujitorii boiereşti. Flăcăii aşteptară 
cu înima cît un purice să le vină la îndemînă și cînd Gri- 
gore socoti că era numai bine, scoase un răcnet : 

— Pe ei, fraaaţilor ! şi împinse cu putere stejarul de 
care se proptise, prăvălindu-l în drum. 

— Pe ei, măăăi! răspunseră ceilalţi din toate părţile, 
făcînd la fel, de s-au speriat drumeții că întreaga pădure 
se prăbuşește peste ei. 

Îndată porniră a se ridica şi nori groşi de fum, stîr- 
nind și mai mare spaimă între oameni şi dobitoace. Vă- 
zîndu-se împresuraţi, lefegiii descărcară ladntimplare sîne- 
tele, după care dădură bir cu fugiţii, de teamă de a nu fi 
prinși. Nici vorbă să mai sară în sprijinul stăpînei lor, 
după cum slugile lui Melinte s-au făcut nevăzute încă de 
la primul strigăt. Cu toţii au părăsit-o în graba mare pe 
Ilisafta, care-şi îmbrăţişase fiica înghemuită lingă ea şi 
tremurind din toate mădularele. N-aveau jupinesele cum 
să vadă că „tontul“ de Tomiţă, singurul care cătase să se 
impotrivească, fusese doborit la pămînt. 

Vreascurile fiind prea uscate se topiseră curînd sub 
flăcările ce se înălțau făcînd și mai multă lumină şi astfel 

se vedeau bine cele două femei, mama și fata, strînse una 
lingă alta. Bătrîna însă nu se pierduse cu firea, ci mai cu- 
rînd era înfuriată de atita neobrăzare. 

— Mișăilor ! Nemermicilor ! spumega ea. Unde vi-i 
bărbăţiia, ticăloşilor! Nu fugiti, că pentru asta vă dau 
plată, lifte spurcate ! 

Zadarnice erau chemările, fiindcă cei cîţiva însoțitori 
care nu apucaseră la picior mai din vreme zăceau acuma 
în glod, păliţi şi despicaţi de muşcăturile topoarelor. Nu- 
mai doi dintre ei, rămași ceva mai în urmă, se aşezaseră 
spate-n spate şi căutau a se apăra, apropiindu-se de un 
cal rămas fără stăpîn, în şaua căruia au sărit amîndoi, 
luînd-o la sănătoasa şi izbutind astfel să scape. 

— Nu-i lăsaţi, fraţilor! răcni Grigore. După mine! 
porunci el și fără să se mai uite în spate sări pe un cal, 
luînd urma fugarilor. 

Se pare însă că nu fusese auzit şi nici văzut de ai săi, 
care erau cu ochii pe cele două jupînese. 

— Agiutoor! Hoţiii! nu mai contenea să strige bo- 
ieroaica, doar de va fi auzită de careva. Veniţi la mine! 

— lacă am sosit, cinstită giupîneasă! rînji Pandele. 

— Lipseşti, mişălule, din faţa mea ! 

— Ian nu te mai zborşi cucoană și săi hopa colea în 
braţele mele ! De duduca s-a găsi cine să-i poarte grija. 

— Mocofane, să nu cutezi să te apropii că-ți sparg ca- 
pul ! Auzi tu ? Să pleci pe dată! 

— Ce-i drept, îs ţăran, dar nu mă ruşinez dintr-atita, 
În pielea goală tot una sîntem, așa că nu-ţi mai da ifose și 
hai cum am zis, că n-avem vreme! 

În lipsa lui Grigore, fiecare făcea cam ce-i dădea prin 
cap, dar auzindu-l pe.Pandele se strînseră ciotcă în jurul 
lui, făcînd haz de hitrul lor tovarăș. 

— Apăi, dacă nu vrei matale, giupîneasă, iacă, am să 
mă bag eu în caleașcă să mă fac boier, făcu mucalit flă- 
căul, încurajat de rîsetele celorlalți. 

Nu avea de gînd s-o vatăme și nici nu se temea de ea, 
aşa că-şi așeză securea pe lavița din față şi vru să se salte 
lîngă jupîneasă, mai mult ca s-o sperie și să-i facă pe cei- 


x 


68 


lalţi să se înveselească. Însă, cu iuţeala fulgerului, Ilisafta 
îşi împinse copila în partea cealaltă a carîtei, trîntind-o în 
glod, iar ea, apucînd toporişca, îl izbi pe Pandele în plină 
faţă. Se vede că spaima îi va fi îndoit puterea, căci un val 
de sînge acoperi faţa voinicului, care se prăbuși cu ţeasta 
despicată. Toţi rămaseră înmărmuriţi şi nici chiar jupi- 
neasa nu-și dădea seama de fapta ei, holbîndu-se la omul 
ce se zvircolea în spasmele morţii. 

— Jiîvină spurcată ! șuieră Culai. Las’ că-ţi venim noi 
de hac ! Ian haideţi, fraţilor ! 

La strigătul lui caii înhămaţi la caleaşcă zvicniră din- 
tr-o dată și o luară la goană, iar jupîneasa Ilisafta, aflin- 
du-se în picioare și fără a se ţine, fu aruncată cu capul în 
jos. În cădere i se prinseră fustele în ceva și astfel se bă- 
lăngănea neputincioasă, izbindu-se într-una cu fața de pă- 
mînt. În vreme ce unii dintre flăcăi se strînseră în jurul 
lui Pandele, alţii începură să alerge după carîtă, dar caii 
speriaţi goneau bezmetici, pînă cînd o izbiră pe jupîneasă 
de un trunchi de copac, lăsînd-o lată la pămînt, despuiată 
de fustele ce î se despicaseră. 

În răstimp, Profirița se ridicase şi, toată înnămolită, 
vrusese să scape în pădure, dar o zărise Vasile. 

— Nu se cade, giupîniţă să umbli matale pe gios, că 
te-i murdări. Mai bine să te duc la un loc uscat şi să-ți 
dezbrac ţoalele, să te usuci. 

— Lasă-mă! Dă-mi pace! răcni ea. Mămucăăă! 

— De ce să te las, hulughiţo, că doar nă-i fi ca giupi- 
neasa, să nu suferi mirosul de ţărani ? Ne tragem mai la 
dos și îi vedea că nici ţăranii nu-s de lepădat! 

Simţise trupul tînăr al fetei zbătîndu-i-se în brațe, 
iar ţiţişoarele îl îmboldeau aprinzîndu-i jar în vine. Uitase 
cu totul de Grigoriţă și de învoiala făcută! Dar n-apucă 
să mai scoată o vorbă că Profiriţa îi înfipse unghiile în 
plină faţă, şiroindu-l de sînge. Durerea îl potoli îndată pe 
flăcău, care îmbrincind-o pe fată cît-colo se prinse 
cu mîinile de obraji și începu a se văicări ca din gură 
de şarpe. 

— Văleuuu! Cum m-o zgîrîiet, cățaua dracului ! 

Nimeni însă nu le luă seama, fiind cu toţii uluiţi de 
cele petrecute. Toader se apropie sfios de jupineasa Ilisafta 
şi tocmai la vreme îi acoperi goliciunea, pe cînd fiică-sa 
venea alergînd ca o nălucă printre copaci. 

— Nu muri, mămucăăă ! strigă deznădăjduită şi arun- 
cîndu-se din fugă peste ea îi sărută faţa întinată. Iacă, oa- 
menii ăștia de treabă au să te oblojască şi matale ai să-i 
ierţi ! Nu-i așa ? se întoarse ea spre flăcăi. 

Aceştia rămaseră muţi, iar Profirița izbucni într-un 
hohot de plîns cu sughiţuri, cu greu putînd fi desprinsă de 
pe leșul mamei sale. Jupîneasa Ilisafta fu așezată cuviin- 
cios cu mîinile pe piept şi-i traseră pleoapele peste ochii 
rămași ațintiți undeva în înaltul cerului. În faţa morţii, 
flăcăii își scoaseră cuşmele şi se închinară cu evlavie, aşa 
cum învăţaseră din străbuni. Se aşternu apoi o tăcere 
adîncă, Profiriţa contenindu-și bocetul, doar păsărelele pă- 
durii ciripeau vesele, nesimţitoare la durerea oamenilor. 
Jupînița se așeză blînd lîngă maică-sa şi începu s-o mîn- 
giie ca pe un copil, părînd a-şi fi pierdut minţile. 

— Hai, că nu mai avem ce-i face, zise cu voce domoală 
Toader, apucîndu-i mîna. Aşa a fost voia celui de sus. 
Dumnezeu s-o ierte! 

— Nu vă ierte pe voi, ucigașilor! se întoarse ea cu 
ură spre flăcău. Să n-aveţi parte de ce vi-i mai drag 
pe lume! e 

— Taci giupîniță şi nu mai blăstăma, că doar dumneaei 
l-o ucis pe Pandele, iar noi nici măcar cu o floare n-am 
atins-o ! se auzi o voce dintre flăcăi. 

Ceilalţi dădură din cap a încuviințare, dar nu scoa- 
seră o vorbă. Văzind-o cum tremura, poate de frig, poate 
de spaimă, dar mai cu seamă că se domolise ca prin far- 
mec, Toader cuteză a o înveli cu sumanul lui căutînd s-o 
îndepărteze de vedeniile ce-i dădeau tîrcoale. Fata nu se 
împotrivi, avea o privire blindă, dar pierdută undeva în 
depărtare, de parcă blestemul îi mîntuise și ultima vlagă. 

— Hai să mergem la noi, giupîniţă, să-ţi descînte baba 
Irina, ca să-ţi treacă de spaimă şi să uiţi cele văzute. Hai 
binişor | 

Spre mirarea tuturor, Profirița se lipi de pieptul flă- 
căului, căutînd parcă apărare şi căldură, iar acesta o cu- 
prinse grijuliu pe după umeri. 

— Sărăcuţa ! o miîngiie el pe creştet, ca pe un copil 
al lui, şi un oftat de ușurare străbătu piepturile tuturor. 

— Da’ Grigoriță, pe unde-o fi?! întrebă deodată 
careva. Í 

— Aşa-i! Unde-i?! făcu şi Vasile, ştergtndu-şi sîn- 
gele năclăit de pe obraz. 

— Bre, să nu-l fi pălit vreunul şi... 

— Să-l cătăm ! strigară mai mulţi. 

— Aveţi grijă să nu fie şi vreun vrăjmaş rămas 
ascuns pe undeva şi să ne ia urma! îi povăţui Culai. Dacă 
daţi peste careva strigaţi, de nu-l puteţi dovedi. 

— Grigoriţăă ! Grigoriţăă ! începură a striga care mai 
de care nădăjduind că flăcăul se va fi aflind pe undeva 
prin apropiere. | 

— Te poamenești că l-or fi prins lefegiii?! şopti un 
tinerel. 

— Vai de mine, să nu-l lăsăm că-l jupoaie de viu 
boieru ! zise Culai. Să-l căutăm, fraţilor ! 

Cu toţii se năpustiră, mai cu seamă înspre conac, nă- 
dăjduind că aveau să-i mai ajungă din urmă pe slugoii ar- 
mașului. Pînă şi Toader, care stătuse o vreme în cumpănă 
dacă să lase fata singură ori ba, în cele din urmă se hotărî. 

— Să nu te mişti din loc, că eu mă întorc pe dată şi te 
iau | Nu-ţi fie teamă! îi zise luîndu-o de mînă şi așezind-o 
pe un trunchi de copac. 

Jupîniţa nu-i răspunse, dar se ghemui scultătoare în 
sumanul flăcăului, părînd a nu-i trece prin cap să-i iasă 
din vorbă. Toader o mai miîngtie pe cosițe şi se luă şi el 
după ceilalți, în căutarea lui Grigoriţă. 

Un bouroş se urcă pe mîna copilei, dar aceasta se uita 
la e] fără să-l vadă, atît era de pierdută în visare. 

— Giupîniţă Profiriţă, auzi deodată o voce şoptită, 
venită parcă de sub trunchi. Dă-mi o mînă de ajutor, că 
mi-i rupt un picior şi nu pot merge. Sînt eu, Tomiţă! Hat 
să mă ţin de matale ş-om fugi amîndoi, ca să te scap de 
mocofani ! ... 

PAȘA DE LA SILISTRA 


Cînd Dunărea ajunge în dreptul Silistrei se face mai 
leneşă, părînd chiar a se opri în loc, încîntată de minunata 
privelişte a minaretelor şi a caselor pierdute în verdeața 
grădinilor ce se oglindeau în apele ei de către miazăzi. 
Caice cu pinze, risipite pînă hăt-departe, către Borcea ori 
pe lingă dealurile ce se pierdeau în zare, păreau nişte pă- 
sări de apă uriaşe, plutind printre gălăgioşii pescăruşi. Mai 
la vale, Dunărea își desfăcea brațele domoale spre a cu- 
prinde o întinsă bucată de pămînt, după care se împre- 
unau în dreptul cetăţii Hirşova şi iar se despărțeau pînă 
după Brăila. 

Malul de către miazănoapte era împiînzit de verdeaţa 
luncilor, cu acea nuanţă crudă de primăvară, iar apele se 
revărsau în fiecare anotimp al dezgheţului și se trăgeau 
în matcă pe la începutul verii, lăsînd în loc roditorul mil, 
ca răsplată pentru găzduire. Străduința Dunării era zadar- 
nică, fiindcă oamenii de prin partea locului nu se încu- 
metau să-și agonisească hrana la numai doi paşi de îm- 
părăţia turcului. Nu de rare ori se avîntau aici şi tot felul 
de tilhari, care pustiiau pînă şi răzlețele bordeie pescărești 
ivite cînd și cînd în preajmă. Atunci cum să se mai închege 
şi sate înfloritoare? ! 

Pe partea dinspre miazăzi, bătrina Dunăre era zăgă- 
zuită de coline înverzite, parcă ridicate anume în calea ei, 
spre a o face să se îndrepte spre Moldova, ca să-i stringă 
acesteia apele Prutului şi Siretului, mai înainte de a se 
avînta în mare. Pe acele dealuri se află vechea cetate a 
Dirstorului, care cunoscuse ultimele zile de glorie tocmai! 
în vremea bătrînului Mircea. Acuma se numea Silistră şi se 
vestea pînă departe prin sclipirea minaretelor în lumina 
soarelui, de primăvara pînă toamna tirziu. 

Căsuţele localnicilor, mai mari sau mai mici, după 
putinţa și punga stăpînului, erau răsfirate pe coasta dea- 
lului, de la malul apei pînă către virf, toate fiind înecate 
în verdeaţa livezilor şi în curcubefele florilor, dintre cele 
mai diferite. Dar cea mai arătoasă răminea tot casa san- 

geak-beyului Iskender-pașa, seraskerul oștilor din Kara- 
mania, aşa cum îi plăcea lui însuși să i se zică. Se poate 
spune fără greş că era mai curind un loc vremelnic, de po- 
pas între două bătălii, căci neostoitul paşă se afla într-o 
vesnică încleştare, cînd cu lehii, cînd cu cazacii, care se: 
amestecau prin părţile de miazănoapte. 

Abia sosise de cîteva zile şi era gata din nou de ducă, 
fiindcă veştile de la Bogdan-ili nu-i dădeau răgaz. Afuri- 
situl de neam al Movileştilor, încuscrit prin multe ițe cu 
şleahticii lehi, voia să smulgă țara de sub ascultarea 
pBâb-i Ali, aţiţînd la nesupunere. Nu trebuiau lăsaţi în pace, 
fiindcă gîndurile lehilor ţinteau şi mai departe, către Iflak- 
ili, ca şi spre Erdel-ili. 

Iskender-pașa avea ştire de toate umbletele şi unelti- 
rile lor, dar mai ştia că împărăţia luminăţiei-sale Ahmet- 
Khan, stăpînul lumii, nu mai era în stare să se încumete 
a-i pedepsi, cum făceau oștile răposaţilor sultani de odi- 
nioară. Cu mintea lui ascuţită, pașa de la Silistra socotea. 
că numai învrăjbindu-i pe ghiauri unii împotriva altora ar 
mai fi putut înlătura primejdia ce se apropia de împărăţia 
semilunii. n 

Mai ştia înălțimea-sa Iskender-beg că şi Avusturya, ca 
şi lehii, tare mai riîvnea la cele trei ținuturi valahe şi se 
temea ca nu cumva să se mai încerce închegarea lor într-o 
singură ţară, așa cum făcuse nu de mult „afurisitul de 
Mihaly, blestemat fie-i numele în veci“... Dar și atunci, 
norocul dreptcredincioşilor închinători ai Coranului a fost 
că înşişi ghiaurii nu s-au înţeles, ei între ei, ucigîndu-l cu 
mîna lor pe ticălosul voievod. 

Povestea însă s-ar mai fi putut lua deela capăt şi în- 
țeleptul pașă uneori cugeta că poate nici c-ar fi fost un 
lucru prost să se închege o singură ţară valahă în loc de 
trei, dar... el să-i fie sultan ! Ar face-o neatîrnată de ne- 
putincioasa Poartă şi poate că i-ar fi adus pe toţi locuitorii 
la dreapta credinţă a Profetului. 

Toate acestea le gîndea Iskender-pașa numai cînd se 
afla pe malurile Dunării în scurtele răgazuri de odihnă, 
căci altminteri era un om cu picioarele pe pămînt. Căpă- 
tase veşti tainice cum că leşii se îndemnau să înscăuneze 
la Yaş un domn supus lor, dar totodată Starzer, 

solul habsburgilor la Istanbul, îl îndemna cu aur greu să 
sprijine pe Gașpar Grazziani, ghiaurul ce se afla în slujba 
sultanului. Ca prin vis își mai aducea aminte că văzuse la 
seraiul împărătesc un tînăr chipeș care se purtase frumos 
cu el, de parcă ar fi vrut anume să-i fie pe plac. Pe atunci 
îşi spusese că trebuia să fi fost vorba de vreun grec, din- 
tre aceia care forfoteau în jurul padişahului după slujbe, 
vînzîndu-çşi şi mama şi tata pentru încrederea unui dregă- 
tor musulman. Acum, că omul împăratului creștin punea 
o vorbă bună pentru Grazziani, se schimba socoteala şi se 
vede treaba că acesta le era la mare cinste curtenilor de 
la Praga. Dacă era aşa, atunci, făcîndu-l bey la Yaş pe 
Grazziani, sprijinit de nemți, ar fi încurcat ițele şi umble- 
tele lehilor, aţiţindu-i pe unii împotriva celorlalți. Dacă 
însă treburile ar fi mers mai departe, lesne i-ar fi venit să 
dea în vileag hainia lui Grazzani şi să-și supună lui 
Bogdania .. . 

Wneori gîndea cu voce tare faţă de robul său Kuciuk, 
acesta avînd răbdarea să asculte tot ce spunea stăpînul său, 
încuviințind numai cu capul, că sărmanul avea limba 
retezată. Iskender-pașa simțea nevoia să se spovedească şi 
el cuiva, dar spunea că nici prietenul cel mai bun nu putea 
păstra o taină, decit dacă nu avea darul vorbirii. Neferi- 
citul mut ajunsese astfel prietenul de nedespărţit al seras- 
kerului, căci nu s-ar fi putut haini luîndu-l gura pe 
dinainte. | 

Cumplita schilăvire săvirşită la porunca stăpînului 
nu-l făcea să sufere prea mult pe sărmanul rob, credeau 
cei din preajmă, fiindcă stăpiînul îl copleşea cu tot felul de 
bunătăţi şi daruri, iar cînd rămînea singur, în lipsa stăpi- 
nului, nu avea a da seamă nimănui. Toţi slujitorii fi 
știau de frică micuţului rob şi erau încredințaţi că se pre- 
făcea a fi mut, dar de fapt îi pîra stăpînului tot ce vedea și 
nu-i era pe plac. Era o:minciună, dar din astă pricină Ku- 
ciuk nu-și găsise nici un prieten. Nu-i vorbă că în ultima 
vreme ]skender-pașa îl cam tira după el pretutindeni, 
anume ca să aibă cui îşi împărtăși gîndurile. 

Aeum, plimbîndu-se pe aleea de lîngă mal, mutul îl 
urma asemenea unui căţel, iar din cînd în cînd stăpînul 
se oprea în loc și-i vorbea. 

— Ce-ai zice, bre Kuciuk, dacă l-aş face bey la Yaş 
pe Graaziani ? întrebă el de parcă robul ar fi fost în stare 
să-i răspundă. Tu ştii bine, prietene, că Bethlen se teme 
de mînia mea şi că begul de la Bükreş nu mişcă un deget 
fără a-mi de de ştire, numai afurisiții de Movileşti mi se 
împotzivesc într-una. Dacă în locul lor aş avea eu sluga 
mea aredincioasă ? 

Kuciuk îl privi cu băgare de seamă, dar nu făcu nici 
măcar vreun semn din cap, ori cu mîna. Ştia doar că pașa 
vorbea și singur îşi răspundea, căci lui nu-i era îngăduit să 
se amestece în gîndurile stăpînului. El era ca şi cum n-ar 
fi fost. 

— Dacă izbuti-voi să-i îndepărtez pe lehi punînd omul 
pe care îl vrea Roma gasari, toate cele trei evâlete ar 
ajunge sub ascultarea mea. Abia atunci dobori-voi mai în- 
îi pe lehi, pe nemți și la urmă şi pe trîntorii din Instanbul 
şi... ai să vezi! termină el cu faţa luminată. 

Paşii lor străbăteau agale potecile cu prundiș, strecu- 
rîndu-se printre tot felul de flori de primăvară, fără a le 
băga în seamă. Era în așteptarea veștii că fusta ce se legăna 
lîngă mal isprăvise de încărcat cele de trebuinţă şi ar”fi 
putut pleca în larg. Pe altă parte, făgăduise lui Giilcicek, 
o hasahki, că va să treacă pe la ea mai înainte și mai avea 
și de întocmit o scrisoare. Totuși nu se grăbea, căci razele 
călduțe de soare îl mîngăiau ca niciodată, făcîndu-l pentru 
întiia eară să-i pară rău să se despartă de frumoasele 
locuri. J 

— Eu am să trec pe la Gülcicek, prietene, iar tu vei 
merge în căutarea lui Dadir-karamalacul, să fie pregătit cu 
cele de trebuinţă ! ` 

Kuciuk încuviință plecînd capul și rămase pe loc, pri- 
vind după stăpînul care se îndepărta spre încăperile hare- 
mului. Nimeni însă nu a văzut flăcările de ură din pri- 
virea lui. 

Iskender-pașa a întîrziat mai mult decît își închipuise 
la -framoasa lui soţie favorită, dar nimeni n-ar fi cutezat 
să-l aieă ceva. Dadtr-karamalacul aștepta răbdător, cu 
toate seulele la îndemînă, și seraskerul începu : 

— „Pildă printre emirii neamului Mesiei şi cel dintii 
dintre închinătorii lui Issâ ben Miriam, tu cel vestit prin 

vitejie şi înţelepciune, bey al Memleket-i Erdel, Bethlen 
Gabor, sfîrşitul să-ţi fie cu noroc ! Iacă, eu Iskender-pașa, se- 
rasker de Karamania şi beylerbey de Silistr6, îţi dau de ştire 
că am pornit împotriva leahului și am trebuinţă de oștenii tăi 
să mă sprijine pe de lături, dar mai cu seamă tu să te gri- 
jeşti de zahir€ şi alteum să nu faci! Pentru buna ta cre- 
dință față de măritul nostru sultan Ahmet-khan, nu ai a te 
teme de afurisitul şi hainul de Homonay, care s-a dat în 
vileag drept iscoadă a ghiaurilor vrăjmași. Mai apoi să ştii 
că încă n-am căpătat peşcheșul de trebuință și să te fe- 
rești de drumurile Bogdaniei, ca fiind bîntuite de tilhari, 
de nu vei găsi o altă cale mai lesnicioasă. Și aşa să ştii că 
îmi este voia şi rugă şi pace prin supunere faţă de Alah. 
Eu sărmanul Iskender am poruncit această scrisoare în 
evasitul celui dintîi Djumadi, în anul sfînt al Hegirei 1026, 
la Silistré“. 

Pașa ascultă răbdător ca Dadir să-i mai citească o dată 
ce scrisese, după care porunci un alt hrisov, dar în cuvinte 
mai blînde, către Hans Mollart, sfetnicul împăratului de 
la Praga. I se plingea că i-ar fi trebuit o groază de bani ca 
să poate umple gurile celor ce nu pofteau pacea între turci 
și creştini. De asemenea îi pomenea şi de înscăunarea lui 
Grazziani, despre care îi dăduse de ştire Starzer, fără să 
spună nimic de aurul trebuincios unei astfel de trebi. 

Kuciuk asculta nepăsător, chinuindu-se să-şi țină 
pleoapele deschise, căci somnul se arăta biruitor, dar cînd 
stăpînul său isprăvi ce avea de spus, sări pe dată, de parcă 
nici nu s-ar fi gîndit la odihnă. Iskender-pașa pecetlui cu 
inelul său ceara celor două scrisori şi întorcîndu-se mul- 
tumit spre rob îi zimbi prieteneşte. 

— Hai să mergem, dragul meu, că ne așteaptă Elisa- 
beta Movilă și după cîte ştiu eu la ghiauri nu se cade să 
laşi femeia să te aștepte, fiindcă altcum fuge cu altul. 

Rise de unul singur, fiindcă nici Kuciuk şi nici Dadir 
nu cutezară. 

Străbătură faimoasele trepte ce coboreau pînă la ma- 
lul apei, acoperite cu un frumos covor de Ispahan însă 
lăsînd să se vadă marmura de Carara. Fusta era pregătită 
şi nu mai aștepta decît porunca paşei ca să se desprindă de 
țărm. Un alemdar purta cele trei tuiuri, deși s-ar fi cuve- 

nit cite unul de fiecare, dar pe strîmta corabie nu prea era 

îndeajuns loc. De fapt acesta era şi olăcarul ce avea să ducă 

scrisorile paşei către părţile soarelui-apune, dar nimeni 
ia. 

i ati ce seraskerul și oamenii lui se urcară, barcazul 

se dezlipi cu ușurință de mal şi curînd se lăsă în voia apei. 

— Băgaţi şi vislele! porunci paşa. Am zor, nevoie 
mare ! 

Pe dată se lăsară lopeţile şi fusta îşi luă zborul, 
întrecînd orice alt caic sau luntre întîlnite în cale. 

Fiind vreme însorită, fuseseră așezate pe punte niște 
perne pline de puf, ca să poată sta stăpinul şi să contem- 
ple priveliștile. Totodată era şi un prilej pentru vătafi ca 
să şfichiuiască mai sîrguincios spinările nenorociţilor lopă- 
tari. Erau la întrecere cu Dunărea ! 

Știindu-l pe serasker întins pe punte, Kuciuk se mai 
uită o dată de jur împrejur şi pe furiș se strecură într-un 
ungher unde nu putea fi băgat în seamă. Trase o pană de 
giscă de la brîu, dar și un frumos hanger cu lamă de Da- 
masc şi cu o mișcare fulgerătoare o reteză, făcînd-o numai 
bună de scris. Apoi se crestă ușurel la braţul stîng şi, în- 
muind pana în şuvița purpurie, scrise: „Prinde olăcarul, 
că are scrisori de hainie. Este omul ce va cobori de la 
noi !%. Hîrtia, care fusese din vreme pregătită, odată scrisă 
o răsuci sul și legînd-o cu aţă şi-o vîrî în sîn, după care se 
îndreptă liniștit spre punte, lingă stăpînul său. 

Trecură în grabă pe lîngă zidurile cetăţii Hiîrșava şi 
către seară se şi aflau în preajma Ibrailei, unde aveau să 
tragă la mal, chipurile, să încarce niscai pastramă de oaie 
și vreo cîțiva ghivirdici proaspăt tăiaţi, spre desfătarea lu- 
minăţiei-sale. Nu că nu ar fi putut dobîndi așa-ceva şi în 
alte părţi, dar mai mult era de trebuinţă să fie lăsat solul 
tainic, cît mai la îndemînă, spre a apuca drumul Ar- 
dealului. 

Forfota hamalilor ocupați cu cele tîrguite de căpitan 
îngădui ca olăcarul să se poată strecura de pe vas, însă 
fără a scăpa de ochii unui lucrător ce căra un butoiaș în 
spate. Ca un făcut, acesta se răsturnă tocmai asupra lui 
Kuciuk aflat întîmplător în cale şi, vrînd să-l oprească, se 
împiedicară căzînd amîndoi la pămînt. Mîna vînjoasă a 

hamalului apucă pe cea slăbănoagă a robului şi sulul de 
hirtie trecu pe nebăgate de seamă de la unul la altul. Apoi, 
sprijinindu-l pe mut să se ridice, o zbughi la fugă pe ur- 
mele celor ce coborau. Era şi vremea, căci încărcatul ispră- 
vindu-se fusta şi-a văzut de drum mai departe, măcar că 
începuse înserarea. Tîrziu în noapte aveau să ajungă la 
Isakci, de unde se vor duce cu toţii pe malul celălalt, la 
Obluciţa. Acolo era aşteptat paşa de oastea lui și avea să 
încalece un cal şi să calce pe pămint vîrtos. 

Taburul turcesc era adormit la acea vreme, dar stră- 
jie dădură semn şi mai toată lumea se deşteptă din somn. 
Bali-beg, om de credință și mutesellim al seraskerului, îl 
întimpină chiar la mal, cu adiîncă plecăciune, și toată suita 
tăcu la fel. 

— Hoş geldin beg ! îi ură el bun-venit. 

— Ghiaurii au aflat ceva ? întreabă Iskender-paşa de 
cum puse piciorul pe pămînt. 

— Nici vorbă, luminăţia-ta. Am pus strajă pretutin- 
deni să nu cumva să plece vreo iscoadă. 

— Aferim! rosti seraskerul. Poftesc să prind muierea 
în așternutul ei de la Yaș. 

— Dacă punem ghiara pe ea bătălia-i ciştigată, căci 
ea este tartorul cel mare. E dracul gol! 

— Ar fi bine s-o am la picioarele mele, chiar goală ca 
un drac! rîse Iskender. Să dai știre că am să răsplătesc în 
aur pe cel ce mi-o va prinde vie și nevătămată pe şer- 
poaica asta trufașă. Am auzit că la cei patruzeci de ani ai 
ei se ţine grozav de frumoasă. Ar fi o socoteală... adăugă 
el gînditor. 


— Cam greu să-i ajungi în preajmă, că tare mai e pă- 
zită şi de moldoveni, dar și de oștenii ginerilor ei Koreţki 
și Potoțki. 

— Banul face minuni, mai cu seamă cînd e galben 
strălucitor. Mulţi se încumetă pentru aşa-ceva, numai să 
se afle. 

— Prea-bine, înălţimea-ta ! se tement Bali-beg eprin- 
du-se dinaintea cortului întins pentru Iskender. 

— Mai apucăm să dormim vree siteva ceasuri, dar la 
rugăciunea de dimineață toate căpeteniile să vină la mine 
ca să vedem ce facem ! porunei Îskender, căsoînd zdravăn. 

Oboseala drumului abia acum se făcea simțită şi fără 
alte pregătiri se tolăni îmbrăcat cum era şi curînd începu 
să sforăie. 

Cum se întîmplă adeseori primăvara, cînd vremea e 
schimbătoare, ziua următoare se burzului şi nori mari şi 
negri începură a goni dinspre miazănoapte către Marea 
Neagră. Păreau niște uriași încleștaţi pe viaţă şi pe moarte, 
stirnind spaima pescărușilor, care ţipau căutînd să se fe- 
rească din calea lor. Încă nu ploua și se părea că ploaia 
nici n-avea să se aşternă curînd, dar oștenii se zgribuli- 
seră, pe cînd în ziua cealaltă stăteau întinși la soare ca în 
miez de vară. 

Toate căpeteniile oștirii veniră la ayak divani, iar 
robii nu mai pridideau să aducă ceștile aburinde cu eafea. 

— Vitejii mei! începu Iskender. Aflu cu mîhnire că 
zahareaua de la Iliaș-beg încă nu a sosit şi nici Bethlen nu 
s-a zorit. Din astă pricină va trebui să mai aşteptăm preţ 
de o zi-două, după care ne vom repezi pînă la Yaş. 

— Ne-am putea scurta din cale, făcu un agă de beșlii. 

— Nu știi năravul lor de a pustii totul, ca să nu gă- 
sim nimic ? îl contrazise Bali-beg. 

— Ba, are dreptate ! se băgă Iskender. Cită vreme nu 
află despre noi ce gînduri avem, n-au cum să pirjolească. 
De aceea vom porni pe dată, chit că mai înainte vă ceream 
să mai așteptăm cîtva timp. M-am răzgîndit, așa că dați 
porunca de plecare : 

Se ridicară cu toții și pe rînd ieşiră din eort, iar în 
urma lor se strecură o iscoadă, dintr-acelea pe care pașa 
le îngăduia de îndată ce se iveau. 

— Stăpîne ! îngenunche străinul, făcînd o temenea 
pînă la pămînt. 

— Vorbeşte ! 

— Elisabeta-doamna cu întreaga curte s-a tras mai 
către Suceava, aflînd cîte ceva de pornirea tătarilor. 

— Păi unde-i Galga-soltan ? 

— Deocamdată nu poate trece Turla, că l-au pălit no- 
haii la el acasă, dar Arslan-aga din Bugeac iese cu trimba 
lui în valea Jijiei. 

— Bine. Poţi pleca! făcu Iskender, aruncîndu-i o 
pungă bine burduşită. Ia-te pe urma curţii domneşti şi de 
mai afli ceva întoarce-te pe drumul Purlatului. 

Se vede însă că era o zi a veștilor proaste, căci nu 
plecă bine iscoada şi cîţiva azapi îi înfăţişară doi prinşi ce 
fuseseră aduşi de seimenii valahi. Cum dădu cu ochii de 
ei, paşa se făcu roşu de mînie. 

— Cine a cutezat să-i lege ? 

— Valahii i-au adus așa, răspunse oşteanul înfricoşat. 

— Să fie înfăţoşați ! 

Văzuse că unul dintre cei doi nu era altul decît olă- 
carul lui, pe care-l trimisese la Bethlen și Mollart. Pînă 
să-i fie aduși oştenii români, porunci unui rob negru să le 
taie legăturile. 

— Cum de te-ai lăsat prins ? izbucni înciudat Isken- 
der. Și tu cine eşti ? întrebă pe celălalt. 

— El îi pricina, luminăţia-ta, răspunse olăcarul. Zo- 
ream în calea mea, cînd mă pomenesc cu ăst blestemat că 
mă ajunge din urmă zicîndu-mi că ai poruncit măria-ta 
să-i dau tot ce am, că avea să se ducă el mai departe. L-am 
întrebat dacă are vreun semn anume şi mi-a arătat han- 
gerul cu care s-a şi repezit să mă spintece. 

— Tuuu? se miră paşa către celălalt. Cine eşti? 

Străinul nu scoase o vorbă, de parcă n-ar fi înţeles ce 
se spune. Tocmai atunci pătrunse în cort Kuciuk şi la ve- 
derea celor din genunchi vru să se dea îndărăt, albindu-se 
la față. 

— Rămii, Kuciuk ! porunci Iskender și acesta se so- 
coti pierdut, căci unul dintre cei doi nu era altul decît ha- 
malul de la Brăila. 

— Măria-ta ! Ştie turcește, că așa mi-a vorbit, se băgă 
olăcarul. Face pe neştiutorul. 

— Dar cine v-a legat pe amindoi ? ! se miră pașa. 

— Slugile unui boier, care se aflau la povarnă. 

— Ce căutai tu acolo ? 

— Scurtam calea. Și văzînd că ne încăierăm, au sărit 
să ne despartă, dar nemernicul a spus că duceam scrisori 
Je hainie şi atunci ne-au dus pe amîndoi la stăptnul mo- 
şiei. Acela n-a vrut să mă creadă, dar nici pe el, şi aşa ne-a 
trimis fedeleş la picioarele luminăţiei-tale. 

Iskender nu era prea mulțumit de întorsătura lucru- 
rilor, iar muţenia celuilalt nu-i mirosea a bine. Veniră,în 
răstimp şi seimenii, care-i întinseră o taşcă ce cuprindea 
chiar propriile scrisori, dar şi sulul acela mai mic, scris 
de Kuciuk. La vederea acestuia, mutul duse mînă la inimă. 
Primul lui gînd a fost să se repeadă asupra hamalului și 
cu o lovitură bine ţintită să-i închidă gura pe vecie, însă 
nu prea avea cum să se apropie. 

— Pe voi, vitejilor, am să-vă răsplătesc cu argint, iar 
pe stăpînul vostru... cum aţi zis că-l cheamă ? 

— Vlad Strătescu ot Străteşti, răspunse un oştean, 
care o rupea binişor turcește. i 

— Să-i spuneți că-s mulțumit că nu şi-a băgat nasul 
să umble la peceți, şi să mi te înfățoşeze cînd m-oi în- 
toarce ! Am să-l fac mare dregător. Bine a făcut cum a 
făcut. Acum plecați ! 

Oştenii se traseră pe dată, iar seraskerul se uită din 
nou la necunoscut. 

— Vrei să vorbeşti de bunăvoie, că-ţi făgăduiesc 
viaţa ? De nu, am eu ac de cojocul tău. Să vie Selim, gea- 
latul ! bătu el din palme. 

Atunci prinsul dădu capul pe spate şi-l scuipă pe paşă 
drept în obraz. Atita așteptase Kuciuk ! În aceeaşi clipă 
se năpusti asupra lui, străpungîndu-l cu hangerul. 

— Cîine! făcu prinsul spre mut. Voiam să te scap, 
năpîrcă ... Un _val de sînge înspumat i se ivi între buze şi 
simţi cum își pierde vlaga, prăbuşindu-se la pămînt. El 
mi-a dat scrisoarea ! mai apucă să zică, arătîndu-l pe rob. 


FUGA-I RUȘINOASĂ CÎND NU IZBUTEȘTE 


Deşi puteai jura cu mina pe inimă că ploaia oe se 
așternuse pe meleagurile bănățene avea să țină barem o 
săptămînă, către seară cerul s-a înseninat, spuzindu-se mai 
apoi de stele, ba mai era de așteptat și luna. 

Cind se îviră cătanele şi pe uliţa cojeeariler, uica Lă- 
zărel îi băgase pe cei doi oaspeţi în finul din şepru, iar 
cînd un oștean mai ocoș se cățără pe seară să seormo- 
nească, dădu cu ochii de epincile și șuba lui Grazziani și 
îi fu deajuns, coborindu-se pe dată. 

— Sint oieri! spuse el. 

— Doar v-am spus că-s doi păcurari, făeu moş Ghi- 
lezan. Văzurăţi ? 

Oștenii plecară mai mult întrebind pe la perți, fără 
să mai scotocească prin curţile oamenilor. 

Într-un tirziu s-a potolit larma căutatului și lumea s-a 
tras la odihnă, doar cîte un cine singuratie mai urla spre 
luna ce se ivise de după munte. În liniştea nopții se strecu- 
rau patru umbre : doi oameni şi caii lor, duşi de eăpăstru 
după obiceiul muntenilor. Se furișau să nu fie băgaţi în 
seamă de careva, căci cei doi nu erau alții deeft Marcu și 
Gașpar, care povăţuiţi de uica Lăzărel apucaseră pe uliți 
întunecate să poată ieși la o margine a tirgului, umde soco- 
tea el că n-o să fie strajă. Nădăjduiau astfel ea pînă în re- 
vărsat de zori să calce o bună bucată de drum spre ceta- 
tea Timișoarei, unde aveau să-și afle scăpare. Mra eam ru- 
şinos pentru solul luminăţiei-sale padișahul, dar daeă ar fi 
izbiîndit nimeni nu l-ar fi întrebat cum ajunsese să seape din 
capcanele întinse în cale. 

— Ştăăi, că te-am văz! ! se auzi o voce tăleasă. 

Grazziani duse mina la briu, dar îşi dădu seama că 
n-are armă. Marcu însă se opri, de parcă ar fi fost firesc să 
întilnească vreo caraulă. Pe lingă ei se țraseră căţanele, 
împresurîndu-i. 

— Unde-aţi plecat cu noaptea-n oap, măi feciori ? în- 
rebă hotnogul. De unde veniţi ? 

— De la munte! răspunse Marcu, făcînd pe prostul. 

— Muntele-i mare,:măi omule! De unde anume ? 

— Apăăi, de la stină ! 

— Oare stînă, mă tontule ? Asta întreb ? 

— A lui tatea Pavăl. 

— Măă, că prost mai ești! se îneiudă hotnegul. Lasă 
pe celălalt să vorbească ! Poate are mai multe grăunțe în 


căpățină ... 


74 


__ Nu ! N-avem grăunţe ! După ele plecăm, să le cum- 
părăm de la Lugoj, ori chiar de la Cimișoara. i _ 

— Mai tacă-ţi gura proastă şi lasă-ţi ortacul să spună ! 
Ce. el n-are limbă ?! 

— N-are, că-i sirb ! răspunse Marcu, stirnind risul tu- 

ror. 
i — Lua-v-ar dracu pe-amîndoi! se oțărî hotnogul. 
Haideţi după mine! 

— Da’ pentru ce ? se miră Marcu. 

— C-așa-i porunca şi nu mă mai întreba, nătîngule! 
Cine v-a pus să vă furişaţi pe uliţe lăturalnice şi să nu 
ieşiţi ca tăt omul pe poartă ? 

— Apăi alt drum noi nu știm, dar bucuroşi mergem 
de ni-l vei arăta. 

— Hai numa, că vi-l arăt eu ! și hotnogul porunci să 
li se ia caii, apoi se porniră în hazul cătanelor, care grijeau 
să nu se împiedice tontălăii în pietrele de pe uliţă, că 
umblă ca pe străchini. 

Riseră cu hohote, chiar şi cei doi păcurari, care se vă- 
zură aduşi tocmai acolo unde ar fi vrut cel mai puţin să 
ajungă, adică la hanul lui Tănase, unde se întorsese baro- 
nul și acum sforăia, visînd că i-ar fi prins. De-ar fi ştiut, 
Czobor, ce pradă neprețuită avea sub ferestre, ar fi sărit 
pe dată din aşternut, dar aşa, cătanele îl lăsară să doarmă, 
că doar nu era să-l trezească pentru niște pirliți de oieri. 

Cînd se opriră în curtea carelor, un oștean zise într-o 
deară : | 

— Prăpădiţii ăștia nu cred să aibă bani asupra lor... 

Marcu trase cu urechea şi pe loc îi trăsni prin eap eeva 
năstrușnic. 

— Ba avem! se rățoi el. Că nu ni-s săraci ! 


— Nu zău?! rînji înveselit hotnogul. No, atunet adă-i 
aici la păstrare, întinse el palma. 

Bănăţeanul își desfăcu traista şi o aruncă peste cal, 
apoi se scotoci în chimir și scoase doi bănuți de aramă, pe 
care-i întinse hotnogului. Se mai scormoni, dînd la iveală 
încă vreo doi, după care se uită grijuliu în jur, ehipurile, 
să nu-l vadă vreun străin, şi din sin, după multă osteneală, 
izbuti să-i mai dea încă patru drahme de argint. 

— Na! făcu el mulţumit, ca după cine ştie ce mare 
ispravă. Văzînd însă dezamăgirea oșteanului, adăugă rizind : 

— Dar stăi că mai am ! 

Cum se iviră în palma lui cei doi florini de aur, nici 
morlacul nu şi-a dat sama, destul numai că ochii hotnogului 
sclipiră de lăcomie. 

— Mai ai pe undeva ? iscodi el. 

— Ba! Asta-i tot ! Banii noștri pentru grăunțe. 

— Poate mai are sîrbul ? nu se lăsă hotnogul. 

— Nicicum, că el îi cam slab de minte și-i pierde! 

— Norocul vostru că ai tu mai multă în căpăţină! 

— Nici c-ar trebui să-i mai vadă luminăţia-sa, zise o 
cătană. Cine ştie ce prostie îi îndrugă ăştia şi tăt pe noi are 
să ne înjure. 

— Şi eu zic la fel, răspunse hotnogul, dar nu-i putem 
slobozi, că or da alţii peste ei. Minteni ce se deschide poarta, 
îi țipăm afară. Margă unde le-a fi voia! 

Din păcate îi băgară și pe ei laolaltă cu toţi ceilalţi 
prinși de peste noapte, şi nădejdea lui Marcu se spulberă. Îi 
povesti şi lui Grazziani, pe sîrbește, mai mult în şoaptă. 

— Bine ai făcut! zise acesta pricepînd strădania tova- 
rășului său. Să n-ai nici o grijă că-ţi întorc eu banii, dar 
poate că aşa are să ne facă scăpați. 

— Vedem noi, zîmbi Marcu, fiindcă n-or să aibă poftă 
să afle şi stăpînul lor că ne-au luat banii. Cu asta am să-i 
ameninț. 

— Numai de s-ar arăta hotnogul mai înainte. 

Ceilalţi, din jur, începură a se răsti la ei, căci mulţi 
mai voiau să doarmă, fără să le pese că erau prinși de 
cătane. 


— Mai tacă-vă gura! se răsti careva, și Marcu nu răs- 
punse, ca să nu fie băgați în seamă. 

Dăduseră de căldură, din pricina mulţimii înghesuite în 
încăperea de lîngă grajd, și pînă la urmă îi fură şi pe ei 
somnul, aşa că se treziră buimaci, auzind strigăte în un- 
gureșşte : 

— Sînteţi nişte vite încălțate ! Măgari cu coarne ... ori 
cum să vă mai zic?! 

Înălțimea-sa baronul se trezise mai curind decit se aş- 
teptau cătanele și nerăbdător dăduse fuga să vadă prinşii 

de peste noapte. Cum dădu însă cu ochii de pleava aeeea 
pestriță, se făcu negru de miînie. 

— Nu zic de ţoale, că ele mai pot fi schimbate, dar voi 
nu v-aţi uitat la feţele lor, să vedeţi ce tontălăi aţi adunat ? 
V-am poruncit să scotociți din casă-n casă și nu să-i strîn- 
geţi de pe uliţe, dobitocilor ! Că au intrat în tîrg nu mai în- 
cape nici o îndoială, urmă el, dar tot așa de bine s-ar fi 
putut să vă scape şi de sub nas, proştilor ! 

Cum să nu fie furios baronul, cîtă vreme toate îi mer- 
geau anapoda ? Fugise după ei înapoi la Cladova, ba în tre- 
cere dăduse și pîrjol prin Borlova, de ciudă că nu le găsise 
urma. Nu avusese o clipită de răgaz şi tot degeaba. Parcă ar 
fi intrat în pămînt afurisiţii, iar după toate astea şi cătanele 
luate de la Decsy ca sprijin se dovediră nătinge. „Păsărelele 
şi-au luat de mult zborul!“ gîndi el. „În locul lor eu aș fi 
apucat-o înspre Lipova şi se înțelege că acolo trebuie să le 
dau de urmă, de-ar fi să ajung chiar și în Temesvar“... 

Se aşternuse tăcerea, nimeni nemaicutezind să scoată o 
vorbă, cind iată că o voce smerită se auzi din odaie: 

— Domnule, fă bine şi dă-mi banii ! 

— Gura! se răsti hotnogul. Š 

— Păi cum ? Noi trebuie să plecăm, și banii ni-s de tre- 
buință. 

Ostaşul se uită îngrijorat spre baron, care părea a nu 
fi auzit, întrucît ciobanul nu voia nici el să se dea prea mult 
în vileag, așa că vorbea mai pe şoptite. Cum să-i dea prostă- 
nacului galbenii ? ! Norocul lui că Czobor îi întorsese spa- 
tele şi se îndrepta gînditor către han şi atunci hotnogul șu- 
şoti ceva unei cătane, apoi spuse către Marcu : 

— Mergeţi cu el, că are să vă dea banii ! 

— No, mulțam ! Mergem după cum îi porunca, nu- 
mai să ne putem cumpăra grăunţe. 

Se furişară și Marcu şi Gaşpar împreună cu oșteanul, 
în vreme ce tovarășii lor rămaşi în odaie începură a 
striga să li se deie și lor drumul. 

— N-aveţi grijă, că nu scapă ei! căută să-i domo- 
lească hotnogul. O să le pară rău că n-au rămas cu voi! 
rînji el, lăsîndu-i să-nţeleagă cum că aceia aveau să ca- 
pete o grea pedeapsă. Staţi blinzi, că vă slobod pe tăți, 
numai să poruncească luminăția-sa. 

Cei doi şi cu oșteanul se dădură pe după nişte cå- 
pite de fîn, şi cînd socoti că s-au îndepărtat îndeajuns 
cătana le spuse : 

— Fugiţi şi să nu vă mai prind, că nu mai scăpați! 

— D-apăi caii! se împotrivi Marcu, zărind la cono- 
veţele din apropiere o întreagă herghelie. 

— Luaţi-vă cite unul de colo, că-s mai buni decit 
mirţoagele voastre. Și daţi-i zor, că minteni nu vă mai 
las ! îi ameninţă el. 

Fără să mai stea pe gînduri, cei doi se aruncară în 
şea şi dădură pinteni. 

— Făcurăm treabă bună, frate Marcule, zise Graz- 
ziani cînd se mai potoliră din galop. 

Lăsaseră cu mult în urmă porțile tirgului, pe unde 
trecură fără să-i mai oprească cineva, căci se vede că hot- 
nogul se îngrijise ca nu cumva sloboziții să deie ochii cu 
baronul. 

— Lăcomia cătanelor -ne-a scăpat! rise Marcu. 

— Dar şi iscusința ta... 

— Ba ne-am ales şi cu cîte un cal bun, care face cit 
cheltuiala noastră. 

— Toate bune, numai că nu știm unde ne aflăm şi 
incotro mergem. 

— Trebuie să fie calea Cladovei, şi nu-i rău. Mai în- 
cole ne vom abate în stinga, către soare-apune, adică spre 
Cimişoara. 

— Cunoşti locurile ? 

— Așa am umblat întotdeauna, călăuzindu-mă după 
soare ori stele, și nicicînd n-am dat greş. Acum îi negura 
dimineții, dar în cel mult un ceas de vreme are să se ivească 
şi drăguţul de soare. 

Tot cam atîta i-a trebuit şi baronului ca să-i treacă 
furia și să se mai întoarcă o dată pe la grajd, spre a vedea 
ostatecii mai pe lumină. Cercetă cu privirea şi parcă nu-i 
venea la socoteală, întrucît multora li se dăduse drumul 
pe furiș, între timp. 

— Parcă văzusem şi nişte mocani ? întrebă el pe hot- 
nog, căci îi rămăsese în minte fața nerasă a valahului. 

— Au plecat, luminăţia-ta. I-au cunoscut niște oa- 
meni de-ai mei și le-am dat drumul, că se zoreau. 

— Dar de unde atita grabă? Unde i-aţi prins? 

— Pe uliţă. 

— Asta știu, dar cînd ? 

— După cel de-al doilea cîntat al cocoșului. 

— Unde se duceau cu noaptea-n cap ? 

— La tirg, la Lugoj ca să... 

Barenul însă își pierdu răbdarea şi-i croi două palme 
zdravene, înroşindu-i obrajii. 

— Li erau, nefericitule! Pe acolo-i drumul spre 
Temesvar, vită încălțată ! Să-ţi iei trintorii şi să pleci pe 
dată la Cladova, să nu vă mai văd înaintea ochilor! 

Se răzgindi mai apoi și opri lîngă sine vreo douăzeci. 
de cătane, mai pe alese, dar de hotnog nici nu vru să mai 
audă. 

— Pe unde au apucat-o? întrebă baronul aruncîn- 
du-se În șa. ” 

— Pe poarta Cladovei ! răspunse hotnogul,  arătînd 
intr-acele. 

— Pe dracu! Spre Lipova! porunci el. N-au putut 
ajunge prea departe. E vreo potecă, ceva, care să lege cele 
două drumuri ? 

— Pe la Șanovița, luminăţia-ta. 

— Cunoști drumul ? 


— Da. 
— Atunci te fac hotnog! Ia-o-nainte! Dacă fugari: 


sînt cei pe care-i căutăm, numai într-acolo se vor fi în- 
dreptat. Haideţi ! 

Cu toții se avintară după baron cu noua lor căpete- 
nie călărind ceva mai în urmă și curînd li se arătară în 
zare doi oameni ce păreau că-și trag caii după ei. 

— Ei sînt! răoni baronul pornind în galep. 

MARE SPAIMĂ DIN NIMIC 


Cind îşi deschise ochii Mirko dădu de privirea în- 
crîincenată a hangiului, care cu greu era ţinut de cătane 
să nu se repeadă asupra lui, acum era legat fedeleș. 

— Aaa! Va să zică mai trăieşti, cîine ? spumega el 
aeputincios în braţele oștenilor. Ai vrut să mă jefuiești, 
tilharule ?! li fi tu faimosul Mirko, dar s-a isprăvit cu 
tine ! Nici mucii nu i-aş da... 

— la mai taci din gură jupîne! i-o reteză căpetenia 
caraulei. Mai lasă-mă să vorbesc şi eu,`să ştiu ce am de 
făcut. g 

— Ce să faci?! Să-i spînzuri, şi pe el şi pe ortacul 
lui de colo! arătă el spre Kocea, care își venise în fire, 
dar tot legat era. 

— Aşa, fără judecată, nu se poate. 

~ — L-ai prins chiar domnia-ta pe cînd mă jefuia, se 
rățoi jupinul. De nu era omul meu să-l pălească, pe toți 
ne omora ticălosul şi iată că... 

— Da’ mai isprăveşte odată, am spus! se răsti oș- 
teanul. 

Se uită apoi lung la Mirko, de parcă l-ar fi cunoscut. 

— Auzit-ai ce ţi se pune în seamă ? Drept îi? Tu ești 
Mirko ? 

— Mă cheamă Iancu, iar de acela de care vorbeşte 
n-am auzit în viaţa mea. Cît despre jaf... am vrut numai 
să-l sperii pe jupin și el şi-a făcut spaimă mare din nimic. 
Iacă, mă jur pe Dumnezeul meu că sînt un om cinstit şi 
n-aveam trebuință de paralele lui ! 

— Atunci de ce-ai sărit la mine? se băgă iar cîr- 
ciumarul. 

— Ba să-mi fie cu iertare, domnia-ta ai căutat 
gilceava. x 

— N-ai vrut să plătești ... 

— Ba cum de nu, dar n-am avut mai mult decît îmi 
dăduse alteța-sa pentru slujba îndeplinită, răspunse Mirko 
domol. 

Oşteanul era nedumerit şi nu ştia ce să creadă, vrind 
să întrebe martorii ce fuseseră față, dar tocmai atunci Ko- 

cea făcu marea prostie. Socotind că le va veni în ajutor ră- 
vaşul baronului, de care Mirko se vede că uitase, se 
băgă şi el: 

— Ca să vă lămuriţi, n-aveţi decît să cercetaţi la briul 
tovarăşului meu, unde veţi da peste scrisoarea lumină- 
ţiei-sale baronul Czobor, către alteţa-sa. Nu sîntem oameni 
de rînd, ci în slujba prinţului ! 

— Ce scrisoare ? întrebă căpetenia caraulei. 

— N-am nimic! se răsti Mirko, fulgerîndu-l din pri- 
vire pe Kocea. Vorbeşte în dodii, crezind că vă poate 
amăgi. 

Oşteanul nu-i dădu crezare şi-l scotoci, pînă află scri- 
soarea. ` 

— Se vede că tu minți şi nu văd de ce, cîtă vreme 
eşti în slujba domniei. Ia să mergem noi să duci asta unde 
trebuie, că parcă spuneai şi de ceva răsplată de la al- 
teța-sa ... i 

Mirko îşi dădu seama că erau pierduţi, dacă Bethlen 
avea să citească adevărata veste de la baron. „Dobitocul 
de Kocea !“ îşi spuse el înciudat. „Acum să vedem cum 
scoatem cămaşa...“ 

— Văd că ai amuţit. Te pomeneşti că ești în slujbă 
de taină, dar nu-i bai, că avem să te ducem la domnul 
conte Ugrai. El va şti ce să 'facă. 

— Dar cu mine cum rămîne? sări cîrciumarul. 

— N-ai auzit că a vrut numai să te sperie? Ce mai 
vrei ? 

— Aşa sperietură ... n-am ce zice! Dar mîncarea și 
beutura ? 

— Să fie pomana morţilor, că nu rămii în pagubă 
domnia-ta. 

Se întoarse apoi către cătanele caraulei şi porunci să 
fie legaţi numai de mîini, pentru a putea umbla. Atunci a 
fost ultima încercare a lui Mirko de a scăpa, dar se zvir- 
coli degeaba întrucît fu legat pe dată, apoi sub ghiontu- 
rile oştenilor fură tîrîţi la cetate şi azvîrliți în temniță. 

Citind răvaşul baronului, contele Ugrai se repezi la 
principe, căci pentru el era, dar întotdeauna îi desfăcea 
scrisorile. 

6 — In slujba domniei — I. 


— Iată dovada, alteţă, că nu m-am înşelat în privinţa 
lui Czobor ! A fost de bună-credință şi nici vorbă de Inău 
ori Chioar ! 

— Aici trebuie să fie altceva la mijloc. Unde-i omul 
care m-a minţit ? 

— Aici, dar sînt doi. Au fost nemulţumiţi, se pare, 
de banii ce le-am dat, s-au îmbătat şi aşa s-au dat în 
vileag. 

— Vezi de poţi scoate ceva de la ei cu ajutorul călău- 
lui şi pe urmă spinzură-i, fiindcă asta-i răsplata ce li se 
cuvine, nu bani. Eu mă duc s-o văd pe Agnes, care mă 
aşteaptă, şi tu, după ce isprăveşti cu ei, vino iarăşi la mine. 

Contesa Rozsnyai era într-adevăr în cetate. Nu aştep- 
tase chemarea prințului, ci parcă un simțămint necunoscut 
o îndemnase să vină la Deva, împreună cu prietena ei, Iu- 
lia, chipurile, să-i ajute într-o încurcătură cu niște iobagi 
de pe moşia ei de la Mikoslaka. Așa se face că „numai 
ce s-au gîndit la ea şi a şi venit“, după cum zise Ugrai 
în şagă. 

Cele două prietene erau nedespărţite și mulţi dintre 
curteni le porecliseră „ziua şi noaptea“. Asta pentru că 
Agnes era albă la față, cu ochii albaştri, dar cu părul 
negru ca pana corbului, în vreme ce Iulia, cu pletele de 
culoarea griului copt, avea ochii ca noaptea. Altminteri 
erau deopotrivă ca statură şi cu forme. rotunjite, dar nu- 
mai atita cît să poată suci minţile oricărui bărbat. Și nu 
puţini erau aceia care suspinau în urma lor, dar ele încă 
nu voiau să se supună unui bărbat, măritindu-se. 

La intrarea prințului, amîndouă fetele făcură o ple- 
căciune adîncă, după obiceiul din ţările Apusului. La rîn- 
dul său, Bethlen le răspunse fluturînd mîna și zimbind. 

— Acum, că am în faţa ochilor şi „ziua“ şi „noaptea“, 
greu îmi vine să hotărăsc şi nu ştiu cu ce să încep. 

— Cu începutul, alteţă, zîmbi şăgalnic Agnes. 

— Ba din-contră, cu sfîrşitul, căci tocmai acuma am 
căpătat dovada că se cam încurcă lucrurile ... 

Le povesti apoi în amănunţime tot ce avea de gînd 
şi ce ar fi trebuit să facă ele ca să-l ajute. Nu uită să le 
amintească şi de viclenia „veneţianului“, care cutezase 
să-şi trimită iscoadele chiar în Deva. Le ceru să plece însă 
cît mai degrabă, fiindcă pentru nimic în lume Grazziani 

nu trebuia să scape, dacă avea asupra lui vreo scrisoare de 
la habsburgi. 

După o vreme se ivi şi Ugrai, care le spuse şi mal 
multe, cerîndu-și iertare că aproape le alunga, dar o ca- 
leașcă trasă de şase armăsari nu le mai aştepta decit pe 
ele ca să pornească la drum. Şi totuşi plecarea avu loc 
abia a doua zi în zori, căci prinţul ţinuse să afle mai în- 
tii ce putea scoate Ugrai de la iscoade. Pe de altă parte, se 
pare că cele două fete veniseră cu treabă la Deva, așa că 
trebuiră să umble măcar vreo citeva ceasuri. 

La ieşirea din Deva, pe malul Mureşului, două leşuri 
se legănau în adierea vîntului de primăvară. Dar fetele nu 
se uitară şi nici n-ar fi avut de unde-i şti pe Mirko și 
Kocea. Se lăsaseră în voia vizitiului, care ocolea cu dibăcie 
toate gropile, în vreme ce ele sporovăiau vrute şi nevrute, 
ca femeile, fără să ia seama la frumusețile ce le treceau 
pe sub ochi. Nimic deosebit nu se mai petrecuse şi dacă 
mergeau tot aşa pină în seară aveau să fie între zidurile Gla- 
dovei. Dar pe cînd n-ar mai fi avut mult pînă la destinație 
drumul deveni din ce în ce mai stricat şi, deşi vizitiul mai 
încetinise goana, fetele începură a fi hurducate într-o 
parte şi alta a caleştii. 

— Ugrai zicea că turcul e o frumuseţe de bărbat, 
chicoti Julia între două salturi. Ai grijă ... 

— N-am eu teamă, se împăună Agnes. Bărbaţii cu cît 
sînt mai arătoşi cu atît îs mai proști. 

— Numai că dacă avem să mergem tot aşa pînă la 
Temesvar nu vei mai arăta tu nicicum, trebuind să-ți toc- 
meşti mai întii oscioarele. 

— S-ar putea să ai dreptate! spusee printre icneli 
Agnes. Ia strigă tu la trăsniţii aceia de pe capră s-o lase 
mai domol, că nu mai avem mult. 

Iulia se aplecă pe fereastră şi strigă : 

— Hooo Hooo!... mai uşurel, că ne faceţi bucățele! 

Cocişul nu pricepu şi opri caleaşca dintr-odată, încît 
fetele căzură la podea, încurcîndu-se în fuste. 

— Nu s-a înțeles porunca, luminată stăpînă, făcu 
acesta ivindu-se la fereastră cu căciula în mînă. 

— Acum îi prea tîrziu ! răspunse Agnes înciudată. Ce 
mergi aşa, ca bezmeticul ? Ne-ai zobit mădularele. 

— Să am iertare, luminăţia-ta, dar îi musai să ajun- 
gem la Cladova, că prin pădure mai mișună tot felul de 
jivine, cu patru şi cu două picioare. 

— Bine, îngădui Agnes, dar cată să mai fereşti gro- 
pile, cit de cit. 

— Ce să facem, că așa-i tot drumul?! dădu din 
umeri cocişul. 

Tocmai se închina şi își punea căciula ca să plece 
din nou, cînd se auziră în depărtare pocnete de sîneaţă şi 
strigăte. | 

— Stai! porunci Agnes. Trageţi caleașca din cale în 
vreun tufiș, apoi deshămațţi caii și duceţi-i cît mai de- 
parte, pină trece iureșul. Altfel caii o să ne dea de gol! 

Cu mare grabă, cei doi vizitii îndepliniră dorința con- 
tesei. În vreme ce fetele se traseră cît mai adînc în pădure, 
ei încălecară armăsarii şi o luară la fugă. 

— Ne-au părăsit ! şopti Iulia înfiorată. Oare bine ai 
făcut ? 

— Altcum caii ar fi nechezat şi străinii ar fi dat 
peste noi, dar aşa, chiar dacă dau peste caleaşcă, n-au ce 
face cu ea. Iar slugile au -să se întoarcă, n-avea tu grijă, 
că tremură toţi de frica lui Jenő. 

Tăcură amîndouă, ciulind urechea la fiecare foşnet. 

— Se apropie călăreţii ! zise Iulia, strîngindu-se lingă 
prietena ei, de parcă i-ar fi căutat ocrotire. 

— Ba-i numai unul! răspunse aceasta. Se vede însă 
că după el vor fi pușcat, aşa că musai să se audă şi cei- 
lalți curînd. 

Într-adevăr, un călăreț se ivi în goană dinspre Cladova, 
dar fără să se uite în dreapta ori stinga trecu mai departe. 

— Dacă vor face şi ceilalți la fel sintem scăpate, 
şopti Agnes, stringind mîna Iuliei. 

Așa cum gindise contesa, curînd apăru şi un pilc de 
călăreţi, însă aceștia veneau la pas scrutind fiecare tufiş, 
de parcă ar fi căutat pe cineva. Cînd şi cînd, slobozeau 
cîte o sineaţă în aer şi răcneau de parcă ar fi fost la vi- 
nătoare. 

— Să ştii că după noi au venit, zise Agnes. 

— Dar au veșmintele ca oștenii prinţului... 

— Se vor fi îmbrăcat anume să ne înșele, căci alt- 
minteri n-ar fi fugărit pe călărețul de mai înainte. 

De frică se lipiră amîndouă de pămînt tinîndu-şi chiar 
şi răsuflarea. Auziră chemarea unuia care dăduse de ur- 
mele caleştii şi nici nu se clintiră, socotindu-se pierdute. 

Alte strigăte şi puşcături, iar cînd îşi auzi și numele, 
Agnes abia mai izbuti să îngăime : 

— Auzi ?... Pe mine mă caută! 

— Ssst! Nu mişca ! şopti şi Iulia. 

Într-un tîrziu, cînd forfota se mai domoli, Iulia săltă 
puţin capul. 

— Au înhămat caii lor şi .ne-au furat caleașca. Iacă, 
se duc! 

— Ducă-se dracului, cu ea cu tot! făcu ușurată con- 
tesa. Bine că ne-au lăsat pe noi în pace, adăugă ea şi se 
săltă cu îndrăzneală. 

— Stai, unde te duci ! o trase cealaltă. 

— Acum, că au plecat, nu mai avem a ne teme. Ar 
trebui să se arate şi oamenii noştri, ca să putem merge 
călare. 

— Dar dacă şi ei vor fi fost înţeleşi cu următorii ? 

— Mai ştii?! Oricum se vor înapoia, măcar să ne 
prindă. 

— De ce nu ne-au luat atunci cînd eram în caleașcă 
şi la mîna lor, putindu-ne duce oriunde ar fi poftit?! 

— Fi, şi tu! De unde vrei să ştiu ? Cel mai sigur ar 
fi să ajungem pe picioarele noastre la Cladova, care nu 
poate fi prea departe şi de mai stăm ne prinde noaptea. 

Îşi sumeseră fustele şi o porniră voiniceşte la drum, 
dar gata oricînd s-o zbughească în pădure în caz de pri- 
mejdie. 

— Cu condurii noştri nu ajungem prea departe, se 
văicări Iulia. 

— N-ai decît să te descalți. 

— Aş face-o de n-ar fi frig. Bune ar fi acuma opin- 
cile olahilor, mai scînci fata. 

— Știi că ai dreptate ? se opri Agnes. Ia uite ce 
facem ! 

Îşi săltă poalele şi cu dinții sfişie o bucată bună de 
piază, apoi se aşeză şi scoţindu-şi botinele începu să le 
înfăşoare, de parcă ar fi fost rănite. 

— Gata! făcu ea săltîndu-se sprinten şi ţopăind. 

— Şi cum avem să ne arătăm în lume cu rochia 
ruptă ? 

— Tu n-ai decît să faci cum vrei, dar eu îţi spun că 
aşa pot merge şi pină la Temesvar. Nu-mi pasă ! 

De voie, de nevoie, Iulia făcu şi ea la fel şi rizînd cu 
hohote începură a fugi una după cealaltă de parcă s-ar fi 
jucat. Dar după o bună bucată de drum osteniră, de abia 
își mai tîrau picioarele. 

— Să ne hodinim o leacă, se rugă Iulia. 

— Nici vorbă, că uite, se înserează. Hai! Deodată 
se opriră însă, uitindu-se una la alta. Din depărtare, 
dinspre Cladova, se auziră strigate pe nume de nişte 
bărbați. 

— Sînt oamenii noştri! răsuflă ușurată Iulia. Hai 
înaintea lor ! 

— Stai pe loc! o apucă Agnes. Tu n-auzi de unde 
vin ? Cum de-au trecut pe lingă noi, că doar i-am lăsat 
în urmă ? ! Dacă au fost înțeleşi cu duşmanii ? 

— Ai dreptate. Venirăm atîta cale pe jos şi să ne 
dăm prinse chiar la capăt ? Asta nu! Hai să ne pitim! 

Spaima de oameni fu mai mare decît cea de întune- 
ric şi astfel pe la vremea cinei, istovite de tot, bătură la 
poarta cetăţii, mai-mai să se prăvălească la picioarele stră- 
jerilor. 

— Sint contesa Rozsnyai... mai apucă să îngăime 
Agnes şi se trînti, frîntă de oboseală, pe o laviţă de lîngă 
poartă. 

Străjerii nu mai întrebară nimic ci pe dată dădură 
de ştire căpitanului Decsy, necuteziînd să le ducă pe braţe 
pînă la el. Acesta veni în grabă, bucurindu-se nevoie 
mare. 

— Ce spaimă am tras, luminăţiile-voastre, mă te- 
meam să nu vă fi rătăcit ori să vă fi prins vreun lup, că 
bintuie multe jivine pe la noi. 

Auzind spusele căpitanului, Iulia leșină de frică. 

— Vai de mine! se tingui Decsy. Cine m-o fi pus? 

Cu toată oboseala, Agnes se ridică şi stropind-o cu 
puţină apă pe obraz izbuti să-şi trezească prietena. 

— Prin ce-am trecut ! oftă fata. 

— Și cîte mai avem, se strădui să zîmbească Agnes. 
Lupii sînt nişte vietăţi cumsecade, față de om! mai găsi 

ea putere să glumească. Dă-ne un pat şi un aşternut, că 
de mincare nu mai vreau, zise apoi spre Decsy. 

Totuşi după ce se întremară cu nişte lapte cald de 
capră şi îşi încălziră picioarele în apă călduţă, le veni ia- 
răşi chef de vorbă, începînd să-şi povestească pățania. 

Auzindu-le, Decsy nu se putu stăpîni să nu rîdă. 

— D-apăi să vedeţi, înălțimile-voastre, cum am pri- 
mit ştire că sosiți, am minat în întimpinare siţiva călăreţi, 
ca să vă arate drumul. Tot eu le-am poruncit să tragă din 
sineţe şi să strige, ca să-i auziţi la vreme. 

— Bine, dar călăreţul acela singuratic, care fugea din 
calea lor, nu-ţi dă de bănuit ? întrebă contesa. 

— Gindesc că va fi fost olăcarul nostru ce se ducea 
la Deva, şi cum îi tinăr și zburdalnic va fi lăsat slobod 
friul calului. Are s-o sfirșească prost într-o zi, cu năravul 
ăsta al lui. 

— Și cocişii noștri? nu se lăsă Agnes. Cum de-au 
trecut fără a-i vedea şi acum unde sînt? 

— Auzind pușcăturile s-au speriat și ei, și în grabă 
mare au fugit pînă aici pe o scurtătură ca să ceară ajutor. 
Aflind despre ce e vorba, s-au întors pe dată în calea înăl- 
țimilor-voastre, dar nu v-au mai găsit. Atunci ne-am spe- 
riat cu toţii și am poruncit să fie cercetată întreaga pă- 
dure. Oamenii mei încă nu s-au înapoiat. Caleașca ştiţi 
bine că au adus-o oștenii, găsind-o părăsită. Maaare spaimă 
am tras ! răsuflă uşurat căpitanul. 

— D-apăi noi! oftară şi fetele deodată. Mare spaimă 
din nimic ! zîimbi Agnes. Barem de-ar fi mereu numai așa | 


URMĂRIREA 


Doda Măria bătea de zor albiturile pe malul Beghe- 
iului zorindu-se să n-o apuce amiaza, cînd trebuia să so- 
sească omul ei de la muncă. Soarele se ridicase de-o suliță 
în înaltul cerului, iar aerul era limpede ca după ploaie. 

Cald nu era încă şi apa cea rece a riului dăduse miîinilor 
femeii culoarea racului fiert. N-aveau decît să-şi răcească 
unii gura, ea ieşea cu rufele la rîu, ca să le albească, chiar 
şi-n miezul iernii. Învățase încă de pe cînd era copiliță că 
numai apa Begheiului dădea albeață aşa cum trebuie, şi 
nu se uita ea în gura satului. Dar cum se mai fudulea cînd 
omul ei ieșea pe uliţă numai cu cămașă curată ca lacrima 
şi albă ca varul! 

Cam la astea se gindea doda, stortind şi bătind cu 
maiul de o trecuseră nădușelile, cînd i se păru că zăreşte 
ceva mișcindu-se în tufișul de mai la vale. E drept că nu 
dăduse frunza, dar lăstărișul era îndeajuns de des, ca să 
poată ascunde vreun om ori vreo jivină. Zburătăci un bul- 
găre într-acolo, însă nici o mişcare. „Mi s-o fi părut“ își 
zise, apucîndu-se iar de rufe. Dar după o vreme auzi des- 
luşit cum trosniră niște vreascuri, de parcă ar fi călcat 
careva pe ele. 

— Cine-i ? strigă doda Măria, apucînd bătătorul de 
rufe şi ducîndu-se spre lăstăriș. Cui îţi arde de zburdat 
cu mine ? 

Din cîţiva pași se apropie şi atunci văzu ieșind un fe- 
cioraş bălai şi cu echii ca seninul cerului de vară. 

— Ptiu! Calce-te, că m-ai spăriat! făcu femeia 
scuipîndu-şi în sîn. Ficior în toată firea ! Al cui eşti ? 

Tînărul o privi rugător şi îi răspunse ceva, dar doda 
nu-i pricepu vorba, necunoscînd decit limba neamului ei. 

— Nu eşti de pe la noi, după cum văd? 

Tînărul îşi duse mina la gură, semn prin care orice 
om din lume vrea să arate că-i flămînd. 

— Ți-o fi foame ? 

După ce tocmi rufele ude în coşarcă, femeia dădu 
să apuce, dar fecioraşul se repezi şi, cu o putere pe care 
n-ai fi bănuit-o la înfățișarea lui, le săltă pe umeri. 

— Că bine faci, dragu dodii! zise ea mulțumită. 
M-am rupt de şale cu spălatul, d-apăi să le mai și car ? Se 
vede că ai suflet milostiv. 

Merseră aşa, tot vorbind de una singură, pînă acasă, 
unde îi întîmpină bărbatu-său, care apucase să se întoarcă 
mai curînd. 

— Că doar nu ț-ai tocmit slugă, tu Mărie? făcu el 
rizind. 

— Dece nu? Iar de vrei să știi, îi chiar ficioru-miu!? 
răspunse ea mucalit. 

Le era în obicei să glumească, măcar că acum nu mai 
erau oameni tineri. Se vede însă că se purtau aşa de unde 
nu aveau copii şi se alintau între ei, că de certat nimeni 
n-a apucat să-i audă. 

— Dar cînd boală l-ai plămădit ? Nu cumva tu erai 
fătuţa aia din căpița de fin, d-acu vreo şaisprece ani ? i-o 
întoarse ceacea Pătru răsucindu-şi mustața surie. 

— '"Ţ-oi da io ţie fătuţă, hodorogule! îl amenință ea 
cu degetul, 

Străinul nu înțelegea nimic, dar văzu că cei doi 
bătrîni erau binevoitori. Se opri în capătul tărnațului, aşe- 
zind cu grijă coșarca, apoi vru să se îndepărteze. 

— Stai copile, nu pleca, să îmbuci ceva cu noi, zise 
femeia. 

— De bună-samă ! încuviinţă şi bărbatul. Ia spune, 
cum te cheamă ? 

— Nu ştie limba noastră! răspunse doda Măria în 
locul băiatului. 

— Ei pă dracu, că doar n-o fi turc! 

Cuvîntul „turc“ păru a-l înţelege şi copilul, că” pe 
dată se împotrivi : 

— Ne! la... Pera! Ne „turc“! şi îşi făcu cruce. 

— Uite că-i creştin, papistaş după cum s-o închinat, 
şi dacă-l cheamă Pera, poate c-o fi sîrb? zise bărbatul. 

— Da, da! zîmbi Pera încuviinţind şi din cap. 

Intrară cu toţii în cuină şi băiatul se aşeză pe o laviţă, 
uitînd parcă de foame, căci dăduse de căldură omenească, 
iar el de citeva zile fusese lipsit de aşa ceva. 

— Ia şi mănîncă, Petre ! 

— Pera! se împotrivi feciorul. 

— Bine, fie cum vrei, îl bătu pe umăr gazda. Dar noi 
ți-om zice Petre | Pricepi ? Ca pe mine! . 

A fost mai greu să se lămurească, dar pînă la urmă se 
înțeleseră totuşi cumva. Chiar de a doua zi, „Petre“ se 
simţi ca acasă şi era tare săritor la treburi, spre bucuria 
gazdelor sale. Ba începuse a pricepe şi cîteva cuvinte. Aşa 
că ceacea Pătru începu a-l lua cu sine și la muncile cîm- 
pului. 


Într-o zi porniră cu carul după ceva uscături de pe 
malul Begheiului. Încărcaseră cu vîrf şi Pera se cocoțase 
în virful vreascurilor, dovedindu-se meşter la strunitul 
cailor. Îi opri în mijlocul vadului ca să se adape, în vreme 
ce binefăcătorul său urma să treacă podeţul. 

— Măi fecior, auzi el o voce. Ia spune cum îi zice sa- 
tului vostru ? 

Întoarse capul şi zări doi ciobani călare. Nepricepind 
ce voiau, strigă : 

— Ceace Petre ! Ceace Petre ! 

— Aici mi-s! răspunse gazda, care trecuse pe malul 
celălalt. Ce vreți? mai întrebă el către cei doi, spre a 
nu da de gol băiatul. 

— Întrebam şi noi, ficiorul de colo, că ce sat fi l răs- 
punse Marcu. 

— Șanovița ! 

— Şi-i departe Cimişoara ? 

Țăranul se uită bănuitor la ei, fiindcă măcar că erau 
îmbrăcați păcurari, după cai păreau a fi mai curînd oșteni, 
şi apoi nu pe acolo era drumul către Timişoara... 

— Tăt într-o goană, pînă-n sară sînteţi acolo. 

Marcu se întoarse să-i tălmăcească și lui Gaşpar, pe 
sirbeşte, cele aflate, cînd, spre mirarea tuturor, se băgă în 
vorbă Pera : 

— Eu sînt croat... Ştiu sîrbeşte! 


Gaşpar fu cel care se bucură mai mult și începu a 
vorbi cu băiatul, uitînd de toate celelalte. 

— Sînt mulți croați în satul vostru ? 

— Gindesc că numai eu, fiindcă n-am dat încă peste 
nimeni. 

— Nu ești de aici ? 

— Sînt din... - 

Se opri însă, neștiind dacă face bine să se mărturi- 
sească primului venit. Interveni atunci ceacea Pătru care, 
lămurit acum că băiatul e sîrb, spuse către Marcu: 

— Cum văd şi el îi sîrb, ca și ficioraşu meu. L-am 
găzduit de pripas, dar l-aş ţine pe lîngă mine, că-s bătrin 
şi copii n-am. Acu, poate că-ţi pofti un pic şi pe la noi, 
că vrem să aflăm cîte ceva de băiat. 

— Bucuros! răspunse Marcu. Să nu mint, ni-e cam 
foame şi mai sîntem și osteniţi de cale, așa că ți-om mul- 
țămi frumos. | j i 

Între timp Grazziani rostise ceva turceşte şi astfel putu 
afla că şi astă limbă îi era cunoscută băiatului. Atunci, ca 
să înlăture bănuielile nedorite, Pera le spuse : 

— Sînt croat, dar m-au luat de mic de la părinții mei, 
pe care nici nu mi-i mai aduc aminte. Pe urmă am ajuns 
paj la paşa de Belgrad şi o vreme mai apoi la cel de la 
Timişoara. i 

— Erai acolo cînd a fost ucis ? 

Pera se înroşi tot, fiindcă de felul lui nu era învăţat 
să mintă, iar pe de altă parte începuse a prinde drag de 
străinul îmbrăcat ţărăneşte şi care se vedea cît de colo că 
nu era cine voia să se dea. 

— Lasă că ai să ne povesteşti acasă! făcu Grazziani 
cu blîndeţe, simţindu-l că avea ceva de ascuns și-l luase 
prea repede. 

Oricum, nu-l bănuia de uciderea pașei. 

Tare se mai mîhni doda Măria cînd îi văzu pe cei doi 
străini, vorbind cu „Petrică“ al ei. Nu cumva să pofteasc 
să i-l ia, căci își pusese mare nădejde în el. i 

— Noi nu prea avem cum să-l luăm, zise Marcu 
vrînd s-o liniştească, mai cu seamă că nici nu fusese vorba 
de aşa ceva. 

— Dacă mergeţi la Cimişoara, interveni şi ceacea 
Pătru, apăi şi io zic să lăsaţi copilul aici, că de pun mîna 
pe el, îl spiînzură ! 

— Cum aşa? ! se miră Marcu. 

— Așa, fiindcă mişălu de la Cimişoara o fost ucis de 
un ficioraş, pe care îl caută azapii şi trebuie să-l găsească 
orişicum . .. i 

— Chiar ! sări şi femeia, chipurile, ca să-i facă să nu 
se încurce la drum cu cineva primejdios. 

Marcu stătu puţin pe gînduri apoi îl chemă pe Gaşpar 
deoparte şi îl informă în şoaptă, încît Pera putu înţelege 
că s-ar şti totul despre el. ii pierise sîngele din obraji. 

— Ei, ce-i cu tine ? îl întrebă Gașpar. 

Pera rămase descumpănit, apoi ridică deodată capul 
şi scrîşni : 

— Da! Şi de-ar trebui aş mai face-o! li urăsc pe 
osmanlii ! 

Dirzenia cu care se mărturisise tînărul îi plăcu lui 
Grazziani, care se desprinse cel dintii din liniştea de 
gheaţă pe care o aşternuse neașteptata dezvăluire. 

— Ai vrea să intri în slujba mea ? îl întrebă el ca şi 
cum ar fi vorbit cu un bărbat în toată firea. 

— Nu mă pricep la oi ! făcu Pera stinjenit. 

— Cu atit mai bine, că eu te poftesc la „berbeci“, dar 
din aceia cu şalvari şi turbane, cărora trebuie să le mai 
scurtăm din coarne. Ce zici, te-nvoieşti ? 

— Da! răspunse scurt Pera. 

Cu mare greutate putură cei doi bătrîni să se despartă 
de flăcăiaş, care, cu toate rugăminţile dodei Măria, se 
hotărise să se lege de cel dintii om pe care l-a auzit vor- 
bindu-i limba părinţilor lui. 

— Cită vreme se află pe pămîntul bănăţean stăpînit 
de turc, nu are să se teamă de se va afla în preajma mea, 
dar de rămîne aici vor da peste el și vrînd-nevrînd tre- 
buie spînzurat, căci așa-i legea, spuse Gașpar, auzind tîn- 
guirile gazdelor. 

Astfel gazdele se lăsară înduplecate și pînă la urmă 
încuviințară plecarea lui Pera, de parcă ar fi fost fecio- 
rul lor. Și după ce isprăviră de povestit și mai gustară 
cîte un vinişor de casă, în amurg pe cei doi păcurari îi 
cuprinse osteneala drumului, încît se rugară de un aşter- 
nut unde să-și pună capul. Întelegînd că nu era vorba de 
oameni de rînd, doda Măria le aşternu în odaia din faţă, 
deşi cam răcoroasă, că de-abia aprinsese focul în ea. La 
scurtă vreme amindoi pluteau în lumea viselor, în timp 
ce gazdele nu mai pridideau cu pregătirea merindelor şi 
a veșmintelor de drum pentru „Petrică“. Bătrînul dăduse 
fuga la un neam de-al lui, care avea un cal bun de călă- 
rie și l-ar fi vîndut bucuros. Nu s-a gîndit deloc să-i ceară 
băiatului vreun ban. După nici două ceasuri de cînd se 
pornise în sat, se întoarse val-vîrtej, călare pe calul cum- 
părat. Îmră drept în odaia oaspeţilor și-l zgîlții pe Marcu. 

— Sooală ! Mă auzi? făcu el, cînd Marcu deschise 
ochii. 

— Or venit cătane în sat ! Bagsamă că după „Petrică“. 
Fugiţi ! 

Se trezi şi Gaşpar, dar cînd auzi că era vorba de oşteni 
veniţi din Timișoara, se potoli pe dată. l 

— Lasă-i, că de-or veni aici, bine n-are să le fie, după 
muştruluiala ce le-oi trage. Trebuie să fie spahiii mei! 
Acum mi-e prea somn şi nu mă ridic, de-ar fi şi sultanul ! 
mormăi el pe jumătate adormit și se aşternu din nou la 
omn. 
i în capul satului, din partea cealaltă, tocmai atunci îşi 
căutau culcuş pe la șoproane cătanele din Cladova, în vreme 
ce himinăţia-sa domnul baron 'Czobor se aşezase la cină, 
într-o gospodărie mai înstărită. 


JUDECATA ŢĂRANILOR 


A 


Flăcăii pomiţi în căutarea lui Grigore Baltag au avut 
mult de mers, pînă aproape de marginea pădurii, unde, attr- 
nat de creanga unui stejar bătrîn, se legăna leşul tînăru- 
lui. Se vede treaba că, pripindu-se să se ducă în urmărirea 
lefegiilor de unul singur, aceştia îl vor fi doborit şi mai 
apoi l-au spînzurat, ca să se fălească și ei cu o biruinţă. 

Se opriră cu toţii, descoperindu-se, apoi Toader se că- 
țără în copac spre a tăia funia. Prinseră nigţe crengi unele 
de altele încropind o năsălie și.în tăcere își cărară tovară- 
şul mort unde erau şi ceilalţi. Cu toţii se simțeau vinovaţi 
de a-l fi lăsat singur, dar nici unul nu-i auzise chemarea. 
Abia acum își dădură seama că lefegiii scăpați aveau să 
dea de ştire pretutindeni şi se vor întoarce cu întăriri asu- 
pra lor. 

Aşezară mortul cu mare grijă la pămînt, de parcă s-ar 
fi temut să nu-i pricinuiască vreo suferinţă, apoi o vreme 
rămaseră muţi, uitîndu-se unii după alţii. 

— Hai să-i stringem pe toţi, unu lîngă altu, că de amu 
nu s-or mai încăiera, zise cu smerenie Toader. 

— Nici că s-ar putea, că giupîneasa nu are să ajungă 
în rai, cu Grigoriţă ori Pandele şi ceilalţi, îngăimă Gheor- 
ghe, tîrînd trupul jupînesei Ilisafta lîngă morţi. 

— Bre Ionică ! strigă Toader. Ian vezi tu unde-i giupi- 
nița, că departe n-a fi. Dar ai grijă să n-o sperii, ci strigă 
încetișor. la-o de mîni şi ad-o aici! 

S-ar fi dus el însuşi, dar îşi dăduse seama că nemaifiind 
Grigore lui í se cuvenea ascultarea celorlalți și trebuiau 
strinşi morții spre a fi îngropaţi cît de cît creștineşte. Pe 
urmă aveau să meargă în aşezările lor din pădure ca s-o 
ducă pe Profirița, care părea că se cam zdruncinase la 
minte. Pentru aceea îl şi trimisese pe Ionică, cel mai tînăr 
dintre ei. 

Acesta merse liniștit, dar văzînd că nu dă de fată începu 
a striga : „Giupiniţă, unde eşti ?... Giupîniţăă! Duducă 
Profiriță, răspunde !“ Era cît pe ce să se întoarne, cînd o 
zări într-o rariște de pădure. i 

— Arăcan de mine, duducă ! oftă uşurat băiatul, ur- 
mînd cu voce blîndă : ar fi putut să te mînînce lupii! De 
ce ai plecat de unde te-am lăsat ? 

Tot vorbindu-i, s-a apropiat de ea fără a se mai uita 
şi pe de lături. Din asta i s-a tras pieirea, căci Toma Melinte, 
auzindu-l, o aşezase pe fată anume spre a-i veni lui la în- 
demină să se ascundă în dosul unui copac. Pe cînd Ionică 
se aplecase asupra fetei, Melinte s-a aruncat cu toată pu- 
terea în spinarea lui, străpungîndu-l cu hangerul. 

Răcniră şi unul şi celălalt, căci flăcăul s-a sucit pe 
dată rostogolindu-se asupra boierului, dînd să-l strîngă de 
git. Nu mai avu însă vlagă și rămase lipsit de suflare peste 
el, împroşcîndu-l de sînge. 

— Săi, Profiriţă, şi trage-l de pe mine ! îcni Toma, dîn- 
du-i lacrimile din pricina piciorului rupt. 

Ea însă nici nu-i băgă în seamă, ci privea undeva către 
desişul pădurii, de parcă ar fi zărit ceva anume. 

— Hai fă, că singur nu poci! 

Se înfuriase şi-i vorbise urît, ca unei slujnice, dar nici 
așa nu izbutise s-o urnească pe fată. Văzînd că nu se poate 
bizui pe ea, se chinui de unul singur şi, cu chiu cu vai, se 
trase de sub leşul băiatului, care se făcuse dintr-o dată 
nespus de greu. Apoi se tîrî pînă la picioarele fetei, îi apucă 

genunchii şi sprijinindu-se astfel se ridică pe piciorul 
zdravăn. > 

— Hai să fugim ! 

Ea îl ascultă săltîndu-se de pe trunchi şi şonticăind 
amindoi se pierdură pe potecile codrilor. „Amu să fi fost 
teafăr !“ îşi zise Tomiţă cu părere de rău. De mult îi purta 
el sîmbetele fetei vel-armaşului, dar era ținut la depărtare, 
ca nefiind de neam mare ca ei. Acuma nu era vreme, din 
pricina neobrăzaților de țărani, dar după ce se va fi depăr- 
tat îndeajuns nimeni nu l-ar fi împiedicat s-o batjocorească 
niţel pe fiica Nicoriţeştilor, şi atunci să mai vadă el nasul 
pe sus al vel-armașului. „A vedea el, ghiuju! Că doară şi 
eu îs tot atît de bun ginere ca şi leşii, dacă nu chiar mai 
bun. Dar am să mă las rugat multă vreme“, gîndea el și 
bucuria izbînzii îi mai ogoia durerea din picior. 

Flăcăii isprăviseră de adunat morţii într-un loc, când 
Toader se uită împrejur mirat. 

— Dar pe boierul cel tînăr de ce nu l-aţi adus? Ia 
tîrîţi-l şi pe el, ca să mîntuim cu toţi! 

— Păi unde-i?! se mirară cîțiva. 

— O fi căzut în faţa cailor de la caleaşcă. N-o pătruns 
mai încolo, zise Gheorghe. 

— L-am văzut prăvălindu-se, adăugă altul. 

— Căutaţi, că eu mă duc după Ionică. Nu pricep de ce 
întîrzie. Ta 
— Bre, strigă unul. Era un hoit sub calul cela mort. 

— L-am tras eu, răspunse Gheorghe, dar era o slugă 
a lui Melinte. Zi mai bine că o făcut pe mortu’ şi ne-a tras 
pe sfoară. 

— Te pomeneșşti c-o fi luat şi fata cu BI ? ! se îngrijoră 
Toader. Ia să văd! 

Porni însoţit de încă vreo doi şi nu după multă cale 
dădură peste leşul lui Ionică. 

— Oare să fim blestemaţi să crăpăm, unu cite unu ?! 
şopti înfricoşat un flăcău. 

— Ca puii de găină, cînd dă molima-n ei! mormăi 
altul. 

— Ia mai tăceți din gură ! îi repezi Toader, după care 
îi strigă şi pe ceilalți. Pe pămînt se văd urmele de la 
ciuboţelele giupiniţei, le zise. 

— Ba uite şi una de bărbat, dar pare să aibă doar un 
picior, arătă unul. 

— Intocmai ! încuviință Toader. Boierul nu poate um- 
bla ca lumea, şi de ne luăm după ei îi găsim pe dată. Fiţi 
însă cu băgare de samă că poate să aibă asupra lui şi spada. 

— Oare cum de s-a lăsat răpus sărmanul Ionică, doar 
era în toată puterea ? ! se miră Culai, care nu mai scosese o 
vorbă pînă atunci. 

— Lo pălit pe la spate! fu de părere Gheorghe. 

— Așa se pare, încuviinţă Toader. Apăi hai să dăm de 
tartor şi să-l giudecăm noi, pînă n-a apuca să mai facă şi 
alte rele. 

Tiptil, flăcăii se avintară prin hăţişuri pe urmele fu- 
garilor. Prea mult n-au avut de căutat, căci într-o pole- 
niță dădură peste ei. Fata strîngea de pe jos nişte fire de 
iarbă, de parcă ar fi cules flori, îngînînd un cîntecel înţeles 
numai de ea. Melinte cioplea cu spada o creangă de co- 
pac, de care ar fi vrut să-și lege piciorul beteag, şi nu era 
cu privirea decît asupra lucrului său. 

— Nu te mai chinui, boierule, că te-om obloji noi! fi 
strigă Toader batjocoritor. 

— Să nu te apropii că fac moarte de om! răcni spe- 
riat Melinte și aruncînd bățul începu să rotească spada în 
jurul capului. 

— Ai mai făcut matale, dar ț-o fost cea din urmă! 
sări Gheorghe, ridicînd securea. 

— Stăi, bre! îl opri Toader. Ce, noi sîntem casapi, 
ori boieri, să ucidem fără giudecată ? 

— Lasă-mă, Toderiţă, că-l giudec eu ! se oțări flăcăul. 

Toader însă se împotrivi, lăsîndu-l pe Toma să-și agite 
spada-n vînt. 

` — Că l-a omorît pe Ionică, și încă pe la spate ca un 
mişăl, să-l giudece oamenii din sat şi s-ar cuveni pentru el 
ştreang nu săcure. A ucis ca tilharii, ca ei să moară! 

— Tilhari sînteţi voi, nemernicilor ! spumegă Melinte. 
Am să vă pui pe voi în juvăţ! şi uitînd de picior dădu să 
se repeadă asupra celor din apropiere, dar se prăvăli la pă- 
mînt urlînd de durere. 

— Şăzi ghinişor, boierule ! serîşni Toader. Și nu te 
mai zborși la noi că vezi ce pățeşti. Iar eu nu-s dus de 

multe ori la biserică, găsesc un capăt de funie mai curînd 
decît gîndeşti, şi gata giudecata ! 

Toader îl trase deoparte și pe Gheorghe, care ar fi 
avut poftă să curme pe dată cu ticălosul ce l-a ucis pe 
Ionică. Apoi cu toţii îl lăsară în plata domnului pe rănit, 
înconjurind-o pe Profirița, aşezată pe pămîntul rece de 
parcă ar fi fost în luna lui cuptor. 

— Scoală-te, giupîniţă ! îi zise Toader cu bliîndeţe, 
apucînd-o de mină. Apăi minte -ai matale, urmă el cu do- 
jană, să te iei prin codri după un bezmetic şchiop? Vrei 
să te mănince lupii ? 

— A fi mai bine! şopti fata într-un tîrziu, izbucnind 
în plins. 

Flăcăul se bucură, întrucît lacrimile arătau că-i mai 
rămăsese o brumă de judecată și dacă grăise pe înţeles nu 
mai încăpea vorbă că avea să se vindece. Supărarea i-a fost 
prea mare, dar tinereţea ei va birui. 

— Aracan de mine! zise Toader, mîngiindu-i creşte- 
tul ca unui copil. Matale eşti tinerică ș-ai să trăieşti o sută 
de ani. Noi nu ne batem cu femeile, aşa că te-ai şpăriet 
degeaba, dar ț-a trece! 

— Să-l ducem şi pe nenorocitul ista, le zise Culai ce- 
lorlalţi. Nu se cade să-l lăsăm pradă haitelor, că-i şi el 
făptura lui Dumnezeu ! 

Flăcăii ridicară din umeri și nu se împotriviră, ştiind 
ce înseamnă vitregia codrului cînd eşti neputincios. Cîţiva 
se apropiară de Melinte, dar acesta ridică spada asupra 
lor. Unul dintre băieţi roti o măciucă și-i zbură arma cît- 
colo, după care-l scuipă în obraz. 

— Apăi, dacă așa ţi-e vorba, boierule se răsti chiar 
Culai, n-ai decît să rămii și... cum ț-a fi soarta, că altă 
moarte de om noi n-om mai face! Rămii în sama pădurii 
și la vrerea celui de sus, dar să nu ajungi a te ruga să te 
spînzure careva și să n-aibă cine, ori să te agăți singurel de 
vreo cracă, de-i putea ! 

— Dar fata ? întrebă Gheorghe, uitîndu-se la Toader. 

— Să nu puneţi mîna pe ea, sări Melinte, că nu-i de 
nasul vostru, țopîrlanilor ! 

— Nu-ţi fie teamă, boierule, o veni de bunăvoie, zise 
liniștit Toader. Pe noi, ţăranii, nu ne duce mintea ca pe 
taică-său ori pe alţii. 

— De n-o vrea, se băgă Gheorghe, să rămiie să te 
oblojască ! 

— Taci, bre, că sperii fata, îl opri Toader. Hai giupi- 
niţă să mergem la casă de om cumsecade şi nu te înfricoşa, 
că n-ai de ce. 

Profiriţia se ridică ascultătoare, lăsîndu-se dusă de flă- 
căul acela, care se purta atît de frumos cu ea. Dacă ar fi 
ucis-o pe loc ori dacă ar fi dus-o la curtea de la Ieşi, la 
tătîne-său, tot una i-ar fi fost. Cît despre tînărul Melinte, 
nu l-a luat în seamă, căci pentru ea nici nu era pe lume. 


ÎNFRUNTAREA 


Cu lungi îmbrăţișări şi lacrimi amare s-a despărţit 
doda Măria de „Petrică“ al ei, că nimeni n-ar fi gîndit că 
era vorba de un străin aciuit numai de cîteva zile pe la ei. 
Isprava lui bărbătească, de a scăpa lumea de un ticălos, 
ori poate înfăţişarea lui plăcută, supușenia şi hărnicia îl 
făcuseră îndrăgit de toţi. Nici gînd să primească vreo plată 
de la Gaşpar pentru găzduire și nici măcar preţul calului 
lui Pera, căci ziceau bătrînii că-i darul lor pentru băiat. 
L-au pus să jure că de i-o fi cîndva mai greu în viață se 
va întoarce la ei, la Șanovița. Ba i-ar mai fi făcut și adiată 
pe numele lui, într-atit îl îndrăgiseră. 

Îşi luară bun-rămas și cu toate că soarele încă nu se 
arătase, cerul fiind iarăşi plumburiu, cei trei se îndreptară 
spre marginea satului, unde bănuia Grazziani să fie oa- 
menii lui. Noroc a fost că dădură peste un oștean ce ieşise 
la fîntîna din uliţă şi cu mirare văzură că era vorba de 
oamenii prințului şi nicidecum de spahiii sultanului. 

— Pe noi ne caută! şopti Marcu oprindu-și calul. 

— Cam prea mare cutezanţa să pătrundă în ţinut stă- 
pînit de turci, chiar în preajma Cimișoarei ! Galop! po- 

runci morlacul şi toţi trei se avîntară pe ulițele satului 
stirnind cîinii și găinile, trezindu-i şi pe cei mai leneşi din 
dulcele somn al dimineţii. 

La rîndul lui, baronul Czobor ieşi pe dată în tîrnaţul 
casei unde dormise. 

— Ce s-a întîmplat? întrebă el frecîndu-și ochii, 
încă buimăcit. 

— Înălţimea-ta, spuse proaspătul hotnog Biro Ferenţ, 
Imre a văzut ciobanii pe care-i căutăm, chiar aici în sat. 

— Veneau spre noi! preciză cătana care-i văzuse. 
Erau tustrei călări şi... 

— Cum trei ? se nedumeri baronul. Doi erau! 

— Ba trei! 

— Socot că s-o fi alipit vreunul pe drum, cuteză hot- 
nogul. De n-ar fi fost ei, atunci nu ar fi dat dosul cu atita 
grabă, dar de cum au luat seama au şi fugit. 

— Cred că ai dreptate. Prea departe însă nu pot fi şi 
de acum nu mai au unde se ascunde, fiindcă am intrat în. 
cîmpie. 

— Doar de nu s-or întoarce de unde au venit... Dar 
pot apuca şi mai către dealurile de la Ghioroc. 

— Vom vedea. Pe cai! porunci Czobor. 

Se vedea pînă hăt-departe în larga cîmpie bănăţeană 
şi numai ici-colo cîte un copac stingher făgăduia umbră 
binefăcătoare pentru arșiţa zilelor de vară. Acuma însă nu 
de umbră duceau lipsă fugarii. 

-— Poate că ar fi fost mai bine să fi apucat altă cale, 
zise Marcu din goana calului. 

— Nu! răspunse Gașpar. Caii noştri sînt odihniţi, iar 
ai lor au stat peste noapte ca vai de lume."Apoi nu uita că 
Cimișoara trebuie să se afle colo, la capătul zării, și nu mai 
apucă să ne ajungă din urmă. Te ţii, Pera ? se întoarse el 
spre tînăr, care se bucura nespus de asemenea goană. 

— Tuhuuhuu ! chiui flăcăiandrul spre uimirea celor- 
lalți. 

— Ar trebui să mai lăsăm caii să sufle, zise Marcu. 

— Nici vorbă ! chiar de-ar fi să și crape sub noi, că 
ia te uită înapoia noastră, vin ca lupii ! 

— Sînt mulţi ! strigă Pera, de parcă i-ar fi părut bine. 

— I-om rări! făcu Gaşpar, molipsit de vioiciunea tî- 
nărului. 


99 


— De ne-or ajunge! adăugă și Marcu. 

Deodată însă Marcu încetini. 

— Staaaţi ! Haideţi spre stejarul cel gros din apro- 
piere, că uitaţi-vă ce se arată în zare ! 

Fără să mai întrebe de ce, toţi trei se îndreptară spre 
uriașul copac din preajmă, căci văzuseră și ei acele puncte 
îndepărtate, care puteau fi alte cătane ce le-ar aţine calea. 
Prieteni ori dușmani, în astfel de cazuri trebuia să fii pre- 
văzător. 

— De ne-am repezi asupra celor din urmă î-am pune 
pe fugă, spuse Pera. Par a fi mai puţini. 

— Și pină i-am dovedi, s-ar apropia și ceilalți, care 
sînt de vreo cinci ori mai mulţi, îl contrazise Marcu. 

— Se vede treaba că ştiau ce gînduri avem, dacă au 
trimis așa de mulți ca să ne împiedice să pătrundem spre 
Cimișoara, zise Gașpar, care și ajunse lîngă stejar. 

Descălecară şi la pevaţa lui Marcu legară caii cu ca- 
petele către trunchiul copacului, de jur-împrejur, căci ast- 
fel, printre ei, s-ar fi putut apăra mai bine. Îndată îi și 
împresurară cătanele lui Czobor, căci ceilalți nu păreau a 
se grăbi, fie că nu-i văzuseră încă pe fugari, fie că aveau 
poruncă numai să le ațină calea în preajma cetăţii. 

— Dar ce-aveţi cu noi, domniile-voastre ? făcu Marcu 
pe prostul. Ne-aţi umplut de spaimă și pe noi şi pe copil, 
ca să nu mai spun de dobitoace... 

— Daţi-vă prinşi ! porunci baronul, care se descurca 
binişor pe limba iobagilor lui olahi. De sînteţi oieri, n-aveţi 
a vă teme! ` 

— Dar noi mergem la Cimișoara .. . 

— Mereţi la dracu! tună baronul. Îndărăpt la Caran- 
sebeş, unde vedem noi! 

— Nici gînd! se îinpotrivi Marcu, uitind să-şi prefacă 
vorbirea. Din locul ăsta nu ne dezlipim ! Domnia-ta mergi 
unde ţ-o fi voia, nu ai treaba noastră ! 

Văzîndu-l pe Marcu oţărîndu-se astfel, Czobor nu se 
mai îndoia că el trebuie să fie turcul acela viclean, care 
vorbea zeci de limbi, după cum se zvonea. 

— Puneţi mina pe ei, feciori! porunci el ungureşte 
către cătane. Legaţi-i fedeleş și pe urmă om sta de vorbă. 


100 


Oştenii rămaseră pe loc cam fîsticiţi, necutezind a se 
apropia de cei trei, care își arătau ciomegele dintre cai ea 
de după niște întărituri de cetate. i 

— Ce vă holbaţi la mine? răcni Czobor. Descălecaţi 
şi de nu vor să stea în loc păliți-i ! 

El însuşi se avîntă către Marcu, pe care-l socotea că- 
petenia, adică trimisul sultanului. Dar armăsarul său că- 
pătă o lovitură zdravănă de la unul dintre caii legaţi de 
copac şi de durere se ridică pe picioarele din spate, trin- 
tindu-l pe baron la pămînt. 

Un hohot străbătu piepturile împresuraţilor, iar Marcu 
strigă în bătaie de joc: 

— Descălecaţi, măi ficiori ! Voi n-aţi văzut cum o fă- 
cut luminăţia-sa ? No, hai! 

Czobor simţi cum i se urcă sîngele în cap, nemaiiîn- 
doindu-se acum că acesta trebuie să fie Grazziani. Se ri- 
dică trăgindu-se înapoi și rînjii pe ungurește : 

— Năpircă turcească, am să-ţi retez eu limba ta spur- 
cată şi n-ai să mai ciufuleşti în veci ! 

Rămase însă uluit cînd Marcu îi răspunse în aceeași 
limbă : g 

— Mare păcat ar fi, înălțimea-ta, că atunci n-aş mai 
putea spune că ești un prost şi un măgar ! 

— Ahaa! Ticăloşilor! V-aţi dat în vileag că nu sîn- 
teți mocani ! Vă belesc, de nu vă dați prinşi! . 

Rotindu-şi spada, reteză fulgerător vîna de la picioru 
calului de lîngă Marcu şi bietul dobitoc nechezînd de du- 
rere se prăvăli înghesuindu-l pe stăpînu-său în trunchiul 
copacului. Pe dată săriră cătanele să facă şi celorlalţi doi cai 
la fel, în vreme ce baronul călcă peste cel prăbușit, gata 
să-și proptească spada în gitlejul lui Maret 

— Eşti mort, cîine spurcat! rînji el. Pînă aici ţi-a 
fost ! 

Marcu văzu că Gașpar înfrunta doi oșteni de partea 
cealaltă a copacului și doar Pera l-ar fi putut ajuta, numai 
că și acesta se împotrivea unei cătane. Totuși Pera observă 
primejdia în care se afla tovarășul său și dădu o lovitură 
puternică în boașele unui armăsar aflat în preajma baro- 
nukui, încât animalul ieni înfiorător şi se roti scurt pe două 
picioare, răsturnîndu-l pe Czobor tocmai peste oșteanul ce 
venea să-l sprijine. Însă baronul izbuti să se ridice pe dată 

și la timp, astfel că securea lui Pera despică umărul oştea- 
nului, făcindu-l să urle de durere. Răcnetul acestuia îi 
băgă în spaimă pe ceilalţi, care şi aşa nu se prea îndemnau 
la bătaie, în vreme ce tînărul se aşeză în faţa lui Marcu, 
îngăduindu-i să se tragă din strînsoare. 

Fapta băiatului îl încredinţă încă o dată pe baron că 
nu greșise luîndu-l pe Marcu drept Grazziani, aşa că 
porunci : ý 

— Veniți încoace să-l prindem pe ăsta de-aici! El îi 
capul ! 

Un oștean, vrînd să facă şi el o ispravă, băgă spada în 
burta armăsarului rănit şi-l despică, mărindu-i şi mai mult 
chinurile, dar şi zvîrcolirile. Maţele revărsate împrejur 
făceau ca apropierea de cei doi să fie şi mai grea, prăvă- 
lindu-se alunecînd. 

— Ia securea mea! îl îmbie Pera pe Marcu, fiindcă 
acesta o scăpase sub cal şi rămăsese cu mîna goală. 

— Dar tu ce-ai să faci ? 

— Mă descurc eu ! Nu te teme! 

Se avîntă în spinarea calului teafăr de alături și prin- 
zînd o cracă se săltă în copac. 

— Faceţi ca mine ! strigă băiatul. 

— Nu! porunci Gaşpar. Pe urmă trag în noi precum 
în ciori. Stai pe loc, că vin şi eu în ajutorul vostru | Și 
se şi repezi asupra lui Czobor, călcînd peste grumazul unui 
cal spintecat ce se zvircolea tirîndu-și maţele. Hai, cîine 
bătrîn, să-ţi văd puterile! 

Baronul nu înţelese, căci morlacul strigase în sîrbeşte, 
astfel că fu oarecum surprins de iuţeala securii acestuia, 
care printr-o izbitură scurtă îi zbură spada din mînă. Se 
aplecă s-o ridice, dar alunecă pe maţele răvăşite şi căzu 
în genunchi. Într-o clipită, Pera se aruncă din copac drept 
asupra lui. x 

— L-am prins! L-am prins! 

Gaşpar fu pe dată în ajutorul băiatului, în vreme ce 
Marcu apucă spada baronului şi i-o propti în gîtlej, stri- 
gînd către cătane : 

— Staţi pe loc, de nu vreţi să rămîneți fără stăpinul 
vostru. Un pas mai mult şi-l înțep ! 

Oştenii se opriră fîstîciți. 

— Aşa să facem, luminăţia-ta ? întrebă hotnogul. 

— Vezi-bine ! horeăi baronul, căci Marcu îl înșfăcase 
de chică, săltindu-i capul pe spate. 

— Auzit-aţi ? se răsti bănăţeanul. Eu poruncesc, aşa 
că lăsaţi armele la pămînt, scoateţi pistoalele și hangerele, 
apoi stringeţi-vă cu toţii laolaltă. 

în vîrtejul încăierării uitaseră de călăreţii ce se des- 
lușeau acum, destul de bine, cînd un oştean strigă înspăi- 
mântat : „Vin turcii !“. Fără a mai asculta de Marcu se 
azviîrliră pe dată în şa şi o luară în galop înapoi spre Şano- 
viţa. uitînd cu totul de baron. 

— lată că şi turcii sint bineveniţi cîteodată! rise 
Marcu. i 

— O, nu! exclamă Grazziani. Sînt chiar spahiii mei ! 

În vreme ce oştenii lui Czobor se pierdeau în zare, 
spahiii se opriră în jurul copacului, neștiind ce se petrecuse. 
După cum se părea, cei trei țărani prinseseră un grof un- 
gur și voiau să-i facă de petrecanie, drept care Kerim- 
etendi strigă : - 

— Daţi drumul prinsului, nemernicilor! Cum de cu- 
tezați să ridicaţi mîna asupra unui nobil ? 

Se bizuise doar pe tonul său poruncitor, fiindcă nu'se 
aştepta ca ţăranii să-l înţeleagă pe turcește. 

— Aferim, Kerim-efendi ! Numai că acest ticălos este 
pricina tuturor neeazurilor mele. 

— Nu cumva... luminăţia-sa Gașpar-beg îmi vor- 
beşte ? 

— Chiar eu ! rîse Grazziani de mirarea turcului. Veş- 
mintele, ce-i drept, nu prea sînt arătoase, dar m-au ferit 
de primejdie prin aste locuri. 

Alaybeyul făcu o plecăciune, dar și o rugă pentru Alah 
că se isprăvise totul cu bine. Nu se ştie dacă ar mai fi scă- 
pai cu viaţă, de nu dădea peste trimisul padişahului. 

— Ne ducem după fugari? se arătă el plin de avînt. 

— Dă-le pace! Ei n-au nici o vină, altul e cel ee po- 
runceșşte şi gîndesc că nici măcar ăsta ! arătîndu-l cu picio- 
rul pe baron, care încă era la pămînt. 

După ce îl făcură pe Czobor un sac bine legat și-l co- 
Coţară de-a curmezișul unui cal, Grazziani porunci pleca- 
rea, el şi cu prietenii săi călărind în frunte. 

Lesne de înţeles uluirea celor care-i vedeau pe oştenii 
împăratului turcesc ascultind de poruncile a trei ciobani 
români. „Te pomenești c-am scăpat de turc!“ îşi ziceau 
cîte unii bucurîndu-se pe față. 

Azapul Mahmud, care întimplător era chiar de strajă 
la poarta cetăţii, holbă niște ochi cît cepele şi nu cuteză să 
scoată o vorbă. Printre ţăranii din fruntea alaiului era și 
Ali, ucigașul paşei... „Şi doar astăzi n-am băut nici un 
strop, nici apă măcar !“ 


VENEȚIENII 


Cam pe furiş s-a strecurat în Șeitin chervanul lui 
Marino Marini, neguțător de pe meleagurile Raguzei. Dar 
ciudăţenia cea mare era că, deși cu numai un car de marfă, 
avea tare mulţi însoțitori înarmați. E drept că-n acele 
vremuri nu s-ar fi încumetat la drum lung nici un neguţă- 
tor cât de cît mai răsărit de n-ar fi avut pază bună, însă 
raguzanul trebuia că duce marfă de prea mare preţ, cu 
atîția slujitori. 

Geruseră găzduire pe la vreo două-trei case, dar cu 
toții îl îndrumaseră la badea Vasile Vădăsan, cel mai în- 
stărit gospodar și care nu o dată adăpostise călători străini 
sub acoperişul său. De mirare era însă că de obicei trecă- 
torii petreceau o noapte ori două şi își vedeau de drum, 
numai aceşti raguzani:nu se mai îndemnau să plece din sa- 
tul de pe malul Mureşului, de parcă ar fi fost în aştepta- 
rea cuiva. 

Zvonuri multe începuseră a se auzi prin case, care mat 
de care mai înfricoşătoare. O muiere zicea că ar fi văzut 
„cu ochii ei“ pe vătaful paznicilor zăcînd de ciumă neagră, 
ferecat în pivnița lui Vădăsan. „Taci, tu muiere, zicea alta. 
De-ar fi aflat Floarea, nu s-ar fi răbdat să nu ne sufle și 

nouă barem o vorbuliţă, că altcum îi şi pleznea inima“ spu- 
nea alta. Şi tot aşa sporovăiau ele în graiul locului, unde se 
îmbinau cuvintele bănăţene cu cele ardeleneşti. Altele se 
jurau pe sfinta cruce că ar fi fost vorba de vărsat de vint, 
dar cea mai înfricoșătoare veste a fost aceea că veneticii ar 
fi plecat mai departe dar nu erau îngăduiţi de stăpinire, 
fiindcă toți erau mincaţi pe dinăuntru de „boala lui Irod“. 
De atunci, de teama leprei nimeni nu se mai apropia de 
casa Vădăsanilor și numai lăcomia după banii lui Vasileii 
mai făcea pe unii să-i deschidă uşa, cînd venea pe la ei. 
„Prostii muiereşti! le răspundea badea Vădăsan. Ce, 'eu 
n-aş fi aflat ?“ „Mai bine s-ar duce în treaba lor !“, era pă- 
rerea întregului sat, dar nimeni nu cuteza a le-o spune înar- 
maților neguţători. 

Pe de altă parte, nici Vădăsan nu s-ar fi îndurat să-i 
vadă plecaţi, căci nu-i părea rău de asemenea oaspeţi eare 
numai că nu-i goliseră pivnița, în schimb îi isprăviseră şo- 
pronul cu nutreţ. Începuse a-cumpăra de prin sat, pentru 
străini, dar numai Dumnezeu ştia cu cît li-l vindea, în 
vreme ce el lua numai prisosul şi destul de lesne. Veneticii 
plăteau cu galbeni de-ai lor și nu păreau a duce lipsă deei, 
aşa că gazdele erau tare mulţumite şi nu plecau urechea 
la gura lumii. Că tăceau și bărbatul şi mai cu seamă muie- 
rea era fiindcă nu aveau ce spune, întrucît oaspeții 
se pare că nu prea vorbeau despre trebuinţele lor, ori Vă- 
dăsanii nu înțelegeau, deși spuneau că graiul tare se 
mai asemăna cu al lor, încît l-ar fi putut învăța cu uşurinţă. 

Messer Marini era în așteptarea unui om de-al său şi, 
nimerind la Şeitin o gazdă avută şi dornică de bani, a hotă- 
rît să adaste acolo cîtă vreme ar fi fost neveie. Că localnicii 
se ţineau cam departe nu era rău, cîtă vreme aceştia nu 
puteau afla de rosturile lui. Fiindcă de fapt oamenii săi erat: 
oșteni, în slujba republicii venețiene, stăpîna mărilor și 
duşmana de moarte a turcilor. Se dădeau drept raguzani, 
avînd aceeaşi limbă, cînd treceau prin locurile stăpinite de 
turci şi aceștia îi îngăduiau, căci Raguza ţinea cu padişahul. 

Avea sarcină de la însuși dogele Veneţiei să-l înlăture 
pe Gaşpar Grazziani, acel „italian turcit“ intrat în slujba 


lui Ahmet, ca să nu mai ajungă la întîlnirea de ia Praga. 
Trebuia ucis într-ascuns şi pentru aceea i-l dăduse în spri- 

jin pe căpitanul Carlo Fiducci cu oamenii lui, vestiți prin 
măiestria cu care înjunghiau pe orice nepoftit ori duşman 
al serenissimei republici. Căpitanul făcea pe vătaful de slu- 
jitori, năimit anume de „neguţător“, dar întotdeauna se 
sfătuiau împreună ca doi buni prieteni. Al lui fusese gîn- 
dul că ar fi mai bine să se scape de Grazziani la Orşova, 
întrucît aflase de capcana ce i-o pregătiseră la Belgrad. Tri- 
miseseră acolo pe Pasquale şi Raynaldo, buni cuţitași, dar 
afurisitul de Grazziani îi scurtă zilele celui din urmă, care 
se cam pripise şi-i dăduse putinţa să se apere cu spada. 
Pasquale a fugit ascunzindu-se în urma alaiului de spahii 
care-l însoțea pe acesta prin Banat. Trimisese vorbă despre 
moartea lui Raynaldo, spunind totodată că el va aștepta 
prilejul să-l înjunghie pe la spate pe trimisul padișahului. 
Trebuia să le mai dea un semn de viaţă, dar amuțise, așa 
că au trimis un altul, pe Ruggiero, să-i dea de urmă. 

— Facem bine că zăbovim vreme așa îndelungată în 
casa asta ? îl întrebă într-o zi căpitanul Fiducri. 

— N-avem încotro, răspunse Marini. 

— Numai să nu batem la ochi. 

— Fii fără grijă ! Oamenii de prin partea locului nu-i 
suferă pe turci şi oricum nu ne-ar vinde, chiar dacă ar ști 
ce urmărim. De altfel trebuie să-i aţinem calea lui Graz- 
ziani, că de scapă în pusta ungurească mai greu îl dovedim. 
Nu uita că are cîteva sute de oameni în suita lui. 

— Dar era vorba să-l întimpinăm pe ulițele din 
Gyula ! ? nu se lăsă Fiducci. 

— Ascultă căpitane, zîmbi şăgalnic messer Marini. Să 
ştii că fetişcanele din satul acesta sînt cu mult mai fru- 
moase decit negustoresele de la Gyula. Şi după cite ştiu eu 
nu urmăreşti să te căpătuieşti, aşa că iubirile trecătoare de 
pe aici sînt mai folositoare. Dar să ştii că vicleanul Graz- 
ziani ar fi putut afla şi despre capcana de la Gyula ea și 
despre cea din Serbia, şi l-am fi putut aştepta noi mult şi 
bine acolo, iar el ocolindu-ne să fi ajuns la Praga. Cu cît 
mai aproape de el, cu atît mai bine! 

— Dacă ar fi să-i dăm de urmă, nu Ze ba, însă de 
la o vreme, parcă l-ar fi înghițit pămîntul. 

— Cum îi dăm de urmă, îi ieşim în întimpinare. 

_— Poate că Pasquale i-o fi venit de hac între timp 
si noi n-am aflat. 
© _— S-ar fi întors Ruggiero ! Să-l aşteptăm şi pe urmă 
om vedea. 

— Jartă-mă messer Marini, făcu Fiducci pe gînduri. 
Dacă le ucidem solul, turcii nu vor.trimite altul în loc ? 

_— Nu-i tot una, caro mio! 

— Cum aşa?! 

— Grazziani este înţeles în taină cu cei de la Praga şi 
va încheia pace oricum ar pofti ei, chiar de-ar fi să păgu- 
bească turcul. 

.— Pentru ce nu-l dăm în vileag ? 

— N-avem dovezi! lar de apucă să semneze în nu- 
mele sultanului, noi rămînem singurii lui duşmani. Înlătu- 
rîndu-l, pînă va trimite Poarta un altul, pînă îl vor lămuri 
şi pe acela să primească banii austriecilor, timpul va trece, 
poate chiar şi ani de zile. 

— Atunci, trebuie ucis în orice chip. 

— Se-nţelege ! Să nu uităm însă că turcitul a învăţat 
să mînuiască spada, chiar la noi acasă, cu maestrul Tardini. 

— Zăăău ?! se miră Fiducci. 

— Acuma înţelegi pentru ce a murit Raynaldo. Orice 
greșeală se plătește cu viața în întîlnirea cu acest om. A 
fost unul dintre cei mai buni învăţăcei ai maestrului. 

— Am auzit că Tardini n-ar fi murit de moarte 
bună... 

— Era şi firesc s-o sfirșească astfel. A fost ciuruit în 
aşa hal că n-a mai putut pluti și l-au găsi în Canal Grande. 

Tăcură din nou, uitindu-se pe fereastră. 

— Ar trebui să deschidem puţin să mâ intre aerul de 
primăvară, zise Marini. 

— N-ar strica nici o plimbare pe malul rîului. Ne-ar 
mai aduce aminte de casă, că mi s-a urît de atîta cîmpie. 

— Haidem | 

Apucară drumul către Mureş, fiind totodată în calea 
oricărui străin ce ar fi venit dinspre Timişoara. Începuse a 
înmuguri frunzișul din luncă, dar ei n-aveau ochi pentru 
asemenea frumuseţe. Şi cînd auziră din depărtare un tro- 
pot de cal, tresăriră amindoi presimțind că trebuie să afle 
o veste însemnată. 

Într-adevăr, călărețul ce se apropia era chiar Rug- 
giero. 

— L-am văzut ! spuse acesta de cum descălecă. 

— Cu ochii tăi ? întrebă Fiducci. 

— Mă jur! | 

— Unde ? întrebară cei doi deodată. 

— La Timişoara ! Ieri încă mai era acolo. 

— Şi Pasquale ? întrebă Marini. 

— De cum i-a pierdut urma a dat fuga la Timişoara, 
crezînd că tot avea să se arate cîndva. Și așa a fost. Acum 
este iar pe urmele lui. 

În vreme ce Marini şi Fiducci îl iscodeau pe Ruggiero 
şi se sfătuiau cum să mai facă, nana Floarea pătrunse în 
camera lor, cu mătura în mînă. Se întoarse însă pe dată, 
chemindu-și bărbatul : 

— Vaaai de mine, bărbate dragă, dar aici îi cocină de 
porci ! Uite ce-or făcut din casa noastră ! 

— Tacă-ţi gura, nu te băga! răspunse Vădăsan uitiîn- 
du-se ca nu cumva să apară oaspeţii. 

Încă de la început îl făcuseră să priceapă că nu le-ar 
fi pe plac să li se scotocească prin odaie şi pînă acum se 
ținuseră de făgăduială amindoi. Nevastă-sa însă avea 
dreptate și el îngădui : 

— Dă o țîrucă, de.ochii lumii, şi ieşi pe dată, că-i face 
curăţenie după ce-or pleca ! 

Nana Floarea se apucă a trebălui de zor prin încăpere, 
căci pretutindeni erau aruncate lucruri de-a valma. Aşa 
dădu peste o sticlă frumos îmbrăcată, cum nu mai văzuse 
pînă atunci Şi, curioasă din fire, vru să ştie ce se află in ea. 
Cu greutate îi trase dopul și mirosind-o își dădu seama că 
era vin, dar nici nu-i trecu prin minte să-l guste, să se facă 
de minune, că doar aveau ei în pivniță destul, cu toate că 
străinii îl cam împuţinaseră. Se grăbi deci să pună dopul 
aşa cum a fost, dar zărindu-l prin fereastră pe neguţător 
venind către casă se zăpăci şi răsturnă sticla cu pricina, 
care se rostogoli pînă sub patul masiv de stejar, unde con- 
tinua să gilgiie fără ca femeia să poată interveni. „Ce-am 
făcut ?“ se căină ea, luîndu-se cu mîinile de cap. Descum- 
pănită, îşi aruncă din nou privirea pe fereastră şi răsuflă 
ușurată văzînd că Marini îşi adunase oamenii la grajd și le 

povestea ceva, arătind a nu fi zorit să intre în odaie. Se ìn- 
toarse sprintenă şi cît ai bate din palme umplu stela cu 
vin de-al lor, apoi încurajată de izbindă îi puse dopul de 
plută, o aşeză la loc, apucă din fugă mătura și părăsi încă- 
a ca după o faptă de toată isprava. 

Ar mai fi putut zăbovi multă vreme în odaia veneţie- 
nilor, pînă să intre în casă Marini, însoţit ca de obicei de 
Fiducci. Cum văzu rînduiala îşi dădu seama că umblase 
cineva şi se repezi la sticlă, zgilţiind-o să vadă dacă mai 
era plină. 

— Chiar voiam să te întreb, messer Marini, cînd ne 
vom îndulci şi noi cu vinul acela de Chianti, pe care-l pă- 
zeşti atîta ? 

— De ăsta nu ne atingem ! Este darul dogelui pentru 
messer Gaspar Grazziani, fost odinioară supus al republicii. 

— Asta n-aş fi crezut-o ! spuse uluit căpitanul. Noi ne 
omorîm să-l scurtăm de zile și dogele îi trimite Chianti. 
Dar cum o să i-l dai? 

— Dacă scapă de Pasquale, mă duc la el şi i-l pun 
în brațe ! A 

Fiducci socoti că nu auzise bine, dar văzînd răspunsu- 
rile în doi peri ale tovarăşului său se lăsă păgubaș. 

— Hai mai bine să gustăm din vinul casei, căci de 
mîine încolo avem să-i ducem dorul. 

— Mergem, deci, dimineață? întrebă bucuros că- 
pitanul. 

— Negreşit ! Așa după cum le-am spus adineauri tu- 
turor. 

Pînă în seară, toate pregătirile de drum erau isprăvite 
și cu toţii răsuflau uşuraţi că aveau să se"mai mişte din 
loc, nefiind obișnuiți cu șederea îndelungată şi mai ales cu 
așteptarea. 

A doua zi, chiar de cu noapte, veneticii părăsiră gazda 
lor primitoare, nu fără a-i lăsa ultimii galbeni datorați. Lui 
badea Vădăsan îi părea rău, dar nana Floarea se şi apucă 
să deretice ca lumea. Cînd a vărsat sticla cu vinul vene- 
țienilor aruncase pe jos o piele de vițel, ca să nu se vadă 
pata și s-o dea de gol. Acum ridică pielea, dar rămase cu o 
bucată în mînă, de se cruci. 

— Vasileee! Uite aici, omule! făcu femeia, albă ca 
varul. 


pere 

În locul unde se scursese vinul italienesc, pămîntul 
parcă se prefăcuse în cenuşă, iar pielea ce-l acoperise era 
arsă, ca și cum ar fi fost ferfenițată de vreun duh ne- 
cunoscut. i 

— Vinu’ lor! îngăimă femeia. Ce oameni au fost, de 
vreme ce erau în stare să beie aşa ceva ? 

— Doamne apără ! făcu bărbatul. Mă duc s-aduc popa | 

Feri-baci, gazda unde poposiseră Agnes și Iulia, era un 
soi de iscoadă a prințului Bethlen la Timişoara. Într-un fel, 
s-ar fi putut spune despre el că se afla în slujba domniei 
Ardealului, dar în mare taină, aflîndu-se în ţinuturile stă- 
pînite de turci. Fetele au trebuit să-i arate un inel anume, 
iar Agnes i-a mai şoptit la ureche: „Vărul domniei-tale 
este sănătos ?*. Feri-baci i-a răspuns : „Mulţam de între- 
bare“, după care le-a deschis larg poarta casei sale. 

— Bine că ne-am văzut şi noi într-un pat omenesc ! 
zise Iulia aruncîndu-se peste macatul alb, cusut cu flori. 

— Doar nu-ţi închipui că avem vreme de odihnă, cînd 
fără zăbavă trebuie să dăm ochii cu turcul, răspunse 
contesa. 

— Aşa, ostenite de la drum?! 

— Nu sîntem mai puţin frumoase ! Ba pot spune că e 
mai bine să se bage de seamă că venim de departe şi că pe 
aici sîntem doar în treacăt. Hai, saltă-te şi potriveşte-ţi veş- 
mintele. 

— Barem o oră-două de somn... 

— Nici nu încape vorbă! Vrei ca în timp ce noi visăm 
frumos el să-și ia zborul ? Știm bine că a zăbovit cam mult 
în calea sa şi nu se gîndeşte să ne aștepte pe noi. 


— Ce-ar fi rău ? se alintă Iulia. Mi-ar place... 

O bătaie în ușă îi opri vorba, Agnes trase zăvorul şi în 

prag se ivi gazda, cu pălăria în mină, ca semn de mare 
i €. 

de Fie-mi iertat, înălțimile-voastre, dar acuma vin de 
la porţile cetăţii, unde am văzut sosind alaiul turcilor ce 
trebuie să meargă la Praga. 

— Era şi... ştii dumneata cine ? întrebă Agnes. 

— Doamnă contesă, de felul meu nu mă prea dau în 
vorbă şi nici nu mi-i îngăduit. Stăpînii mei gîndesc şi eu le 
îndeplinesc porunca, numai că de data aceasta musai să 
spun Şi eu ceva. 

— Dă-i drumul! 

— Turcii aveau în fruntea lor trei mocani olahi, de 
păreau că ei ar fi căpeteniile, şi mai în urmă venea călare 
șeful spahiilor. 

— Şi ce-i cu asta ? sări Iulia. Îi vor fi adus ca ostateci. 

— Ba nu-i aşa, măria-ta, că era'şi un ostatec, legat ca 
un sac de-a curmezişul calului, numai că acela era lumină- 
ţia-sa domnul baron Czobor Istvan ! i 

— Ceee ? se miră Agnes. Auzit-am bine ? Czobor ?! 

— Întocmai! 

— Ți s-o fi părut, spuse Iulia. 

— Nu-l puteam asemui pe domnul baron cu nimeni, 
fiindcă adeseori a dormit în patul acesta al domniilor-voa- 
stre, El era. 

— Bine, Feri-baci, zise Agnes, după o clipă de tăcere. 
Nu-î o veste bună, dar a fost binevenită. Îți mulțumim ! 

Gazda făcu o plecăciune şi ieși pe dată, lăsîndu-le sin- 
gure pe cele două prietene. 

— A fost trimis să-l prindă pe Gaşpaf şi iată că acela 
l-a legat fedeles, rupse tăcerea Iulia. Păţi-vom şi noi la fel? 

— Ia nu mai cobi ! Tu n-ai auzit că nu era turcul nos- 
tru în alaiul cu care a fost adus baronul? Şi mai apoi... 
noi n-am venit să-l prindem, ci să ne lăsăm prinse de el! 
zimbi cu tîlc Agnes. 

— Hm! mormăi Iulia. Dar dacă Czobor va fi de față 
chiar cînd ne ducem noi acolo, crezi că nu ne va da de gol? 

— Pe cît îl știu de ticălos, ar fi în stare, numai că eu 
nădăjduiesc să fie băgat undeva în adîncul temniţei și nu să 
stea la taclale cu trimisul padişahului. Poate că acuma, cînd 
vorbim, el nici nu mai este în viaţă. 

— Atunci cine să fi fost ciobanii aceia din fruntea tur- 
cilor şi unde să fie omul nostru ? 

— Ei vezi, aici e norocul tău, căci pînă nu ştim sigur 
că e în cetate nu trebuie să pătrundem acolo, aşa că vei 
putea dormi, iar Feri-baci va trebui să afle tot ce vrem. 
Pe urmă n-avem decit să purcedem la cucerirea Temesva- 
rului | 

Iulia chicoti cu ochii în tavan și pe dată îşi azvirli bo- 
tinele şi începu să-şi tragă fustele peste cap. Era frîntă de 
oboseală, după cum de altfel şi Agnes, măcar că nu voia să 
se arate. Contesa plecă mai întîi după gazdă și îi ceru să 
iscodească dacă turcul era în cetate. Iar de poate afla şi ceva 
despre baron, cu atît mai bine. Oricum, era hotărită ca 
măcar în dimineața următoare să dea ochii cu Grazziani, 
de s-o fi găsind pe undeva. 

Către seară, pe la vremea cinei, Feri-baci se iînapoie 
şi le dădu de ştire că omul sultanului era unul dintre cei 
trei ţărani, ba se spunea că printre ei se afla şi cel care 
l-a ucis pe Hadîr-paşa ... . 

— Păi, spui că era slobod ?! întrebă Agnes. 

— Aşa vorbeşte lumea, înălțimea-ta. 

— Dar al treilea ? 

— Tot oştean, însă necunoscut. Toţi trei se bucură 
de mare cinste în cetate şi dizdarul nu le iese din poruncă, 
acum că şi-au schimbat straiele. 

— Dar baronul ? 

— De el nu se aude nimic! Va fi fiind cetiuit în vreo 
temniţă. | 

— Ai adus şi veşti bune, Feri-baci, și vezi să nu se 
afle că înnoptăm aici, iar miine de cum s-o lumina să fie 
caleaşca pregătită să intrăm în cetate. 

— Nu-i nevoie, doamnă contesă, că doar poarta e la 
doi paşi de casa mea. + 

— Tocmai de aceea ! Vom pleca pe furiș, cînd doarme 
toată lumea, şi intrăm drept pe poarta mare a cetăţii. 

Așa s-a şi întimplat, după cum a vrut contesa, numai 
că azapul de la poartă i-a oprit caleașca răstindu-se la ei : 

— Nu slobod ! Geri ! 

Contesa se ivi la fereastră şi ciripi cu un glas de înger, 
pe limba lui Dante : 

— Vreau să vorbesc cu maimarele cetăţii ! 

Străjerul îşi mai însenină căutătura în fața acestei 
frumuseți cum nu mai văzuse, dar o ținea una şi bună că nu 
oate lăsa caleaşca între zidurile cetăţii. Nimeni însă nu 
le tălmăcea spusele şi începu să se fisticească sub privirile 
fetei. Strisă pe căpetenia ortalei, căci el nu se mai putea 
descurca, dar nici acesta nu fu mai breaz, de credeai că 
ochii contesei aveau să vrăjească toată partea bărbătească 
a cetăţii. S-a ajuns pînă la dizdar, care tocmai dădea de 
mîncare şoimului său îndrăgit. 

— Înălţimea-ta, se temeni căpetenia ortalei. Eu nu ştiu 
ce să mai fac ! 

— Ce-ai păţit ? 

—- O caleaşcă trasă de șase cai aşteaptă să intre în cc- 
tute, după cîte mi-am dat seama. 

— Biciuieşte-le caii, dacă nu te-nțelegi cu oamenii, 
răspunse foarte liniștit Ibrahim-efendi. 

—- Numai că, milostive, sînt două cadine, de parcă ar 
fi huriile slăvitului profet. 

— Văd bine că te-ai scrintit! Ce dacă-s femei? Nu 
le-ai întrebat ce caută la noi ? 

— Vorbesc numai veneţiana şi nu le pricepe nimeni. 

Auzind una ca asta, Ibrahim săltă capul. Nu cumva să 
fie vorba de ceva treburi de-ale lui Gaşpar-beg, 'fiindcă el 
se tot viîntură cu ghiaurii de pretutindeni. Poate că de el 
va fi întrebiînd cineva și oricum ar fi trebuit să i se aducă 
la cunoștință. Se hotărî să meargă el însuși să vadă ce 
voiau cele două „hurii“. 

Se topi însă şi dizdarul la vederea lor, căci, nerăbdă- 
toare, se dăduseră jos din caleașcă plimbîndu-se pe sub na- 
sul azapilor. Ibrahim le făcu temeneli de parcă ar fi fost 
mari demnitari, mai-mai să creadă şi el ca nu erau fiinţe 
omenești obișnuite. Fisticit, le făcu semn să-l urmeze pe 
jos, după ce porunci unui azap : 

— Dă fuga la înălțimea-sa Gaşpar-beg și spune-i că 
are oaspeţi de la curtea împăratului ghiaur ! 

— Facem bine că intrăm între lupii ăștia? mormăi 
temătoare Iulia. 

— Cum ne-o fi norocul! zîmbi Agnes, deși în glas 1 
se simţea oarecare teamă. Bărbaţii sînt la fel în toată lu- 
mea, adăugă ea. 

Și nu se inşelase, căci Ibrahim-efendi le mînca din 
ochi pe amindouă, fiind pus în încurcătură pe care s-o 
placă mai mult. „De-aş găsi două roabe ca ele, nu m-aş 
tocmi deloc !“ îşi zise şi parcă simţea oarecare părere de 
rău că-l înştiințase pe ghiaurul Gașpar, care avea să se 
înțeleagă cu ele. Dar, prevăzător cum era, se gindi că aşa 
era mai bine, întrucît s-ar putea să fie două iscoade şi ni- 
mic altceva. 

Intrînd într-o odaie unde ardeau mirodenii aduse de 
prin ţările Răsăritului, fetele simţiră un fior prin şira spi- 
nării şi se luară de mină. Pereţii acoperiţi cu mătăsuri gre- 
le şi cu arme agățate peste tot nu prea te îmbiau la cute- 
zanţă. Apoi pernele cele mari trințite pe frumosul covor 
de Persia le duceau cu gindul la poveştile arăbeşti care le 
încîntaseră copilăria. Acum însă erau femei în toată firea ! 

Simţind că pe Iulia o cuprinse un tremur, Agnes căută 
s-o liniștească : 

— Nu-ţi fie frică ! Oameni sînt şi ei și or avea femeile 
lor, cu care se poartă altcum decit la bătaie. Noi am venit 
aici de bunăvoia noastră şi h-au să ne facă nimic. 

Se opri însă, cînd se dădu deoparte o perdea grea de 
catifea și se iviră mai mulți bărbaţi, printre care îl recu- 
noscură pe dizdar şi-i zimbiră. Înveşmintat turceşte, ni- 
meni n-ar mai fi putut spune că tînărul acela cu barbă aşa 
de frumoasă era oierul ce se vînturase pe drumurile Ba- 
natului. Însoţitorii lui, Marcu şi Pera, nu se dezlipeau de 
el. Văzindu-l pe băiat în preajma lui Grazziani dizdarul 
i-a mărturisit bănuiala cea cumplită, dar solul împărătesc 
i-o retezase spunînd : „E cu mine! Nu el e făptaşul !“ şi 
i-a fost îndeajuns ca să nu mai cerceteze nimic. Pera sim- 
tise la rîndu-i un fior, întrucît odaia rămăsese neschimbată 
din vremea lui Hadiîr şi numai amintiri plăcute nu avea. 
Marcu, în schimb, pe cît era de arătos pe atîta se pleoştise, 
cu ochii pironiți pe Iulia, căci încă din copilărie tare-i 
mai plăceau bălanele. Numai Grazziani nu se pierdu cu 
firea şi salutîndu-le pe fete după obiceiul venețian le vorbi 
în „limba lor“ : 

— Doamnele mele, fiți binevenite sub acoperămiîntul 
unor bărbați înmărmuriţi de frumuseţea voastră. Se-nţele- 
ge că printre ei mă socot şi eu. Încă o dată, sluga domnii- 
lor-voastre ! 

— Excelenţă ! răspunse Agnes, şi amîndouă făcură 
o plecăciune întocmai ca la Veneţia. Nevoia ne face să 
cerem ajutorul vostru, căci altcum n-am fi cutezat să ne 
avîntăm într-un cuib de vulturi. 

Grazziani zimbi, simțind sub vorbe dibăcia femeii care 
urmărea ceva, dar ce anume ? 

— Nu vreau să aflați din altă parte că sintem două 
unguroaice, urmă Agnes cu glasul ei fermecător. Eu, contesa 
Agnes Rozsnyai, şi prietena mea cea mai bună, baroana 
Iulia Mikeş. 

— lar eu mă numesc Gaşpar Grazziani, dînşii fiind 
Ibrahim-efendi, căpitanul cetăţii, prietenii mei Marcu Ian- 
covici şi Pera Stambolici. 

Fetele făcură cite o plecăciune de fiecare dată cînd 
auzeau numele şi toţi dădură din cap, doar Marcu parcă 
uitase şi cum îl cheamă. Ce-i drept, Gaşpar le scornise 
numele pe loc, dar la el se potrivea, fiind feciorul cne- 
zului Iancu şi pe sirbeşte aşa i s-ar fi spus. Nu-și putea 
desprinde privirea de pe Iulia, făcind-o să roşească şi să-şi 
plece ochii în jos. Albeaţa  obrajilor, care acum nu mai 
aveau trebuinţă de chinoroz, părea a scoate la iveală întu- 
necimea ochilor. Iar nasul ei cîrn şi buzele cărnoase şi 
roşii o făceau să semene mai curînd cu o copiliță pusă pe 
şagă în orice clipită. Numai că de astă-dată privirile bănă- 
țeanului o cam fisticiseră. Agnes îşi dădea seama că ochii 
ei ca albastrul cerului de primăvară, precum şi gropițele 
din obraji i-ar fi dat gata şi pe cei mai înrăiţi duşmani ai 
fiicelor Evei. 

— Cu ce vă putem fi de folos ? urmă Grazziani, uitîn- 
du-se la amîndouă, neştiind că Iulia nu îmţelegea limba 
şi că de fapt numai ei doi erau cei care vorbeau. 

— Vă spuneam, răspunse Agnes, că venim din Tran- 
silvania, de la curtea prințului Bethlen, asta ca să nu bănu- 
iți vreo înşelăciune din partea noastră. Pînă la Cladova 
am avut pază ostăşească din poruncă princiară, dar de 
acolo încoace am tremurat de frica lotrilor, căci mai avem 
drum pînă la Gyula, de nu ne vom opri la Arad. 

— Scumpă doamnă, cerul mi-a hărăzit fericirea de-a 
avea acelaşi drum, şi pentru mine nu poate fi dorință mai 
arzătoare decit să vă însoțesc în călătoria voastră. Aşa că 
spahiii mei vă vor protegui de orice tîlhar ! 

— Ştiţi cum e, cînd pleci pentru vreme îndelungată, 
mai iei cu tine un inel, un cercel şi... 

— Vai de mine ! Dar cele mai de preţ bijuterii sînteți 
chiar voi, frumoasă contesă ! 

— Ne copleșiți, excelenţă ! roşi în cele din urmă şi 
Agnes, fiindcă aşa se cuvenea. Atîta bunăvoință şi vorbe 
frumoase din partea unui turc nu le-aș fi așteptat, dar de 
vreme ce sînteți prietenul creştinilor . . 

— Ba sînt un adevărat ghiaur ! zimbi Grazziani. 
Cu toate că mă aflu în slujba sultanului şi îi port veșmin- 
tele, nu mi-am lăsat credinţa. 

— Mă bucură din suflet să aud asta... Acum însă 
cred că am stat îndeajuns şi cu îngăduința excelenţei-voas- 
tre noi am vrea să plecăm. 

— După cum vi-i voia, măcar că tuturor ne va părea 
rău la despărțire... Oricum, prietenul meu Marcu vă va 
“însoţi pînă la hanul la care ați tras, începînd chiar de astăzi 
paza asupra voastră, după cum vedeți. 

Aflind despre ce era vorba, Ibrahim-efendi se grăbi 
să spună că le-ar întovărăși chiar el, dar trimisul padișa- 
hului se împotrivi, căci nu se făcea ca însuşi dizdarul să 
fie văzut prin tirg alături de ghiaure. Pentru aceea l-a 
făcut pe Marcu să se ducă şi i-ar mai fi spus şi ce gînduri 
avea, dar i-a fost teamă ca nu cumva vreuna dintre fete 
să priceapă. „Afurisit de frumoase mai sînt! îşi spuse. 
Oricum, vin de la Bethlen și au vrut să mă îmbrobodească 
spunînd adevărul, în vreme ce s-ar putea să fie două pri- 
mejdioase ' iscoade... Ori, de ce nu, chiar două fete 
minunate ! Timpul va arăta !« şi se uită după ele cum ur- 
cară în caleaşcă și se îndepărtară însoţite de Marcu, dar 
nu spre casa lui Feri-baci. 

Pe drum, Agnes începu a-i povesti Iuliei despre ce 
vorbise cu Grazziani. 

— Se pare că am nimerit-o bine ! Cred că acest Gaş- 
par mă place și nu-mi va ieși din voie. Cît despre priete- 
nul lui, care călărește pe lingă noi, nu te mai slăbea din 
ochi. Pe „turc“ îl iau eu, iar pe Marcu... 

— De unde ştii că aşa-l chemă ? 

— Aşa-i, că tu n-ai de unde ști. Gaşpar mi-a spus de 
toţi şi eu i-am ţinut minte. 

— Frumos nume ! făcu Iulia închizînd ochii visătoare. 

— Dar şi el, zîmbi Agnes cu înțeles. Te pomeneşti 
că ţi-o fi căzut cu tronc ? 

— Şi dacă ar fi aşa ? 

— Mă înspăiminți ! Nouă nu ne este îngăduit să ne 
îndrăgostim, ci numai să fim iubite. 

— Oricum, nu cred să mă pot înţelege cu el, că n-a 
scos o vorbă, iar după nume nu pare a fi ungur. 

— Cheamă-l şi vezi ! 

Iulia nu mai aşteptă să fie imbiată a doua oară, ci Îşi 
scoase capul, strigindu-l : 

— Nobile domn ! N-ai vrea să te apropii mai mult 
de caleașcă ? Noi n-am vorbit deloc, ci numai prietenii 
noştri... 

— Fă cumva să-l îndepărtezi, că nu ne putem duce 
cu el plocon la Feri-baci, îi șopti Agnes. 

Era tocmai ceea ce Iulia n-ar fi vrut, dar n-avea înco- 
tro. Marcu însă nu se dădea dus, cu toate rugăminţile 
fetei de a se întoarce în cetate. Le însoțea de aproape, că 
așa fusese porunca lui Gaşpar (dar şi a inimii lui !). 

Pînă la urmă, vizitii nemaiștiind încotro să meargă 
apucară pe strada lui Feri-baci. 

— Dar ce s-o fi întîmplat ? întrebă deodată Marcu, 
săltindu-se în scări. 

— Unde? se forță Iulia să scoată capul, însă Agnes se 
băgă peste ea. 

— Uitat-am, nobile domn, să întrebăm cînd va avea 
loc plecarea noastră, așa că v-aș ruga să daţi o fugă la 
excelența-sa . . 


Nu a pita să isprăvească întrucît caleagca se opri, iar 
unul dintre vizitii sări de partea cealaltă şi o chemă 
într-acolo. 

— Slăvită stăpînă, priviţi la casa aceea ! 

Agnes văzu mai mulţi oameni care se căzneau să stin- 
gă ceea ce mai rămăsese după pojarul care încă nu se 
isprăvise. 

— Bietul om ! îl căină contesa, dar cam nepăsătoare. 
I-a ars nenorocitului toată casa. Poate că el va fi scăpat... 


— Dar... doamnă contesă, este casa unde ați dormit 
astă-noapte, îngăimă vizitiul. 

OT MENEDEC 


Oriciît ar părea de ciudat, acesta era vechiul nume al 
sfintei ctitorii zidite din porunca răposatului Vlad Ventilă 
vodă, „de la Slatina“ cum i-au mai spus urmaşii. Spre a 
fi la adăpost de iuresul vrăjmașilor, alesese măria-sa anume 
un loc pe malul Slănicului, pe dealul Reghinarilor și 
poruncise zidire măreaţă și trainică, înzestrînd-o cu moşii 
şi îndestulind-o cu de toate. Numai că de la văleatul 7040, 
cînd avusese loc sfinţirea lăcașului, mari necazuri au căzut 
pe capul Brăgheștilor, neam aprig de moșneni, care nu s-au 
împăcat nicicum cu gîndul ca pămîntul rupt moşiei lor 
să fie al cuvioşilor monahi. Umblat-au ei cu plingeri şi 
jalbe, pînă la divanul domnesc, dar zadarnic, fiindcă voin- 
ţa unui voievod răposat, legată prin straşnice blesteme, nu 
putea fi încălcată. Cind au văzut că n-o mai scot la capăt 
cu binele, mai cu seamă în vremea stăreției preacuviosului 
Paramon, zis Răzbici, vestit prin cîinoşenia lui față de tă- 
rani, au dat cu toţii năvală asupra sfintei monastiri. Nu 
gîndise răposatul voievod că oamenii locului se vor răz- 
vrăti împotriva ctitoriei, dar a trebuit să cadă capul lui 
Răzbici, despicat de o secure, pentru ca să se aştearnă pace. 
Brăgheştii au luat toate terfeloagele călugărilor şi au aprins 
un foc mare cu ele, chiar în fața monastirii. Apoi au scos 
de prin sipete vechi hrisoave, unele de la bătrînul 
Mircea Vodă, şi cu ele s-au înfățoșat la mila măriei-sale 
Radu vodă Mihnea, care n-a pregetat să le facă dreptatea ce 
li se cuvenea. În locul boaitei de Răzbici a venit cuvioşia 
sa Pamfilie, om bun, „pîinea lui Dumnezeu“, și s-a ispră- 
vit cu asuprirea. Abia acum, de cîțiva ani, pacea şi înțe- 
legerea începuse a domni. Ba, Ot Menedec devenise adăpost 
de vremuri grele, cum era şi firesc pentru asemenea zidi- 
re domnească. Toţi moșnenii dimprejur cătau acuma cu 
altă inimă spre monastire. 

Aşa se face că în primăvara văleatului 7124 la poarta 
cea grea de stejar se abătură bătăi, măcar că trecuse demult 
şi cel de-al doilea cîntat al cocoșilor. 

— Care eşti acolo ? se auzi vocea somnoroasă a fra- 
telui portar Nataniel. 

— Om bun, taică-părinte ! Deschide că-i zarvă mare ! 

Ploaia ce căzuse peste seară înmuiase potecile, încît cal 
şi călăreț erau mînjiţi de tină pînă în albul ochilor. 

— Mai ai răbdare, se oțări călugărul, că doar mu dau 
turcii. 

— Ba-i mai rău, cuvioase, că vin tătarii ! 

— Ceee ?! Doamne apără! își făcu el o mulţime de 
cruci la repezeală, după care începu a bate toaca, fără să-i 
mai pese de străin. 

În scurtă vreme s-au ivit cîțiva călugări îmbrăcaţi care 
cu ce apucase, dar cu toţii strîngînd în miîini cîte o sîneață. 

— Răbdare, că vin acușica ! răcni Nataniel către cel de 
afară, care nu mai contenea bătăile în poartă. 

Îşi săltă sutana pînă în briu și cu pași mari sări peste 
scări de parcă ar fi zburat, apoi cu băgare de seamă se mai 
uită o dată prin ferestruica de la portiță și trase zăvorul. 

— Hai, repejor ! 

Uitase, se vede, că din pricina lui nu intrase drumeţul. 

— Sărut-miîna, taică-părinte ! zise acesta, ștergiîndu;se 
de sudoare. 

— Domnul cu tine, fiule ! îl blagoslovi portarul. Vino 
în foişor, dar lasă-ţi calul colo, la conovăţul cela acoperit, 
îi arătă el cu mîna. 

În răstimp, în odaia foișorului s-a arătat şi preacuvio- 
sul Pamfilie, cu potcapul pus anapoda şi cu coada despletită. 

— Ce-i, fraților, ce s-a întîmplat de faceți atîta tără- 
boi ? întrebă el, cu ochii pe jumătate închiși. 

Avea în mînă un toiag care ar fi putut sluji tot așa de 
bine ca măciucă înfricoșătoare în mîna unei matahale de 
om, după cum era preacuvioșia-sa. Gurile rele chiar spu- 
neau că mulţi monahi au simțit pe spinarea lor mîngîie- 
rea cîrjei duhovniceşti atunci cînd ispitiţi de satana se mai 
spurcau la cele lumești. Alte pedepse ori canoane nu le 
prea dădea egumenul, zicînd că nu avea de ce să-și piardă 
vremea bunul din ceruri cu rugăciunile bolborosite de pă- 
cătoșii săi monahi, care nici nu ştiau măcar slavoneşte. De 
altfel nu era nici el împăcat cu gîndul că Dumnezeu nu le 
cunoaște și limba lor, de vreme ce-i silea să i se roage pe 
bulgărește, ori slavonă, ori sirbeşte. „Preacuvioase, îl în- 
trebase cu ani în urmă un frate mai tînăr, abia intrat în ci- 


119 


nul călugăresc. Pentru ce i-o fi așa greu lui Dumnezeu să 

înveţe şi limba noastră, ca să ne înţelegem de-a dreptul ? 
Aşa, că nu pricepe, nici nu ne ajută, cu toate rugăciunile 
noastre !“ Se-nţelege că a fost silit să probeze cirja pe spi- 
narea clevetitorului, dar nu l-a „mîngîiat“ prea rău, căci 
în sinea lui îi dădea dreptate călugărului. Nici la canon de 
rugăciuni nu l-a supus, zicîndu-i zimbind : „Oricum nu ne 
înţelege limba, iar tu pă limbile sfinte nu prea ştii ce să 
ceri“... Tînărul frate a dat a ride, dar s-a ţinut, şi după 
o vreme a părăsit Ot Menedec-ul, măcar că stareţul nu i-a 
mai zis nimic. După ce ajunse pe la Brașov și tipărise acolo 
cărţi de rugăciune româneşti, preacuviosul Pamfilie a zîm- 
bit în barbă : „Afurisitul, tot nu s-a lăsat... şi bine a 
făcut !“ 

Acuma, cu pletele în vînt și cu toiagul în mînă, în că- 
meșoiul său de tort, părea mai curînd un haiduc, necum 
față bisericească şi egumen pe deasupra. 

— Vin tătarii, taică ! răspunseră cîțiva călugări care 
se aflau în încăpere. 

— N-au decît! Nădăjduim c-au să plece cum au venit, 
că doar n-o să-i lăsăm să se roage în sfînta biserică. Doar 
dacă se leapădă de credinţa lor spurcată, iar de n-or vrea, 
atunci cu ajutorul cerului i-om îngropa ca pe cîini, la mar- 
gine de codru. Dar cine v-a dat vestea ? 

— Ia, un drumeţ pribeag care s-a abătut pe la noi şi 
care s-a întilnit cu ei în cale. 

— Nu fi prost, Mitrofane taică ! îl repezi stareţul. De-i 
întilnea, nu mai ajungea el aici. Unde-i ? 

Călugărul plecă smerit capul, în vreme ce unii pufniră 
în rfs, fără a se jena de egumen. Tocmai atunci se apropie 
și străinul, scoțindu-şi cușmaa. 

— Blagoslovește taică-părinte, făcu el plecăciunea 
cuvenită. 

— Domnul, taică ! răspunse starețul. Să ne spui mai 
întii ce vint te-a abătut pe la poarta noastră şi ce-i cu 
tătarii ? 

— Dacă sfinţia-ta ai fost cîndva Radu Corbea, află 
atunci că eu sînt băiatul lui Zamfira, care ţi-a fost soră. 

Fgumenul se uită cu bägare de seamă la străin, apoi îl 
îmbrățișă, mai să-l sufoce. 

— Bată-te norocul, fiule! Că doar nu ești tu Mihăiţă 
cel mic ? 

— Mihai sînt, dar mic nu mai pot fi... 

— Băăă ! Tu ai numele măriei-sale Mihai, că taică-tău 
te-a botezat primăvara şi apoi vara s-a dus să-şi dea sîngele 
la Călugăreni ... Dar ce-i cu Zamfira, că vorbeşti de ea de 
parcă n-ar mai fi ? 

— Nici că mai este, încă de astă-vară! S-o fi dus şi 
ea lingă bietu taică-meu, că destul a aşteptat-o. 

— Dumnezeu s-o ierte ! suspină egumenul. Da' bine-i 
mai semeni, de parcă te-ar fi făcut numai ea singură, căută 
el să-şi înfrîngă durerea, aflind de moartea soră-si. 

— Unchiule... 

— Uite ce e, nepoate, mie să-mi spui taică, fiindcă nu 
se cade să-mi amintesc de viaţa mireană. 

— Prea-bine, sfinţia-ta ! încuviinţă el. 

— Dar să ştii că eu tot Mihăiţă am să-ţi zic, zîmbi sta- 
reţul apucindu-l de umeri. 

Din depărtare răzbiră pînă la ei strigăte înfricoșătoare 
şi lătrături de cîine. Departe, geana cerului începu a" se 
roşi, măcar că pînă în zori ar mai fi fost vreo citeva 
ceasuri. 

— Mda, tătarii! se dumeri Pamfilie. Ei sînt! 

— Au aprins satele! zise un călugăr arătînd pe fe- 
reastră. 

— După cum se vede, nu se prea descurcă pe-ntuneric, 
răspunse batjocoritor starețul. Pină aici mai au cale lungă, 
dar voi rînduiți paza, încărcaţi sîneţele și pregătiţi-vă de 
bătaie. > 

Toţi călugării ieşiră din odaie, care acuma i se păru 
şi lui Mihai o încăpere obişnuită, putînd răsufla în voie. 
Egumenul se trînti într-un jilţ de lemn, care pirii din în- 
cheieturi sub greutatea lui. 

— Eheei, bătrîneţe neputincioasă ! oftă el. Acum taică 
Parfenie te du şi adă ceva d-ale gurii, că băiatului ăstuia 
i-o fi foame. Însă vezi să nu fie de post, c-am trecut de mie- 
zul nopții... Nu uita nici udătura aceea de Străoane, dar 
să te întorci mai înainte de-a veni tătarii, ca să apucăm! 
strigă după el. Apoi îl îmbie pe Mihai să se apropie pe la- 
vița alăturată şi trase torța spre a-l vedea mai bine. 

— Dacă ai a-mi spune ceva de taină, dă-i dumu ! În- 
cotro te pornişi, că doar nu vei fi vrînd să te călugărești 
aici ? 

— 'Ți-oi spune drept, sfinţia-ta. .. 

— Zi-mi numai taică ! Îmi vine mai bine la socoteală. 
Și de-o fi vreun păcat, trece nebăgat în seamă la catastiful 
sfîintului Petru, că am o mulțime. 

Riseră amîndoi, de parcă nu i-ar fi aşteptat primejdie 
de moarte nu mult mai la vale. 

— Vreau să mă duc în Ardeal, unde am auzit că mă- 
ria-sa Radu vodă Șerban cheamă la oaste și gîndii că n-ar 
fi rău, că și acolo tot țară românească se cheamă că este. 

— Ai dreptate, fiule! Să te duci în slujba domniei, că 
asta-i menirea flăcăilor noștri, din orice colț de ţară ar fi. 
Dar să te întorci negreşit, să-mi povesteşti și mie ispră- 
vile tale. 

Doi călugări se iviră cerînd îngăduinţa să dea foc la 
cazanul de smoală, „de-ar fi trebuinţă“. . 

— Iacă, vezi, mie mi-e silă să opăresc făpturile ome- 
nești, dar cei ce va să vină acum numai de catran şi pu- 
cioasă avea-vor parte pe ceea lume și nu strică să-i obiş- 
nuim din vreme. Faceţi focul ! Poârta aţi ferecat-o ? 

— Am și tras grătarul în sus! răspunse unul. 

— Asta-i și mai bine. 

Vacarmul se apropia și cerul se luminase a piîrjol în 
toată legea, în vreme ce păsări de noapte goneau spăimîn- 
tate către liniștea munţilor. 

Ca şi cum nimic nu s-ar petrece prin preajmă, chelarul 
monastirii, cuviosul Parfenie, se ivi cu brațele încărcate. 
Aducea hălci mari de pastramă de porc şi vreo două bur- 
duşele de brînză, iar doi fraţi vînjoșşi se luptau cu un po- 
loboc de vin, nu chiar mititel. 

— Mai adă, taică, zise starețul. Să ajungă la toată 
suflarea, ba chiar să prisosească. Să fie de pomană de sufle- 
tul morților noștri, pe care îi avem şi vom mai avea ! Nădăj- 
duiesc însă ca acum să fie numai din rîndul păgînilor. 

Mihai rămase mirat de cugetările prea puţin evlavioase 
ale unchiului său. Mai auzise el clerici, ba chiar și arhierei 
care nu se înspăimîntau de Cel de sus, dar Pamfilie spunea 
şi povestea de parcă ar fi avut o înţelegere cu stăpînul ce- 
rului, iar acesta îi îngăduia orice. Poate chiar zîmbindu-i 

cu îngăduinţă mucalitului egumen ! Călugării se obişnui- 
seră însă cu felul lui de a fi şi nici mai-marii lui nu-l so- 
eau eretic, ci mai curînd „trăsnite“. 

Abia apucară vreo doi dumicați și alte bătăi în poartă 
le auziră urechile : „Deschideţi, taică-părinte ! Deschide !“ 
Cu toţii se uitară către stareţ, aşteptindu-i porunca. Acesta, 
morfolind o bucată de pastramă, înghiţi și îşi şterse gura cu 
podul palmei, după care spuse : 

— Ce vă holbaţi aşa la mine? Voi n-aţi auzit rugă- 
mintea drumețului de la poarta noastră ? Îngăduit ne este 
oare să nu primim pe fugar ori pribeag și să nu-l ajuto- 
răm ? Mergeţi și  deschideţi-i să pătrundă în casa 
Domnului ! 

— Nu cumva să fie vreo capcană, sfinţia-ta ! Se mai 
întîmplă ca tătarul să-i ţină sulița-n coaste și să se roage 
de adăpost, dar nu pentru bietul creştin, răspunse chelarul. 

— Şi tu poţi avea dreptate, Parfenie, dădu din cap 
egumenul. Tu, Miroane, ca fiind cel mai sprinten dintre 
noi, ai să te duci și, după ce ai să cercetezi cu băgare de 
seamă să nu fie vreo primejdie pentru sfîntul lăcaș, pof- 
tește-l la masă și odihnă. 

Preacuviosul vorbea cînd domol, cînd răstit. Oricum, 
îi socotea pe călugării de sub ascultarea sa ca pe niște copii 
mari, dar neajutoraţi. Din pricina acestei purtări şi a vîrstei 
lui, toată suflarea monahicească îl îndrăgea ca pe un pă- 
rinte, și nu numai sufletesc. Pînă și cei din neamul Brăgheș- 
tilor, care altădată nu călcau pragul bisericii, de cînd venise 
Pamfilie se îndulciseră și erau nelipsiţi de la slujbele de 
duminică. Toţi oamenii de prin satele apropiate îl cinsteau 
spunindu-i „taica-popa al nostru“ şi ar fi sărit și în foc 
pentru el. Nu-i mai puţin adevărat că și egumenul găsea 
o vorbă de mingiiere pentru oricare dintre ei, dar și bani, 
mîncare și adăpost, iar la necaz îi sprijinea pînă și la pi- 
cioarele lui Vodă. Mihai nu mai simțea nici un fel de teamă 
lîngă bătrîn și nici nu-i mai păsa de urgia ce avea să vină. 
Se uita cu drag la el cum cinstea bucatele, cum sorbea 
vinul din ulcică şi cum din cînd în cînd își ducea mîna la 
crucea din lemn de abanos pe care o atîrnase pe după gru- 
maz cu un lanţ greu de argint, parcă temîndu-se să n-o fi 
pierdut. 

Nepotul duse la gură cana şi o dădu pe git dintr-o dată, 
simțind cum vinul acela negru și vîrtos îl pătrundea pînă 
in mădulare, apoi dădu glas gîndului : 

— După cum văd eu, taică, ştii bine seama tătarilor. 

— A lor, a turcilor, după cum vin! Că aşa-i țara asta 
a Buzaelor, numai de călcări străine avu parte. Se învață 
bietul om cu sărăcia şi urgia, ca măgaru cu samaru... 
Vine el valul acesta, dar are să treacă şi noi pe loc ră- 
mînem, după cum ne ştim din veac, măcar că zidirea asta 
n-a împlinit încă suta de ani. Vorbesc de întreaga ţară. 
Nimic și nimeni nu ne clintește, chiar şi atunci cînd răzbiţi 
de dușman ne tragem vremelnic la adăpostul muntelui ori 
al codrului. Așa-i rostul nostru de cînd lumea ! 

I-ar mai fi spus poate și altele, dar se întoarse fratele 
Miron, cu străinul de la poartă. 

— Sărut-dreapta, taică-părinte, îngenunche acesta pu- 
pînd mîna întinsă spre el. Blagosloveşte ! 

— Domnul, taică, Domnul! şi-i făcu semnul crucii 

` pe deasupra creştetului. 

Era un moşnean de prin partea locului și de n-ar fi 
fost aşa minjit de glod și sînge ai fi zis că venise numai ca 
să se roage şi să capete binecuvîntare. Ridicîndu-se, ră- 
mase cam descumpănit văzînd bucatele pe masă. „Spaima 
le-o fi luat minţile călugărilor, de chefuiesc cu tătarii în 
coastă !“ gîndi îngrijorat, dar nu zise nimic. 

— Taică-părinte, cuteză moșneanul. Ne-au năpădit 
păgiînii și ne-au pirjolit totul, luîndu-ne şi cenuşa de la 
vatră. Cîţi scăparăm, am alergat într-un suflet la mila 
sfinţiei-tale.. 

— Sinteţi mai mulți ? 

— Să tot fim ca la vreo zece oameni și copilița mea, 
Ilinca. 

— Finuţa ? se bucură starețul, abia acum recunoscîn- 
du-l pe Lixanaru. Măcar că inima-mi plînge pentru ceilalți, 
mîngiîierea îmi vine de la viaţa Ilincuţei. 

— Da-i pe jumătate moartă, taică, se tîngui omul. Tă- 
tarii au prins roabe toate femeile noastre, doar vreo citeva 
au izbutit să scape. De ciudă, tilharii au tras cu săgețile 
după ele şi o nimeriră și pe biata fată. Noroc că dădurăm 
peste ea, mai mult moartă decit vie, şi am adus-o să-i ce- 
teşti vreo rugăciune, poate soapă. 

— Ce nu spui așa, omule, de la început ? se răsti prea- 
cuviosul. Unde-i Ilinca ? 

— În biserică. 

— Isaiiie ! Dă fuga Miroane şi să vii cu doftorul nostru 
drept în biserică. Nu întirzia ! porunci stareţul, după care 
se întoarse spre sătean : Hai ! 

Fata moşneanului era botezată de Pamfilie şi ca preot, 
dar și ca naș, fiindcă venise pe lume tot în vremuri urgi- 
site ca acum, iar pe mamă o robiseră tătarii şi nu s-a mai 
auzit nici de ea. Ce să facă ? Doar nu era să lase copilul 
nebotezat, cînd s-ar fi putut prăpădi de la o zi la alta. 
Noroc că era la vreme călduroasă de vară și a băgat-o în 
apa Slănicului, dar mai către munte, binecuvîntînd-o apoi 
cu crucea lui de abanos și înălțînd o rugăciune prin care-l 
încredința pe Dumnezeu că fata va fi o bună credincioasă. 

Lixandru s-a năpustit ca o vijelie în biserică, unde co- 
pila era așezată pe niște velinţe aduse în grabă, apoi ajunse 
şi Pamfilie care îngenunche lîngă ea, mîngîind-o cu duioşie. 

— Ilincuţa tatii, te doare ? 

Fata zăcea fără simţire cu gura întredeschisă, abia ră- 
suflînd. 

— Să-i ceteşti ... încercă iar îndureratul părinte, dar 
starețul îl repezi : 

— Hooo, că este vreme ! Să vină Isaiia să-i scoată vîr- 
ful săgeţii şi pe urmă i-oi tot ceti, ori chiar atunci, dar de 
ce nu soseşte ?! 

Abia după ce-l văzu pe „doftor“ făcîndu-și meseria la 
căpătiiul fetei, își aminti $i de rugămintea ţăranului. Aduse 
o vechitură de ceaslov din altar, își puse patrafirul şi în- 
cepu a bolborosi rugăciunea rînduită anume pentru sal- 
varea vieţii, la vreme de primejdie. Cuviosului Isaiia i se 
umpluse fața de sudoare, nu atît de greutatea muncii cit 
mai cu seamă de grija să nu scobească prea tare după să- 
geată, căci putea pătrunde în coşul pieptului, așa era de 
adinc înfiptă. Suflecat şi cu șorţ pe dinainte, ca la cuhnie, 
apăsa grijuliu și apoi tăia cu o custură bine ascuţită. Sîn- 
gele ce se scurgea din rană înroşise iia sfirtecată a fetei, în- 
fricoşînd pe cel din jur. 

Pamfilie lăsă deodată ceaslovul pe strana de alături, 
își împreună mîinile spre rugăciune și înălţă privirea către 
ochiul dumnezeiesc din virful catapetesmei : 

— Nu-ţi pune mintea, Doamne, cu copila asta nevino- 
vată, care n-a apucat să guste dulceața vieţii, şi scap-o, 
bunule ! În marea ta milostivire, ajut-o ! 

Lui Lixandru îi dădură lacrimile la auzul glasului plin 
de căldură al egumenului. Era o rugăciune pe limba lui şi 
îi mersese drept la inimă. Tot atunci și cuviosul Isaiia 
scoase virful săgeţii aruncindu-l pe treptele altarului. 

— Nu acolo, taică! îl mustră stareţul. Dă-i-o lui Li- 
xandru, să nu uite în veci şi s-o lase moștenire nepoților- 
nepoților lui spre aducere aminte ! 

Moșneagul apucă virful încă umezit de sîngele fie-si 
şi-l viri în sîn. 

— Aşa voi face! scrişni el. Numai s-o scape Dum- 
nezeu ! 

— Fii pe pace, că mare-i bunătatea lui ! 

Își mai aruncă o dată privirea către cer şi ieși din bise- 
rică, lăsîndu-l pe Isaiia la căpătiiul rănitei. Era și vremea, 
căci tătarii nu mai aveau mult ca să ajungă pînă la ei. 

— Curînd au să ne împresoare, îi zise Mihai, care îl 
așteptase în ograda bisericii alături de călugării adunaţi 
acolo şi de ţăranii ce izbutiseră să se adăpostească de urgie. 

— Să poftească ! 

Îi venise iar voia bună, fiind încredinţat că dacă vîrful 
cel spurcat pe care-l scosese Isaiia nu fusese veninos era un 
semn de izbăvire pentru toţi cei din monastire. 

Asupra nopţii se lăsase tăcere și pojarul se mai domo- 
lise, încît unii erau gata să creadă că furii se vor fi dus prin 
altă zare. A fost numai o părere, fiindcă mai curînd decît 
s-ar fi aşteptat izbucniră acele răcnete de care numai tă- 
tarii erau în stare, spre a băga groaza în toată suflarea. 

— He, heeei! Bine aţi venit cumetrilor! strigă sta- 
reţul. M-aş fi mirat să nu fi dat o roată și pe la noi, tică- 
loşilor, dar las’ că vedeți voi pe dra ... Se opri dintr-odată 
bătindu-se cu palma peste gură : Doamne iartă-mă că nu 
ştiu ce vorbesc, dar îmi cunoști tu mai bine cugetul... 

O ploaie de săgeți se abătu pe deasupra zidurilor de 
apărare, însă şi puzderie de bolovani și pietre căzură peste 

călăreţii stepelor. Urletele de furie și durere dovediră că 
nu puţini simţiseră primirea făcută de călugări. 

— Nu vă lăsaţi, copii! îi îmbărbăta preacuviosul. 
Au să mai dea un iureş ori două şi se lasă păgubaşi, după 
cum li-e năravul ! 

— Dar noi ce facem ? întrebă Mihai, dornic să ia parte 
la bătaie și să nu se pitească îndărătul zidurilor. 

— Răbdare, că-ţi vine şi ţie rîndul! zîmbi Pamfilie. 
Cind va sosi ceasul te vei bate. Pînă una-alta, dă fuga sus 

e scări, în foişor, dar fii cu băgare de seamă să nu te 
zărească. D-acolo se vede bine cîți vor fi muşcat ţărina şi 
cîţi ne aşteaptă pe noi. 

— Pare-se că au fugit! strigă Mihai după ce ajunse 
sus. 
— Se-ntore ei, n-avea grijă! răspunse ca pentru sine 
preacuviosul. Aşa li-i obiceiul, crezind că ne vor păcăli. 
Hai, dă-te jos și vino să-mbucăm mai departe şi să ne îm- 
părtășim din sîngele Domnului, că pînă să ne răzbească 
liftele mai va! 

Se strinseră iarăşi în chilia foişorului, unde-i aştepta 
chelarul cu masa întinsă. f 

— Ia luați, feții mei, și îndestulați-vă pîntecul, că de-o 
fi să mergem pe lumea cealaltă e cale lungă şi ni se va 
face foame. De la bătrîni se ştie că înainte de harțag e bine 
să înfuleci, că dacă-ți chiorăie mațele te aude dușmanul şi 
se întărită. 

Riîseră cu toţii, în vreme ce cănile cu vin și bucatele 
începură a trece din mînă în mînă, pînă cînd stareţul so- 
coti potrivit să intervină. 

— Destul! Acum plecaţi, să mai vie şi alţii la rînd, 
că aşa-i viața noastră riînduită, să n-aibă unul mai mult ca. 
celălalt. De-o fi vreme, veţi mai veni pe urmă. Chemaţi-i. 
pe cei din spatele bisericii şi rămiîneți voi în locul lor. Tu, 
Mihăiţă, rămii, că am alte gînduri cu tine. 

Pe dată se goli chilia, iar cuviosul Parfenie începu a 
da în brînci cărînd alte burdufuri de brînză și hălci de 
pastramă. Nepotul își privi cu încîntare unchiul, care se do- 
vedea o adevărată căpetenie de oaste, după cum fusese odi- 
nioară, din cîte ştia el. 

— Trebuie să treacă toţi pe aici, că dacă le-aş trimite 
vinul n-aş mai şti cît se bea, și nu-i las decît atîta cît îi 

trebuința să capete mai multă virtute şi să nu se teamă 
de dușman. 

— Văd eu că n-ai uitat cum se duce o bătălie, taică, 
zîmbi cu înţeles tînărul. 

— Cum Doamne-iartă-mă să uiţi, cînd n-ai doi ani în 
şir pace şi dacă nu-s ăştia vin alţii ! Nădăjduiesc însă că şi 
de astă-dată vom scăpa şi vom rămîne neclintiţi. 

Rînd pe rînd se îviră în chilie cete de călugări zburliţi 
şi încruntaţi, strîngînd sîneaţa într-o mînă și spada ori to- 
porul în alta. Goleau smeriţi ulcelele cu vin şi înfulecau în 
grabă, spre a lăsa rînd și altora. 

— Ia apucă şi tu nepoate, cît poţi duce, ca să mergem 
și la poartă, că cei de acolo nu pot fi elintiți din loc. 

La lumina torțelor chipurile apărătorilor sfintei mo- 
nastiri păreau aidoma celor din icoanele de pe pereţii bise- 
ricii, de n-ar fi fost cu armele în miini, care acum le dă- 
deau o cu totul altă înfățișare. Cei de la poartă nici nu 
apucaseră să se împărtăşească din bucate căci, așa cum 
prevăzuse egumenul, tătarii se înapoiară izbind cu şi mai 
multă furie. Și în vreme ce năvălitorii răcneau şi băteau 
în poartă cu topoare, Pamfilie apucă o cană cu vin şi o 
ridică deasupra capului cu amîndouă mîinile, blagoslovind : 

— Prea-bunule părinte, așa precum ţi-ai vărsat sîn- 
gele spre izbăvirea noastră, tot aşa răstorn şi eu din astă 
cupă, spre pomenirea morţilor ce va să vină și care pentru 
tine îşi dau sufletul. Primește-i, Doamne, cu cinste şi așea- 
ză-i la dreapta ta! 

Toată suflarea murmură o rugăciune, în vreme ce stare- 
tul vărsă cu încetineală vinul cel rubiniu ca sîngele. Se- 
măna mai curînd cu o adunare păgînească din alte vremi, 
pe cînd străbunii lor cereau bătrînului Zamolxis să-i ajute 
în bătălie, de parcă ar fi vorbit de la om la om. 

— Ajută-ne Doamne ! spuseră cu toţii într-un glas. 

— Amin, fraţilor ! Şi acum să ne gătim să-i primim pe 
două rînduri, după cum știm noi. 

Fără să le mai spună ceva, cu toţii se înşiruiră de-o 
parte și de alta a porții, cu armele în mfini. 

— Ce mai aşteptaţi fraţilor? Voi n-auziţi cum 
bat străinii la poarta monastirii ? Lăsaţi-i să intre în casa 
Domnului ! Deschideţi ! 

Toate făcliile fură stinse, iar Mihai auzi scîrțitul porții 
celei mari și mai apoi urletele de bucurie ale năvălitorilor, 
care se năpustiră călare printre cele două rînduri de că- 


lugări. 


VICLENIE ȘI ÎNȚELEPCIUNE 


— Bine că te-ai întors, prietene, zimbi Grazziani, cînd 
Marcu i se înfățișă. Ți se cam scurgeau ochii după frumoasa 
unguroaică şi mă temeam să nu mă fi părăsit. Acum, că te 
văd lîngă mine, mi-a venit inima la loc. 

— Înălțimea-ta, ne-am tot dus pe ulițele tirgului, ba 
mai văzui şi o casă arzînd, dar au sărit vecinii și au stins-o. 

— Cine ştie ?... Să aibă vreo legătură cu noi ? O să-l 
întreb pe Ibrahim-efendi. Oricum, mi-ai luat o piatră de pe 
inimă, că mă temeam să nu fi căzut în capcana celor două 
zîne, care ar putea fi iscoade-sadea. 

— Nu-i cu putinţă ! 

— Ba bine că nu! De fapt avem să aflăm mai multe 
întrebindu-l pe baron ce părere are. 

— Czobor ?! 

— Întocmai ! Te-am aşteptat să-mi fii tălmaci. 

Sărmanul „beutor de sînge“, legat-burduf, nu mai avea 
nimic din înfățișarea lui trufaşă, dar ochii nu încetau 
să arunce săgeți înveninate asupra celor doi, care pătrunse- 
seră la el. Se afla țintuit de un butuc într-o încăpere a tem- 
niței unde cu greu intra lumina zilei, căci era locul unde se 
închideau osîndiții la moarte. Temnicerul nu avea multă 
vreme grija lor, întrucît stăpînii cetăţii nu se prea gîndeau 
la viaţa celor ce se aflau acolo. 

Din pricina strînsorii şi a căluşului rămas în gură, ba- 
ronul abia de mai răsufla, dar la sosirea lui Grazziani paz- 
Nicul îi scoase ghemotocul, putind măcar să vorbească. 

Potrivindu-şi vocea, Ozobor ridică obrazul şi își înfruntă 
prigonitorii : 

— Porunceșşte să mi se taie capul, ca unui nobil ce sînt, 
ori dă-mi o spadă să ne înfruntăm cinstit ! 

— Nu ştiu dacă eşti îndreptăţit să vorbeşti aşa, cîtă 
vreme ai dovedit altceva, răspunse Grazziani cînd auzi de 
la Marcu dorinţa prinsului. 

Porunci temnicerului să-l dezlege şi să-i aducă mîncare 
şi băutură, dar pînă să îndeplinească acesta porunca trase 
hangerul şi se apropie de baron. 

— Loveșşte ! făcu acesta întinzîndu-i pieptul. Un tîlhar 
nici n-ar putea ucide altfel. 

Înainte să afle spusele lui Czobor, îi tăie legăturile, spre 
marea uimire a prinsului, mai cu seamă cînd fu poftit să 
șadă pe butucul de care fusese legat. Curînd se ivi şi tem- 
nicerul cu o bucată de pline şi un hîrb cu apă murdară 
pentru băut. 

— Cară-te cu porcăriile astea de aici! Oaspetele meu 
este un om de seamă Adă o bucată de carne, piine bună 
şi vin! 

Paznicul se răsuci pe călcîie şi plecă grăbit, fiindu-i 
teamă de un asemenea stăpîn sucit, care-şi primea oaspeţii 
în temniță, legaţi-fedeleş. 

— Să ne cunoaştem, domnule baron! Am poruncit 
hrană şi beutură, ca să putem vorbi omeneşte. 

— Mai bine ucide-mă, turcitule ! rînji Czobor, neștiind 
cum să-l mai umilească. | 

— Poţi să-mi spui cum vrei, dar ascultă-mă şi 
răspunde ! l 

— N-am să spun nimic, chiar dacă m-ați tăia bucată 
cu bucată! răspunse dîrz Czobor, care își mai venise în 
fire după ce fu dezlăgat. 

N bătea gîndul să se repeadă la Grazziani şi să-i apuce 
hangerul, după care, luîndu-l ca ostatec, ar fi putut fugi. 
Pentru aceea se căznea să-l ațiţe, doar va scoate iarăși 
arma, dar zadarnic, fiindcă nimic nu părea să-l înfurie pe 
tinărul din faţa sa. 

— Ziceam că poate ne vei spune ceva despre cele 
două frumoase care au venit să te caute. 

Czobor îl privi uluit. Nu ştia nimic despre fete. Toc- 
mai atunci veni şi temnicerul cu mincarea, dar baronul 
nici nu vru să se atingă de ea. 

— Doresc să mi se taie capul, nu să fiu otrăvit ca o 
slugă de rînd. : 

— Spune-i, Marcule, că atunci cînd o să ajungă acasă 
n-are decît să-şi poruncească cel mai iscusit gealat şi să fie 
descăpăţinat după pofta inimii. Acum să mă slăbească cu 
astfel de prostii. Eu sînt creştin şi nu am de gînd să clin- 
tesc nici un fir de păr din capul unui supus al prinţului, 
care este sluga padişahului meu. 

Baronul nu mai înţelegea nimic din cuvintele meşte- 
șugite ale omului pe care voise să-l ucidă şi care-l lăsa 
să creadă că ar fi putut fi slobozit. 

— După mine, bei ? făcu Grazziani apucîndu-i cana de 
vin din faţă şi bînd din ea. Cutează, înălțimea-ta, şi în 
vreme ce te vei ospăta îţi voi povesti eu ce nu vrei să spui 
cu gura domniei-tale ! 

Îi întinse băutura, îmbiindu-l zîmbind, iar Czobor o 
apucă cu îndoială, măcar că era ars de sete. Nu se mai 
putu ţine și bău cu înghiţituri mari, golind oala. 

— Așa, domnule baron! O să ne aducă alta. Acum, 
ia de mănîncă ! 

Fără să mai aştepte alt îndemn, Czobor începu a 
mînca pe rupte. 

— Vezi că ne înţelegem ? Nu ştiu cum l-ai prins pe 
Oster, dar bănuiesc cum l-ai silit să-ţi dezvăluie taina mea. 
Ţi-a spus, și de bună seamă că nu la o cană cu vin, că aş 
avea asupra mea ceva scrisori, rîvnite de stăpînul dom- 
niei-tale. Așa-i ? > 

Baronul încuviință, fără a se opri din mestecat. 

— Ardea de dorința să mă vadă agăţat în cuiele de pe 
zidul saraiului, ca pe un răzvrătit. Ba mai mult : pacea nu 
s-ar fi încheiat ṣi'nici mie nu mi s-ar mai fi dat scaunul 
Transilvaniei. 

La auzul acestor vorbe, Czobor ciuli urechile şi se opri. 

-— Da, ai auzit bine! Să-i spui însă că s-a înşelat, că 
eu am să-i iau locul și că am să fac din nou țara olahului 
Mihai. Atunci voi şti să-mi aleg sfetnicii, chiar dacă unii 
nobili cutezători m-au dușmănit cîndva. Voi răsplăti îm- 
părătește pe prieten, dar îl voi spulbera pe cel ce mi se va 

împotrivi, de-ar fi acesta însuşi Bethlen. Aşa să ştii... Iar 
eu n-am să mă prăbuşesc asemenea mucenicului de la 
Cîmpia Turzii, oricîte urzeli s-ar ţese în jurul meu. Am 
prieteni de nădejde. Aşa să-i spui ! 

Nada fusese aruncată şi baronul rămase cu dumica- 
tul în gură, uitîndu-se cu alţi ochi la solul padişahului. 

— Cele două frumoase au făcut drumul de pomană, 
întrucît eu nu ţin că eşti dușmanul meu, ci ai îndeplinit 
slujba domniei. Dacă ai fi făcut alteum, nici n-aş mai fi 
stat de vorbă cu domnia-ta! Acuma poţi să-ţi iei conte- 
sele și să plecaţi cînd vă va fi voia. De ne vom mai în- 
frunta și altă dată, n-am să te mai cruţ! 

— Nu cunosc nici o.contesă, răspunse Czobor. N-am 
amestecat nicicînd femeile... 

— Agnes, parcă zicea c-o cheamă. 

— Şi pe cealaltă Iulia ! adăugă Marcu. 

— Văd că ai ţinut minte, dar ce folos, că are să plece 
cu domnul baron. 

Czobor, pe gînduri, zise aproape fără să vrea: 

— Nu cumva să fi fost contesa Rozsnyai ?! 

— Ba chiar ea, răspunse Marcu. 

— Am auzit de numele ei, făcu baronul cam nedu- 
merit el însuși de sosirea faimoasei Agnes. „Asta va să în- 
semneze că prințul nu mai are încredere în mine, dacă a 
trimis șerpoaica pe urmele mele, gîndi el. Ea a fost întot- 
deauna o piază-rea şi mi-a adus numai ibucluc.« 

— De ce mi-a fost frică n-am scăpat, Marcule, şopti 
Grazziani. Cîtă vreme a auzit de ele, înseamnă că Bethlen 
îi stăpînul lor. 

— Dar n-a zis şi de Iulia! se împotrivi Marcu. 

— Tot una-i. Nu s-ar fi însoţit ele de nu aveau po- 
runcă. Vor fi aflat cei de la curtea prinţului că noi sîntem 
doi și le-au trimis pé amîndouă ca să ne îmbrodească. Ai 
să te lămureşti curînd, cînd se vor întîlni cu baronul. 
Acuma spune-i Că-i slobod să plece unde-i va fi voia, iar 
eu am să pun pe cineva pe urmele lui, şi ai-să vezi! 

Auzind că i se dă drumul, așa pe negîndite, lui Czo- 
bor îi fugi gindul la o capcană, urmid să fie ucis pe la 
spate, temere ce o mărturisi lui Marcu, iar acesta o tălmăci 
pe dată. 

— Eu mă încred în mintea domniei-tale, Czobor. Te 
las să alegi (de te întorci acasă ca slugă credincioasă lui 
Bethlen, ori ca viitor sfetnic al meu. Nu ai decît să te 
hotărăşti. O slugă merge fără spadă, spre deosebire de 

rietenii mei, care trebuie să fie înarmaţi. Cum pofteşti ! 

Baronul rămase năucit. Nu era în stare să priceapă 
de unde atîta mărinimie. Aşa-ceva nu i se mai întîmplase, 
şi nici nu mai auzise. „Dar dacă ajunge cu adevărat 
prinţ ?... Parcă zicea că vrea să stringă iar într-o ţară 
toate pămînturile locuite de olahi... Aş putea să ajung 
la mare cinste la curtea lui. Cît despre Bethlen .. .% 

— Aş pofti să capăt iar spada mea, zise cu glas scă- 
zut, văzînd că cei doi dădeau să plece. 

Grazziani se opri şi era cît pe ce să-i întindă mina, 
dar se răzgîndi, socotind mai nimerit să-l lase pradă în- 
doielilor. 

— Spune-i Marcule, că am să poruncesc după cum 
i-i voia! 

După plecarea lui Grazziani baronul vru să iasă, dar 
temnicerul îi puse mîna în piept, oprindu-l. 

— Geri! n 

— Cîine, scrîşni Czobor. Va să zică asta ţi-a fost 
vorba ? urlă el în vreme ce temnicerul zăvorise uşa şi 
plecase. 

Se opri însă, din nou surprins, căci temnicerul se în- 
toarse curînd înmînîndu-i spada și făcîndu-i semn să-l fn- 
soţească. Cînd se văzu în faţa zidurilor cetății și slobod să 
meargă unde ar fi vrut, încă nu-i venea să credă că-i ade- 
vărat. Apucă, la nimereală, pe ulița din stinga porții. Însă 
nu merse mult şi se pomeni faţă-n faţă cu Feri-baci. 

— Vai de mine, luminăţia-voastră, cum de îndrăzniţi 
să vă arătaţi în preajma turcilor și încă înarmat ? Eu au- 
zit-am c-aţi fi fost prins de ei... 

— Întocmai, dragul meu, se fuduli baronul. Am fost, 
dar m-am răfuit cu ei și după cum vezi sînt slobod. Din 
cetate vin! 

Bătrîna iscoadă se cruci. „De bună seamă că-i vînzare 
la mijloc, doar cu ochii mei l-am văzut legat-cobză“ ... . 

— Mi-a rămas spada şi punga cam vămuită de ne- 
mernici și chiar te căutam spre a-ţi cere să-mi faci rost de 
un cal, să mă pot înfățișa cît mai curînd alteței-sale. Am 

a-i da seamă de slujba ce-am îndeplinit-o şi nu suferă în- 
tîrziere. 

Feri-baci nu era omul pe care să-l îmbeţi cu apă rece, 
aşa că nu se grăbi să-i facă pe voie. El ştia prea bine că 
din cetate nu putea ieşi chiar așa de lesne, cîtă vreme in- 
trase cetluit. „Dar mai ştii? Ucigaşul lui Hadîr-paşa nu 
ieşise nestingherit ? Hotărit, s-a întors lumea pe dos! “ 

— Am aflat de contesa Rozsnyai că ar fi venit pe la 
tine, zise baronul, după o clipă de tăcere. 

— Nu-i cu putinţă, înălțime, că mie mi-a ars casa 
pînă-n temelie. 

— Cum așa? I-a pus careva foc ? 

— Se pare că da, întrucît chiar mai înainte a venit la 
soru-mea, unde stau vremelnic, un călugăr franciscan şi 
i-a spus că de nu mă lepăd de alteţa-sa casă în tîrgul Te- 
mesvarului n-am să-mi mai zidesc vreodată, decit numai 
în cimitir. i 

— Ce să aibă călugării cu tine?! se miră Czobor. 

— Numai de va fi fost aşa-ceva, dar eu socot că sub 
veșmintele smerite se ascundea vreo iscoadă nemţească. 

— Tot ce se poate... Și chiar de aceea trebuie s-o în- 
tîlnesc pe contesă. 

Feri-baei stătu o vreme pe gînduri, de fapt se soco- 
tea dacă ar fi bine ca baronul s-o întilnească pe Agnes, 
fiindcă el cu inima era tot alături de prinţul Bethlen. În 
cele din urmă îi spuse: 

— În altă parte decît la hanul „Armura verde“ nu văd 
să fi putut poposi contesa, dacă-i pe aici, dar eu n-am ştire, 
înălțimea-voastră. De altfel cer îngăduința să mă duc în 
treaba mea, că nu mai pot fi folositor cu ceva. 

„Te pomeneşti că și ăsta se leapădă de Bethlen?!“ 
iși zise baronul, lăsîndu-l pe bătrîn să plece, după ce fi 
ceru să-l îndrume spre han. 

Acolo a fost lesne să dea peste fete şi de cum o văzu 
pe Agnes îi rînji lingușitor : 

— Hotărit lucru că am murit şi că mă aflu în rai, fru- 
mosule înger ! . ` 

— Te înșeli, înălțimea-ta ! Eşti viu și mă îndolesc că 
vei vedea vreodată paradisul pe lumea cealaltă, răspunse 
răutăcios fata. : 


e 

— Întotdeauna ai avut un răspuns mușcător, scumpă 
contesă. 

— Să lăsăm vorbele mari, domnule baron, și mai bine 
spune-mi cinstit cum de-ai scăpat, cîtă vreme ştiu bine că 
erai legat-fedeleş cînd ai pătruns în cetate. Nu cumva fn- 
suşi Grazzziani ţi-a deschis poarta ? 

— Oricît de necrezut ţi s-ar părea, așa a fost! 

— Să înţeleg, oare, că ai intrat în slujba lui? 

— Doamne fereşte! Mă zoresc chiar să mă întorc la 
picioarele prinţului nostru. j 

— Dar fără omul sultanului, după cite bag de seamă. 

— Am alta a-i spune stăpinului, căci ticălosul de că- 
pitan austriac m-a mințit. 

— Pe domnia-ta ?! Cum de s-a putut 

— Degeaba vrei să fii rea, dragă contesă, dar aşa a 
fost. Grazziani n-are nici un fel de scrisoare asupra lui! și 
nu face decît să ducă voința sultanului la masa păcii de la 
Praga. Ştie de încercările noastre de a-l împiedica şi l-a şi 
vestit pe padișah. Pentru aceasta mă întorc cu grabă... 

— Asta ţi-a spus-o chiar el, nu-i așa ? îl opri contesa. 

— Vezi-bine ! se eam fistici Czobor. Dar mi-am dat şi 
eu seama. 

— Nu te întreb cum, că nu mi-ai spune. Te sfătuiesc 
însă ca în faţa alteței-sale să găseşti altă poveste. Nu de 
alta, dar ca să te poată crede, rise batjocoritor Agnes. To- 
tuși am o rugăminte la domnia-ta, dacă mai ai un simță- 
mînt pentru ţara unde te-ai născut : Vorbit-ai ceva despre 
mine lui Grazziani ? Spune drept! 

— Jur că nu! 

— Atunci încă-i bine şi-ţi mulțumesc! Cred să n-ai 
avut cînd. Drum bun, domnule baron ! > 

Baronul ar fi vrut să-i spună că nu are bani îndeajuns 
ca să poată cumpăra un cal şi s-ar fi împrumutat cu eeva, 
dar contesa îi şi întoarse spatele. De altfel nici nu se ştie 
dacă i-ar fi dat. „Sînt bănuit că am trecut de partea lut? 
Pi bine, așa are să fie !“ Îl bătea gîndul să se ducă la Graz- 
ziani spre a-i cere de drum şi chiar era să plece, dar se po- 
meni cu un rob care-i aducea de căpăstru armăsarul pe 
care-l socotea pierdut. Cum slujitorul îi vorbea limba, spuse 
că înălțimea-sa Gașpar-beg ar fi aflat că în timpul ett 1-a 
fost oaspete și-ar fi pierdut nişte bani, pe sare găsindu-i fi 

trimite înapoi. Cu plecăciune îi întinse o tăşcuţă, însă Czo- 
bor ştiu foarte bine că nu fusese nicicînd a lui. Felul în 
care îi plătise i-a făcut plăcere şi nu mai avea îndoială că-l 
va sluji pe un astfel de prinţ darnic. 

Se aşeză la masă, fiindcă nu se săturase în temniţă, şi 
porunci friptură şi vin scump, ştiindu-și punga plină. Ră- 
mase uluit însă văzînd un străin că se aşază lingă el, fără 
să-i ceară îngăduinţă. 

— Ce vrei? se răsti Czobor. De unde neruşinarea 
asta ? şi puse mina pe mînerul spadei. 

— Uşurel, excelenţă, rosti prietenos străinul. Nu-i ne- 
voie de sabie faţă de prieteni, ci mai curînd de un po- 
cal cu vin. 

— N-am ştire să te fi cunoscut, necum să fim şi prie- 
teni. Cine eşti şi ce ai cu mine ? 

— Sînt dușmanul dușmanului excelenței voastre ! Cu 
alte cuvinte, sîntem în aceeaşi tabără. Să zicem că mă nu- 
mesc... Giani. 

— Tot nu te înțeleg ! 

— Mai limpede : Grazziani este vrăjmaşul nostru. Pu- 
nînd umărul în doi, îl doborîm mai ușor. 

„Așa de curînd mă şi pune la încercare ?... De vreme 
ce se dă drept de partea lui Bethlen, nu poate fi decît is- 
coada lui Grazziani, îşi zise baronul hotărît să fie pre- 
văzător. 

— Deocamdată am de gind să mănînc și te poftesc să 
mă lași în pace, fiindcă vreau să fiu singur. Pe urmă vom 
mai vedea. Oricum te povăţuiesc să nu te mai ţii pe urmele 
mele, căci s-ar putea să uit că-mi ești „prieten“ și-s cam iute 
de mînă. Mergi cu bine! 

Străinul se ridică nedumerit, fiindcă nu se așteptase la 
un astfel de răspuns, şi dezamăgit își văzu de drum. 

Czobor mîncă pe îndelete, după care se hotărî să i se 
înfăţișeze lui Grazziani şi să-i spună că nu se va mai în- 
toarce la Bethlen, rămînînd în slujba lui dacă vrea. Se răz- 
gîndi însă de cum se văzu în afară, amintindu-și că mai de 
folos i-ar fi ca om de taină la Deva, dindu-i veşti despre 
ungltirile de la curtea prințului. Pînă una-alta, avea să-i 
scrie un răvaș ca să ştie în ce ape se scălda contesa Agnes. 

Intră într-o biserică și-l rugă pe preot să-i dea unelte 
pentru scris, după care aşternu pe hirtie : „Contesa e o vi- 

ră !&, răsuci hîrtia sul şi după ce aruncă niște bănuţi în 
cutia milelor se îndreptă către poarta cetăţii. N-ar fi vrut să 
iese în vileag dînd el însuşi scrisoarea, dar altcum nu era cu 
putinţă. Străjerul se uită lung la ea şi o răsuci în fel și chip, 
pînă pricepu că era pentru solul padişahului, dar făcuse 
atita tărăboi încît auziră şi trecătorii din preajmă despre ce 
era vorba. 

Dacă era mai grijuliu, baronul ar fi băgat de seamă că 
printre ei se afla şi acel Giani, cu pălăria trasă pe ochi, care 
ge apropie de azap şi îi şopti ceva la ureche, îi strecură un 
galben în schimbul sulului de hirtie și strecurîndu-se pe 
după străjer pătrunse în cetate. Cu pași grăbiţi se îndreptă 
spre clădirea unde se afla trimisul padișahului, căci făgă- 
duise să ducă el răvaşul. Necunoscutul învăluit în mantie 
neagră, care încercase, sub alt nume, să intre sub pielea ba- 
ronului, nu era decît Pasquale, trimisul lui messer Marini 
spre a curma firul vieţii lui Grazziani. Nicicînd nu se ivise 
un prilej mai bun decît acuma și, încleștîndu-şi brațul pe 
pumnal, se îndreptă hotărit asupra dușmanului serenissimei 
republici. Veneţia avea să lovească în chiar inima cetăţii 
Timişoarei ! i 


IAZUL IELELOR 


— Dacă, mămucă, ţi-am adus fata asta să ai grijă de 
ea ! strigă Toader, împingind-o cu blîndeţe pe Profiriţa în 
bordeful lor. 

— Aracan di mini |! se tingui femeia. Dar e giupiînița 
pita Ce-aţi făcut cu biata fată? Cum de-i în halul 

ta ? 

— Nimic, mămucă ! Giur pe sfinta cruce! Îi cam spe- 
nm şi ar trebui să-i descînte oleacă baba Irina, ca să-i 

eacă. 

— Dragul mămuchii, să nu fi făcut vreo prostie... 

— Nu-ţi face griji! Îi întreagă cum o făcut-e mă-sa, 
care din păcate nu mai este... 

— Ce vrei să spui ? 

— S-o izbit de un copac ş-o rămas lată. 

Toader îi povesti pe scurt cele întîmplate, în vreme 
ce Profiriţa se așeză pe un scăunel cu mîinile în poală, fără 
să-i pese de cele ce spunea flăcăul. Parcă nici n-ar fi po- 
vestit despre ea. 

Deodată, ca o vijelie, se năpusti în bordei Măriuca, 
sora cea mică a lui Toader. 

— Vălelei, bădiță Todiriţă, ce bine că ești teafăr! se 
bucură ea îmbrăţişindu-l. 

O zări pe Profirița care nici n-o băga în seamă, dar 
zgitia de fată nu se lăsă, ci se luă de ea. 

— Matale eşti giupîniţa de la curte, măcar că eu nu 
te știu, că încă n-am ajuns să slujesc pe acolo. Dar să nu 
te temi la noi, că am să te apăr eu și am să te îngrijesc! 

Profirița începu a plinge, domol la început, lar maj 
apoi cu hohote. O cuprinse pe Măriuca în braţe şi amindouă 
lăcrimau de mai mare jalea. 

— Plîngi, draga mămuchii, plingi ! o îndemnă bătrina 
pe fata boierului, mîngîindu-i creștetul. Descarcă-ţe ca să 
nu-ți crape inima de necaz ! Ce să facem, dacă Dumnezeu 
a vrut aşa ? 

Cele două fetişcane rămaseră îmbrăţişate şi plînseră 
pînă la secarea lacrimilor, în vreme ce Toader își răşucea 
fîsticit cușma în miini. Într-un tîrziu se mai potoliră și 
bătrîna, ştergiîndu-și ochii umezi, spuse : 

— Toderiţă-mamă, să te apuci să sapi alt bordei, că 
nu se cade să culcăm pe fata boierului laolaltă cu noi! 

— Ba are să doarmă cu mine! Nu-i așa giupîniţă ? sări 
Măriuca. 

— Dacă o vrea, n-are decit, răspunse mama, nunsai că 
un flăcău de însurat nu are ce căuta sub același acoperă- 
mint cu o fată-—mare, că s-ar scorni vorbe ! 

— lacă m-apuc de treabă, mămucă, şi de mai ehem 
vreo cîțiva, pînă-m sară, gata-i ! răspunse bucures tinărul. 

— Eu vreau acasă, se smiorcăi Profirița. 

— Te ducem, giupîniţă, nu te teme, zise Toader. Cînd 
ai să vrei mergem, numai să se întoarcă giupîn armaşu, 
tata matale, că n-a fi bine să stai singurică la conac. 

— Atunci să rămiie şi ea cu mine! hotărî fata apu- 
cînd-o pe Măriuca pe după gît. : 

— Bucuroasă ! începu aceasta a ride cu gura pînă la 
urechi, deşi mai înainte plînsese de-i sărea cămașa de pe ea. 

— Vezi să nu te necăjească, giupîniță, se îngrijoră 
bătrîna. Fata aiasta-i diavoliță curată, nu-i ca alte fete! 

— Dar eu vreau! porunci Profirița, de parcă s-ar fi 
aflat acasă. 

Nu mai avură încotro şi se învoiră ca Toader să sape 
bordeiul pentru cele două fete, dar mai înainte de a se a- 
puca flăcăul o chemă pe soră-sa. 

— Dă tu fuguţa, Măriucă, la baba Irina să vină să-i 
descînte ori să-i deie ceva buruieni de leac. 

— Dar de ce s-o mai aducem pe hîrcă ? Ce, eu nu știu 
să-i descînt ? 

— Chiar ştii ? se lumină Profiriţa. 

— Vezi-bine ! lan adă matale mînuţa colea la baba şi 
ascultă ce ţi-oi spune! a 

Îşi trase broboada pe frunte, legîndu-se ca bătrînele 
satului, se cocîrjă şi se prefăcu a-i căta în palmă, spre ha- 
zul celor din jur. Tuşi înecăcios, aşa cum o văzuse pe baba 
Irina, socotind că așa se întăreşte descîntecul, prin cură- 
ţirea bojogilor, şi începu : „Trece pi şuşă un cîini cu șă, cu 
patru chicioari şi cu coada cinci. Cui i-am discîntat, leac 
o capatat, doar la 'mniata să hie vr'un pacat! Trebă babii 
slănină, trebă babii făină, trebă babii papuci, di n-ai da să 
ti usuci !« R 

Greu de spus dacă descfntecul nu va fi fost pricina: 
înzdrăvenirii Profiriţei, căci se porni dintr-odată pe rîs cu 
hohote. 

— Am zis eu că-i diavoliţă, nu alta, făcu bătrina. 

— Ma-i spune-l o dată, se rugă jupîniţa rizînd cu 
lacrimi. 

— Nu se cade, că-şi pierde puterea de nă-i plăti! Dar 
maj Ştiu eu altele! 

Profirița avea pe deget un inel, căpătat în dar de la 
tătîne-său şi la care ţinea foarte mult. Cu toate acestea îl 
scoase şi-l întinse Măriucăi. i 

— Al tău să fie, babo ! Altceva nu am cu ce te răsplăti. 

— Nu se poate, giupîniţă ! se împotrivi Toader cu ho- 
tărire. Măriuca a şuguit cu matale, cum are să poarte inel 
boieresc ? Pune-l înapoi ! 

— Nu vreau ! bătu din picior tinăra boieroaică. Poftesc 
să fie al Măriucăi și gata! 

— Lasă-mă bădiţă să-l port şi eu oleacă, doar aşa, de 
fudulie, că ştiu eu bine că ţăranii nu-s cu inele, şi pe urmă 
i-l dau îndărăt. 

— Ba, dacă vrei să ştii, ţi l-am dat ţie de tot şi te rog 
să nu-mi mai spui „giupiniţă“, ci Profiriţa, că de m-oi în- 
toarce la curte, tu ai să fii sora mea ! 

Toader se uită zîimbind la odrasla boierească. Așa cum 
se înroşise ea la faţă, de ciudă că i se pusese careva îm- 
potrivă, era tare frumușică, însă nu putea fi de nasul unui 
răzeş ca el! 

Dar Profiriţa începuse a-i vedea pe ţărani cu alți ochi 
și nu ca pe niște slugi de rind. Ba, cu vremea, s-a obișnuit 
așa de bine cu cei din jurul ei, de parcă ar fi trăit îm- 
preună de o viaţă. Flăcăii care fuseseră față la cele petre- 
cute în pădure nu mai erau în sat, plecaseră cu toţi în 
„oastea măriei-sale Ion vodă“, și numai Todiriţă rămăsese, 
anume că de s-o întoarce boierul Nicoriță să-i ducă fata 
înapoi, întrucît nu făptuise moarte de om și se purtase bine 
cu jupinița. Însă acum flăcăul ar fi vrut ca ziua aceea să 
nu mai vină niciodată, căci se vedea ctt-oolo că-i plăcea 
Profirița, chiar și numai după veșmintele lui curate și 
dichisite, de parcă ar fi mers în fiecare zi la horă. E drept 
că și ea, îmibrăcată așa, ca o ţărăncuță, se mai trăsese la 
faţă şi arăta ca oricare fetișcană de-a lor, cu toate că, în 
afară de Măriuca, toţi o cinsteau ca pe o boieroaică și nu 
cutezau a-i zice pe nume. Toader îi purta o grijă deosebită 
și în fiecare zi, sculînduse cu noaptea în cap, aducea de 
prin codru cîte un soldan ori chiar un căprior săgetat, tm- 
belșugindu-i mesele. 

Purtarea lui Todiriţă dădu de gîndit mamei sale, care 
nu se răbdă să-i spună: 

— Bagă-ţi minţile-n cap, măi băiete, că odrasla boie- 
rească nu-i de nasul unui răzăș ca tine! 

— Iraaa, mămucă, şi mata... răspundea el rușinat și 
fisticit de nu mai putea scoate o vorbă. Apoi își lua balta- 

gul şi se pornea pe cărările codrului, cîntînd din frunză cu 
mare jale, dar să nu-l audă nimeni. 

Trecu primăvara şi despre cei plecaţi la oaste nu se mai 
află nici o veste, iar bătrinii erau tare necăjiţi că nici în 
vara asta nu vor fi bucate de strîns, cîtă vreme n-a semă- 
nat nimeni. Gropniţele cele vechi erau pe isprăvite şi mare 
foamete se prevestea. 

Într-una din zile, cele două prietene plecară după 
vreascuri și, fiindcă își puseseră în gînd să meargă şi mai 
departe prin pădure, Măriuca o lăsă pe Profiriţa şi se re- 
pezi cu lemnele acasă. Jupiniţa rămase într-o poiană cu 
romaniţe, pe care începu a le culege şi împletindu-şi din 
ele o cunună și-o aşeză pe frunte. Strîngea acuma şi pentru 
prietena ei, spuniîndu-şi că aveau să fie ca două zîne ale 
florilor. 

— Dar cum se face că eşti singurică? auzi deodată 
vocea binecunoscută a lui Toader. 

— Nu sînt chiar de una singură. Iacă, tot ce vezi, de 
jur-împrejur, sînt supusele mele. 

— Ahaaa! Matale eşti zîna florilor !... Și prostul de 
mine nici n-am băgat de seamă ! lertăciune, frumoasă zînă ! 

Fata chicoti şi începu a împrăștia florile rupte pentru 
cununiţa Măriucăi. 

— Te-am iertat, bădiță, făcu ea privindu-l pe sub gene. 
Pe matale nu se poate să nu te ierte lumea! 

— De, ştiu eu!... răspunse Toader gindindu-se la 
boierul Nicoriţă, tatăl fetei. 

Uitînd de Măriuca, jupîniţa îl apucă pe Toader de 
mină și o porniră pe o potecă mai puțin bătătorită, după 
ce îl rugase să-i arate iazul ielelor. zi 

Era o zi caldă de vară şi pădurea fremăta de zumzetul 
gizelor. Razele soarelui se strecurau îndrăzneţe printre ra- 
murile umbroase, iar locurile umede şi reci, care te în- 
fiorau de amintirea iernii, erau tot mai puţine, odată cu 
arşiţa verii. Toader tăie o nuielușă pe care începu s-o în- 
crusteze cu meșteşugite înflorituri şi după ce isprăvi i-o 
întinse fetei. 

— Aiasta-i nuielușa fermecată ! O zînă ca matale nu 
are decît să atingă pe muma pădurii şi pe dată hirca se 
face nevăzută ! 

Riseră amindoi, iar Profiriţa apucînd beţigașul o rupse 
la fugă, ascunzîndu-se prin tufișuri. 

— Sic, bădiţă, că nu mă găseşti ! 

Merseră așa, în joacă, pînă se îndepărtară destul de 
mult. De la o vreme însă, începu a se simţi un iz de hoit şi 
pe jupăniţă o trecu un fior. 

— Ne apropiem de iazul ielelor, zise ea ridicind nă- 
sucul în vînt, asemenea unui căprior. 

— Da' de unde ! Mai avem o bună bucată de loc. 

— De n-ai avea musteaţă așa de stufoasă, poate că ai 
simţi şi matale, bădiţă, duhoarea iazmei, dar așa ... şi chi- 
coti privindu-l şăgalnic. 

Flăcăul îşi acoperi cu degetul podoaba de deasupra 
gurii și umflîndu-şi nările trase cu nesaț. Asta numai spre 
a-i face pe plac fetei, căci el ştia foarte bine că trebuia să 
fi fost vreo lighioană moartă şi putrezită. Ajunseseră în 
preajma unei băltoace destul de mari, cu ape întunecate şi 
netulburate decît de zborul gizelor, ca toate ochiurile îm- 
prejmuite de pădure. Ca într-o oglindă se vedeau pe luciul 
ei cerul şi cei cîțiva norişori gonind prin fața copacilor 
înțepeniţi cu capul în jos. Speriată de bildibicul broaşte- 
lor, fata se. opri şi aşteptă s-o ajungă flăcăul din urmă. Izul 
începuse a se simţi şi mai tare, ca și cum broaștele ce tul- 
buraseră apa l-ar fi stîrnit mai rău. Toader socoti că tre- 
buie să fie pe aproape un stîrv destul de mare şi vru s-o 
îndepărteze pe fată. 

— Să mergem în altă parte, că aici pute! 

Profiriţa însă parcă era fermecată de privelişte şi nu-i 
putea scoate din cap că miasma nu venea din fundul ia- 
zului. Îi plăcea totul nespus de mult şi vru să ocolească 
balta de jur împrejur, dar din nebăgare de seamă își prinse 
piciorul între două crăci. 

— Văleuuu! Săi bădiţă, că m-a prins muma pădurii 
de picior ! Scapă-mă ! 

. — Aracan de mine, ţi-ai scrintit piciorul! Acum tre- 
buie să te iau în brațe, că altminteri nu poţi merge. 

— Dacă-i pe-aşa, ia-mă ! încuviinţă fata. 

Cît ai clipi se şi cuibărise la pieptul flăcăului, cuprin- 
zîndu-l cu mîna pe după git, apoi prinzînd îndrăzneală îl 
trase de mustață şi îl sărută drept pe buze. 

— Îmi placi, că miroși a busuioc! se alintă ea, vrînd 
să-l facă să creadă că asta fusese pricina. 

Toader simţi că îl inundă un val de sînge cald şi nu 
mai putu scoate o vorbă. Ar fi vrut să n-o mai lase din 
brațe pînă la judecata de apoi. Ba cu dragă inimă ar fi 
rămas toată viaţa acolo în pădure, spre a nu se mai întoarce 
printre strimbătăţile omeneşti. Cu greu izbuti să şoptească, 
de parcă i-ar fi fost frică să nu-l audă careva : 

— Giupiniţă ... mie... îmi eşti tare dragă! 

— Şi matale mie! o luă gura pe dinainte pe fată. 

Deodată îl apucă cu amîndouă mîinile pe: după git și 
începu a tremura ca biîntuită de un vis urit. 

— Bădiţă ... colo! şi arătă cu mina fără a întoarce 
capul. 

Crezînd că zărise cine ştie ce dihanie, o puse binişor 
la pămînt ca să aibă mîinile slobode şi uitîndu-se unde-i 
arătase Profirița văzu o formă omenească întorsă cu fața-n 
jos, iar în juru-i un roi de muşte, mai mari şi mai mici. 

— Rămii matale aici, că nu-i nici o primejdie! Morții 
nu fac rău celor vii, că ziua nu mai au nici o putere. Şi 
ca să nu te temi, iacă, îţi las cuțitul. E 

Văzînd că fata s-a liniştit oarecum, se îndreptă către 
locul cu pricina şi apucînd un băț îl impinse grijuliu sub 
pieptul mortului, ca să-l dea cu fața-n sus. Nu izbuti decit 
să stîrnească roiuri de muşte, căci bucata de lemn pătrunse 
în carnea putrezită. În schimb, tigva necunoscutului se ros- 
togolii cît-colo, dînd la vedere urma unui obraz mîncat cu 
totul de viermi. Scuipă scîrbit şi abia se ţinu să nu verse, în 
vreme ce se întoarse în fugă spre fată. 

— Cine-i ? întrebă ea. ` 

— Un mort! 

— Săracul! 

— Am să mă-ntorc după ce iau clțiva oameni de la 
noi şi pe taica Iacov să-l îngropăm creştineşte, că de nu, 
s-o face strigoi ! 

Profiriţa rămase pe gînduri. 

— Eşti un om bun, bădiță! Eu ştiu că ghiceşti cine-i 
mortul şi totuși vrei să-i faci un bine. 

— Ba chiar pot să-ţi spun că nu se deslușeşte nimio 
de pe faţa lui. 

— 1s veșmintele lui Toma Melinte ! 

— Poate că ai dreptate, răspunse el uitîindu-se lung 
la hoit. Cine l-a pus să înfrunte pădurea, cînd nu o cu- 
noştea deloc ? i 

— De nu erai bun cu mine, acuma aş fi zăcut lingă 
el! se înfioră Profirița şi se lăsă luată în brațe ca un copil. 

— Nu spune asta ! Doamne fereşte ! Nici că aş putea 
gîndi... 


DRUM CU IUBIRE ȘI PRIMEJDIE ASCUNSĂ 


Pasquale se dădu drept trimisul contesei Rozsnyai, 
despre care aflase de la hangiul unde trăseseră cele două 
femei. De fapt nici nu-i trebuia mai mult decît să ştie cum 
o cheamă, întrucit o văzuse ieşind din cetate şi bănuise că 
ar fi prietenă cu omul pe care-l căuta. De altfel poseda şi 
scrisoarea baronului, deşi n-avea habar ce se spune în ea. 
Pentru el era de trebuinţă numai să poată pătrunde în 
preajma lui Grazziani, ca să-l poată înjunghia. Aşa că, de 
îndată ce fu primit de către acesta, fără a mai spune ceva 
se şi năpusti asupra lui, cu pumnalul în mînă. Cum nu se 
aștepta, acesta ar fi fost străpuns pe dată de nu se băga 
Pera între ei, primind el în plin obraz lovitura, căci spre 
norocul său apucase să prindă mai înainte încheietura bra- 
ului ucigaş. 

Văzînd ce se înfîmplă, Ibrahim-efendi, cel ce-l adu- 
sese pe venețian, trase iataganul şi cu o mişcare fulgeră- 
toare îi reteză capul. 

. Grazziani se apropie îndată de Pera, a cărui faţă nu 
se mai desluşea din valul de sînge, îl cercetă părinteşte şi 
se încedrinţă că se află în afara oricărei primejdii, în. vreme 
ce turcul chemă oamenii de trebuinţă şi le porunci să se în- 
grijească de băiat. Pe urmă cei doi se traseră deoparte şi 

înaltul oaspete se grăbi să-i mulţumească dizdarului, după 
care adăugă cu oarecare părere de rău : 

— Nu mai avem cum să aflăm cine a fost şi cine-l va 
(i trimis. Să vedem însă de are ceva asupra lui în afara 
acestui minunat pumnal, pe care-l voi păstra drept 
amintire. 

Spre uimirea amîndurora, dădură peste răvaşul baro- 
nului, dar din păcate nu înțelegeau nici unul ungureşte. 

— Lasă că mă descurc eu cu Marcu, fiindcă el mat 
înțelege cîte ceva pe limba lui Bethlen, care desigur îl va 
fi trimis... dar atunci contesele ?! 

Rana lui Pera s-a dovedit a nu fi primejdioasă, măcar 
că era destul de adîncă şi din pricina asta n-au mai putut 
pleca decit peste vreo săptămînă. Și nu i s-a părut deloc 
ciudat lui Grazzlani că şi contesa Rozsnyai aştepta o seri- 
soare de la o rudă, care avea să sosească, după socoteala ei, 
în același timp, aşa că tot împreună aveau să plece mai 
departe. 

— Uite, bine că mi-am adus aminte de răvaşul găsit 
la ucigaș și pe care l-am ţinut anume să te întreb pe tine, 
Marcule, zise a doua zi către credinciosul său prieten. ` 

— Ce răvaş ? 

— E scris ungureşte şi poate aflăm ceva de soi, pentru 
aceea nu am chemat un tălmaci, dar m-am luat cu una cu 
alta şi am uitat. 

— Sînt numai trei cuvinte, dintre care unul pare is- 
călitură, se fistici Marcu. 

— Asta am ghicit şi eu, dar ce înseamnă celelalte ? 

— Păi... eu ceva ungurește am învățat după ureche, 
însă de scris și citit nici pomeneală. ` 

— Hm! Cine ştie ? făcu el gînditor. Poate că mi-o va 
citi cineva în drum, dacă nu cumva persoana la care mă 
gîndesc va fi ştiind dinainte cine a fost atentatorul şi ce 
era cu răvaşul. Acum, că Pera s-a înzdrăvenit, putem pleca 
neîntîrziat, că pînă în toamnă trebuie să ajungem la Praga 
şi de nu ne zorim ne prinde iarna pe aici. Trimite tu, Mar- 
cule, vorbă prietenelor noastre să se gătească de plecare. 

— Mă duc chiar eu ! se repezi acesta. 

Abia după ce au ieşit din tirgul Timişoarei se întilniră 
cu cele două graţii, care așteptau la cîteva verste mai de- 

parte pe calea Aradului, după cum fusese înțelegerea. Nu 
se făcea să iasă din cetate solul padișahului împreună cu 
nişte femei străine. Altfel, ţinuta era după toată pohfala 
cuvenită. Purta un turban de mătase verde cu surguci din 
pene de struţ țintuit cu o frumoasă nestemată roșie, care 
nu putea fi decît un rubin, şalvarii verzi virîți în cizme 
scurte din cea mai bună piele ungurească, iar cămaşa de 
mătase galbenă, țesută cu fir verzui, se vedea foarte puţin 
de sub pieptarul de catifea neagră, acoperit şi el de un 
coantăş auriu cu blăniţă de jder. 

Rinduiala hotărită pentru alai a ţinut numai cîtă vreme 
s-a mers pe ulițele tirgului, căci după întîlnirea cu fetele 
caleaşca lor a fost înconjurată din amîndouă părţile de 
spahii. Cînd și cînd, ori Grazziani ori Marcu, mai des acesta 
din urmă, își cătau drum pe la fereastra carîtei şi atunci 
Iulia își scotea pe dată căpşorul ei bălai, ciripind de zor 
cu bănățeanul. 

— Te pomeneșşti că te-i fi îndrăgostit de oștean ? zimbi 
răutăcios Agnes. Te porţi ca o fetișcană care dă ochi cu 
drăguţul ei. 

— Ei şi ce? Nu ştiu, dar simt că mă-nfioară privirea 
lui şi, să nu te mint, mi-i tare drag. 

Ar fi răspuns Agnes ceva batjocoritor, după cum îi 
era obiceiul, dar tocmai atunci se ivi şi „turcul“ în drep- 
tul ei. 


— Frumoasă doamnă, te-ai hotărît unde s-ar cuveni 
să facem popasul? Noi fiind numai însoțitorii domniei-tale 
ne supunem oricărei dorințe. 

— [lustre domn... ori trebuie să-ţi spun efendi, lu- 
minăţia-voastră, sau... 

— Mai bine Gaşpar! Eu la rîndu-mi îţi voi spune 
Agnes şi iată o prietenie abia începută definitiv pecetluită. 

Femeia se bucură în sine de îndrăzneala lui Grazziani, 
căci îi ușura mult calea spre inima lui . Era musai să-l facă 
să se îndrăgostească de ea şi asta cît mai curînd. 

— Prietenia unui om atit de însemnat e o mare cinste 
pentru mine. Cît despre popas... cînd vei binevoi, noi 
avem să ne supunem. 

— Ce te face să crezi că aș fi cineva? Ţi-a spus Ozo- 
bor, sau vei fi aflat ceva despre un anume om ce a vrut 
neapărat să mă lipească de zile? 

— N-am auzit despre ce-mi vorbeşti ! Fiind străină de 
Timişoara, n-aveam cum să ştiu ce se petrece în cetate. 

— Poate că ai dreptate. Şi mi-ar părea bine să fie aşa, 
răspunse Gaşpar. străpungind-o cu privirea. Hai mai bine 
să ne uităm cît de frumos se sprijină cerul pe marginile 
zării şi să ne închipuim că în curînd vom ajunge acolo, dar 
pe urmă ce va fi? 

es nu-i răspunse, fiindcă simțea că ceva nu era 
în bună rînduială și nu ar fi vrut să se încurce în vorbe, 
așa că se trase în caleaşcă, lăsîndu-l să plece de lîngă ea. 
Se întoarse apoi către Iulia şi-i zise înciudată : 

— Mai lasă-l în plata domnului pe frumosul tău. Ai 
să-ţi suceşti gitul uitîndu-te după el. 

— Ce, eu mă bag în vorbele tale cu turcul? 

— Ei, na! Să ştii că te-am pierdut de prietenă da- 
că-mi încurci socotelile ori te ia gura pe dinainte, spunîn- 
du-i ceva odorului tău. - 

— Fii pe pace, că doar nu despre tine vorbim. 

— Ce ți-i şi cu dragostea asta oarbă! Poate chiar de 
mîine îi lăsăm, ai să-l uiţi şi cînd îţi vei aminti de zilele aces- 
tea vei rîde că ai putut fi îndrăgostită ca o gîscă. 

Scoase apoi capul pe fereastră și-l văzu pe Grazzani 
în apropiere, vorbind cu Pera. Îi făcu semn cu mîna. 

— Unde ai plecat, noul meu prieten ? zîmbi ea ca un 
înger. 

— Credeam că nu mai vrei să vorbim, de vreme ce 
te-ai îndepărtat de fereastră. 

— Fiindcă ai avut bunăvoința să ne proteguieşti, cu- 
tez a te ruga să trecem prin Arad. Şi poate că mai pe urmă 
nu-ţi vom mai fi o povară la drum. 

— Cum poți vorbi așa, „noua mea” prietenă“ ? Nu 
ne-am înţeles că facem împreună calea ? Am să poruncesc 
să ne ducem unde ai spus! 

— Nu știu ce mă face să cred că eşti venețian și nici- 
decum cu sînge croat... 

— De unde ştii ?... 

Se gîndi că Agnes era totuși o iscoadă, care ştia mai 
multe decît voia să arate. „Ce-o fi căutînd la Arad şi de ee 
vrea să mă tragă într-acolo ?« 

— Dacă nu mă-nșel, prietenul tău i-a spus Iuliei. 

— Aaa | Da, se poate... 

Era pe deplin lămurit că îl minţea. Mai schimbă cîţeva 
vorbe cu ea şi apoi îi făcu semn lui Pera să se apropie, 
pentru a-i porunci calea ce trebuiau s-o urmeze, iar 
aeesta să-l vestească pe alaybey ... Oricum, așa îi spuse 
eontesei. | f 

— l-am zis că ne vom opri în marginea tirgului şi că 
de va fi nevoie te voi însoți eu cu prietenii mei, ca să nu 
intrăm cu toţi călăreții acolo. 

— Foarte bine ! Numai că în oraş mă voi duee numai 
eu cu Iulia, ca să nu se afle că sîntem împreună. Ştii... 

— Se-nţelege! În gînd își spuse : „De bună seamă ca 
să dea de ştire cuiva de sosirea noastră !“ De fapt, vorbise 
cu Pera să meargă pe ascuns şi să iscodească tot ce va 
face contesa în Arad. Apoi rămase în urmă şi vorbi înde- 
lung cu Kerim-efendi, de asemenea fără ca Agnes să poată 
afla ce, cu toate că ar fi dat mult să ştie. 

Rămasă numai cu Iulia, contesa i se mărturisi : 

— Nu ştiu cum am să mă mai descurc acuma. Nu 
cumva să fi făcut vreo prostie... 

— Ce s-a mai întîmplat ? 

— l-am spus că trebuie să merg în Arad şi eu nu cu- 
noso pe nimeni acolo. Dacă trimite vreo iscoadă să vadă 
unde şi ce treabă avem ? ! La cine să mergem ? 

— La biserică, de pildă. 

Contesa făcu ochii mari, neştiind dacă trebuie să ridă 
sau să se zburlească. 

— Văd că dragostea ţi-a sucit minţile. Ce să căutăm 
acolo ? Nu cumva ai pofti să ne rugăm pentru iertarea pă- 
catelor, ori... te pomeneşti că-mi spui să mă cunun cu 
turcul ? ! 

— Pînă atunci, mai va! Ai spus însă că n-ai unde te 
duce și nu trebuie să ne dai de minciună ? Foarte bine ! În 
Arad se află fără îndoială o biserică şi de bună seamă că 
acolo vei da de un pastor... 

— Şi ce? Vrei să mă spovedesc ce am de gînd ? 

— Ei, şi tu! Iacă, ai putea să-l întrebi dacă eu, cato- 
lică fiind, aș putea să mă mărit cu un eretic olah ? 

— Iulișka, tu te-ai tîcnit ! Dar... ia stai! O întrebare 
oarecare, cum ar fi că vrem să aflăm cînd cade paştele la 
anul... Oricum, ai avut un gînd bun şi eu n-am băgat de 

seamă de la început... Hai să te pup! Poate că iţi ies și 
gărgăunii de a te mărita cu olahul. 

Se îmbrăţişară amindouă rîzînd, tocmai cînd Grazziani 
îşi arătă faţa la fereastra caleștii. 

— Cum vine asta ? întrebă el. N-am și eu un loc la 
mijloc ? 

— i-ar veni greu să alegi! îi răspunse foarte vo- 
joasă contesa. 

— Da de unde, hotărirea mea e şi luată ! 

— Cine ştie ? făcu Agnes lăsîndu-l să nădăjduiască. 

Începuse să creadă că avea să se joace cu el ca pisica 
cu șoarecele, şi-i convenea de minune. lar asemenea vorbe 
făcură să treacă vremea pe negindite, pină ce înserarea fi 
sili pe călători să se pregătească de innoptat chiar în mar- 
ginea oraşului. Femeile plecaseră mai depante, făgăduind 
că în cel mult două ceasuri aveau să fie înapoi, numai bine 
ca să poată lua cina împreună. I s-a părut destul de ciu- 
dată această dorință, dar Grazziani era hotărît să le lase 
cum or pofti, poate se vor da de gol mai curînd. 

Trecuse vremea hotărită şi trebuiau să se întoarcă ciu- 
datele călătoare şi chiar aşa se părea că se întîmplă. Bin 
Arad ieșise în goana mare o căruţă însoţită de mai mulți 
călăreţi. 

— Ele sînt ! zise Marcu, nerăbdător să vină Iulia. 

— Nu vezi că-i vorba de un chervan şi goana cailor 
în galop arată mai curind a fugă ? Și de unde să fi avut 
însoțitorii ? ! 

Vijelioasa goană a chervanului, sărind cînd pe o roată 
cînd pe alta, stîrni uimirea tuturor. 


— Încălecarea ! porunci Kerim-efendi, temiîndu-se să 
nu fie vorba de vreun iureș vrăjmaş care să-i ia pe nepre- 
gătite. Poate că sînt nişte fugari în primejdie şi vin să ne 
ceară sprijin, dar mai bine să ne găsească pe cai, gata la 
orice. 

— Nu-i rău să fim prevăzători, încuviinţă trimisul 
padişahului. De faci ceva chibzuit nu te vei căi, iar de nu, 
s-ar putea să nu mai ai cînd să vezi că ai greșit. Dacă aeeşti 
călăreţi au gînduri bune faţă de noi, vor încetini la vreme, 
fiindcă în urma lor nu văd pe nimeni care să fugărească. 
Dacă nu, avem să-i întîmpinăm cum se cuvine ! 

Într-adevăr, chervanul se opri chiar la marginea ta- 
berei turceşti, iar trei dintre străini se apropiară de Gaşpar 
și ai lui. Îşi scoaseră pălăriile fluturîndu-le în semn de 
salut. 

— Sluga ! făcu cel ce părea a le fi căpetenie. Ajuta- 
ți-mă, vitejilor oșteni, să nu fiu prădat pe pămînturile lu- 
minăției-sale, padișahul ! 

Vorbea turcește, dar se ghicea că-i străin. Se arăta în- 
fricoşat, cu toate că ochii lui mici şi vicleni păreau a fi 
bucuroşi de cele petrecute. 

Lui Grazziani nu-i plăcu deloc privirea străinului și 
nici cerința lui de ajutor, cîtă vreme nu i se zărea nimeni 
pe urme. Se vedea cît-colo că erau nişte raguzani, pe care 
altfel i-ar fi sprijinit cu drag, așa că o luă drept pe limba 
lor ; 

— Cinstite signore, nu văd pricina spaimei ... 

— Per Bacco! îl opri acesta. Domnia-ta eşti chiar sig- 
nor Grazziani, dacă nu mă-nșel... Madona, dar eşti îm- 
brăcat turceşte ! Totuşi eu nu mă-nșel, că nu pot uita... 

— De unde mă cunoști și ce nu poţi să uiţi? -` 

— Mai întrebi, ilustre maestro ? Dar cum aș putea să 
uit chipul pe care l-am privit cu încordare preţ de un sfert 
de ceas ?... Spre ruşinea mea am închis ochii din pricina 
rănii ce mi-ai făcut-o, dar nu m-am supărat, aşa-i în duel... 

— Mă iartă, signore, dar nu-mi aduc aminte să fi avut 
cinstea de a încrucişa sabia cu domnia-ta, răspunse rece 
Gașpar. | 

Hotărît lucru, raguzanul:minţea, şi oare de ce ? Se poate 
totuși ca undeva prin Veneţia să se fi bătut cu el, dar nu 
mai știa cînd și unde... 

— Da vero, da vero! se bucură neguţătorul, care nu 
era altul decît messer Marino Marini. Dar de maestrul Tar- 
dini uitat-ai ? ; 

— Aa, da! Numai că, vezi domnia-ta, eu am cunoscut 
acolo o mulțime de oameni, însă dacă te-ai numărat cumva 
printre învăţăceii lui, atunci fii binevenit. Ce necazuri ai 
păţit ? întrebă el cu bunăvoință. Parcă am înţeles că te fu- 
gărea careva... 

— Cum, nu mai vin ?! Madona! Doi dintre oamenit 
mei au rămas pe caldarîmul acestui blestemat oraş, se văi- 
cări neguțătorul luîndu-se cu mîinile de cap. 

— Ucişi ? 

— Spintecaţi ! i 

— Şi se cunosc făptaşii ? Sînt localnici ? 

— Avem şi noi partea noastră de vină, răspunse el 
ocolind întrebarea. Ba, dacă mă gîndesc bine, chiar ei erau 
vinovati... R 

— Stai signor... cum ai zis că te cheamă ? 

— Pantelli! Francesco Patelli, dar n-am apucat să 
spun, fiindcă m-am luat cu vorba. 

Numele nu-i spunea nimic şi Grazziani se gîndi la o 
legătură dintre acest Patelli şi contesă, dar nu izbuti să-i 
dea de cap. Se putea însă la fel de bine ca bietul om să fi 
dat de necaz şi, cum zice că l-ar fi cunoscut cîndva în trecut, 
nu se făcea să nu-i dea o mină de ajutor. 

— Spune mai departe, signor Patelli, îl îndemnă el, 
ca şi cum nici nu s-ar fi gîndit să-l bănuiască de înşelăciune. 

— Cei doi s-au dat la joc de zaruri cu niște tîrgoveţi, 
încă din noaptea trecută. Asta n-ar fi fost nimica, dar au 
pierdut totul și poate că nici atunci nu s-ar fi întimplat ce 
v-am povestit... 

— Dar n-ai spus pînă acum nimic. Ba chiar văd că o 
cam iei pe ocolite. Fii mai scurt! A 

— Ce s-o mai lungesc .. . slugile ticăloase au jucat şi pe 
marfa mea din chervan, pierzînd-o de asemenea. N-au po- 
menit nimic de asta şi cînd ne-am sculat, în zori, au venit 
cîştigătorii de peste noapte, cerînd marfa. 

— Cam încurcată treabă ! 

— Întocmai. .. şi se înțelege că nici nu m-am gîndit 
să le iau în seamă pretenţiile. Atunci au scos cuţitele, uci- 
giîndu-i pe cei doi mincinoși, dar sărind şi asupra noastră. 
Apărîndu-ne, i-am doborit. zi 

— Foarte bine aţi făcut ! Deci nu mai aveaţi cine să vă 
împiedice. 

— Da' de unde? Au început să răsară ca din pămînt 
alţi ticăloşi, ba unii se dădeau drept judecători ... şi a tre- 
buit să ne croim drum cu spada. Am rupt-o la fugă şi ia- 
tă-ne veniţi să cerem sprijinul acestui pașă ! arătă el spre 
Kerim-efendi. 

Anume făcuse așa spre a se crede că habar n-avea ce 
rang şi însărcinare avea cel căruia i se adresase. 

— Dar, la urma urmei, cu ce vrei să te sprijine ? fn- 
trebă Grazziani sătul de vorbăria lui Patelii. 

— Să ne fie îngăduit să poposim peste noapte în preaj- 
ma acestor voinici oşteni, ca să nu fim atacați pe neaşteptate 
în timpul somnului. Se înțelege că vom plăti pentru aceasta, 
ca orice neguțători raguzani ce se respectă. 

— Nu venețieni ?! 

— În tinereţe, signor Grazziani, de mult de tot, am 
fost şi pe la Veneţia, dar nffmai întîimplător. 

La toate întrebările neguţătorul găsea răspuns și, ori- 
cum, Grazziani simțea că nu-i place deloc acest om. Îi tăl- 
măd lui Kerim-efendi dorința raguzanului și, cînd auzi că 
vor să și plătească, ochii turcului îndată sclipiră. Nu putea 
să priceapă însă cum ar fi putut avea vreo legătură aceşti 
străini străini cu oamenii lui Bethlen şi de nu cumva chiar 
Agnes. Oricum, va fi cu băgare de seamă cînd se vor întoar- 
ce fetele, ca să observe dacă își fac vreun semn tainic. Po- 
runci apoi ca neguţătorii să-şj aşeze culcușul la marginea 
taberei şi cît mai departe de cortul lui. 

La căderea întunericului, se înapoie şi Marcu. Le îngo- 
tise pe doamne pînă în Arad, le lăsase la locul lor de popas 
şi se grăbise să dea ochii cu Grazziani, neștiind cine erau 
străinii poposiţi în preajmă. Acesta îl lămuri în cîteva cu- 
vinte, că mai multe nu ştia nict el, dar nu uită să-i strecoare 
bănuiala că ar putea fi în legătură cu femeile. 

— Socot că nu |! răspunse Marcu. De altfel nic! în oraş 
nu s-au întîlnit cu nimeni, decît cu popa de la biserica cea 
mare. 

— Doar nu pentru a se ruga au bătut atita cale ? Ce-au 
avut de vorbit ? 

— Nu ştiu, că eu am rămas în dreptul aghiazmatarului, 
iar ele s-au tot şușotit cu popa, lîngă altar. Nu se auzea 
nimic. n 

Un alt tropot de cal îi fînştiință că a sosit şi Pera, care 
fusese trimis mai din timp să iscodească pe ulițele tirgului 
de nu cumva ar fi poftit careva să ştie ce făceau contesele 
în Arad. El fiind pe de lături, lesne ar fi putut să-şi dea 
seama. 

— Nici tu n-ai aflat nimie îngrijorător ? întrebă Marcu, 
după ce acesta povestise cum umblase. 

— Linişte şi nici un semn | 

— Dar oamenii s-au mai potolit? Na, c-am uitat să-i 
întreb pe neguţători la care han s-au petrecut omorurile, 
zise Grazziani. 

— Ce omoruri ? N-am auzit de nimic! răspunse Pera. 

— Nici eu ! adăugă Marcu. 

— O bătaie cu nişte neguţători, la un han... 

— Nici vorbă, că doar aş fi aflat! se împotrivi Pera. 

— Hm! Tare ciudat ! Cită vreme nici unul a-aţi 
auzit.. 

După rugăciunea de seară, de la asfintit, oștenii înce- 
pură a aprinde focurile pentru noapte. Îşi pregăteau cina 
cite unul sau mai mulţi la un loc, după care fiecare se tn- 
drepta spre culcușul ce şi-l înjghebase. 

Grazziani se aşezase la foc lîngă Agnes, descusînd-e 
despre ce văzuse în oraş, cum i-a priit drumul şi de nu va 
fi auzit de bătaia de la han, dar nu aflase nici ea nimic. 
Vremea trecu pe nesimţite şi focul lăsat să se stingă de la 
sine mai mocnea din cînd în cînd de sub cenuşă, abia lu- 
minînd feţele celor doi, cînd, pe tăcute, îi apucă mina și 
mingiind-o o duse la buze. 

— Nici cea mai scumpă catifea nu-i aşa de fină ca ‘mt- 
nuța ta. Toată pielea e așa ? 

— Poate că şi mai și! gînguri Agnes. 

— Nu crezi că am putea să ne plimbăm prin cîimpia 
asta nemărginită, sub lumina stelelor, pînă nu iese luna ? 

— Nu-i prea devreme ? se alintă ea. 

Vru s-o cuprindă în brațe, cînd tocmai se auzi cineva 
tușind în preajmă. Sări pe dată, apucînd mînerul spadei. 
Gt ai clipi, se ivi şi Pera alături, de parcă ar fi stat la pindă 
în umbră. 

— Cine-i ? întrebă el. 

— Eu, signor Grazziani, se auzi vocea mieroasă a lui 
messer Marini. Înainte de a mă culca, am venit să-mi plă- 
tesc datoria. Am dat şi oştenilor, dar nu se cuvine să nu-ţi 
ofer şi domniei-tale un mic dar. 

îi întinse o cutiuță de abanos ferecată cu argint şi des- 
tăcînd-o dădu la iveală un frumos diamant. 

— Zice-sa că însăși sultăneasa Roxelana l-ar fi purtat 
cindva, dar cam așa se spune despre toate giuvaericalele, 
spre a le sălta prețul. Numai că eu nu vreau bani, ci te rog 

să-l păstrezi în amintirea celui pe care l-ai întrecut cindva 
cu spada. 

— Oam prea mult, signor Patelli, numai pentru atita, 
dar dacă zici că ţi-a rămas adînc în amintire virful spadel 
mele, n-am să ţi-l înapoiez. 

— Mai de preţ decit podoaba, urmă Marini, este însă 
această butelie cu vin, pe care de asemenea ţi-o dăruiesc. 
Gustind din ea te vei duce cu gîndul la frumoasele şi înso- 
ritele meleaguri, căci unul este vinul de Chianti pe lume | 

— Chiar aşa ? Cu asta chiar m-ai nimerit, fiindcă de 
mult mi-e gura cam uscată. Am să beau cu prietenii mei şi 
te poftesc să te numeri printre ei şi să ne ajuţi s-o golim 
chiar acuma. 

— Ba, să-mi fie cu iertăciune, dar nu prea am îngă- 
duinţă la băutură şi nici nu se cade să vă stric petrecerea, 
încît, cu plecăciune în fața preafrumoasei doamne, eu vă 
zic adio! 

Bucuros că scapă de el, Grazziani îi făcu semn cu mîna 
şi-i ceru lui Pera să aducă niște pocale, spre a cinsti și pe 
contesă cu minunata licoare italienească. 

— N-ar fi pentru întîia dată că beau şi nu pot să spun 
că nu-mi place, dar n-ar fi mai nimerit să lăsăm pe mîine? 
Acuma ne ducem frumusel la culcare... 

— Lasă, Agnes, că este vreme pentru toate ! Pera, mai 
ațiţă focul să ne putem încînta ochii de culoarea vinului și 
de gingăşia femeilor frumoase ! 

Deschise apoi cutiuța căpătată în dar şi i-o oferi conte- 
sei. 

— Nici tu nu poți fi mai prejos de Roxelana. Poartă-l ! 

Agnes roşi de plăcere, fiindcă nu se aştepta la atita 
dărnicie. Flăcările sprinţare se jucau pe fața ei, făcînd-o 
şi mai atrăgătoare. 

Curînd se iviră și Iulia cu Marcu, după o preumblare 
pe lingă cortul lor, întrucît străjerii nu le îngăduiseră să 
iasă din tabără. 

— Pe mine nu mă vor opri, îi întîmpină Grazziani, 
dar mai bine că aţi venit şi voi, ca să bem împreună acest 
minunat vin. 

Ciocniră şi închinară „pentru dragoste“. 

— Eu parcă am mai băut din ăsta, zise Marcu plescăind 
din limbă. 

— Se-nţelege că la curtea lui Tomşa nu va fi lipsit vi- 
nul bun ... dar mie mi se pare cam schimbat la gust. Altfel 
ştiam eu vinul de Chianti ! 

— Am să te rog să ţii pînă dimineaţă această cutiuţă, 
îl opri Agnes, dindu-i îndărăt giuvaerul. Nu cumva să-i 
treacă prin cap să-l caute şi să-l găsească la mine, zimbi ea. 

Grazziani avu o tresărire. „De unde să-i fi dat ei prin 
cap aşa ceva ? E limpede că sînt înţeleși !“ Apoi, nici vinul 
nu era italienesc. Marcu avea dreptate să spună că mai bă- 
use, şi poate că nu la curtea Moldovei. Era o înșelătorie la 
mijloc, dar n-o putea dibăci. Punind cutiuţa la brîu, simți 
răvaşul găsit la cel ce vrusese să-l omoare şi-l scoase la 
lumina focului, întinzîndu-l contesei. 

— Rînd pe rînd ies toate la lumină. Rogu-te să-mi 
tălmăceşti două cuvinte scrise aici, ca să ştiu dacă merită 
să-l mai ţin ori ba. 

Agnes apucă scrisoarea şi, aruncîndu-şi ochii asupra 
ei, un fior o străbătu pînă în virful degetelor, dar trecu 
nebăgat în seamă şi numai Iulia ar fi ştiut că pe prietena 
ei ceva o înfuriase din cale afară. Se prefăcu a nu vedea 
prea bine şi-l apropie de foc. n 

— Ei? 

— Spune că... trebuie să-l ucizi pe Czobor... parcă 
te-am auzit vorbind de el, îngăimă ea. 

— Şi eu care am crezut că Czobor îl iscălise... 

— Nu! sări contesa. Nu este iscălit ! 

— Atunci dă-l încoace să... 

Nu apucă să-și isprăvească vorba că Agnes lăsă răvașul 
să cadă pe foc, dar Marcu îl prinse pe dată, înainte de a-l 
cuprinde flăcările. Fă 

— Ce neîndemiînatică am fost... Dar nu pricep la ce” 
ti-ar mai trebui, cîtă vreme ţi-am spus ce scrie ? 

— Aşa-i. Marcule, pune-l tu pe foc, dar mai într-as- 
cuns, să nu se spună că am primit niscai răvașe de la ne- 
guțători, dar... vai ce prost sînt! făcu deodată Grazziani 
bătîndu-se peste frunte. Am uitat că prietenul meu nu ştie 
limba lor... Ha, ha, ha... 

Apoi îi vorbi sîrbeşte, lăsînd să se creadă că spune ace- 
lași lucru : 

— Păstrează acest răvaş, fiindcă pe mine m-a minţit şi 
a vrut să-l ardă. Trebuie să fie ceva cu el ! Fă-te că-l arunci 

pe foc, dar pune altceva. Trage-o de limbă și pe iubita ta, 
că acum ne e viaţa-n joc. Nici vinul nu era italienesc, 

nu pricep ce înţelegere va fi fost între ei. Raguzanul va veni 
la noapte să-şi ia giuvaerul de la mine, aşa că vom veghea 
pe rînd. 

Şi rîse mai departe, iar Marcu fu silit să facă la fel. 

Bosumflată, poate din pricina neîncrederii arătate, 
Agnes se ridică cea dintii spunînd e-o apucase somnul. 

— Ce-ar fi să dormi în cortul meu ? întrebă Grazziani 
de-a dreptul. a 

Contesa îl privi iscoditoare, neștiind ce să creadă. Nu 
că n-ar fi vrut, căci astfel ar fi scurtat cu mult călătoria, dar 
i se părea că „turcul“ ştia ceva şi se ascundea sub masca 
unui îndrăgostit. Simţul ei nu părea s-o înșele. Nu trebuia 
să se grăbească |! 

— Dacă o laşi şi pe Iulia lingă mine, răspunse ea 
zîimbind. 

— S-ar supăra Marcu, fiindcă şi el ar pofti să doarmă 
în locul tău, lîngă prietena ta. 

— Atunci nu se poate! hotări Agnes şi plecă urmată 
de Iulia. 

Rămași singuri, Grazziani îi spuse lui Pera să dea o 
raită și să vadă dacă fetele s-au dus la culcare, apoi către 
Marcu : 

— Pe răvaş scrie cu totul altceva, dar nu înţeleg de ce 
ar vrea să-l ucid pe baron, oare nu sînt împreună ? 

— Poate că Czobor îi va fi vîndut, răspunse Marcu, dar 
pe dată o-ntoarse ; eu nu cred să fie amestecate și fetele. 
Neguţătorul luat din scurt... 

— Nu-l mai prindem. N-ai auzit un zgomot înăbușit, 
de căruţă, în timp ce noi ne cinsteam cu vinul ? 

— 'Trebuiau ţinuţi în loc, dar am putea să le tuăm 
urma. . 

— Prea tîrziu. Trebuie să se fi îndepărtat, și apoi o 
avem pe Agnes, care-i căpetenia. 

— Tot o mai bănuieşti ? 

— Vezi tu, prietene, în drumul nostru plin de primej- 
die putem avea cîteva răgazuri de dragoste, dar şi acestea 
cu băgare de seamă, că nimic nu-ţi poate suci mintea mai 
rău decît o femeie frumoasă... 

__ Atunci să nu ne mai jucăm cu ele şi să le facem să 
ă isească | 
a Să nu ne pripim, Marcule! Eu zic să închinăm și 
acest ultim strop „pentru iubire“ ! 
Şi după ce bău aruncă sticla cît-colo, dar Marcu o ri- 
adică grijuliu. 
— E prea frumoasă şi poate ne prinde bine pe undeva. 
— De altfel, bine faci, dar. .. dacă vinul va fi fost otră- 
vit ? Ba, parcă ultima înghiţitură nici nu mi s-a mai părut 
ca celelalte ! i i 


VIPERA 


Cetatea Devei stăpînea din cele mai vechi timpuri va- 
lea Mureşului, supraveghind-o pînă hăt-departe. Cocoțată 
pe virful unui munte ca un cuib de vulturi, mai că nu pu- 
tea fi cuprinsă de către duşmani, dar şi pentru prieteni 
ureușul acela pieptiş era o caznă. Acolo se aciulse de cî- 
tăva vreme prințul Bethlen Gabor, ca să poată căpăta cît 
mai curînd ştiri de la oamenii trimişi pe urmele lui Graz- 
ziani. Planurile lui erau deosebite, căutînd prin orice mij- 
loace să împiedice pe austriaci să-i cotropească priclpatul, 
mai de dorit fiind jugul turcesc decit o stăpħire a habsbur- 
gilor. 

Din păcate, nici Sublima Poartă nu mai avea faima 
din trecut, iar dregătorii stambulioți nu se gîndeau decit 
la propria chiverniseală, încît tare ar mai fi poftit pacea 
cu împăratul de la Praga, iar Grazziani tocmai asta urma 
să mijlocească. Pe de altă parte, prințul ştia că austriacii 
nu-l aveau la inimă şi că-i făgăduiseră solului otoman 
să-l pună în locul lui, dacă iscălea pacea fără nici o po- 
ticneală. Era deci musai ca Grazziani să moară, dar nu 
oricum, ci trebuia mai întîi dat în vileag că era înţeles cu 

creştinii spre paguba împărăției turceşti. Pentru aceasta îl 
trimisese pe Czobor, care a dat greş, ba mai fu şi prins, 
însă norocul a fost că baronul nu știa prea multe. Ciudat 
era că, pe negiîndite, Grazziani l-a slobozit pe Czobor fără 
să-i ceară nimic în schimb, sau așa se lăuda el. Bănuiala 
că fusese vorba de vinzare la mijloc era destul de mare şi 
alteța-sa se arăta fără îndurare în astfel de cazuri. 

Czobor venise la Deva, chipurile, fugind din calea lui 
Grazziani, dar mai cu seamă să-și povăţuiască stăpînul să 
se lase păgubaș întrucît solul turcesc era nevinovat şi 
ameninţa să se plingă sultanului de toate neajunsurile 
întîmpinate. De cum aflase de sosirea lui, Bethlen nu-i dădu 
răgaz să răsufle. Trimise oșteni care să-l însoțească în 
cetate, dar spunîndu-i că-i face o mare cinste să-l apere 
de vrăjmaşii care mişunau pînă și-în Deva. 

Ca de obicei, îl chemase și pe sfetnicul său Ugrai în 
acea odăiță cu o singură ferestruică ce dădea deasupra 
unei prăpastii, încît nimeni n-ar fi putut trage cu urechea 
de afară. 

— Soarta nu ne-a fost prea prielnică, de astă-dată, 
dragă Czobor, fu răspunsul prințului la salutul baronului. 

— Întreaga vină este a mea, că n-am ştiut a-mi alege 
oameni de soi şi mai cu seamă că m-am lăsat îmbrobodit 
ca un începător, cînd l-am cercetat pe austriac. 

— Ce vrei să spui ? interveni Ugrai, întorcînd capul 
spre Bethlen spre a-i cere iertare că se băgase fără în- 
găduinţă. 

— Vorbeşti de solul trimis în întimpinarea lui Graz- 
ziani ? întrebă şi prințul. 

— Întocmai, alteţă! M-am lăsat amăgit că acela ar 
îi avut o serisoare de-a împăratului, ori a baronului von 
Butting. 

— Şi n-o are ? rinji “Ugrai. 

— Nici vorbă, excelenţă ! 

— Ţi-a mărturisit-o însuşi Grazziani ? zimbi batjo- 
coritor şi Bethlen. 

— Nu... se bilbii baronul. Am aflat eu. 

— Cînd aţi stat la un pahar de vin, în temniţa cetă- 
ţii ? se răsti Ugrai. 

Czobor se simţi pierdut, dar nu deznădăjdui, căci nu 
aveau de unde să ştie ce se petrecuse în sufletul său, iar 

cit despre răvaş, acesta ajunsese la cel în cauză şi nu 
puteau să afle de el. 

— Ce i-ai făgăduit lui Grazziani în schimbul slobo- 
zirii tale ? făcu tăios principele. 

— Nimic, măria-ta |! Jur... 

— Fără jurăminte, baroane, că te bate Dumnezeu ! Pe 
scurt, ce trebuie să faci ? 

Din nou Czobor se află în grea cumpănă. Nu ştia 
dacă n-ar fi fost mai bine să-i mărturisească totul stăpi- 
“nului său şi să-i ceară iertare, dar ce anume să-i spună, 
că nu-i făgăduise nimic celuilalt ? „Afurisitul de răvaş !% 
blestemă el în gind. „De n-ar fi fost acela, nu aveam a 
mă teme de nimic!“ Oricum, nici așa nu putea fi învino- 
văţit că Grazziani se dovedise mai puternic decît el. Și 
la urma urmei, nici nu-i spusese nimic ! 

— N-am avut ce-i spune, alteţă, fiindcă el ştia mai 
multe decît mine şi nu mi-a cerut nimic. De n-ar fi fost 
blestematul acela de olah care-l însoţeşte pretutindeni, 
oamenii mei l-ar fi adus legat aici. 

— Da, oamenii tăi, baroane, au sosit aici, dar fără 
Grazziani, spuse Ugrai. Ba, se pare că au avut alte gînduri. 

Czobor ridică mirat din sprîncene. Nu aflase despre 
spînzurarea lui Mirco şi Kocea, că poate s-ar fi bucurat. 

— Par despre olahul acela ce ştii? întrebă Bethlen. 

— Dacă nu m-o fi minţit, se pare că este supus al 
alteţei-voastre de prin munţii Banatului și nu s-ar cuveni 
să se amestece cu dușmanii ţării. Nici nu-mi dă prin cap 
cum de s-au putut lega atît, că nici de-un neam ori lege 
au sînt. 

— Te-nşeli, Czobor! răspunse Bethlen. Grazziani 
este şi el olah, din stirpea celor de peste Dunăre, de prin 
Croaţia ori din împrejurimile Raguzei. 

— Afurisit neam ! făcu baronul. Unde te-ntorci, dai 
peste ei, ca frunza şi iarba, nu i-ar mai răbda Dumnezeu, 
ba uite că mai sînt şi prin depărtări... 

— Ei se întind pe unde au hălăduit străbunii lor şi 
cu toţii sînt eretici, dar de i-am aduce la legea lui Calvin 
ar fi o oaste de temut, numai că pe Grazziani n-ai să-l 
lămureşti, că-i un papistaş încarnat. 

Czebor holbă ochii la prinţ, auzind ce gînduri îl bat, 
de-ai fi zis că erau ale lui Gaşpar Grazziani. „Parcă le-ar 

ti luat Dumnezeu minţile la toți. Numai de ţara unită a 
olahilor vorbesc şi unii şi alții. N-a vrut-o oare şi eălba- 
tecul de Mihai, și pînă la urmă ce s-a ales ? N-are să-i lase 
nici neamţul, nici turcul, dar ei visează !“ își zise baro- 
nul, în vreme ce prinţul încă-şi mai depăna firul. 

— Aş cuteza să întreb, alteță, contesa Rozsnyai a 
fost trimisă în locul meu ? îngăimă Czobor, cînd Bethlen 
se opri din vorbă. 

— Nădăjduiesc că nu-mi ceri socoteală ! 

— Ferit-a Domnul! Dar nu pricep cum de se află 
tocmai ea la Temesvar, că doar nu va fi fost acolo mal 
înainte de mine ? 

— Lasă, nu te mai gîndi prea mult, se băgă Ugrai. 

— Cînd mintea iţi judecă prea bine, se ivește pri- 
mejdia de-a o pierde, or eu încă mai am trebuință de tine, 
spuse prințul. Ce zici Jenő? Îl mai putem trimite la Tir- 
govişte ? A 

— Eu zic că dal Să ne spună însă dacă s-a mal fn- 
tilnit cu Grazziani, după ce a stat de vorbă cu contesa 
Rozsnyai. 

— Am plecat îndată la Deva, cu toate că iscoada ei 
venise să-mi ceară să-l ucidem pe turcit. Eu nu mai aveam 
cum, și cu un ucigaș de rînd nu mi-a venit să mă 
amestec. 

— Despre cine-i vorba ? întrebă Bethlen pe Ugrai. 

— Habar n-am ! dădu din umeri aeesta. Vorbeste ! Ce 
vrei să spui ? 

Czobor le povesti despre întîlnirea lui cu Pasquale, 
pe care-l socotea şi acuma un ucigaș năimit de Agnes. 

— Să mal fie şi altcineva pe urmele lui Grazziani ? ! 
se nedumeri Bethlen. 

— Agnes nu ar fi băgat pe nimeni fără să ne dea de 
ştire, răspunse sfetnicul. 

— Nu cumva fetete noastre sint în primejdie? Fă 
bine Czobor şi aşteaptă afară, că am ceva de vorbit cu 
Jenő! 

Înțelegînd că fusese dat afară ca ð slugă, baronul 
simți că se înăbuşă şi jură să nu-şi dea în vileag gîndul 
de a-l sluji pe celălalt. 

— S-a miniat! zimbi Ugrai privind în urma lui. 

— Ei, asta-i acum, de minia lui imi pasă ! Nu crezi că 
acel Grazziani l-a slobozit anume pe deşteptul nostru de 
baron spre a-i întinde o capcană lui Agnes ? 

— Cam greu de spus, dar socot că prietena noastră 
nu se va da învăluită cu una cu două. 

— Baronul minte cu neruşinare şi a devenit pri- 
mejdios. 

— Atunci va trebui să plece pe poteca... 

— Nu ne pripim ? întrebă Bethlen. De-l trimitem la 
Tirgovişte, mai scapă. 

— Să nu ne facă vreun pocinog. Știm oare ce-i trece 
prin cap şi voievodului de acolo ? Dacă o vrea şi acela să 
clădească noua Dacie ? ! 

— Fără îndoială, căci şi mai înainte şi după Mihaly- 
olahul mulţi principi şi voievozi au vrut-o şi o vor mai 
vrea. Numai că nu cu spada, cum a încercat răposatul 
Báthory Gabor, ci cu multă dibăcie. În viitoarea Dacie 
olahii sînt cei mai mulți, dar ademeniţi la credința 
noastră, pot fi supuși ascultători. Îi vom învăţa carte, le 
vom uşura birurile şi văd eu ce s-ar mai putea face, dar 
nu prea mult, ca să nu uite de stăpîn ! i 

— Sînt căpăținoşi din fire aceşti olahi și ţin tare mult 
la credinţa şi popii lor, încît nu se vor lepăda prea lesne. 

— Vezi tu, Jenő, tocmai cu aceşti popi trebuie în- 
ceput să-i atragem. După ce vom izbîndi aici în Ardeal, 
ceilalți, de peste munţi, se vor îndupleca și ei şi fi-vor. 
una, că şi aşa se tot preumblă de colo pînă colo, de parcă 
n-ar fi atîta piatră şi pădure între ei. 

— Mi se pare că şi Grazziani vrea să ajungă rege al 
Daciei... ` 

— Nu, Jenő! Dacă nu voi fi eu, atunci altul mal 
vrednic, dar nu Grazziani ! Un vîntură-lume vîndut tur- 
cilor, dar mai cu seamă nemților ar aduce numai neno- 
rocire. 

— Dar dacă olahii fi-vor mai mulți, nu se vor înstă- 
pini în toată țara ? se îngrijoră Ugrai. Noi, nobilii, ce 
vom face ? 

— Tocmai pentru aceea, regele trebuie să fiu eu şi 
urmașii mei ! 

În camera de alături aştepta nerăbdător baronul, 
care-şi pusese În gînd ca, orice sarcină ar fi căpătat, să se 

îinfăţişeze la picioarele lui Grazziani. Într-un tirziu, Ugrai 
deschise ușa şi-l pofti în faţa prințului. 

— Dragă prietene, zise Bethlen punindu-i mîna pe 
umăr. Ai să pleci pentru mine la Tîrgovişte, dar nimeni 
nu trebuie să afle. Totul va fi gata în cel mult două zile 
şi pînă atunci te rog să te odihnești, căci fi-va un drum 
greu şi plin de primejdii. Ai să te duci acuma pe o potecă 
mai dosnică, spre a nu fi văzut de cineva, iar în zori mi 
te vei înfățișa tot într-ascuns ! 

— Voi face întocmai, alteța-voastră, se înclină Czo- 
bor, dar în gînd îşi spuse că nu-i va mai călca piciorul în 
cetate, decit cînd avea să fie alături de principele olah. De 
altfel, în aceeași noapte va fi părăsit Deva... 

— Atunci, mergi sănătos ! Jenő te va însoţi pînă la 
portița cea tainică. 

Ugrai făcu o scurtă plecăciune şi o luă înainte, iar 
baronul îl urmă după ce-și salută și el principele. 

Cînd se înapoie, Ugrai își scutură palmele de parcă 
ar fi făcut o treabă murdară. 

— Peste un ceas vom avea veşti de la oaspetele 
nostru, zîimbi el cu înţeles. 

— Dar dacă are norocul să scape, că doar viperele nu 
mișună la tot pasul ? 

— Tocmai de aceea, alteţă, am închinat cu el la ple- 
care o cupă cu vin. Acuma, ori vipera, ori băutura... Ni- 
meni n-are să ştie ce fel de venin a pus capăt zilelor ba- 
ronului Czobor Istvan. 

— Îmi pare rău de el, făcu Bethlen, deși uneori se 
purta cam crincen cu cei ce-i cădeau în mînă. 

— E şi asta un fel de ispășire pentru tot ce-a făcut 
şi apoi țelul pe care îl ai trebuie îndeplinit pe orice cale, 
cum spunea cu ani în urmă florentinul Machiavelli, dacă 
nu mă-nșel. Un prieten devenit îndoielnic e mai primej- 
dios decît un dușman. 

— Dar asta cine a mai spus-o ? 

— Chiar eu, alteţă ! rise Ugrai. Nu ţi-e îngăduit să 
fii milostiv, chiar de greşeşti, cînd e vorba de binele țării. 

— Jen6, cu adevărat îmi ești cel mai bun prieten şi 
dacă m-aş îndoi vreodată de credința ta să ştii că am să-ţi 
urmez povaţa, îl ameninţă prinţul în glumă. 

— Nu mi-e teamă, fiindcă eu n-am să înșel niciodată 
bunăvoința şi prietenia ce mi-o arată unul dintre cei mai 
mari principi ai Transilvaniei. 

— Ai devenit linguşitor ca un dregător otoman. Fii 
i cu băgare de seamă în laude ! îl dojeni Bethlen. 

Mai vorbiră apoi preț de un ceas și mai bine, pînă 
să ajungă la el vestea că baronul fusese mușcat de o vi- 

ră, căci încumetindu-se să coboare pe poteca din dos 
s-a împiedicat şi a căzut peste o astfel de lighioană, ceea 
ce se mai întimpla cu oaspeţii necunoscători ai locului. 
Slujitorul care le-a adus vestea adăugă : 

— l-au ieşit pete pe faţă întocmai ca la mușcătura 
de viperă și a murit foarte repede, rostogolindu-se pînă 
la poalele cetăţii şi sfişiindu-şi veșmintele de colţurile de 
stîncă, 

— Sărmanul ! Bine că apucase să moară mai înainte, 
îl căină Ugrai după ce servitorul ieșise. 

— Mare noroc avem cu viperele astea! răspunse 
prinţul. Ar trebui să le hrănim zilnic cu lapte fiert, ca 
nu cumva să le dea prin cap să ne părăsească. Dar oare 
sînt cu adevărat aceste tiritoare prin preajmă ? ` 

— Nu le-am văzut niciodată, dar de pieirea unor 
oameni prin muşcătura lor se ştie din bătrîni. 

— Bietul Czobor, s-a cam pripit ! 

— Să plece din cetate, ori să treacă de partea lul 
Grazziani ? 

— Şi una şi alta. Noroc de viperă ! 


ma 


DRAGOSTE ȘI URA 


Trecînd pe lingă Arad alaiul a ținut malul Mureşu- 
lui şi, ajungînd la Şeitin, se înțelege că poposiră la ace- 
lași Vădăsan. Nici n-ar fi putut merge mai departe, caii 
fiind prea flămînzi şi osteniți. 

— Era bine să fi dat peste o pășune mai ca lumea, 
spuse Kerim-efendi, nemulțumit de iarba dîn lunca Mu- 
reșului. 

— Către pusta ungurească numai de așa-ceva o să 
avem parte, dar nu uita, efendi, că pe la noi prin Banat s-a 
aşezat vara şi oamenii şi-au cam lucrat ogoarele, răspunse 
Marcu. 

— Nici atunci nu vom paşte caii, interveni mubași- 
rul, fiindcă am cam zăbovit în drum şi ne-a prins căldura 
chiar în pustă, pînă la Buda. 

— S-ar putea merge pe la poalele munţilor, la ră- 
coarea pădurilor din Crişana, tăind-o de-a dreptul către 
Praga, fără a mai străbate nesfirșita cîmpie. Eu am fost 
odată la Sătmar ... vru Marcu să adauge. 

— Am de întimpinat soli de taină, cu care sînt înţc- 
les. Apoi mai am de trimis pe cineva la Raguza, căci omul 
ce urma să se ducă acolo a fost sfîrtecat de Czobor şi tre- 
buie găsit altul, îl întrerupse Grazziani şi văzindu-l pe 
Kerim-efendi îndepărtindu-se putu să-şi dea pe faţă gîn- 
durile : Mai sînt şi fetele astea care merg la Buda şi că- 
rora le-am făgăduit să le însoțim şi... multe altele, încît 
tot calea pustei vom apuca. 

— Spuneai, măria-ta, că vrei să trimiți la Raguza ? 
N-ar fi nimerit chiar Pera ? 

— Mă gindeam mai curind la tine, Marcule. 

— Eu nu! Mai întîi că nu cunosc nici locurile, nici 
limba şi apoi ne-am înțeles să te urmez... 

— Se pare că ai dreptate. Îi bun şi Pera, cu toate că 
dacă una dintre tovarășele noastre de drum ar fi mers 
într-acolo ai fi însoţit-o şi dincolo de Raguza. 

— Dacă aș insoţi-o?... de bună-seamă! Numai că 
aş duce-o la Borlovă, la mine-n sat şi nu la dracu-n praz- 
nic, oîtă Marcu. Zău, măria-ta, mi-a cam căzut cu tronc 
şi cam ruşinos pentru un oștean ca mine, dar nu ştiu 
ce m-a apucat de nu-mi găsesc stare. 

— Îţi trece boala asta, de îndată ce te vezi lingă ea 
în pat şi, de ce nu, chiar în noaptea asta ?! Aici, la gospo- 
darii aceştia, ar fi cu putinţă. Vorbeşte tu cu ei să ne fie 
odăile apropiate, că pe urmă totul vine de la sine. 

Kerim-efendi se întoarse spunînd că poruncise întin- 
derea corturilor la marginea satului, dar că ar fi trebuinţă 
de ceva ovăz şi se gîndise să-şi trimită oamenii prin sat. 

— Nu, Kerim-efendi, nici să nu te gîndeşti! Au să 
meargă doar vreo cîțiva împreună cu Marcu, şi vor da 
bani pentru tot ce vor ridica de la săteni. 

— Să plătească ? ! se nedumeri alaybeyul. 

— Vezi-bine ! Sintem în împărăția luminatului nostru 
padişah şi nu ne este îngăduit să asuprim pe supușii mă- 
riei-sale. Eu nu am nevoie de blesteme şi nici să mi se 
ducă vestea ca să-mi fugă toţi din cale. 

— Prea-bine! încuviință Kerim, deşi vădit ne- 
mulțumit. 

Îi spuse apoi și lui Marcu, după plecarea alaybeyului : 

— Să plătiți pînă-ntr-un ban, ca să nu se ducă veste 
pină la Praga cum că eu jefuiesc creştinii. 

— Am înțeles, măria-ta ! 

— Şi vezi, nu uita de adăpostul pentru noapte... 
Cel puțin două odăi: una pentru noi şi una pentru fete, 
că pe urmă om mai vedea. Apoi, dacă mai ai sticla aceea 
a raguzanilor, spal-o bine şi umple-o iară, pe undeva, dar 
vezi să fie de soi ! 

Intrînd în sat însoţit de turci, porţile i se închideau 
în nas şi numai peste gard răspundeau sătenii că nu au 
nimic de dat ori de vîndut. „Cu turcii după mine n-am 
să fac nici o ispravă“, gîndi Marcu. li puse să aștepte lingă 
o fîîntînă, iar el o apucă pe altă uliţă, de unul singur. Nici 
oştenii nu erau prea mulțumiți să se milogească la ușa 
ghiaurilor, cînd mai lesne ar fi fost să pătrundă călare 
peste tot şi să ia pe alese. Marcu încercase să-i încredin.- 
țeze cum că ar fi fost însăși porunca marelui vizir, ca să 
nu supere pe ghiauri, dar lor puțin le păsa de el, ştiau 
însă de frica lui Kerim-efendi și acesta le spusese să as- 
culte de omul de încredere al lui Gașpar-beg, ca de el în- 
suşi. Dar nici singur nu avu mai multă izbîndă, căci 
oamenii deveniseră prevăzători şi nu se arătau din dosul 
porților ferecate. Oricum, se bucură în sine văzînd sim- 
țămintele românilor față de stăpînirea turcească, fiindcă 
asta va ajuta planurile lui Grazziani. Se întoarse deci la 
Vădăsan, căruia îi spuse necazul. 

— Vezi-bine că voi da cîte ceva ovăz și altele, dar 
pe bani, răspunse badea Vasile. 

— Dar cum altfel ? 

— De ce n-ai spus de păgini de la-nceput ? îl iscodi 
Vădăsan. 

— Ei n-or să doarmă în sat! 

Îi povesti apoi că oștenii erau sub porunca unui prinț 
creştin de mare rang în slujba sultanului, dar de nu s-or 
îndura sătenii să le dea pe bani o să-i ia singuri şi n-avea 
să fie bine. Vădăsan îi dădu dreptate şi-l pofti să cins- 
tească aldămaşul. 

— Apăi să știi domnia-ta că eu găzduit-am tot fe- 
lul de străini. Ia, numai ce-or plecat ceva neguţători ragu- 
zani şi cîte alte neamuri, dar păgini nicicînd ! spuse gos- 
podarul. 

— Nici nu poate fi vorbă de găzduire, că-s mulţi şi 
au tabără lîngă Murăş, în afara satului, îl linişti Marcu. 
Dar eu te-oi ruga pentru două odăi, la noapte, că mai 
avem cu noi și două muieri tinere, ce-ar pofti hodină 
într-un pat. 

Țăranul ridică mirat privirea, neștiind ce să creadă. 
Nu mai auzise niciodată ca turcii să însoţească femei, dar 
„vor fi fost de neam mare, poate chiar cu împăratul lor, 
de le făceau atita cinste“, îşi spuse el şi nu mai întrebă 
nimic. 

— Eu ce să zic? dădu el din umeri. Muierea mea 
n-are să îngăduie picior de turc în casa ei, dar parte fe- 
meiască ... 

— N-ai teamă bade, că-s şi ele creştine, ca și noi. Așa 
că m-oi întoarce, dar, să nu uit, fă bine şi umple-mi glaja 
cu o ţiră de vin din ăsta bun. Socot că avem să cumpărăm 
şi mai mult de ne învoim. 

— Bucuros! răsfunse Vădăsan și îşi strigă nevasta. 
Tu, muiere, adă nişte vin pentru oaspete ! 

Marcu dădu fuga pînă în curte, unde era legat calul 
cu o traistă de ovăz pe după grumaz, şi scoase de la 
oblinc butelca primită de la străin. 

— Tulai Doamne! se înspăimintă femeia, albindu-se 
la față cînd văzu sticla în mîna lui Marcu. Apăi asta-i glaja 
raguzanului ! 

— Dar de unde ştii că-i de la el ? se nedumeri Marcu. 

— Apăi, cum ciorile să n-o cunosc ?... Dar stăpînu ei 
mai trăiește ? 

— Doar nu crezi că-l vom fi ucis să-i luăm glaja ? 

— Nu ştiu ce să zic, dar asta-i lucru necurat! se în- 
chină femeia. 

Îi povesti apoi ce i se întimplase şi cum sdhimbase 
vinul cu de-al lor în locul celui vărsat. 

— Asta-i bună! Noi tare-l mai lăudam zicînd că-i 
străin și cînd colo... No, fă bine și din ăsta să-mi dai! 

Apoi Marcu le mulțumi frumos și făgădui să vină 
curînd cu fetele şi prietenul său, dar Floarea ţinu să 
adauge : 

— Bagă de samă ! Cînd o curs vinul lor de măgan s-o 
făcut sînge... 

— Așa va fi fost el, roșu ! 

— Ba, că am vrut să lipesc cu lut locul ce se arsese 
ea balega vitelor cînd se uscă ! 

— Damnia-ta să nu te pleci la poveștile muiereşti, 
că așa vor fi fiind vinurile pe la ei. Numai că muierea 
asta a mea o umplut satu că răguzanul o vrut să se omoîre. 

Marcu nu mai rise, iar cînd îi dădu lui Grazziani 
sticla cu vin, îi povesti cele aflate. 

— Pot jura că-i „Chianti“ ! plescăi acesta din limbă. 
Mare noroc avut-am cu femeia asta... mai cu seamă că 
a pus în loc un vin la fel de bun, dacă nu chiar şi mai şi! 
Ticălosul, de unde o fi ştiut de Tardini ? Asta nu mai era 
omul lui Bethlen ! 

— Oare să fi vrut să ne ucidă ? întrebă Marcu neve- 
nindu-i să creadă asemenea mirșăvie. iz 

— Negreşit! Mă întreb însă, Patelli... ori cum 
naiba îl va fi chemînd, o fi aflat în răstimp de schimbarea 
vinului ? El a dat bir cu fugiţii, socotindu-ne ca și morţi, 
dar nu cred să nu fi lăsat ceva iscoade. Și fiindcă a dat 
greş, ne vom mai întilni cu oamenii lui în cale. Săteanca 
ne-a scăpat de la moarte ! Să bem în sănătatea ei ! şi duse 
sticla la gură, gilgiind cu sete. 

Cam în vreo patru ceasuri toţi drumeții noștri erau 
gata de hodină, iar Grazziani se cam cherchelise, făcindu-se 
mai cutezător cu Agnes şi tare limbut. Vădăsan aşijde- 

rea, căpătase chef de vorbă şi nu se mai dădea dus dig 
poveşti, Marcu slujindu-i de tălmaci, pină ce nevastă-sa 
veni şi-l trase la culcare. Atunci se gîndi şi Gașpar să se 
repeadă pînă în tabără, unde rămăsese Pera, şi să-l povăţu- 
iască cele de trebuinţă pentru călătoria ce urma s-o facă. 

În așteptare, Marcu ieşi în tirnaţ şi se lăsă furat de 
ginduri. Deodată simţi o uşoară atingere pe umăr şi pe 
dată fu cu mina pe mînerul spadei, întorcîndu-se. 

— Ei nu, că doar nu vrei să mă tai?! zimbi Iulia, 
care se apropiase pe furiș ca o pisică. Aşa de tare te-am 
speriat ? 

— Fără să-mi dau seama ! se rușină tînărul. De fapt 
aş fi putut să știu că numai o zînă poate pluti, fără să pă- 
șească pe pămînt. 

— Nu-ţi şade bine când vorbeşti astfel ! îl dojeni fata. 
FiH aşa cum ţi-e felul şi nu spune vorbe mari, că nu-ți 
stă-n fire, doar ești oștean! Te-am văzut singur și îngîn- 
durat şi m-am gindit a-ţi ţine tovărăşie. Poate îmi vei 
povesti din faptele vitejeşti pe care le-ai făcut, de bună- 
seamă. Mult mi-ar fi plăcut să fi fost şi eu fecior şi să 
încrucișez spada cu dușmanii. 

— N-am făcut nimic mai mult decît alţii. Cît despre 
vrăjmași, aceştia nu totdeauna scot sabia, ci de multe ori 
folosesc otrava, cum au vrut şi raguzanii aceia . . . 

— Care?! 

Marcu îi povesti pe-ndelete, mai cu seamă despre pă- 
căleala trasă de nana Floarea. 

— Stăpinul meu credea... 

— Eşti plătit de el? 

— Deocamdată nu, dar am încuviințat să intru în 
slujba domniei. 

— Dar el nu-i domn ! 

— Va fi! A 

— În Ardeal ? 

— Peste tot! Și în Andeal și în Moldova şi în Mun- 
tenia. 

— Doar n-are de gind să se fițiie de colo-colo?! 

— Nu văd cum aş putea să-ți spun, zise el cam fts- 
ticit. Dar de se va împlini visul nostru, putea-voi şi eu să 
mă aşez, ca tot gospodarul la casa lui. 


168 


— Te aşteaptă vreo drăguță ? întrebă Iulia cu inima: 
la gură. 

— Nu prea a fost vreme să se uite fetele la mine, câ 
m-am sumeţit să vîntur lumea și a mă face căpitan dom- 
nesc ... dar în cele din urmă tot în cimitirul din sab or 
să-mi zacă ciolanele. 

— Mai va pînă atunci! De moarte nu-i bine nici să 
pomeneşti măcar, fiindcă te poate auzi şi pe dată ţi se 
înfățișează. Cel puţin așa se spune pe la noi. 

— Aică pe unde, dacă mi-i slobod a şti ? 

— Pe valea Murăşului, la Mikeslaka. Avem şi noi ur. 
cimitir, năpădit de crucile olahilor, care sînt tare vechi, 
însă cum eu încă nu m-am gindit la hodina cea veşnică, 
așa va mai rămine îndelungată vreme. Dar... zău că 
ne-am prostit! Vorbim de cimitire, în loc de lună și de 
stele, cum s-ar potrivi unor tineri ca noi. 

— Chiar! făcu Marcu apucînd-o de mînă. Hai să 
mergem la Murăş, să-i auzim cîntarea la culcatul păsăre- 
lelor şi să ascultăm şoapta pămîntului. 

Fata se împotrivi dar nu îndeajuns, căci nu știa de 
face bine ori nu. În urma lor, întorcîndu-se din tabără, 
Grazziani aruncă o privire plină de-nţeles şi socoti că ar 
fi vreme să se ocupe şi de frumoasa lui tovarășă de drum. 
Ciocăni la ușă şi, fără să mai aştepte răspunsul, pătrunse. 

— Nu intra! ţipă Agnes acoperindu-și sînii cu o că- 
maşă pe care o găsise alături. Credeam că-i Iulia, adăugă 
ea liniștindu-se. 

— Nu ştiam că prietena ta bate-n uşă cînd intră la 
tine. Oricum, am avut noroc. 

— Fă bine şi ieși îndată, dacă nu vrgi să strig după 
ajutor. Așa se poartă gentilomii ? Mai spuneai că nu ești 
păgin ... 

— Turcii sînt destul de cinstiţi, cînd le place o femeie 
i-o spun pe față și dacă-i ţine punga o cumpără. 

— Te pomeneșşti că vrei să faci la fel ? 

— Dacă trebuie plătesc oricit, fiindcă n-am unde 
dormi. 

Înaintă un pas şi o cuprinse pe contesă de încheietură 
silind-o să lase cămaşa. Ea scoase un strigăt scurt și vru 
să-și acopere sînii rotunzi cu mîinile, simțind cum o ar- 
deau privirile „turcului“. 

— De nu pleci pe dată, chem ajutor! scînci ea, chi- 
purile să-l alunge, dar cam fără vlagă. 

— Numai eu sînt în măsură să te ajut! 

— Eşti un hain ! Mă doare... dă-mi drumul la mînă! 

li slobozi mîna dar îi cuprinse umerii şi o sărută pă- 
timaș. Simţea vigoarea sînilor proptindu-i pieptul şi inima 
începu să-i zvicnească năvalnic. 

— Lasă-mă, ginguri Agnes înlănțuindu-l pe după git, 
că poate veni Iulia. Altă dată! făgădui ea cu blindețe. 

— La noapte! 

— Dar Iulia? 

— O trimitem cu Marcu. 

— Doamne fereşte! Ea n-a cunoscut bărbat! Ce-ţi 
trece prin cap ? 

— Dar tu?! 

— Nesuferitule ! Am să vin eu la tine, după ce s-o 
culca Iulia, dar să fii singur! Pe ea însă te rog s-o lași 
în pace ! Bine ?... Hai, fii cuminte şi te du! 

Nu se răbdă să n-o mai sărute o dată, dar și cu voia 
ei. Ispitit de freamătul trupului înfierbîntat al femeii, se 
plecă şi muşcă setos ca dintr-un măr. Un țipăt scurt fu 
răspunsul contesei, care-l împinse cu putere. 

— Eşti nebun... 'Ți-am spus doar că mă doare! Săl- 
baticule ! Pleacă pe dată, să nu te mai văd ! 

— Să știi că mă-ntorc... 

— Am zis că vin eu la tine! 

— De nu, o să vin eu! Aşa să ştii ! 

Rămasă singură, Agnes își făcu socotelile în mare 
grabă. Nu putea spune că „turcul“ nu i-ar fi fost pe plac, 
dar nici vreo altă cale pentru a dobiîndi scrisoarea dorită 
nu era cu putință. Aveau să rămînă împreună peste 
noapte și după ce el va adormi îi va scotoci bine veșmin- 
tele pînă va găsi răvașul, iar în zori își va lua tălpășița. 

Caleaşca ei fusese adăpostită la vecinul de peste drum, 
aşa că nu-i fu greu să facă semn unui surugiu, care i se 
iînfăţişă pe dată. 

— Grijeşte că miine în zori, în cea mai mare taină, 
fugim ! 

— Prea-bine, luminăţia-ta ! răspunse acesta şi plecă 
numaidecât. 

Agnes începu să se „facă frumoasă“, deşi mai trebuia 
s-o aştepte pe Iulia înainte de a se duce la vecinul ei, însă 
aceasta se cam lăsa așteptată. Cînd în cele din urmă se 
ivi, îmbujorată şi fericită, contesa o luă de-a dreptul : 

— Să te culci îmbrăcată, întrucît nădăjduiesc să pu- 
tem pleca pe la miezul nopții. 

— Numai noi? ! 

— Doar nă-i fi vrînd să-i mai tirim şi pe ei la Deva? 

— Dar are să cadă bănuiala pe noi, dacă ne furişăm 
noaptea ... 

— Şi ce-ţi pasă? N-o să-ţi mai vezi drăguţul?... 
Nu-i bai ! Pînă să te măriţi, capeți tu altul! 

— Și dacă mie-mi place Marcu și vreau să rămîn 
cu el? 

— Aş zice că te-ai trăsnit la cap şi că va trebui să te 
duc cu mine chiar și legată. Doar nu vei vrea să ajungi 
țiitoarea unui oștean vîntură-lume ? ! 

— De ce nu soaţă ? 

— Asta-i prea de tot! Tu nu-ţi dai seama ? Îndată 
ce vor afla că am apucat scrisoarea și că noi am fost iscoa- 
dele se vor purta cu tine cum or pofti. Nu mă-ndoiesc, 
fiindcă eu n-am să fiu faţă, că te vor batjocori pînă și oş- 
tenii, căută s-o înspăimînte Agnes. Bagă-ţi minţile în cap 
şi fii gata ! Lasă, că dragostea trece. 

Iulia se întristă, fiindcă petrecînd seara cu oșteanul 
se îndrăgostise de-a binelea, hotărîndu-se în sine să se 
mărite cu el, după ce se va fi sfirşit călătoria. De-o fi să 
se aleagă Gaşpar domn, bine, de nu, se va duce cu Marcu 
la Borlova ori îl va lua cu sine la Mikeşlaka. Abia acum 
își dădea seama cît era de legată de Agnes şi că n-ar fi fost 
în stare să facă nimic fără îngăduinţa acesteia. Pentru în- 
tîia dată o cuprinse ciuda pe prietena ei. O sărută, totuși, 
cînd aceasta plecă la Gaşpar, dorindu-i noroc, după care 
simţi nevoia să iasă la aer, căci altfel ar fi izbucnit 
în plins. 

Se scursese cităva vreme de la cel dintii cîntat al co- 
coșilor și în tot satul nu se zărea ţipenie de om. Se gîndi 
la Agnes, şi un fior îi străbătu trupul. Scînci nemulțumită 
şi vru să se ducă la culcare, cînd auzi lingă ea vocea șoptită 
a lui Marcu : 

— Nu cumva plingi? şi o cuprinse pe după umeri 
Cine te-a necăjit ? 

— Soarta mea cea blestemată! hohoti ea rezemînd- 
du-și capul de pieptul tinărului. 

— Atunci plîngi şi descarcă-ţi obida! o îmbie duios, 
de parcă ar fi alintat o fetiţă. 

Rămăseră așa o vreme, pînă cînd plinsul fetei se 
prefăcu într-un suspin fără lacrimi, dar nici unul nici al- 
tul nu se gîndeau să se despartă. Ea, simţindu-i bătăile 
inimii, își lipi urechea ca să audă mai bine, în vreme ce 
el o mingiia pe creştet, aplecîndu-și din cînd în cînd bu- 
zele de părul ei bălai şi mătăsos. 

Luna începuse să se ridice pe după şura cea mare a 
lui badea Vădăsan, privind şăgalnic peste satul adormit. 
Uneori se auzea lătratul unui cîine, iar de undeva, de peste 
Mureş, o jigodie urla morțiu. 

— Ce frumoasă-i luna! şopti Iulia întorcîndu-şi ca- 
pul, dar rămînînd la pieptul tînărului. Are să ne dea de 
gol că stăm aici, zise zimbind la gîndul ce-i venise. Mai 
bine să intrăm ! 

— Nu se cade să vin şi eu, se împotrivi Marcu. Ce are 
să zică lumea ? 

— Zică ce-o vrea ! Doar n-o să rămii pe tîrnaţ toată 
noaptea ? 

Nu vroia să se atingă de ea mai înainte de cununie, 
cum îi şedea bine unei fete cuminţi. Deodată însă îi veni 
în minte răvaşul găsit asupra străinului la Timişoara. Păgi 
în odaie și scoţindu-l de la brîu i-l întinse. 

— Te-oi ruga să-mi spui şi mie ce scrie aici. 

— Acum, pe întuneric ? ! 

— Aprind opaițul! se repezi el bucuros, scoţind 
amnarul. = 

Iulia rămase cam descumpănită văzînd că Marcu este 
atit de reţinut, dar cînd îl văzu cît era de fisticit şi ruşinat 
îi veni inima la loc. 

— Bine, hai să vedem ! zise ea apucindu-l de mină 
și trăgîndu-l spre lumina opaiţului. Oare nu-i tot aceea 
scăpată de Agnes în foc ? 

— E alta. Și ştii că eu nu pot citi ungurește. 

— Ia să vedem amindoi ! Uite, citeşte cu mine : Con- 
tesa... e o vi... peră ... Czo ... bor... Vai de mine! 
Ce-am făcut ? zise ducîndu-şi mîna la gură. 

— M-ai învăţat să citesc ! 

— Nu, nu se poate ! De unde-l ai ? E vorba de Agnes ? 

— Socot că da. 

— Gaşpar ştie ? 

— Bănuieşte ceva. 

— Nu care cumva să-i spui, că deşi nu-i decît o 
scorneală răuvoitoare ne poți face un mare rău, pînă să 
se afle adevărul. 

Marcu o privi neștiind ce să creadă. Nu-i plăcea neli- 
niștea fetei, dar era așa de frumoasă încit uită pe dată 
bănuiala. „Poate ca Iulia să nu fie amestecată, fiindcă nu 
pomenea decît de cealaltă“ își zise și simțind-o lipită de 
trupul său îl trecu un fior. 

— Te iubesc! Să n-ai nici o teamă, urmă el, că n-am 
să-i spun lui Gașpar! Cit despre mine, oricum, eu tot 
te-aș îndrăgi. Vrei să fii soața mea ? 

Nici o clipă n-ar mai fi stat pe ginduri Iulia, dar își 
aminti de spusele lui Agnes și simţi un nod în gît. 

— De ce atita zor? Nici nu mă cunoşti îndeajuns 
Hai să ne mai gîndim, chiar pe întuneric, ştii doar că 
noaptea e un sfetnic bun, cum spune zicala, iar mîine vom 
vedea. 

Şi în vreme ce tinerii își mărturiseau dragostea, fle- 
care în felul său, dincolo mrejele iubirii s-au împletit cu 
mult mai lesne. Îmbrăţișările au început de cum a pătruns 
contesa în întunecimea odăii, fiindcă merlacul era o fire 
îndrăzneață şi mai puțin încrezător în dragostea muie- 
rească, aşa că nu vru să-și mai piardă vremea cu dulce- 
gării. La rindul ei, nici contesa nu i se împotrivi, căci ve- 
nise cu un ţel anume și ar fi vrut să isprăvească totul pînă 
către miezul nopţii, ea să poată fugi în voie. Tineri amîn- 
doi, se iubiră cu patimă, uitînd pentru o clipă că nu se 
îndrăgeau din suflet. Fiecare avea gindurile lui, dar fn- 
lănţuirea trupească îi înfierbintase în aşa măsură, înciţ 
mai-mai să se lase furaţi de această joacă de-a dragostea. 

*  Arătindu-se ostenită, Agnes îi înlănțui grumazul cu 
braţele ci albe și, sărutîndu-i ochii, şopti : 

— Acum e vremea să ne mai şi odihnim, că pînă la 
Buda mai e cale lungă și multă vreme vom fi împreună. 

— Cine ştie cînd te mai prind în brațe? Tare ştii să 
te strecori, diavoliţo, dar ce-i în mînă nu-i minciună, vorba 
zicalei, adăugă el şi o acoperi cu un nou val de sărutări. 

În cele din urmă, osteneala păru a-i cuprinde pe 
amindoi, lăsîndu-se legănați pe aripile visului. Ori cel pu- 
țin aşa se părea. De la o vreme, Agnes deschise ochii şi cer- 
cetă încăperea. Se foi în pat, vrînd să scape de îmbrăţişa- 
rea bărbatului care dormea fără grijă. Apoi se ridică şi se 
indreptă tiptil spre lavița unde zăceau veșmintele turceşti. 
Scotoci zorit peste tot, dar nu izbuti să găsească ceea ce 
căuta. 

— Nu acolo, că n-am bani la mine! se auzi vocea 
batjocoritoare a celui ce se prefăcuse că doarme. Miine 
dimineață am să poruncesc lui Kerim să-ți dea o pungă, 
sau două, după cît ţi-i preţul ori cît poftești, fiindcă eu 
am fost mulţumit ! 

Agnes simți că se învîrte odaia cu ea, dar mai cu seamă 
din pricina vorbelor nesăbuite ale morlacului. O socotea 
drept una care se vinde pe bani? O tirfă ?... Era prea 
mult pentru mindria ei! Zări pumnalul printre veşmin- 
tele răvăşite şi înşfăcîndu-l se repezi cu putere nebănuită 
asupra lui. 

— Ehe! Ia te uită! Vrei să mă şi ucizi, iubito? Asta 
va să însemne că nu ţi-am plăcut, nu-i așa? rînji el ca 
s-o înfurie şi mai tare, în vreme ce îi prinse mîna ca 
într-un cleşte, strîngîind-o cu putere. 

— Dă-mi drumul ! Mă doare! Barbarule, așa ştii să 
te porţi cu o femeie ? 

— Ce-i drept, nu prea am habar! Ca dovadă că nu 
ţi-am dat plata mai înainte, o batjocori el. De altfel ntei 
n-am poftă să mă las înțepat de tine, ci mai curînd te 
poftesc să te aşezi cumințică şi să-ți depeni povestea, ca 
să aflu cine eşti şi ce pofteşti. 

— Ciine! Cu mîna mea am să te ucid! şuieră ea pri- 
vindu-l cu văpăi de ură. 

— Prea-bine! Dar din a cui poruncă şi pentru ce? 
Dacă nu ești o tîrfă oarecare, atunci stăpînul tău nu şi-a 
găsit sluga cea mai nimerită să facă moarte de om. Hal, 
vorbește ! 

O strînse şi mai tare de mină pînă ce scăpă pumna-— 
lul, scoţind un strigăt scurt de durere. 

— N-auzi că mă doare ? Dă-mi drumul! se zbătu ea. 

— Fie! Dar să ştii că n-o să scapi pînă n-ai să măr- 
turisești cine te-a trimis : Bethlen, ori dogele ? 

— N-am nimic de spus! Căutam rochia mea, dar pe 
întuneric . . . 

— Ai dat de pumnalul meu! Iar fiindcă tot mi l-at 
adus, ce-ai zice dacă ţi-ași cresta puţin frumosul tău 
obraz ? 

— Ai fi în stare ! se înfioră contesa. 

— Dacă mă sileşti! Hai, mai bine, spune drept ce-ai 
căutat şi cine te-a pus s-o faci ? Ai cuvîntul meu de cinste- 
că te las să pleci unde ţi-i voia, de nu... 

— De nu? 

— Te dau pe mîna spahiilor, pînă la ziuă. Măcar că 
dorm acuma, nu le-ar părea rău după somn. 

— Ticălosule ! ; l 

— Ei, ce faci? Nu mărturiseşti ? urmă el fără s-o: 
bage în seamă. 

— Ţi-am spus că n-am vrut să fur nimic şi nici să 
te ucid, dar acuma tare aş vrea! Te urăsc, te urăso din 
tot sufletul ! 

— Vai de mine, atita ură, după prea multă dragoste, 
chiar că nu mai pricep ! Să te ajut eu ? 

— N-am trebuinţă ! 

— Se-nţelege, dar, ca să-ţi vie mai lesne, s-o luăm mai: 
de la coadă : Tu ai pus otrava în sticla raguzanului ? 

— Nu știu nimic! 

— Să zicem ! Dar pe baronul Czobor, e ce m-ai sfă- 
tuit să-l omor ? Nu sînteţi prieteni ? Răvaşul te dădea de- 
gol şi pentru aceea ai vrut să-l arzi ? Descarcă-ţi sufletul, 
că de nu... spahiii! 

— N-ai s-o faci! se repezi contesa şi cu mina slo- 
bodă apucă un ulcior care-i venea la îndemină, vrînd să-l 
“pocnească în cap. 

— Mai curînd bea, să te răcoreşti, că îndărătnicia ta- 
mă sileşte să fac ce-am făgăduit. Ori crestătura obrazu- 
lui, ori călăreții ! Și să mai ştii că aceştia nu obişnuieso: 
să plătească femeile cu care se culcă vremelnic. 

Agnes izbucni în plins. Se ţinuse tare pînă atunci, 
dar umilirea era prea mare. 

— Mai bine ucide-mă pe dată, fiară ce eşti! Nimeni 
pînă acum nu m-a batjocorit ea tine şi n-am să te iert 
cite zile voi mai avea ! 

i— Dacă vei mai avea! Să vorbim ca doi dușmani, 
dar cinstit. Ai pierdut jocul şi trebuie să plăteşti. Altă dată 
roata norocului poate se va întoarce şi la tine, dar pînă 
atunci n-are rost să te încăpăţinezi să faci pe nevinovata 
cu mine! Nici nu-ţi cer mare lucru: să-mi spui care 
dintre cei doi vrăjmași ai mei te-au trimis ? Vreau un da 
sau nu ! Bethlen ? 

— Nu! 

— Atunci dogele! Am înţeles. Ai văzut ce uşor ţi-ai 
scăpat viața şi virtutea? Mai mult, chiar am să-ţi fiu de 
folos : fiindcă trimit la Veneţia pe cineva, are să te în- 
soțească pînă la picioarele leului lui San Marco. 

— Dar eu nu vreau să plec într-acolo! se împotrivi 
Agnes, ştergîndu-şi lacrimile. 

— Pe urmă vei face ce vrei, dar după ce ai să le spui 
senioriilor-lor să nu se mai amestece în viaţa mea. Cine 
ştie, poate că într-o zi ne vom plimba amîndoi în vreo gon- 
dolă, amitindu-ne de frumusețea acestei nopţi. Adio 
doamnă contesă Agnes, ori cum te va fi chemînd de fapt! 

Lăsînd-o slobodă, Grazziani se îmbrăcă şi ieşi din 
odaie, după care se duse la ușa unde bănuia că se afla 
Marcu şi ciocăni uşor. 

— Cine-i ? Ce s-a întimplat ? 

— Îmi pare rău, dar a sosit ceasul plecării ! 

— Aşa de curînd ?! 

— O veche zicală spune că cine se scoală de dimi- 
neață departe ajunge. Așa vor fi hotărît şi prietenele 
noastre, că din cîte am aflat contesa poruncise caleașca 
pentru miezul nopții. 

— Nu cumva vor să plece?! 

— Ba da! Pină la Veneţia au cale lungă. 

— Ce să caute acolo? Nu spuneau de Buda? 

— Nu mai e nevoie, că Agnes a mea s-a dat de gol 
A ta nu ţi-a spus nimic, ori n-a avut cînd? zimbi cu fn- 
teles morlacul. Le trimitem acasă, cu amintiri ce cred să 
le fi fost pe plac, rise el de-a binelea. 

— Și Iulia ? ! cuteză să întrebe Marcu. 

__ Uite că n-am aflat ce amestec are, dar flindcă au 
venit împreună aşa vor şi pleca. Hai, că nu ştiu de ce ză- 
boveşte contesa. 

Marcu intră din nou în odaie şi cînd Iulia sări să-l 
imbrăţişeze, izbucnind în plins, pricepu că cele două erau 
înțelese şi că nimic n-avea s-o mai ţină lingă el. 

"° — Eu te iubesc, Marcule! Am să mă mărit cu tine, 
dacă mă mai vrei, ţi-o jur! Ne vom mai întilni, cît da 
curind, făgăduiesc ! . 

E] o îmbrățişă oftînd, apoi se îmbrăcă în grabă şi după 
încă o sărutare pătimaşă aproape că fugi din brațele ei. 

Îl găsi pe Grazziani în uliţă, lîngă caleaşca contesei, 
aşteptind să vină fetele, şi aducindu-şi aminte de răvaşul 
tălmăcit de Iulia îi spuse : 

— Măria-ta, pe hiîrtiuța aceea scrie: „contesa e o 
viperă“, dar nu pomeneşte şi de Iulia. 

— Acuma știu, Marcule, că-i o strașnică muiere. Vi- 
pera e cu venin şi fără nici un simțămiînt, cîtă vreme 
Agnes... mă urăşte din tot sufletul, după cum m-a iubit, 
pentru o clipă, ca nimeni alta. O viperă n-ar fi în stare 
de așa-ceva ! 

— Şi-i musai să plece ? 

— Altă cale nu-i. 

Trezindu-se din somn și gazdele, ba chiar și vecinii 
mai apropiaţi, uliţa se umplu de larma cîinilor. Doamnele 
se iviră şi fără să scoată o vorbă se urcară în caleaşcă, iar 
vizitii dădură bice, apucînd calea întoarsă către Arad. 

— Tu, muiere, se nedumeri Vădăsan. D-apăi nu dintr- 
acolo or venit ? ! 

Nana Floarea ridică din umeri a neştlință. De cttăva 
vreme numai ciudățenii se petrecuseră la casa ei. N-avea 
de unde şti că la porunca lui Grazziani fetele aveau să fie 
duse în tabăra turcilor şi mai apoi să apuce drumul Serbiei. 

— Marcule, ţine-te după ele să n-apuce cumva în altă 
parte. Și de-o fi trebuinţă, păleşte surugiii şi ia tu hăţurile. 
Te ajung din urmă. 

Tînărul îndrăgostit dădu pinteni, căci în sufletul lui 
nădăjduia să mai zărească barem o frîntură de ceas pe 
aleasa inimii lui. Le ajunse chiar la ieșirea din sat, unde 
ar fi trebuit s-o apuce către dreapta spre a trece vadul 


177 
12 — în slujba domniei — L 


Mureşului ca să ajungă în tabără. Deodată însă pocnetele 
de bici îndemnară eaii la un galop nebunesa şi caleaşca 
săltind de pe o roată pe alta se îndepărtă din calea lui. 

Ar fi putut să-i ajungă şi să îndeplinească porunca, 
însă ceva îl țintui pe loc. Lăsă calul să meargă la pas, pînă 
cînd acesta se opri de la sine şi atunci descălecă şi apucă 
dirlogii. Așa îl ajunse Grazziani din urmă. 

— I-am scăpat ! dădu el neputincios din umeri. 

— Am bănuit că la Deva ori la Bălgrad aveau să plece, 
şi nu către Veneţia. Acolo se află stăpinul lor şi pentru 
aceea te-am lăsat singur cu ele, ca să-ți dai singur seama. 

— Guuum ?! Măria-ta ai știut că am să le fao scă- 
pate ?! 

— Vezi-bine ! Aşa s-au dat de gol, că altminteri n-aş 
fi scos de la ea, decit prin cazne şi nu m-ar fi răbdat inima 
să zdrobesc minunatul trup ce m-a desfătat. Aşa sînt eu. 

Lui Marcu îi apărură două bobițe de rouă în colțul 
ochilor, dar. Grazziani îl bătu pe umăr. 

— Dacă au apucat calea Ardealului, avem să ne mai 
întilnim, poate chiar la Bălgrad. Și le voi lua în slujba 
domniei, cînd eu voi fi stăpînul. Capul sus, frate, că de te 
iubeşte nu te uită, iar denu...alta! 

O rază de soare străbătu sufletul îndrăgostitului, 
gîndindu-se că de la Arad la Deva nu era decit o palmă 
de loo şi aveau să ajungă nevătămate. Îşi dădu seama că 
și Gașpar ar fi poftit același lucru şi răsuflă uşurat. Aveau 
să se mai întîlnească ! 

Rămase o vreme cu ochii pironiți la drumul pe care 
dispăruse caleaşca în zare, că începuse a se lumina de 
ziuă, iar cînd se întoarse, i se păru a vedea o mogildeaţă 
pe malul apei, dosindu-se într-un lăstăriş. De partea cea- 
laltă era un crîng şi crezu că poate fi vreun iepure ori 
vulpe. Îi spuse şi lui Grazziani, însă acesta dădu din umeri. 

— Le va fi vremea, că uite, acușşi răsare soarele. 

Privi spre pădurice și iarăși i se păru că vede nişte 
umbre, dar cu mult mai mari, ce nu puteau fi decît că- 
lăreţi. i 

— Ți se năzare, Marcule, din pricina oboselii. Așa-l 
în zori, după o noapte nedormită, tot felul de năluci te 
împresoară. De vrei, dă o fugă şi vezi, că nu-i departe, eu 
vin în urma ta. 

Oşteanul nu aşteptă să i se spună a doua oară, căci 

ca cam înfricoşase să nu fi fost vorba de ceva prigonitori 
urmele fetelor. Dădu ocol crângului, dar nu găsi pe 

nimeni, vădindu-se că spaima îi fusese degeaba. Se în- 
toarse deci pe acelaşi drum, spre a-l întimpina pe Gaşpar, 
care venea fără grabă în urma lui, la o bună bucată de loe. 
Deodată însă zări, în spatele acestuia, furișindu-se patru 
călăreţi cu săbiile în vînt. Acesta mergea nepăsător, pă- 
rind a nu-și da seama de primejdia ce-l păştea şi Marcu 
începu a răcni : 

— Măria-taaa ! Uită-te înapoi ! 

Degeaba. Nu-i mai rămînea alta de făcut decit să se 
avinte în galop spre a-i sări în sprijin. Din păcate erau 
prea departe unul de altul şi vrăjmaşii se apropiaseră sim- 
titor. Cel din fruntea călăreţilor necunoscuţi ajunsese atit 
de aproape încît se repezi să-l pocnească pe Grazziani pe 
la spate. Marcu închise ochii, spre a nu-i vedea capul ros- 
togolindu-se în ţărină, în vreme ce morlacul părea a nu 
şti ce-l aşteaptă. 


INCLEȘTARE ȘI RUȘINE 


— Oare să fi fost mînia ce te-a cuprins văzînd batjo- 
corirea mea, ori ai vrut să-i închizi gura pe vecie ? întrebă 
Iskender-pașa pe rob, care se uita înspăimîntat la el. Te-a 
învinovăţit drept răzbunare, sau... poate chiar tu să fi 
scris asta ? 

Kuciuk dădu din cap că nu, și se ghemui de tot la 
Pămînt. 

— Ar fi bine să fie precum spui. Să vie dragoma- 
nul! bătu el din palme, în vreme ce înjunghiatul se mat 
zbătea în spasmele morții. 

La semnul paşei, cîțiva slujitori tirîră leşul în afara 
cortului şi se grăbiră să șteargă sîngele, tocmai cînd se 
ivi şi Selim-gealatul, însoţit de calfele lui. Iskender-pașa 
începu a se mișca de la un cap la altul al cortului, cu mti- 
nile la spate, cum îi era în obicei cînd se înfuria. 

— Eu sînt Yunus, nevrednicul rob al măriei-tale ! se 
ploconi tălmaciul. 

— Poţi citi ce scrie aiei? îl întrebă Iskender-pașa. 

— E cu sînge, se înfioră Yunus. 

— Asta văd şi eu, dar ce spune ? 

— ... prinde olăcaru ... că are scrisori de hainie ... 
este omul ce coboară de pe o corabie. E în venețiană, se 
fuduli dragomanul. 

— Dar cine o trimite ? 

— Iscălitura e mai sucită, îngăimă Yunus, uitîndu-se 
la ea. Parcă să zic: teo... bal... di, sau do, ori cam aşa 
ceva. 

Pașa nu-l mai băgă în seamă, ci se întoarse eătre 
Kuciuk : 

— Saltă-ţi mînecile! îl luă el pe neașteptate. Pe vre- 
muri ăsta era numele tău de ghiaur şi mai spui că nu tu 
ai scris ? ! 

Tremurind din toate mădularele, Kuciuk îi îndeplini! 
su greu porunca. Crestătura se vedea încă bine. 

— Am găsit cerneala ! rînji pașa înmuindu-și glasul. 

În vocea seraskerului se simțea chiar oarecare mîh- 
nire, în vreme ce nefericitul Kuciuk tremura ca varga. 
neștiind ce-l așteaptă. 

— Să nu te temi, prietene, n-ai să mori! Tu eşti do- 
vada vie a nestatorniciei omeneşti și ai să rămii în preajma 
mea ca şi pînă acum, ba chiar şi cu mai multe daruri de 
la mine. Dar, ca să nu mai păcătuieşti în viitor, în legea 
voastră  necredincioasă este și o povaţă bună: mădularul 
putred trebuie înlăturat ! Sau cam aşa, nu? Selim! Taie-i 
mîna dreapta ! 

De nu l-ar fi cuprins calfele călăului în braţe, Kuciuk 
s-ar fi prăbușit. Avea s-o facă mai pe urmă, căci geala- 
tul, cu o lovitură de secure, îi zbură mîna osîndită. Sin- 
gele începu a-i gilgii, primejduindu-i viaţa. 

— Daţi mîna la efini şi oblojiţi-i ciotul! porunci se- 
raskerul. 

Calfele se repeziră pe dată, legară strîns locul sînge- 
rării şi-l unseră cu păeură, apoi îl ridicară de la pămînt 
: cu mare greutate schilodul deschise ochii, scoţind din 
atlej nişte scincete de care nu-ţi puteai da seama dacă 
cai de durere ori de obidă. Îl traseră să-l scoată din cort, 
dar Iskender-pașa le făcu semn să se oprească şi luindu-şi 
de la gît lanțul greu de aur îl puse pe după grumazul lui 
Kuciuk. 

— De acum încolo n-ai să te mai haineşti, bunul meu 
slujitor, decit numai dacă înveţi a scrie și cu stînga. Nu 
uita însă că şi aceea poate fi retezată, după care vine rîn- 
dul picioarelor. Capul însă... . niciodată ! 

O săptămînă mai tirziu, cu toţii uitaseră nefericita 
întîmplare, în vreme ce oștirea străbătuse în pas silit o 
cale lungă, pînă să ajungă în Țara de Sus a Moldovei, 
tocmai în valea Sicnei, din ţinutul Hiîrlăului. Acolo izbu- 
tise oastea lui Iskender-pașa să dea de urma voievodului 
Alexandru Movilă, care se afla în tabără împreună 'ou 
cumnaţii săi Pototki și Korețki şi se înțelege că şi cu Eli- 
sabeta-doamna, văduva răposatului Ieremia-vodă Movilă, 
mama tînărului domn al Moldovei. n 

Stăvilindu-se apele Sicnei și ale plriului Ursoaia ce 
se varsă în ea, a luat ființă un iaz mult alungit care tre- 
buia să fi fost tare bogat în peşte. În oglinda iazului se 
răsfrîngeau umbrele căsuțelor vechii așezări moldovenești 
Drăcşani, stînd parcă de strajă la marginea codrilor ee 
împădureau dealurile de jur împrejur, în afară de acela 
dinspre răsărit. Singurul drumeag venea de la Copălău şi 
ducea la Suliţa, ţinînd malul apei, dar nefiind cercetat de 
chervanele neguțătorilor de lungă vreme părga lăsat în pă- 
răsire. Nici urmele de roată ori de copită ale boilor în- 
jugaţi la carele de povară nu se desluşeau din colb, mă- 
car că trecuseră de vreo două zile o mulțime de oameni 
şi vite. Era o vreme secetoasă în miez de vară, prin cea 
de-a treia zi de gustar, văleat 7124 de la facerea lumii, 
cu arşiţă mare şi fără pic de nor pe cer. Către seară, 
broaștele bălții cereau cu desperare un strop de ploaie, 
dar se pare că tăriile cerului nu ţineau seamă de lăcomia 
lor, socotind că le era îndeajunsă apa iazului. 

În partea de miazănoapte a satului poposise, de vreo 
citeva zile, oastea măriei-sale şi a prietenilor lehi, fiindeă 

se zvonise prin iseoade că seraskerul de Silistra era prea 
aproape pe urmele ei, ba încă şi nohaii se urniseră către 
Țara de Sus a Moldovei. Măcar că Elisabeta-doamna, că- 
petenia de drept a tuturora, poftise să nu zăbovească pînă 
nu s-or vedea după zidurile întărite ale Hotinului, pan 
Koreţki poruncise popasul şi întărirea taberei. Vitele şi 
oamenii erau prea osteniţi, flămânzi și însetaţi şi apoi, loe 
mai bun de apărare ca la Drăcşani cu greu ar mai fi pu- 
tut găsi în cale. 

Carele fuseseră legate unul de altul formînd un ade- 
vărat stăvilar pentru călărimea duşmană, avind de o mar- 
gine balta şi de alta poalele dealului. De la adăpostul 
lor, mușşchetarii valoni ori grenadirii nemți ar fi putut 
împroșca moartea în rîndul celor care ar fi cutezat să se 
apropie. De altfel strimtimea locului nu îngăduia nici o 
mișeare ca lumea pentru călăreţii turci, făcîndu-i pradă 
ușoară pentru sulițele husarilor lehi care puteau să-i atace 
pe la spate, pe drumeagul de la Copălău. Pe partea dinspre 
Suliţa fuseseră puși moldovenii sub porunca dumnealui 
vel-hațmanului Bucioc, cam puţintei şi fără chef de luptă, 
întrucît erau strînşi cu arcanul de pe moşiile boierilor 
ce ţineau cu Movileştii. Aveau numai furci şi topoare, 
doar pe ici pe colo se mai zărea şi cite o ruginitură de sa- 
bie, rămasă de la vreun strămoș ce fusese cîndva răzeş. 
Călărimea moldoveană, rămasă abia în vreo două sute de 
oameni, era sub ascultarea dumnealui vel-armaşului Nico- 
riță, care-și legase soarta de a domnitorului şi nu-l pără- 
sise ca mulți alţii. Dar tăria întregii oştiri stătea în virtu- 
tea şi bărbăţia celor două mii de husari, spaima păgiînilor, 
dosiți după dealul de către Copălău. Nu trebuia să se afle 
despre ei, căci menirea lor era să cadă ca trăsnetul în to- 
iul încăierării din faţa taberei. Nimeni nu se îndoia că 
păginii aveau să fugă îngroziți din faţa vitejilor şleahtici. 

În spatele taberei creştine se afla un pinten de deal 
taman potrivit pentru adăpostirea unui tun mai greu, care 
fusese urcat acolo cu multă osteneală, putînd scuipa ghiu- 
lele ucigătoare din oricare parte s-ar fi ivit vrăjmașşul. La 
poalele dimbului se ridicaseră corturile căpeteniilor oşti- 
rii şi chiar al măriei-sale, iar în mijloc era cel al doamnei 
Elisabeta. Anume se făcuse această rînduială ca să fie 
proteguită, dar şi pentru cinstea cea mare la care era în- 

dreptățită. Un pile de lefegii lehi se aţinea pentru a o stră- 
jui şi ziua şi noaptea, nelăsind pe nimeni să se apropie de 
sortul doamnei, dacă nu venea cu o slujbă anume. E drept 
că domnia avea şi oșteni secui, dar măria-sa Doamna pof- 
tise în jurul ei numai pe cei dragi inimii sale. 

Cît despre polcurile căzăceşti ale căpitanului Koz- 
lovski, nici vorbă a fi rînduite înăuntrul întăriturii, fiindcă, 
după datina lor, cazacii trebuiau să zburde în cîmpie și 
mai cu seamă în întimpinarea tătarilor. Erau vecini şi se 
băteau de cînd s-au pomenit, ştiindu-şi unii altora felul şi 
obiceiul, aşa că fuseseră trimiși pe după dealul cel des- 
pădurit, spre a sta la pândă către soare-răsare. 

Aflînd de rînduiala creştinilor, Iskender-pașa porunei 
să fie folosit singurul deal pe care nu se aflau ghiaurii, 
adică cel fără pădure, dar a săpat două băști în care bă- 
gase vreo mie de ieniceri cu muschete, dintre cei mai aleși, 
iar pe buza de pămînt înfipsese alemurile, spre a-şi da 
seama necredincioşii că luptau împotriva profetului în- 
suşi, dacă s-ar fi încumetat pînă în bătaia plumbilor oto- 
mani. Pămîntul scos din săpături a fost bun de întăritură 
pentru cele opt tunuri pe care le cărase beylerbeyul încă 
de la Oblueița. ; 

Cu amărăciune gîndea paşa la vitejii oşteni de odi- 
nioară, copii de suflet ai lui Aleh, care la poruncă s-ar 
fi aruncat şi în flăcările iadului, înfruntînd cu dîrzenie 
moartea în cele mai crîncene bătălii. Ienicerii pe care-i 
avea acuma erau mai mult cu gindul la pradă, nedeose- 
bindu-se în această privinţă de akîngii, pe care îi rinduise 
acum în fața tunurilor, cu porunca de a se trage în grabă, 
lăsindu-le să-și arate gurile de foc. Dintotdeauna aceşti 
călăreţi erau cei mai sprinteni şi se luptat în frunte, căci 
beșliii lui Iskender-paşa erau mai greoi şi cam îmbătri- 
niți și sătui de bătaie. 

Vreo două mii de ieniceri îşi săpaseră şanţuri în coasta 
dealului, putind izbi la nevoie şi în stînga şi în dreapta, 
iar spahiii, nădejdea izbînzii, aşteptau pe malul bălții de 
către sat, unde deschiderea văii era mai mare. Cea- 
laltă parte a oștirii, care nici n-ar fi putut încăpea în va- 
lea Sicnei, a rămas pe după deal. Grosul îl formau yar- 
mak-ul şi mulți yaya, zahereaua, neguțătorii, bivolii, 
catîrii, cămilele şi tot ce era mai greu de urnit într-o 

luptă, fiind o pacoste în înfrîngere, dar care se dezlănțuia 
kı biruinţă, jefuind cumplit. Şi cum Iskender-pașa nu su- 
ferise niciodată rușinea pierderii unei băltălii, mulţi îşi 
legaseră soarta de oastea lui. 

În miezul zilei, în tabăra turcească răsunară glasu- 
rile muezinilor, amintind credincioşilor vremea rugăciunii 
de amiază : Allah Acbar. Echhed en la illa ella Allah. 
Ecched en Mahamed Rasu Allah. Hai alla Elsalat. Haë alla 
Elfallah. Allah Acbar. La illa Allah... 'Tinguirile ru- 
găciunii le aduceau în minte plaiurile de baștină și-i întă- 
reau întru virtute și bărbăţie, în oricare colț al pămîntului 
s-ar fi luptat. La chemarea hogelui, cu toţii îşi întorceau 
fața spre Mecca cea sfîntă, fără să le fi păsat că dușmanul 
i-ar fi putut lovi pe la spate. La rîndul lor, creștinii ştiau 
că oricît de adînciţi în rugăciune ar fi fost turcii, dacă se 
da năvală asupră-le, săreau cu toții, lăsînd ruga pe altă 
dată, şi Alah îi ierta. Poate că de aceea și pan Korețki a 
poruncit ca preoţii creștini, așijderea, să se roage celui 
preaînalt pentru izbîndă, avînd răgaz dinspre turci. În acest 
fel, amîndouă părțile ridicau rugi fierbinţi întru ajutorul 
cerului ca să se căsăpească unii pe alţii, în vreme ce dobi- 
toucele de povară rumegau în voie, neputind pricepe de ce 
stăpiînii lor se încăierau, cîtă vreme pășune se afla din bel- 
şug, mai cu seamă acuma, vara. 

Cortul beylerbeyului fusese ridicat pe costișa dealului, 
de unde ar fi putut vedea întregul cîmp de bătaie, iar ceva 
mai la vale se aflau căpeteniile, cel mai apropiat fiind 
Bali-beg. Şi totuşi la serasker se putea pătrunde mai lesne 
decît la Elisabeta-doamna, iar aceasta o ştia şi iscoada care 
apăruse la Obluciţa, dînd vestea fugii curţii moldoveneşti 
către Hotin. Vorbea bine limba profetului, dar se simţea a 
fi străin. Oricum, bostangiul de la intrarea în cort îl îngădui, 
după ce i se arătase up înel anume, și astfel omul se ploconi 
în genunchi la picoarele marelui serasker. 

— Cortul cneaghinei e chiar la mijloc, înălțimea-ta, 
spuse el mai şoptit. Acolo unde se află tunul cel mare, la 
poalele lui ! 

— Ai putea s-o prinzi vie ? Cam cît aur vrei ? întrebă 
paşa. 
— Să zic aşa, cît cîntărese eu, atît de trudnică treabă 
îmi porunceşti, luminăţia-ta, mai ales că... 

— Va să zică greutatea trupului tău ? i-o reteză beyul, 
țără a-l lăsa să se mai tirguiască. Fie ! 

Iscoada rămase cu gura căscată, crezind că nu auzise 
bine. El spusese doar o vorbă, ca să arate cît de grreu de 
înfăptuit ar fi prinderea Doamnei. 

— 'Treabă anevoioasă și cu primejdie, înălțimea-ta, se 
tîngui iscoada, linguşindu-se. În jurul ei sînt toţi boierii 
moldoveni... 

— Şacali fricoşi ! îi luă vorba din gură beylerbeyul. 
Cîndva, strămoşii lor vor fi fost nişte vitej, după cît se 
spune, dar cei de azi s-ar înghesui să-mi pupe tălpile şi 
mi-ar aduce-o pe stăpîna lor legată-fedeleș dacă le-aș po- 
runci-o. Ís la fel de lacomi ca şi tine! 

— Vezi, slăvite, că mai sint şi cei doi gineri şi le- 
fegili nemți şi... 

— Cumva, nu te mulţumești cu ce ți-am făgăduit? 

— Biruința şi zălogul de neprețuit pe care-l aduc 
luminăţiei-tale nu se bucură de mai mare prețuire ? 

— N-am zis ba, dar am socotit că plata e îndestu- 
lătoare, ori poate că... 

— De s-ar putea, cuteză iscoada, ziceam că... poate 
o dregătorie la curtea Moldovei... barem un postelnic, 
ori comis, pentru început... 

Seraskerul pricepu îndată și văzîndu-l într-atit de 
lacom mai că-i venea să poruncească să fie jupuit de viu, 
dar, cum se dovedise destul de iscusit pînă atunci, hotărî 
să-l mai rabde. 

— Dacă numai atita-i vorba, fie-ţi după voie! De mă 
înşeli însă, nu scapi de mîna mea nici în gaură de șarpe! 

Jurîndu-se pe tot ce avea mai sfînt, îscoada făgădui 
că avea s-o dea prinsă pe mindra prinţesă moldovenească 
și, sărutind papucii beyului, ieși tirîndu-se cu umilinţă. 
Beylerbeyul scuipă scîrbit în locul unde îngenuchease ne- 
mernica iscoadă, dar pe dată se însenină și un zimbet rău 
îi cutreieră obrazul. 

Dincolo, în tabăra creştină, după isprăvirea slujbei 
dumnezeieşti, un amărit de ţăran moldovean, vorbind le- 
şeşte, ceru să fie îngăduit la măria-sa Doamna. Un ostaş 
îl împinse cu halebarda, răstindu-se la el, dar omul nu se 
lăsă cu una cu două, ridicînd glasul, anume spre a fi auzit 

din cort. Pe neașteptate se ivi însăşi doamna Elisabeta, lă- 
sînd muţi de uimire pe oștenii ce se împotriviseră pînă 
atunci, căci falnica prințesă îl pofti pe ţăran s-o urmeze. 

— Măria-ta, s-au oprit în colţul dealului, spuse ţăra- 
nul, care nu era altul decît iscoada din eortul lui Isken- 
der-pașa. 

— Asta am aflat şi eu, pan Wakowski, aşa 6ă nu-mi 
vesteşti mare lucru, răspunse Doamna cu destulă răceală. 

Era o femeie abia trecută de 40 de ani, dar în plină- 
tatea farmecelor, cum nu s-ar fi putut lăuda nici altele 
mai tinere. Aerul trufaș pe care-l avea în orice împreju- 
rare şi înfăţişarea ei de împărăteasă bizantină nu îngă- 
duiau nimănui s-o înfrunte, nici măcar cu privirea. Întot- 
deauna se îmbrăca asemenea doamnelor de la curtea Cra- 
coviei, iar brocartul și horbota de Flandra arătau marea 
bogăţie şi gustul deosebit al frumoasei prințese. Deşi se 
afla în miez de vară, purta o rochie de mătase verde, înche- 
iată pînă la gît cu bumbi de rubin și .cusută cu mărgări- 
tare în meşteșugit arabesc în dreptul torsului. Chiar şi 
tichia de pe creştet, tivită cu fir de aur și garnisită cu 
nestemate, era din aceeași mătase, potrivindu-se de minune 
cu ochii ei de smarald şi cu întunecimea părului. 

— Ridică-te şi stai în jilț, pane ! îl îmbie cu ceva mai 
multă blindețe, văzînd că cel îngenuncheat nu cuteza să 
se mai salte. Vorbeşte tot ee ştii ! 

— Slăvită stăpînă, bănuiam că ați aflat de oprirea pă- 
gînului, dar nu ştiu dacă aţi fost vestită că nu-s mai mulți 
ca la vreo opt mii de oameni, mai mult akîngii şi pleavă, cu 
patru guri de foc rămase încă din vremea lui Sinan-pașa. 

— Bine, dar ienicerii.. . spahiii ? ! se miră doamna. 

— Oaste de adunătură, slăvită stăpină. Ce-i mai de soi 
abia s-a urnit de la Obluciţa. À 

— Nu cumva i-o, fi luat Dumnezeu mințile lui Isken- 
der, de mă înfruntă cu asemenea oșteni ? 

— N-avea cum să ştie că va da peste vitejii noştri, el 
socotind că pînă la Kameniţa nu va întirapina împotrivire. 

— Să nu ne izbească Galga-soltan, pe de lături, se în- 
grijoră principesa. 

— Nici nu s-au mişcat din Perekop, fiindcă au năvălit 
asupra lor nogaii. 

— Bine ar fi să fie precum spui, pan Wakowski, ră- 
suflă ea uşurată. Dumnezeu să te răsplătească pentru veş- 
tile bune ce le aduseşi ! Trufaşul turc are să fie zdrobit, 
prin vrerea celui de sus. Nu pricep, totuşi, cum de s-a avîn- 
tat cu atita ușurință în ţară străină, lăsînd oastea la 
Dunăre ? 

— O fi vrut să-l sperie pe Bethlen, ca să-l facă să tri- 
mită zahareaua, că de nu, şi-ar fi trimis oamenii lui s-o ri- 
dice şi nu i-ar fi fost pe plac. 

— Apăi dacă-i aşa, zîmbi Elisabeta-doamna, atunci 
numai cazacii lui pan Kozlowski sînt îndestui spre a-i pune 
pe goană pe nesăbuiţii păgîni. 

— Chiar aşa nu, măria-ta, dar husarii de s-or repezi, 
nu-i mai prindem pe turci decit la vadul Dunării. 

Un suris fericit îi lumină faţa, făcînd-o şi mai fru- 
moasă. Se ridică, silindu-l și pe leah să facă la fel, după cum 
era bunacuviință, dar îl împinse uşurel să se așeze, căci fi 
plăcea să stea de vorbă cu supușii ei privindu-i de sus. 

— Pe lîngă răsplata ce ţi se cuvine din plin, dragă 
prietene, voi pune vorbă bună și la vel-armașul Nicoriţă să 
grăbească nunta cu fie-sa, căci de vrut ginere nu mai în- 
cape vorbă că te vrea. 

— Dar fata? 

— Are să se supună voinţei părintești, după datină. De 
fapt ar fi trebuit să sosească împreună cu mama ei la 
curtea domnească, dar plecarea noastră în pripă le va fi 
întors din cale. Cînd ne vom înapoia, după ce-l batem pe 
păgîn, eu și cu Vodă am să vă fiu nașă, precum i-am şi fă- 
găduit boierului. 

— Măria-ta ! îngenunche Wakowski, dînd să sărute 
poala prinţesei, dar aceasta se trase înapoi. 

— Scoală-te şi fii pe pace, fiindcă eu ţin la supușii 
mei credincioși. Am trebuinţă între tigheceni şi orheieni de 
un bărbat cu virtute, dar și cu viclenie, spre a supune cer- 
bicia lor. An de an se sumeţesc golanii împotriva stăpinirii 
iar domnia-ta cum le cunoşti graiul lesne vei putea să-i 
aduci la ascultare, fie chiar și spînzurindu-i de fiecare cracă 
din codrii aceia blestemaţi. 

Vorbiseră pînă atunci în limba leahului, dar deodată 
prințesa începu a ride, luînd-o pe românește : 

— Ce-ai zice matale, boierule, să-ţi schimbăm nu- 
mele ? Nu pentru fată ori socri, că ei se dau în vînt după 
şleahtici, ci ca să nu zică ţăranii că le vine stăpîn străin şi 
să-şi facă de cap. Ț-ar place să-ţi spunem... Vacaru ? 

— Am să fac precum îmi porunceşti, prea-slăvita mea 
stăpînă, se închină Wakowski, dovedind astfel că nu min- 
ise zicînd că știe vorbi românește. 

De mirare era faptul că văduva lui leremia-vodă, fe- 
meie cu mintea coaptă, dădea ascultare acestui şleahtio 
vînturatec, scuturat de sărăcie și mare poftitor de înavuţire 
pe orice cale. Măria-sa avea știință că mama acestui fluștu- 
ratec era din neamul Konieţpolski, hatmani ai coroanei şi 
cu mare vază în rîndurile şleahtei. Tot ce era leşesc avea 
mare preţ în ochii ei și de aici sprijinul dat lui Wakowski, 
care ştiuse să i se vire pe sub piele făcînd-o a crede că 
altă slugă mai credincioasă nu ar fi avut. Ceea ce tare-i mai 
plăcea ! Departe de ea gîndul că acelaşi om fusese numai 
cu citeva ceasuri mai devreme la fel de umil îngenuncheat 
la picioarele dușmanului, vînzînd-o pe aur. , 

Noaptea s-a aşternut peste fire și oameni și dobitoace 
se lăsaseră în mrejele dulci ale somnului, căci a doua zi nu 
se ştia cine avea să mai scape din încleștare. Vara era încă 
stăpînă pe meleagurile Ţării de Sus, iar greierii desfătau 
urechile oamenilor cu ţîrîitul lor atît de plăcut pentru unii, 
chinuitor pentru alţii. Cîte o pasăre de noapte își chema 
suratele, trecînd în zbor pe deasupra taberelor adormite, 
iar vreo cămilă, visîndu-se undeva prin pustiurile Asiei, 
scotea răgetul ei mai puţin cunoscut pe plaiurile moldo- 
vene. Dinspre Drăcșani se auzea uneori lătrat de cîine şi 
urlet de moarte, fiindcă sătenii se băjeniseră către alte pă- 
duri, mai ferite din calea năvălitorilor, lăsindu-şi vatra 
pustie. A 

Ziurelul de ziuă încă mai strălucea cînd geana răsă- 
ritului prinse a albi calea soarelui, iar akîngiii, cu toată po- 
runca beylerbeyului de a nu se dezlipi de lîngă tunuri, se 
avintară în șa, năpustindu-se asupra taberei creştine. 
Amarnică nesupunere, care a fost plătită cu viaţa de către 
cei mai lacomi, căci pentru pradă se repeziseră, dar au 
fost întîmpinaţi de plumbii lefegiilor. Încercînd şi un al 
doilea iureș, n-au izbutit decît să mai piardă și alţi oameni, 

recum și să pună în picioare amîndouă părţile, acum gata 
de încăierare. 

Iskender-paşa, roşu de furie, se aruncă asupra unui 
akîngiu și dintr-o lovitură de iatagan îl descăpăţină pe loc. 
Nenorocitul îi fusese mai la îndemină, dar nici căpeteniile 
nu mai puteau fi pedepsite, fiindcă toţi îşi dăduseră tribu- 
tul de singe. Din astă pricină, porunci lui Bali-beg ca ne- 
supușii călăreţi să fie înlocuiţi cu beșşlii, iar cei rămași în 
viață dintre akîngii să fie prinși şi puşi în lanţuri, pînă 
după luptă. i 

Elisabeta-doamna, încă somnoroasă, ieși din cort şi 
dădu cu ochii de acelaşi Wakowski. 

— Nu cumva ţi-ai făcut somnul de noapte la pragul 
domniei-mele, pan Wakowski ? 

Acesta nu mai apucă să-i răspundă, fiindcă o bubuitură 
grozavă, urmată de răcnete, se auzi în vîrful pintenului. 
Tunul cel mare trăsese prima ghiulea şi, nefiind bine pri- 
ponit, se rostogoli la vale peste oștenii mai puţin sprinteni. 
Deși nu era primejdie vădită, Wakowski se repezi şi o trase 
pe Doamnă, acoperind-o cu trupul său, apoi se dezlănţuiră 
tunurile din amîndouă părțile. A 

— Îţi mulţumesc, prietene ! zise prințesa, rînduindu-şi 
veșmintele. Am să ţin minte şi astă dovadă de credință. 

Ghiulele cădeau care pe unde, întrucît și unii şi alţii 
trăgeau la nimereală, fără a pricinui pagube mari. Wa- 
kowski însă se urcase pe dată în locul tunului prăvălit, 
aruncîndu-şi privirea asupra cîmpului de bătaie. Se înțelege 
că va trece de partea celui mai tare, dar pînă acuma nici 
unul n-o dovedise. 

Pan Samuel Koreţki aştepta liniștit să se desfăşoare 
cele dintii harțuri, pentru ca mai apoi så poruncească cine 
să intre în foc, după cum se va fi desfăşurat vrăjmaşul. Era 
firesc să aibă în jurul său pe toate căpeteniile oastei şi nici 
n-ar fi lipsit dintre ei. Pentru aceea fu destul de stinghe- 
rit cînd primi porunca să se înfățișeze mamei-soacre. Înju- 
rind în sinea lui, porni bombănind în barbă. 

— Ce se întîmplă ? întrebă ea de cum îl văzu. 

— Deocamdată nimic, mărită doamnă! fu răspunsul 
cam băţos al ginerelui. S-au repezit la harță akîngiii, după 
cum li-i obiceiul, dar bătaia se va încinge abia o dată cu 
intrarea spahiilor şi ienicerilor. Aceştia nu s-au zărit încă. 

— Nici n-ai să-i vezi ! răspunse prinţesa. Sînt încă pe 
drum şi abia în trei ori patru zile vor ajunge aici. 

— De unde ştiţi ? 

— Am şi eu ochii şi urechile mele! zimbi încrezută 
mama-soacră aruncîndu-și privirea asupra lui Wakowski, 
care stătea umil într-o parte. 

Pan Koreţki se uită și el într-acolo şi-l zări pe acel 
nepot scăpătat al Konieţpolskilor, în care nu prea avea în- 
credere. Prea îi era vicleană căutătura şi prea cu ușurință 
se umilea în fața celor mai puternici. 

— Pînă una, alta, vor trage tunurile și după ce se vor 
mai potoli vom vedea dacă sînt ieniceri au ba, răspunse 
Koreţki neluîndu-l în seamă pe şleahtic. ` 

— Ba ai să bagi pe dată în luptă oştenii lui pan Koz- 
lowski şi în urma lor husarii, ca să-i spulbere pe păgini şi 
să nu ne mai pierdem vremea de pomană. Îl poţi lua pe 
Iskender pe nepregătite avînd numai akîngii şi strinsură 
de-a doua mînă, dar mai pe urmă îi vin ajutoare și fi-va 
mai greu. 

— Socoate, oare, milostiva doamnă că turcul a venit în 
urma noastră numai cu oșteni slabi ?! 

— Negreşit ! Bagă călăreţii în bătaie și să isprăvim ! 

Koreţki se înclină în fața prinţesei, deşi nu-i era deloc 
la socoteală să primească porunci de la muiere, fie ea chiar 
și doamna ţării, dar pe de altă parte se gîndi că prăpăditul 
de Wakowski va fi ştiind el ceva. „Dacă nu sînt ieniceri şi 
nici spahii, a noastră-i biruinţa !“ îşi zise el în gînd. „Dar 
de-or fi undeva dosiţi ? !“ Oricum avea să încerce, dar în 
locul husarilor porunci să atace călărimea moldoveană a lui 
boier Nicoriţă şi aduse dinspre spate şi pedestrimea glotaşă 
a lui Bucioc. 

La năvala creștinilor pilcurile de beșlii se prefăcură a 
fugi către sat, atrăgîndu-i astfel pe călăreţii lui Nicoriţă, 
iar cînd ajunseră mai către coada iazului se întoarseră vije- 
lios, aruncîndu-i în apă, cu cai cu tot. Cei care au mai scă- 
pat cu greu au ajuns înapoi, stîrnind mare încurcătură. 

Din locul unde se afla, Koreţki văzu cu uimire că glo- 
taşii lui Bucioc pătrunseseră adînc în rîndurile turcilor, 
fără ca aceştia să le pricinuiască vreun rău, în vreme ce 
hatmanul lor se zbuciuma călare răcnind la ei să se întoarcă 
în tabără. Cu greu şi-a dat seama că acei oameni, strînși cu 

treceau de partea turcilor, care le făceau loc să iasă din 
luptă în spatele dealului și erau daţi în grija varmak-ului. 
Bucioc fu singurul care izbuti să se înapoieze, croindu-și 
drum cu spada. 

Un blestem îngrozitor fu răspunsul lui Koreţki la cele 
văzute şi porunci năvala husarilor. Era tocmai greşeala pe 
care o aştepta şi Iskender-paşa, fiindcă în acest fel se dă- 
dea putinţă ienicerilor să pătrundă de partea cealaltă a 
apei, pe la coada iazului. Asta, în vreme ce floarea oștirii 
leşești îşi pierdea vremea fugărindu-i pe beşlii şi gloata pe- 
destrașilor. 

Pan Wakowski văzuse toate aceste mişcări și învăluiri 
şi a priceput pe dată că izbinda va fi de partea turcilor. 
Dacă ar fi coborit de pe pintenul dealului, cum era cinstit 
din partea lui, şi ar fi spus că ienicerii vor străpunge apă- 
rarea taberei, s-ar mai fi găsit o portiţă de scăpare pentru 
Doamnă şi curte. Dar cum era să facă aşa-ceva, cînd el în- 
suşi dăduse încredințare că nici spahii nici ieniceri nu erau 
de față ? Aruncase sorții şi aceştia căzură de partea turcu- 
lui, de la care s-ar fi bucurat de bogăţie şi cinste, măcar 
că pierdea o mireasă tînără, dar pe care nici n-o cunoştea. 

Prinţesa încă nu aflase nimic despre desfăşurarea bătă- 
liei, aşa că fu lesne pentru Wakowski s-o liniştească zł- 
cîndu-i că au intrat în luptă husarii. 

— De m-ar fi ascultat de la-nceput, acuma ne-am fi 
odihnit biruitori, făcu ea ca o adevărată căpetenie. 

— Nici acum nu-i prea tirziu, căci păgînii fug mîn- 
cînd pămîntul. 

— Da’ de unde, mărită stăpînă, se auzi vocea răguşită 
a lui Bucioc. Numai nişte călăreţi bezmetici sînt urmăriți 
de husari, că păgînul şi-a bătut joc de noi, atrăgînd toată 
călărimea într-o capcană. Ienicerii însă au străpuns pe la 
spate. Trebuie să fugi, milostivă doamnă, că altă scă- 
pare nu-i ! 

— Ce vorbeşti domnia-ta, hatmane ? De unde ieniceri ? 
Ce, au şi sosit de la Oblucița ? Poate că n-ai văzut bine! 

— Iacă, poate să dovedească şi Nicoriţă, că mie mi-e 
ruşine să vă spun că am fost părăsit de oaste, adăugă el 


plecîndu-şi rușinat pletele. 


sila, 

Vorbeau leşeşte, fiindcă aşa-i plăcea prinţesei, iar bo- 
ierii ce voiau să fie curteni se străduiau care mai de care 
să stăpinească această limbă. 

În scurtă vreme se ivi şi vel-armașul Sigonda: -] pe 
măria-sa Alexăndrel-vodă, cu caii de dirlogi. 

— Să fugi pe dată, milostivă stăpină, şi ia-l şi pe 
măria-sa, că noi om mai ţine piept, dar nu lungă vreme. 

— Hai, mamă ! se rugă şi voievodul, măcar că avea o 
spadă lungă ce-i atîrna la șold. Iacă, turcii sînt aici ! arătă 
el în spatele cortului. 

— Să fugiiim ? răcni Doamna ca o leoaică. Cum o să 
fugim ?! Wakowski! Unde eşti, mișelule? Ce-mi tot în- 
drugai ? 

— Tot ceea ce trebuia, „năşică“, răspunse acesta obrăz- 
nicindu-se, fiindcă turcii îi şi împresuraseră. Nu pleacă ni- 
meni de aici ! porunci el. Nici chiar domnia-ta, tată-socrule, 
rînji spre vel-armaș, cu toate că mi-ar fi fost pe plac să 
te scap. 

Toţi cei de faţă rămaseră muţi de uimire, numai prin- 
tesa se repezi cu un pumnal pe care-l scosese din sîn. 

— Mori, nemernicule ! strigă ea vrînd să-l înjunghie, 
dar Wakowski o apucă de mînă, răsucindu-i-o la spate. Cu 
un țipăt de durere femeia scăpă din mînă arma ucigaşă și 
începu să se zbată spre a scăpa din strînsoare. Nimeni însă 
nu cuteză a-i sări în ajutor, căci leahul îi proptise un han- 
ger în beregată. 

— Un pas de faceţi, o străpung ! 

Așa dădură peste ei oștenii turci, cărora nici nu le ve- 
nea a crede că puseseră mîna atît de lesne pe beiul Bogda- 
niei şi pe mama lui, pentru care beylerbeyul făgăduise o 
bună răsplată. Pe dată îi băgară în cortul domnesc, iar pe 
ceilalţi îi legară-burduf, chiar și pe Wakowski, deși se ră- 
toia le ei zicîndu-le că avea să-i belească de vii pentru 
neobrăzarea de a-l atinge. 

Cînd se mai potoli vacarmul bătăliei sosi și Iskender- 
paşa, spre marea bucurie a iscoadei. 

— Aici îs, luminăţia-ta. Eu i-am prins, după cum ne-a 
fost învoiala ! Iată, dumnealor, cei de faţă, pot mărturisi. 

Seraskerul se prefăcu a nu auzi. 

— Dezlegaţi-i pe boierii moldoveni și spuneți-le că 
poruncesc să se socotească ei înşişi la ce preţ, în aur, face 

viața lor. Dar numai aur ori nestemate, și nimic altceva ! 
Unde-i beiul ? 

— În cort, cu mama sa ! răspunse unul. 

— Scoateţi afară pe toţi, în afara prințesei. Am eu 
grijă de ea ! porunci Iskender-paşa. Vreau a schimba vreo 
două vorbe. 

Pe dată se împlini voința beylerbeyului și acesta 
pătrunse în frumosul cort. Se lăsă o tăcere înfrigurată, ni- 
meni necutezind a scoate o vorbă. Deodată un strigăt de 
spaimă, înăbuşit brutal, îi făcu pe toţi să-şi aţintească pri- 
virile asupra cortului. Dinăuntru răzbăteau gemete surde 
şi bufnituri, lăsînd să se-nţeleagă că era vorba de o luptă, 
ori mai curînd de împotrivirea femeii, dar nimeni n-ar fi 
îndrăznit să se bage peste ei. 

într-un tîrziu, Elisabeta-doamna se ivi despletită, cu 
capul descoperit şi cu frumoasa ei rochie de mătase sfi- 
şiată. Avea paloarea unei moarte, doar frumoșii ei ochi de 
smarald înotau în lacrimi amare. Cu privirea rătăcită şi 
fără nici o urmă din trufia de altădată, stîrnind mila celor 
din preajmă, se apropie şovăitoare de boierii moldoveni, 
fără ca turcii să încerce a o-mpiedica. Înţelegînd cele 
petrecute, atît ei cît și măria-sa voievodul plecară capetele. 

— M-a rușinat păgtînul, boieri dumneavoastră! sus- 
pină ea ca o dojană pentru falmicii bărbaţi ce nu ridicaseră 
măcar un deget s-o apere. 

Apoi își prinse capul în palme și izbucnind în hohote 
se prăbuși la picioarele feciorului ei, pe care i le îmbră- 
țişă, acoperindu-le cu frumosul ei păr. negru. 

— Dragul mamii ... măria-ta... să nu uiţi şi să nu-l 
ierți ! 

Atît a mai apucat a spune, fiindcă istovită se prăvăli 
fără simţire, tocmai cînd se ivea şi Iskender-paşa. 

— Duceţi-l pe bey şi familia lui în cortul meu, cu 
toată cinstea ce li se cuvine, pînă am să-i trimit la Istanbul. 
Voi, boierilor, sînteţi slobozi îndată ce plătiți răscumpăra- 
rea, iar pe şleahtic să-l aibă în pază Kuciuk, cu“mîna care 
i-a mai rămas. Are să priceapă el ce vreau a zice ! 

— Dar cu mine cum rămîne, luminăţia-ta ? sări Wa- 
kowski, văzînd că pașa dădea să plece. 

— Aaa! Da! făcu seraskerul întorcîndu-se spre el. 
Nici pe tine nu te-am uitat, dar credeam că vei fi dat bir 
cu fugiţii. Dezlegaţi-l ! 

— Cum era să fug, prealuminate ? Doar eu am fost 
cel care i-am prins pe toți! Oştenii care m-au legat ştiu 
prea bine acest lucru şi toți cei de faţă o pot spune. 

— Boierii zic că s-au dat prinși de bunăvoie, nu-i aşa ? 
întrebă el batjocoritor pe vel-armașul Nicoriţă. 

— Întocmai, milostive stăpîn, se tîngui boierul, iar 
ceilalți încuviinţară din cap. 

Wakowski simţi cum i se urcă sîngele în păr de atita 
nerușinare, tocmai din partea celui ce ar fi trebuit să-i fie 
socru şi chiar se gîndise să se roage pentru iertarea lui. ti 
venea să se repeadă asupra mișelului, dar fu oprit de paşă, 
care-i zise blind : 

— Ai văzut? Să ştii însă că eu tot pe tine te cred şi 
văd că ţi-ai ținut făgăduiala. După cum ne-am înțeles, ai 
cerut atita aur cît îi greutatea trupului tău, nu ? 

— Da! dădu din cap bucuros leahul. Şi mai era vorba 
și de o slujbă... 

— Aceea mai pe urmă ! Începem cu răsplata în aur. 
Selim ! 

Gealatul cel negru era totdeauna în preajma stăpînu- 
lui și de cum se auzi strigat i se înfățișă smerit. 

— Bre, Selim! Am făgăduit ăstui ghiaur atita aur cît 
cîntărește trupul lui. 

— Aşa-i ! încuviinţă repede Wakowski. 

— Auzi? El spune la fel, e pe dreptate, rînji pașa. 
Plata se cuvine a fi cinstită : numai trupul, fără căpățină, 
așa că reteaz-o tu ca să nu se poată spune că nu mi-am 
tinut făgăduiala, apoi vedeți cît e de greu spre a ști cît aur 
se cuvine a-i da. - 

Lui Wakowski i se păru că n-a priceput prea bine po- 
runca cea cruntă, dar cînd fu înșfăcat de calfele călăului 
începu a răcni îngrozit : 

— Nu vreaaau ! Mă lipsesc de orice plată ! Îndurare, 
bunule stăpin! N-am să mai cer nimic, numai cruță-mi 
za Nu-i drept să fiu astfel răsplătit, pentru tot ce-am 
ăcut... 

__ Ba da! se răsti Iskender. Apoi se domoli și urmă 
Nu spuneai chiar tu că așa ne înțelesesem? 


zimbind : E N PEON ERA 
Pentru ce n-ai pomenit atunci şi de eăpățînă, că doar îți 
era pe umeri ? Cum de ai uitat-o, dacă ţii atîta la ea? Ai 


fi căpătat și mai mult aur! 


HANUL „LA CLAPONUL CEL PROST“ 


Cind Marcu deschise ochii, Grazziani tocmai îşi trăsese 
calul într-o parte, făcîndu-l să se salte în două picioare. 
Mişcarea neașteptată l-a scăpat de cumplita lovitură, și abia 
atunci Marcu își dădu seama că el veghease, prefăcîndu-se 
doar a nu şti că-i urmărit. În clipa următoare sfîșie cu ia- 
taganul burta calului celuilalt, doboridu-l la pămînt. Marcu 
scoase un strigăt şi se avîntă spre ceilalți necunoscuţi, dar 
aceştia se repeziră în galop spre cel căzut și săltîndu-l din 
goană se pierdură cu el printre copaci. 

— Ce-a fost asta ?! ridică din umeri Marcu apro- 
piindu-se. 

— Nălucă, nu ! Dar cine or fi, să nu mă-ntrebi ! zîmbi 
Grazziani ștergindu-și spada de corpul animalului care se 
zbătea la pămînt. Oare pe unde i-o fi inima? adăugă el 
proptind ascuţișul între coastele bietului dbbitoc și cur- 
mîndu-i suferinţa. 

— N-ai păţit nimic, măria-ta ? schimbă Marcu vorba. 

— Mi-am minjit iataganul de sînge, dar nici măcar nu 
l-am agîrtiat pe atacator. 

— Cine să fi fost ? 

— De nu m-am înşelat, parcă am mai văzut fața unuia 
dintre cei trei care l-au tîrît. 

— Aş zice că şi eu l-am văzut, atunci, cu raguzanul. 

____— Ourînd au sărit în ajutorul contesei, ori ca s-o 
răzbune... 

— Să fi fost chiar înţeleşi ? 

— Poate să mă înșel, dacă mă gîndesc bine, de vreme 
ce-au apucat calea Ardealului... dar mai ştii ? Raguzanii 
pot fi în slujba prinţului. 

Întorcindu-se în tabără îi găsiră pe toţi pregătiţi de 
plecare, iar Pera căpătă ultimele îndrumări pentru drum. 
După vreo două ceasuri se și aflau pe calea pustei ungu- 
reşti, sub razele arzătoare ale soarelui. 

Merseră aşa vreo două zile, fără să vadă ţipenie de 
om ori fiară. Apoi Grazziani porunci popasuri lungi peste 
noapte, ba chiar şi în miezul zilei. De unde pină atunci 
grăbise, dintr-odată se schimbă și cerceta într-una zarea, de 
parcă ar fi așteptat pe cineva. Întinderea nemărginită a 
pustei nu ascundea pe nimeni și în afara cumpenelor de la 
fintîni zile întregi nimic nu-ți atrăgea privirea. Uneori 
sufla o boare care culca ia pămînt iarba pălită de erşiţa 
verii. Alteori vreo sălbăticiune înspăimîntată le fugea de 
sub copitele cailor fără a-i speria, erau hinciogi ori popîn- 
dăi şi numai o singură dată văzură coada stufoasă şi roşcată 
a vulpii, care nu se lăsase alungată de călători. Găsiseră o 
călăuză, om din partea locului, care-şi avea semnele lui tai- 
nice, altminteri nu se ştie dacă solul padișahului ar mai fi 
putut ajunge să vadă zidurile Budei. 

Trecuseră de mult peste apa Tisei și pînă la urmă dă- 
dură peste o aşezare omenească, dar fără picior de om, de 
parcă ar fi fost atinsă de molimă. 

— Mezâberâny | spuse călăuza arătindu-le satul. 

— Cam pustiu, se neliniști Grazziani. Dacă aşa va fi 
prin toată pusta, cam greu vom ajunge la Buda. 

— În partea cealaltă a satului este un han, spuse omul 
pustei. Poate că hangiul nu va fi plecat. 

— Pînă nu văd o masă, o cană de vin și o bucată de 
carne friptă în fața ochilor, n-am să mă cred în altă parte 
decît în împărăția morții... 

Într-adevăr, la ieşirea din sat se afla un han destul de 
arătos, ba avea şi o tablă pe care era zugrăvită o orătanie 
ce semăna a vultur. 

— Să nădăjduim că vom găsi şi altă carne decît cea 
cu care ne îmbie ciudatul nostru hangiu, zise Marcu, bă- 
nuind că bondocul ce se apropiase de ei cu ploconeli nu 
putea fi decît stăpînul locului. Curtea părea la fel de pus- 

tie ca și celelalte gospodării pe lingă care trecuseră, şi nici 

umbră de argat. p i 

Ce-o fi cu pustietatea asta, Marcule ? Nu cumva să 

reo molimă. Ia întreabă-l ! 

Apropiindu-se de hangiu, acesta îi zise pe ungureşte : 

— Jupine, sîntem osteniţi, flăminzi şi însetaţi şi 

iată-ne la acest vestit han, gata să ne ospătăm cum se 
e. 

i Să-mi fie cu iertăciune, luminate stăpîn, dar nimic 

n-a mai rămas după molimă, se văicări hangiul. 

— Hm! clipi șăgalnic oșteanul, scoţind o pungă plină 
de la brîu. Gindeam să te plătim eu galbeni buni, ungurești, 
şi încă pentru toţi, dar dacă n-ai de nici unele, vom căuta 
în altă parte. 

Omul făcu ochii mari şi începu a-şi frămînta mîinile 
dar continua să dea din cap a neputinţă, în vreme ce Marcu 
îi tălmăcea lui Grazziani. Deodată însă îl cuprinse spaima, 
auzindu-l pe străin că-i zice : 

— Stăpînul meu, trimis al măritului sultan, va da 
poruncă oștenilor să curețe molima prin puterea focului. 
Vor începe chiar de aici și pe urmă satul. E 

— Joi, Istenem ! suspină borțosul prăbușindu-se la pi- 
cioarele cailor. Sint amărit și sărac precum Iov, nefericitul 
de mine ! Milostive stăpîn, dar pe aici încă n-a ajuns chiar 
molima... 

— Deci se mai găseşte cîte ceva ? 

— Se găseşte! ... Se găseşte, nobile domn, cum să nu 
se găsească, pentru asemenea oaspeți ? 

— Atunci e bine ! hotărî Marcu tălmăcindu-i şi stăpt- 
nului său. ` 

Acesta scoase la rindu-i o pungă și i-o aruncă han- 
giului. 

— Pune-te pe treabă şi vei mai căpăta! 

Grăsanul se ridică bucuros şi începu a striga printre 
acareturi. Pe dată se iviră tot felul de feţe, mai curînd cu- 
rloase deeit speriate. Stăpinul dădu porunoile de trebuinţă, 
apoi veni să se linguşeasoă pe lingă Marcu, pe cînd oştea- 
nul se dezmorțea după ce deseălecase laolaltă ou ceilalți. 

— De cînd mă ştiu, măria-ta, turcii n-au plătit nicl- 
odaţă, pe oriunde au trecut. Au luat tot ce-au poftit şi duși 

au fost, aşa că de asta ne-am cam temut, dar să ştii că nu-i 
nici o molimă. i 

— Am bănuit eu. Dar ce-i cu oamenii din sat ? 

— Apăi, s-a aflat din vreme că vin oşicnii pauişahu- 
lui şi cu toţii s-au dosit prin ascunzişurile pustei, dai 
acuma, de le-oi da de veste că sînteţi soli, au să se întoarcă. 

Bătătura prinsese viaţă sub paşii zoriţi ai slugilor, iar 
cîrîitul găinilor şi behăitul berbecuţilor înjunghiaţi arătau 
că jupinul semăna mai curînd cu lov de pe vremea cînd 
era bogat. 

— Cum se cheamă apa de colo, că doar n-o fi iar Tisa, 
pe care am trecut-o de vreo cîteva ori? întrebă solul 
turcesc. 

— Crişul ! răspunse hangiul. Se adună toate trei din 
Ardeal și se varsă mai la vale în Tisa. Aţi mers într-una 
prin preajma apei, că altfel n-aveaţi cum să vă întilniţi de 
atitea ori cu Tisa. 

— Asta va să însemneze că şi peşte se află din belşug ? 

— Mai încape vorbă?! Chiar deunăzi am prins vreo 
cîțiva crapi de toată frumuseţea, numai răbdare să aveţi 
domniile-voastre, că nimeni n-a plecat neomenit de la mine. 

— Ia spune, hangiule, se înveseli solul, după ce-și 
spălase gitlejul cu e cană de vin roşu, ce scrie acolo sus, 
lingă orătania zugrăvită pe tabla din par ? 

— Păi... numele hanului : „La claponul cel prost !“ 

Pînă şi Kerim-efendi, care zîmbea foarte rar, izbucni 
în rîs auzind asemenea caraghioslic. 

— Dar ce-ţi veni să-l botezi atît de ciudat ? 

— Să vezi, înălţimea-ta ! Noi avem mulţi claponi, dar 
sînt tare proşti, că pe dată se lasă tăiaţi, de vin muşterii de 
seamă ca domniile-voastre. 

Alte hohote răsplătiră vorbele şugubățului hangiu. 

— Şi eu care-l credeam zevzec, făcu Marcu. 

Voia bună începu a pune stăpiînire pe toată suflarea de 
la han, mai cu seamă cînd se iviră şi cîteva slujnicuţe, care 
făcură să le salte mustaţa vajnicilor călăreţi ai padișahului. 

— Cum se face că n-ai nici un muşteriu ? vru să știe 
solul. 

— Să fiu cinstit, înălțimea-ta, au fugit cu toţii încă de 
cu seară, cînd s-au întors iscoadele mele de la Békéscsaba 
şi ne-au vestit sosirea domniilor-voastre. 

Desluşind că Marcu tălmăcea pe sirbeşte, gazda îşi 
arătă mirarea : 

— Nu cumva îţi fi creştini ? Sinteți sirbi ? 

— Oştenii se închină Profetului, dar noi cu adevărat 
creştini sintem, încuviință Marcu. 

— Pricep acuma pentru ce se poartă turcii atit de 
blind. Plata domniile-voastre o veţi face ? 

— Fii pe pace! Trudeşte-te să ne mulțumești şi n-ai 
să rămii cu pagubă ! 

Mai povestiră de una de alta pînă la ivirea lunii, căci 
Grazziani poruncise masă mare în curte, ca la nuntă. Din 
loc în loc mocnea jarul pe care fuseseră fripți berbecuţi 
întregi ori faimoşii claponi, iar ţepușele rămase stinghere 
în preajmă vădeau că și crapii scoşi din Criş îndestulaseră 
cina călătorilor. Dinspre pustă se auzea lătratul vulpii și 
venea o boare răcoroasă cu aromă de iarbă pirguită și de 
fîn cosit. Abia tîrziu în noapte se traseră la culcare, însă 
chiar şi după aceea se mai auzeau destule glasuri şi chico- 
tele slujnicuţelor înghesuite prin vreun ungher. 

Aşa petrecură cîteva zile, timp în care solul călărea 
zilnic prin pustă, de unul singur, cerceta zarea cu privirea, 
nelăsînd nici o îndoială că era în așteptare. Îl întrebase pe 
hangiu despre niște drumuri ce păreau a se încrucișa chiar 
la Mezâbereny şi parcă se hotărise să aştepte acolo pe 
cineva. i 

'Trecuse mai bine de o săptămînă fără să se arate picior 
de călător prin preajmă, fiindcă aflau din vreme şi ocoleau 
hanul unde se aciuiseră turcii. Hangiului însă nu-i părea 
rău, întrucît solul padișahului avea grijă să-l răsplătească 
numai cu bani de aur, cea ce nu căpăta el în toate zilele. 
Către seară, se ivi ca din pămînt un călugăr cerșetor și-i 
ceru adăpost peste noapte. Să fi vrut însă nu mai avea 
nici măcar un ungher unde să-l lase să doarmă, așa că 
dîndu-i un codru de pîine îl îndrumă la vreun om din sat. 
Spre uimirea crîșmarului, monahul zvîrli cît-colo pomana 
şi se răsti : 

— Nu vrei a pricepe că sînt un călător care plătește 
asemenea celorlalți ? Poftesc ceva de mîncare şi o cană cu 
vin ! trînti el cu pumnul în masa la care se aşezase. 

Pe hangiu îl bătea gîndul să-și pună slugile să-l alunge 
pe neobrăzat, dar interveni solul turcesc, după ce străinul 
îşi apucase crucea de la git şi o întoarse pe partea cealaltă. 

— Nu cumva relicva de la git e de la sfîntul mormint ? 
întrebă el, arătînd spre pieptul călugărului. 

— Cu lemn din sfînta cruce! răspunse acesta săru- 
tind-o cu evlavie. 

— Jupine, poitesc să fie găzduit acest om sfint într-o 
odaie cît mai arătoasă, pe care o treci în socoteala mea. 
Este oaspetele meu ! 

Hangiul nu ştiu ce să mai creadă, dar n-avu încotro şi 
trebui să se supună. Totul era ciudat la acest „turc creştin“ 
şi nu mai înțelegea nimic, de parcă ar fi trăit pe o altă lume 
decit cea cunoscută pînă atunci. Pentru început, acesta îl 
luă pe monah în odaia lui, iar jupinul ar fi fost şi mai uluit 
dacă ar fi înțeles ce-şi spuneau ei, ca doi buni prieteni, dar 
vorbeau pe limba lui Dante şi el n-o cunoştea. 

— Excelenţă, începu călugărul. Alteţa-sa arhiducele 
Ferdinand vă încredințează că nu are să vă pară rău. V-a 
spus şi în scrisoare că Moldova este mai bună, pentru 
început. 

— Mă rog, nu zic nu! Mi-e ciudă însă dacă în locul 
meu îl pune în Ardeal pe Hommonay. 

— Dar nu-i chiar așa ! se împotrivi călugărul. Alteța- 
sa doreşte ca mai întîi să-şi dobindească scaunul voievodul 
pribeag Radu Șerban şi îndată după aceea excelența- 
voastră să fiţi înscăunat la Iaşi. Pe Bethlen cu greu ar fi 
putut să-l urnească, dacă cele două provincii de peste mun- 
te nu vor fi în mîna prietenilor, abia după aceea ar putea 
fi izgonit manu militari. Că va veni Hommonay, ori altul, 
rămîne de văzut | Dar de ajutorul lui este trebuință, ca să 
poată fi prins Bethlen ca într-un cleşte. 

— Bine! Atunci să-i spui alteţei-sale să treacă pe 
numele meu moşia Altenburg şi să se îngrijească să-mi 
vină la vreme banii, nu mai departe de Buda. 

— Păi, am adus și eu eeva... 


— Dacă sînt în traistă, socot că nu-s îndeajuns, fiindcă 
am cheltuieli foarte mari şi turcu-i lacom. Trebuie să tm- 
part în dreapta și în stinga. 


2"0 


— Veţi primi, excelenţă, totul, după cum a fost înţe- 
legerea. Să nu uitaţi însă că pînă la căderea zăpezii pacea 
trebuie să fie iscălită. 

— Eu îmi ţin făgăduiala, şi nu cu întîrziere. Pentru 
asta însă am nevoie de bani şi sprijin. Alteţa-sa poate 
că nu ştie că ambasadorul vostru de la Poartă, acel Czernin, 
este bun prieten cu Marc Antonio Borisi, cel mai mare 

an al păcii dintre voi şi turci, şi asta nu poate fi pe 
placul marelui vizir. Să fie înlocuit ! 

— Am să-i spun totul alteţei-sale, făgădui monahul. 
Miine în zori am să şi plec, nădăjduind că în citeva zile voi 
fi acasă. 

— Pe jos n-ajungi prea curînd. 

— Oamenii mei şi calul mă aşteaptă nu prea departe 
de aici, în pustă, fiindcă domnul consilier Mollart a socoti 
că nu trebuie să afle nimeni de întîlnirea noastră. Poate și 
faptul că am fost poftit în odaia asta nu este prea nimerit... 

— Fii liniştit, că nu-i nici un străin pe aici, în afara 
oamenilor mei. Cît despre întîlnirea viitoare, se va folosi 
întrebarea : „Domnia-ta faci neguţătorie ?«, iar răspunsul 
va fi: „Nu, sînt în slujba domniei !« Asta înseamnă că nu 
am de gînd să aştept prea mult pînă să capăt scaunul mol- 
dovean, dar să nu se mai schimbe iar învoiala, că mă în- 
furii și nu mai stau de vorbă cu nimeni ! 

— Nu vă mai miîniaţi, excelenţă, fiindcă totul are să fie 
bine şi se va isprăvi odată şi cu domnia asta a turcilor în 
Europa. 

— Să te audă Dumnezeu ! Pînă atunci ne despărțim și, 
după cum ne-am înțeles, următoarea întîlnire la Buda! 

— Prea-bine ! ` 

— Şi... să nu uit! La intrarea mea în Praga poftesc 
să am toate flamurile desfăşurate şi să-mi cînte muzica 
noastră. 

— Peste putinţă, excelenţă ! Nici un sol otoman nu a 
pătruns în orașul împărătesc în acest fel. S-ar putea crede 
că veniţi ca învingător şi s-ar supăra întreaga creştinătate 
dacă am da slavă unor musulmani. 

— Dar eu sînt creștin, domnule! Și, pentru izbinda 
mea, am trebuinţă de această primire. Împăratul nu are 
nimio a pierde dacă încuviinţează. N-are decît să-şi pună 
Clţi în urechi şi să se lege la echi pînă ajung eu la gazdă. 

— Greu, excelenţă, greu de tot! oftă călugărul. 

— Dar nu peste putinţă. Aş fi în stare să mă întorc 
iar la Istanbul, chiar de sub zidurile Orașului de Aur, dacă 
nu mi se face voia. N-aveţi decît să vă găsiţi un alt om! 

— Nu vă făgăduiesc, dar am să caut să-l lămuresc pe 
alteța-sa şi socot că se va împlini voinţa excelenței-voastre. 
Miine în zori nu voi mai fi, aşa că în acest sac veţi găsi 
banii ce i-am adus. 

— Şi restul precum am zis! 

Îndată ce misteriosul călugăr s-a făcut nevăzut, solul 
a poruncit plecarea, spre dezamăgirea slujnicelor care se 
uitau cu ochi galeşi la flăcăii Anatoliei, dar tot hangiului 
îi părea cel mai rău. Căpătase bani buni de la darnicul 
mușteriu şi tare ar mai fi poftit să-l revadă, așa că-şi făcu 
socoteală să se arate cît mai cinstit. Jertfi astfel cîțiva du- 
cați pe care îi înapoie zicindu-i că erau prea mulţi şi că 
la hanul lui nimeni n-a fost tras pe sfoară, din care pricină 
mai veneau şi altă dată. 

Pătrunzînd în întinderea pustei, alaiul se așternu dru- 
mului fără a se mai uita dacă li se aţine careva pe urme. 
Şi totuşi undeva, la marginea zării, un călăreț se pierduse 
într-un galop nebunesc. 


HRUBA 


— Pune mîna pe spadă, nepoate, şi arată ce ştii să faci 
cînd musafirul nepoftit îţi trece pragul, chir dacă noi i-am 
deschis poarta ! strigă starețul. 

Mihai văzu că după ce pătrunseră vreo douăzeci de 
tătari cele deuă porți masive, date de perete, fură înlocuite 
cu un grătar uriaş de fier, oprindu-i pe ceilalţi. Apoi se 
închiseră din nou, parcă anume ca cei din afară să nu mai 
poată vedea ce vor păți tovarășii lor prea cutezători. Tină- 

rul apucă pe dată spada şi se avintă și el în iureșul încăie- 
rării pe întuneric. Îi puteai ghici pe tătari numai fiindcă 
intrau călare, dar odată doboriţi era greu să-i mai deose- 
besti. 

— Loviţi-i ! răcnea egumenul, uitînd de toate poruncile 
dumnezeieşti, care cereau să nu faci asemenea păcat. Unu 
să nu scape! 

Se porni pe dată un adevărat măcel, cu strigăte de 
amîndouă părţile, iar numărul năvălitorilor începu să sca- 
dă simţitor. Din umbra zidurilor, nici un călugăr nu greşea 
ţinta, doborînd cu dibăcie şi cal și călăreț. Pamfilie răsucea 
faimosul său toiag devenit acum o'măciucă înfiorătoare și 
nu puţini au fost cei îngenuncheaţi pentru totdeauna în faţa 
casei Domnului. 

Izbînda era sorocită apărătorilor şi nimeni nu se mai 
îndoia de aceasta, cu toate că tătarii se căzneau să arunce 
peste ziduri săgeți aprinse. 

— Nicanoare, taică, se auzi vocea starețului pe dea- 
supra vacarmului, ai grijă de nutrețul vitelor. Ia cîțiva 
oameni și băgați de seamă ce-i p-acolo, că aici s-a cam is- 
prăvit. Nu cumva să aprinză fînul, nemernicii ! 

N-apucă să-şi termine vorba cînd o pălălaie uriașă iz- 
bucni în spatele bisericii, unde se aflau acareturile. Lumina 
de-o clipă a fost îndeajuns ca un tătar încă nedoborit să se 
repeadă în spatele stareţului și să-i străpungă coşul pleptu- 
lui. Nu mai apucă tătarul a face vreo altă mişcare, că 
Mihai îl şi înjumătăţi, cu o lovitură de trăsnet. Oe folos 
însă ? Bătrînul de-abia își mai găsi glasul spre a-i mulțumi 
nepotului : si 

— Aşa, nepoate ! M-ai izbăvit de ticălos, dar m-a cam 
înțepat ... d 

O tuse înnecăcioasă îi opri vorbele în gîtlej, iar puterile 
îi slăbiră cu totul, încât cu greu prinse a se sprijini pe tînăr. 

— Nu trageţi voi blestemata asta de armă, ci chemaţi 
pe Isaiia, că el are meșteșugul lui anume. 

— Taică Isaiiia ! răcni Mihai. Taică Isaiiia ! chemaţi-l 
degrabă careva ! 

Pe dată începură a striga care mai de care, iar unii şi 
alergară să vadă ce se întîmplase cu tînărul străin care ce- 
rea ajutor. 

Lupta contenise, că nici cei rămaşi dincolo de porţi nu 
mai dădeau semne de viață, părîndu-se că nu mai nădăjdu- 
iau să mai răzbească împotriva monahilor şi se lăsaseră 
păgubaşi. Din cînd în cînd se auzeau gemetele răniților, fie 
păgini, fie creştini, căci în fața morții şi a durerii parcă nu 
se mal deosebeau. . 

Pamfilie răsufla greu și îşi pierduse de tot simţirea, 
cînd se ivi cuviosul Parfenie. 

— Apucaţi-l cu băgare de seamă, să-l punem pe o 
cergă și să-l ducem la adăpost în biserică. Și mai strigați-l 
pe Isaiia, că doar nu şi-o fi dat duhul tocmai acum cînd îi 
mai multă trebuință de el! 

Din pricina vilvătăii de la şira cu fîn se vedea acum 
ca-n miezul zilei, deslușindu-se morţii de răniţi, dar nu 
mai apucară să se îngrijească şi de asta fiindcă pe neaştep- 
tate începu să bată, într-o dungă, clopotul cel mare al ma- 
nastirii, vestind primejdia morţii. Nu pentru multă vreme, 
fiindcă o săgeată bine ţintită de undeva din afară puse 
capăt duiosului dangăt. Fratele elopotar bătu aerul cu bra- 
tele şi se prăvăli din clopotniţă. 

— Semn rău! se înfiorară cei mai îricoşi, făcîndu-şi 
cruce, în vreme ce Pamfilie îşi veni deodată în simţire şi 
cu voce răguşită se răsti la ei: 

— Ia nu vă mai văicăriți ca babele! Puneţi mîna și 
strîngeţi pe cei care se mai pot mişca şi aduceţi-i aici, 
poate-i mai oblojim ! ! 

— Şi pe păgîni ?! cuteză unul. 

— Vezi-bine, că doar tot ființele lui Dumnezeu se 
cheamă că sînt, iar mulţi dintre ei s-or fi eăind în ceasul 
al doisprezecelea şi va trebui să le dăm taina botezului. . . 
mai apucă să îngăime egumentul și lar își pierdu cunoştinţa. 

Tocmai atunci şosi şi Isaiia, care fără să mai zică ceva 
îşi lepădă rasa şi ca un bun gospodar își sumese mînecile 
cămeşii de tort. Cu multă băgare de seamă trase afurisitul 
de iatagan, aruncîndu-l cît-colo pe lespedea bisericii, puse 
o alifie anume fiartă, apoi frunze de pătlăgină pe răni și în 
față şi la spate, după care îl înfășă ca pe un copil, cu pînză 
curată de cînepă. 

— Asta-i! făcu el suflînd ușurat. Cu voia celui de sus 


va să scape, dacă are zile... 

După oarecare timp, care păru celor de față o veșnicie, 
pătrinul egumen deschise ochii și privi în jur, ba chiar în- 
cercă a zimbi : ; z RIES GA 

— Pierdut-am auzul, ori cu adevărat cîĵinii de păgîni 
vor fi plecat ? e Na a să Ă 

— S-au dus pe pustie, taică, îi răspunse blind Parfenie, 
miîngîindu-i obrazul cu blîndeţe. 

— Nu vă lăsaţi amăgiţi... șopti rănitul. Se prefac 
numai! Stau la pindă. 

Se întoarse apoi spre nepetul său, învăluindu-l cu pri- 
virea-i caldă. 

— N-avem a ne mai vedea pe lumea asta, fătul meu... . 
aşa a fost să fie ! 

— Ba ai scăpat, unchiule ! se împotrivi tînărul, uitînd 
înţelegerea ee o făcuse de a i se adresa ca unui om al bi- 
sericii. 

— Nu pentru lungă vreme, nepoate. Tu să pleci, de-o 
fi să ne răzbească. Ia aminte, Parfenie ! Şi să nu uitaţi de 
fata lui Lixandru, s-o luaţi cu voi, ştii tu pe unde. 

Cuviosul dădu din cap că a priceput şi scrișni ca 
pentru sine : A 

— Nu-i ajută cel de sus să facă astă mirşăvie... 

— Poate că doarme la ceasul acesta de noapte şi nu 
stie de noi.. . încercă să șuguiască stareţul. 

— Nu huli, taică! E păcat de moarte! se smeri Par- 
fenie. Mai bine nu mai spune nimic, că iacă, Satana te 
aţiță ... 

— Am să tac în curînd și pe vecie, frate Parfenie. Tu 
mă ştii doar că numai la gură sînt spurcat, nu și la suflet. 

— Te iau cu mine, unchiule! sărie Mihai. Te duc 
într-un sat ori la vreo curte boierească şi ai să te vindeci. 

Starețul dădu să-i răspundă dar o tuse înecăcioasă îi 
topi vorbele, şi deodată se iscă iarăşi vacarmul în afara zi- 
durilor, semn că tătarii se întorseseră ori îşi pierduseră 
răbdarea de a mai sta la pindă și se dădeau în vileag cu 
furie. 

— Spusu-v-am ! suspină Pamfilie. Eu n-o mai duc... 
dar barem să apuc să mă aşezaţi unde trebuie... 

Simţind că-i piere glasul făcu un semn nepotului să se 
apropie și apucîndu-l de mînă îi gffii în ureche: 

— Eu rămîn... c-așa-i datina! Tu... vezi hruba din 
altar... îţi arată Par... fenie... fugi! Am rămas... pu- 
tini şi nu .. se mai poate. Să vă întoar... 

Clăbuci albi-roşietici îi acoperiră buzele, apoi pe firele 
bărbii începu a i se prelinge parcă vinul rubiniu ce-l băuse 
mai de cu seară. 

— S-a isprăvit ! zise Parfenie închinîndu-se cu evlavie. 

— Doar nu-l putem lăsa aşa ! sări Mihai. 

— Se-nţelege! Cît mai ţine ușa bisericii, încă mai 
avem vreme să-l îngropăm, dar fără slujbă, i-om face cînd 
ne întoarcem ! hotări cuviosul Parfenie, care rămăsese să 
ţină locul răposatului egumen. 

Trase pleoapele peste privirea mortului, rămasă aţin- 
tită asupra icoanei Preacuratei, apoi îl apucară cu toţii şi-l 
duseră lingă peretele din dreapta altarului, unde se afla o 
gropniță anume făcută pentru preacuviosul Pamfilie, ală- 
turi de alți înaintași. 

— N-avem vreme nici de raclă, șopti Isaiia. 

— Cînd venim acasă ! îl linişti Parfenie. Căci venim 
înapoi negreșit ! N-auzirăţi ce spuse răposatul : ? Că asta-i 
porunca noastră din veac! 

Murmurară zoriţi cîte o rugăciune, care le veni în 
minte, iar la urmă spuseră cu toţii „Dumnezeu să-l ierte“ 
și Mihai își șterse cu pumnii strinși umezeala pleoapelor 
pîndindu-se : ce avea de iertat stăpînul cerului la un om 
bun şi credincios cum a fost unchiu-său ?! 

Loviturile de berbece din uşa bisericii deveniseră tot 
mai amenințătoare. Dușmanul era pe aproape şi cei ce mai 
rămăseseră .pe dinafară nu mai dădeau semne de viaţă. 
Cîţiva călugări apucară masa din altar trăgind-o într-o 
parte cu toate cite se aflau pe ea, în vreme ce Parfenie se 
apăsă vîrtos asupra unei lespezi din zid. Sub ochii uluiţi 
ai celor care o vedeau pentru întîia dată, la picioarele lor 
să căscă o hrubă, fhezărindu-se decît capetele unei scări 
proptite de buza deschizăturii. 

— Pe rînd şi cu băgare de seamă ! porunci Parfenie. 
Aprindeți cîte o torţă și nu vă înghesuiți. 

— Eu rămîn pe urmă, zise Mihai. 

— Nu, că trebuie închisă intrarea şi numai eu o ştiu, 
se împotrivi cuviosul. 

Totuşi Mihai nu se dezlipi de lîngă el pînă ce cobort 
ultimul călugăr. Îl văzu că apucă un vraf de chei, sărută 

1 aurit, aşezindu-l frumos pe masă, după care porni 
si el pe treptele scării, după tînăr, nu mai înainte de a 
trage de un drug de fier ce se afla sub podeaua altarului, în 
hrubă. Cu un zornăit surd, greaua lespede ce fusese dea- 
supra 5e răsuci ca de la sine şi astupă răsuflătoarea. Nu 
mai vedeau decit torţa lui Isaiia, care îi aştepta jos. 
Abia atunci Mihai cuteză să-l întrebe pentru ce căra- 
seră cu ei atîtea chei. ` 

— Sint de la porțile sfîintului lăcaş, fiule ! Cum avem 
să ne înapoiem dacă le-am pierde?! Sint cheile ce le-a 
pus în mina străbunilor noștri însuşi măria-sa Ventilă Vodă, 
şi de atunci multe porţi au fost fărămate de vrăjmași, dar 
de fiecare dată ne-am întors şi le-am făcut din nou, după 
chei. Aşa avem să le lăsăm şi urmaşilor noştri, cîtă vreme 
va dăinui sfinta monastire Ot Menedec. 

— Mai bine s-ar chema Ventilă Vodă... 

— Socot că așa avem să-i spunem în viitor, că şi ră- 
posatul gîndea aşijderea, numai domnia să nu ne stea îm- 
potrivă. i 

„Cu astfel de oameni, neamul nostru nu piere în veci !* 
gîndi tînărul. „Din cenușă, din praf şi pulbere, mereu vor. 
face alte încuietori dacă vor păstra cheile credinței că sînt 
statomici pe aceste meleaguri. Negreşit mă voi întoarce și 
eu, ce] puţin să pun o floare la lespedea de zid a viteazului 
unchi !«4 

Ceilalți se pierduseră în întunecimea hrubei şi nu-i 
mai ajunseră din urmă, rămînind numai Parfenie, Isaiia şi 
Mihai. Stinseseră torța fără să vrea și acuma biîjbiiau prin 
întuneric. ` 

— Barem dacă ar mai fi rămas careva să ne aştepte, 
că ne scoatem ochii fără lumină, mormăi Isaiia. 

— Fii pe pace, frate, că doar nu ai nimic care să te 
impiedice. Calcă voiniceşte, fără grijă, că de-acuma se va 
fi luminat de ziuă şi prin gura puțului răzbate o rază de 
lumină şi pînă la noi. : 

— Să ajungem acolo ! răspunse Isaiia. 

Tetuşi în puţină vreme se zări o geană de lumină, semn * 
că se apropiau de ieșire. 


chivotu 

— Ai văzut, nerăbdătorule ? îl dojeni Parfenie pe 
Isaiia. Iacă, am şi ajuns. De astă-dată eu am să urc ce] 
dintii, iar voi să veniți pe rînd că nu se ştie dacă ne ţine 
scara pe toţi trei deodată. Tu rămii la urmă, Isaiio ! 

— Lasă cheile la mine, zise acesta văzînd că Parfenie 
le desprinse de la brîu spre a le ţine în mină. 

— Nu cumva să se agaţe fără să-mi dau seama, dar 
de-o fi să le scap, voi băgaţi de seamă şi le găsiţi, că de nu, 
cu greu mai facem ceva în beznă. 

Rămaseră amindoi cu ochii spre Parfenie, care se că- 
tăra destul de voinicește pentru virsta lui. Scara se clătina 
de fiecare dată cînd păşea o treaptă şi abia atunci îşi dădu 
seama şi Mihai la ce mare adincime sub pămînt se aflau. 

— A ajuns! răsuflă Isaiia, făcîndu-și cruce de mulțu- 
mire. Se opri însă cu gura căscată, căci de sus se auzi un 
răcnet, iar cheile monastirii se prăvăliră la picioarele lor. A 
fost poate numai o părere că un juvăţ i-a înfăşurat gruma- 
zul, iar două braţe viînjoase l-au săltat pe greoiul Parfenie. 

— De era vreun prieten, n-ar fi dat drumul cheilor! 
se înfioră cuviosul Isaiia. 


— Şi răcnetul ? ! se nedumeri Mihai. 


BALUL DE LA CURTE 


Bălgradul era clădit temeinic pe colinele ce străjuiau 
Murăşul în molcomul său drum la vale, către Deva, şi cu 
toate că nu se afla chiar pe malul apei, nici o barcă ori 
altceva plutitor nu s-ar fi putut strecura fără a fi zărit de 
către veghetorii cetății. Nicicînd căldura verii nu împuțina 
apele, care se îmbogățeau în dreptul Turzii cu Arieșul și 
mai apoi, ocolind cetatea de scaun a Transilvaniei, înghi- 
țeau Sebeşul, lățindu-se, dar şi lenevindu-se totodată. De-o 
parte şi de alta se întindeau ogoarele semănate cu grîu, 

mei şi alte bucate, unele purtind auriul verii jar alieie 
orZ, “isdeau în pirgă. Către asfinţit se desluşeau mențli 
Zărandului şi semeaţa Piatră a Craivii, păzitoarea țării mo- 
ilor, în vreme ce către miazăzi albeda crestelor. tezăpe- 
Tie ale munților Făgăraşului putea fi văzută chiar şi în zi- 
lele de vară, fiind o stavilă de netrecut pentru cei ce nu 
cunoşteau potecile. i | 

Pe la Pălgrad se încrucişau toate drumurile cele mari 
încă din vremuri demult uitate şi nu întîmplător după pră- 
buşirea ţării ungureşti de altădată, cu aproape o sută de 
ani mai înainte, stăpînii Ardealului își luaseră numele de 
crai și aici îşi aşezară scaunul. 

Alteţa-sa serenissimă Bethlen Gabor, dezamăgit de fe- 
lul cum îi merseseră treburile în Banat, s-a întors la Băl- 
grad, urzind alte plănuiri de înlăturare a vrăjmaşului ce-i 
rivnea domnia. Încercase şi forța bărbătească şi vicleşugul 
muieresc, dar Grazziani se dovedise mai presus de toate, 
cu osebire de cînd i se alăturase fostul căpitan al lui 
Tomşa-vodă. Pe acesta bucuros l-ar fi atras luminăţia-sa 
pe lîngă sine, mai ales după ce Agnes i-a povestit că o în- 
drăgise pe Iulia. De asemenea oameni avea trebuinţă orice 
stăpîn, să-i aibă în slujba domniei. i 

Contesa nu-i spusese tot ce se întîmplase, atunci cînd 
s-a întors îmbufnată şi fără de nici o ispravă, dar era lesne 
de bănuit că bine nu-i mersese. Pentru aceea îi şi îngădui 
să se ducă pe dată la moșia ei de la Galda, lăsîndu-i un ră- 
gaz de vreo cîteva zile. Şi poate că ar fi lăsat-o mai mult, 
dar treburile ţării se arătau mai importante, aşa că-i tri- 
mise neîntîrziat chemare la curte. Sosise cardinalul Tosti, 
trimisul papei de la Roma, şi cu toate că alteța-sa era de 
credinţă calvinească urmau să se vadă în taină, întrucît 
avea ceva de spus şi de la dogele Veneţiei. Prilej mai ni- 
merit pentru asemenea întîlniri nici că putea fi altul decît 
să-şi invite oaspeţii și prietenii la serbări cu danţ, măcar 
că era în plină vară. Se ştia prea bine că nu cardinalul avea 
să dănţuiască, dar se împămintenise şi pe meleaguri arde- 
lene obiceiul Apusului, adunind la petreceri tot felul de 
lume. Se puteau vedea turbane turceşti, gătite cu neste- 
mate, alături de pălării cu pene colorate ale austriecilor ori 
venețienilor şi chiar bogatele veșminte ale boierilor olahi de 
peste munte, trimiși de către domnii lor la curtea prințului. 


209 
M — în slujba domniei — L 


Iulia nici nu vru să mai audă de însoţirea contesei, așa 
că aceasta fu silită să se înfăţişeze singură. Nu apucase să 
stea de vorbă cu Bethlen, căci nimerise în plină veselie şi 
chef, încît se prefăcu a fi venit şi ea anume pentru petre- 
cere. Dacă prințul ar fi poftit să vorbească cu ea, n-avea 
decit să găsească o cale ! 

Marea încăpere a palatului, unde se primeau oaspeţi 
de vază, era împodobită cu ghirlande de flori, care căpătau 
alte feţe în prezenţa candelabrelor de Murano cu vestite lu- 
minări moldovenești ce înmiresmau odăile marilor palate 
ale Europei. Căci alteța-sa ţinea să se spună că şi curtea 
din Bălgrad este aidoma celor de la Praga ori Viena. Poate 
că era mai mică, dar cu mai multă strălucire şi bogăţie, 
uimind pe străinii în treacăt. 

Frumuseţea femeilor şi veșmintele cavalerilor local- 
nici erau de asemenea renumite, însă toate păleau în fața 
strălucirii alteţei-sale Suzana, soţia prinţului şi mai cu 
seamă cea mai virtuoasă doamnă a țării. Nu prea vedea ea 
cu ochi buni pe tinerele grofoaice care se vinturau prin 
preajma tronului, căci nu se putea spune despre soţul ei că 
i-ar fi semănat întru virtute, dar nici nu se dădea pe gura 
lumii. Cît despre contesa Rozsnyai, nu avea nici o temere, 
socotind-o mai curînd ca pe o slugă cu simbrie. .. după cum 
îi spusese chiar principele. 

Toată lumea avu numai cuvinte de laudă văzînd că 
petrecerea era atit de meșteșugit pregătită, iar după o vreme 
incepu și danțul, cînd alteţa-sa se înclină în fața prințesei 
Suzana, înşiruindu-se după ei şi celelalte perechi. Trecu- 
seră vremurile lui Sigismund Bathory, care poftea la joc 
pe cea mai frumoasă doamnă din sală, numai să nu fi fost 
nevastă-sa, Maria Cîrstierna, care la rindul ei, ce-i drept, 
se mingiia pe dată în braţele altuia şi nu numai cît ţinea 
sindrofia. Era multă veselie şi boarea munţilor din apro- 
piere mai potolea din zăpușşeala de peste zi, făcînd să se 
simtă toți oaspeţii în largul lor. Gize și fluturaşi se izbeau 
bezmetici de flacăra luminărilor, arzindu-și aripioarele şi 
prăvălindu-se peste creştetele dănțuitorilor. Cineva a năs- 
cocit o joacă anume, că dacă se întîmpla să cadă asupra 
cuiva, celălalt trebuia să-l sărute pe dată şi, ca un făcut, 
de atunci cele mai multe gize păreau ase prăbuşi cam pe 
ia ungherele mai ferite de ochii lumii, unde nu sărutai nu- 

fruntea celui cu care dănţuiai. Se cînta ca pe 
tea din Praga şi perechile se schimbau între ele, 
la C oindu-se deseori, spre hazul tuturor, căci jocul acesta 
încete curind adus la Bălgrad. Mi 
““ _ A căzut un fluturaş pe coronița din creştet, fru- 
moasă contesă, zîmbi prințul, cînd se nimeri față-n față cu 
AGE Din păcate eu nu pot să văd dacă şi pe alteţa- 
voastră a poposit silită vreo giză, așa că nu ştiu dacă tre- 
buie să mă supun rînduielii jocului, întrucît se cere ca 
amindoi să fim însemnați. 

— Cine cutează cîştigă, se zice din bătrîni. Oricum, eu 
te voi aştepta cam într-un ceas de acum înainte, în odaia 
cea verde, pe care socot că n-ai uitat-o. Acolo vedea-vei 
dacă am şi eu ceva pe cap, în afara grijilor ţării. 

— Peste putinţă ! Trebuie... 

— Să vii negreșit! fură ultimele lui cuvinte, căci dan- 
tul îl obliga să se îndepărteze, spre o altă doamnă. 

Bănuind că avea să-i mai dea de lucru, poate iar cu 
Grazziani, Agnes îşi ceru iertare de la perechea ce i se ni- 
merise, arătîndu-se obosită, şi acesta cu părere de rău .Ę¿o 
duse spre jilțul de lîngă un stilp de marmură. Mulţumi ca- 
yalerului și ceru să fie lăsată singură, nu fără a iscodi cu 
privirea ce se petrecea cu prințul. Acesta o urmărise îngri- 
jorat şi contesa putea să jure că şoptise cuiva să n-o scape 
din ochi. Trebui să fie cît mai prevăzătoare şi să se stre- 
coare spre ieşire fără a fi văzută de careva. Se ridică tiptil 
şi pitindu-se pe după cîțiva oaspeţi era cît pe ce să scape, 
cînd se auzi strigată. 

— Agnes! Nu cumva vrei să fugi de |ume? Te pîn- 
deşte vreun tîlhar, să-ţi fure inima ? 

Vocea mătuşei Sarkadi, sora maică-si, era prea bine 
cunoscută ca să poată spune că ar fi doar vreo asemănare. 
Și apoi avea baba un glas de husar, încît dacă nu i-ar fi dat 
ascultare ar fi acoperit şi muzica strigînd după ea. Se în- 
toarse, deci, prefăcîndu-se încîntată de asemenea întîlnire 
și lăsîndu-se sărutată pe amindoi obrajii de către bătrîna 
ei rudă, nu însă fără a-i licări un grăunte de răutate în ochi. 

— Fug de adevărat, scumpă mătușică ! făcu ea în 
şoaptă şi uitîndu-se, chipurile, să nu mai audă cineva. Am 
Prins de veste că oastea lui Hommonay a cuprins Turda şi 


mai mîna ori 

a pornit către noi cu toată iuţeala, încit mă și mir că nu se 
aud copitele cailor lui. 

— Ce vorbeşti ? tună „husarul cu fuste“, dar Agnes îi 
acoperi gura cu palma. 

— Pentru Dumnezeu, să nu se afle cumva, că sintem 
pierdute ! zise nepoata tot în şoaptă, dar vădit îngrijorată. 
Prinţul s-ar miînia grozav dacă ar afla că am dezvăluit 
asemenea taină. El are s-o șteargă pe tăcute şi numai pe 
cîțiva mai apropiaţi i-a vestit de primejdie, ca să nu se 
strice petrecerea. 

— Asta-i curată mişelie! izbucni bătrina, străduin- 
du-se să vorbească mai în şoaptă. Ar trebui ca noi, femeile, 
să fim adăpostite... 

— Pentru domnia-ta, mătuşică, nu-i nici o teamă. Oş- 
tenii lui Hommonay n-au să se lege de... o nobilă domnă! 

Era cît pe ce să zică „babă“ şi, cum simţi că nu se mai 
putea ţine de riîs, se răsuci pe călcîie și se îndepărtă pe dată. 
Dacă ar mai fi zăbovit la pîndă undeva, ar fi văzut că zvo- 
nul prindea aripi din ce în ce mai mari și rîndul oaspeților 
începu a se rări simţitor, dar ea se strecurase într-o altă 
odaie. Răspunse în fugă la salutul unui străin, fără să-şi dea 
seama de unde-l cunoaşte, şi ieşi pe altă ușă, în coridorul 
luminat de torţe. Trăgîndu-şi sufletul, apucă în fugă către 
capătul ce i se păru mai puţin luminat şi nu întoarse capul, 
măcar că ar fi putut jura că cineva o urmărea. Deschise 
prima ușă ce-i veni la îndemînă şi se pomeni într-o Încă- 
pere goală. Din păcate nu era decit o singură intrare şi ar 
fi trebuit să plece pe unde venise, de n-ar fi fost urmări- 
torul de afară. Auzi vorbe nedesluşite chiar în dreptul ei, 
aşa că nu mai avu vreme de stat pe ginduri și se pitit în 
dosul unei mari perdele de catifea purpurie. Cu groază 
văzu că fereastra era prea sus ca să poată fugi pe ea, iar 
necunoscuţii pătrunseră în odaie. Vorbeau italieneşte şi nu 
fu greu să-i priceapă. 

— Cred că aiei trebuie să fie ! zise unul dintre ei. 

Agnes se crezu pierdută şi era cît pe ce să strige după 
ajutor, dar i se tăia suflarea socotind că însuși prinţul va fi 
poruncit să se scape de ea. 

— Gindindu-mă la ce mi-ai spus, se auzi un glas mai 
domol, nu prea mă pot încrede. Ziceai că s-a lucrat curat, 
dar ce folos, că nu s-a făcut nimic. 

__ Oricum, nu ne poate bănui pe noi, fu răspunsul ce- 
iJalt şi contesa pricepu că erau numai doi. | 
lulia" ? Jozi însă că Grazziani are să ajungă azi-mfine la 


Praga şi toată strădania noastră a fost zadarnică, spuse 


alalt. iii i 
celain uzind despre cine era vorba, fetei îi trecu orice 


spaimā, ba îşi ciuli urechea cu luare-aminte. Străinii nu 
ăreau a fi prietenii lui Gaşpar, şi asta-i ungea inima. Ar 
fi vrut măcar să-i zărească, dar nu îndrăzni să miște per- 

a. i 
pT: Monseniore, spuse cel mai tînăr dintre ei, Marino 
Marini l-a veninat cu otravă care ar fi doborît zece tauri. 
O pusese într-o sticlă de Chianti și doar eminența-voastră 
stie că lui Grazziani i se cam scurg ochii după asemenea 
licori .. - 

— Și n-a băut?! 

— Ba, pe tot! L-a scurs! 

— Și? 

— A plecat mai departe, de parcă ar fi fost apă! 

— Asta trebuie să fie învăţătură că veninul nu mai 
trebuie folosit, ci numai spada ori pumnalul... Isuse, apă- 
ră-mă că dau asemenea poveţe, dar e duşmanul tău, 
doamne ! o-ntoarse cardinalul, împreunîndu-şi mîinile a ru- 
găciune şi înălţînd smerit privirile în tavan. 

Contesa nu se mai îndoia că unul dintre cei doi era 
oaspetele venit de la Roma, dar de celălalt nu avea cum să 
știe, cu toate că era vestitul Girolamo Mantegna, de care 
auzise întreaga Italie. Era un spadasin de temut, aflat acum 
în Slujba Veneţiei, însă oricînd gata să treacă la alt stăpîn 
care l-ar fi plătit mai bine. Împreună cu Bethlen aveau să 
pună la cale pieirea lui Grazziani. > 

Cam înțepenise după perdea şi fără să-și dea seama se 
mişcă de pe un picior pe altul. A fost îndeajuns ca Girolamo 
să-și tragă spada şi să se repeadă spre fereastră şi cine ştie 
ce se alegea de nu s-ar fi împiedicat chiar de alteța-sa prin- 
tul, care tocmai atunci intrase. 

— Ce s-a întîmplat ? Cine v-a mîniat ? ! se arătă mirat 
prințul. 

„___— Sint pe cale să străpung, ori cel puţin să dau în 
vileag o iscoadă, răspunse acesta, proptind vîrful armei 
cam în dreptul pieptului contesei. 

Zimbind, Bethlen îl apucă de mină. 

— Pare-mi-se că domniei-tale i se mai spune şi „Gi- 
rolanima“, dar rogu-te nu-mi ucide oamenii mei de cre- 
dință ! Anume am trimis-o pe contesa Agnes, ca să se 
ascundă după perdea şi să se lămurească ea însăşi că 
Grazziani este dușmanul nostru și al ţării mele. 

Dacă cerul s-ar fi prăbuşit asupra contesei, n-ar fi 
simţit o mai puternică lovitură decît aceea dată de prinţ. 
Simţind că se înăbușă, trase faldurile draperiei şi ieşi la 
iveală. 

— După cum vedeți, porunca voastră a fost îndepli- 
nită, dlteţă ! se înclină ea cu smerenie. 

— Eu de asemenea m-am ţinut de făgăduială și, dacă 
mi-ai spus că nu-ţi place odaia verde, l-am adus aici pe 
eminența-sa. 

Agnes roşi ca para focului, dar nu răspunse. 

— Cu toate că sintem numai prieteni în astă încăpere, 
n-ai vrea domnia-ta, signor Mantegna, să te uiţi mai cu 
băgare de seamă? Ori, dacă alteţa-sa a mai trimis pe ci- 
neva „în întîmpinarea noastră“, să ne spună din vreme! 
zise înţelept cardinalul. 

Bethlen încruntă puţin din sprînceana, așa cum îi era 
în obicei cînd era nemulţumit, dar pe dată se schimbă la 
faţă şi zîmbi batjocoritor. 

— Prevederea eminenţei-sale n-a fost binevenită, zise 
el. Cam toţi oaspeţii, prieteni ori dușmani, s-au zorit să se 
pună la adăpost de frica lui Hommonay. 

— Cum aşa? ! se miră Tosti. Îl ştiam la Sătmar ! 

— Acolo și este, numai că prietena noastră, aici de 
faţă, s-a pus a glumi cu o mătuşă de-a ei cum că oas- 
tea dușmană ar fi pe cale să cuprindă Bălgradul ori cine 
ştie ce-i va mai fi spus... se uită el spre Agnes, dar ea 
plecă în jos privirea şi rămase mută. Vrednica baroană 
Sarkadi, urmă Bethlen, care, între noi fie spus, nu se prea 
dădea dusă ca celelalte, a ţinut totuși să-mi cîştige încre- 
derea înainte de plecare. M-a povăţuit să nu deznădăj- 
duiesc, fiindcă Hommonay avea să fie bătut şi că tot eu am 
să rămîn principe. Cu dragă inimă ar fi rămas lingă mine 
la necaz, dar se vedea silită să-și pună la adăpost cinstea 
de poftele oștenilor dușmani. 

Mai fisticit se arătă a fi cardinalul decit Agnes, care 
putu ţine să nu ridă de cele auzite. 

__ De altfel am ţinut să nu mă las nici eu mai pre- 
s de parcă am fi fost în carnaval, şi i-am spus că nepo- 
ta ei este o iscoadă de-a lui Hommonay și că tocmai po- 
runcisem să fie căutată și spinzurată ... 

Părînd a pricepe abia acum rostul celor spuse, bine- 
voiră şi străinii să zimbească, dar nerăbdători îl poftiră pe 
cipe să vorbească despre nevoia înlăturării lui Graz- 


pu se 


prin 
dani. a 

— Contesa Rozsnyai spunea, mai ieri, că la Buda ar 
fi cel mai nimerit să-i vină de hac, dar eu m-am împotri- 
vit, socotind că mai întîi ar trebui să lăsăm mînă slobodă 
domniilor-voastre, signor Mantegna, zise Bethlen. . 

Contesa făcu ochii mari ştiind foarte bine că nici nu 

menise despre Buda, necum să mai plece iar pe lingă 
„turc“, dar aşa făcea uneori Bethlen, punînd-o în fața fap- 
tului împlinit. 

— Doamna contesă ar putea să ne sprijine la Buda? 
întrebă italianul. Cum ? 

— Numai din umbră, signore! răspunse prinţul, în 
locul ei, bănuind că Agnes nu ardea de dorința de a-l re- 
vedea pe Grazziani. 

— Atunci va trebui să plecăm pe dată, căci după cîte 
ştim omul sultanului rătăcește pe undeva prin pusta 
ungară, de vreme ce nu s-a ivit pînă acum în nici o aşezare. 

— Să nu fi ocolit Buda, se îngrijoră Tosti. 

— Oamenii mei îl caută pe toate drumurile ce duc la 
Praga, precum și prin împrejurimile Budei, așa că nu ne-ar 
putea scăpa ! se făli Mantegna. E: 

— Ca pînă acum! adăugă cardinalul, săgetiîndu-l cu 
privirea. 

Bethlen încercă s-o facă pe Agnes să-și dea părerea, 
dar aceasta nu voia nicicum. Hotărîră ca oaspeţii să plece 
a doua 7i, dar pînă atunci aveau să mai stea de vorbă între 
ei, fără să mai fie de faţă şi femeia, pe care Bethlen o con- 
duse către coridorul cu torţe. 

— De unde aţi ştiut, alteța-voastră, unde mă aflam ? 
cuteză ea cu sfiiciune, cînd să plece. 

— Eu ştiu totul despre tine, dragă prietenă, iar cînd 
nu... ghicesc! 

— Ştiţi, eu... 

— De bună-seamă că trebuie să ştiu totul! Doar 
ţi-am dovedit-o și pînă acum, nu ? 

Şi spre marea uluire a contesei, prințul Transilvaniei 
se aplecă şi-i sărută mîna. 

— Asta ca să nu te simţi înjosită ! zimbi el. 


ULTIMA CAPCANĂ 


Hanul „La armele regelui Mathias Corvinul“, așezat 
chiar la poalele colinei, unde se ridica semeț biserica ce- 
tăţii, aţinea calea drumeţilor către Pojon, Beci, Oradea ori 
Szeged, încît pe oriunde te-ai fi dus, musai să treci şi prin 
faţa acestui "vestit caravanserai. Că era aşa nu mai încape 
vorbă şi, cu tot numele lui unguresc, de cînd cu stăpînirea 
turcească nu se deosebea prea mult de oricare han de la 
miazăzi de Dunăre. 

Pentru a nu bate la ochi, tot acolo aveau să se întil- 
nească şi Grazziani cu trimisul baronului Mollart. Hassan- 
pașa, valiul de Buda, l-a poftit să poposească între zidu- 
rile cetăţii, cu cinstea ce i se cuvenea, dar solul 
padișahului îi spuse că sarcina lui era de a merge cît mai 
pe ocolite, avînd unele întîlniri cu ghiaurii. 

N-avea de unde ști cit va trebui să aştepte pe omul 
austriacilor, cu banii făgăduiţi, dar se părea că se cam 
zoreşte, așa că toată ziulica se vîntura, împreună cu Marcu, 
pe caldarîmul întortocheatelor ulițe. Alteori se așezau pe 
malul Dunării, aruncînd cu pietricele în apă ca în vremea 
cînd erau copii, dar de fapt iscodeau dacă nu li se ţine ca- 
reva pe urme. Nimeni însă nu părea să aibă grija lor. 

Într-una din zile, după ce zăbovise în fața unor cupe 
cu vin de Badacsony, rămase de unul singur în odaie, în 
vreme ce Marcu avea poftă de aer curat și plecă să se to- 

nească pe mal. Îl apucase un dor sfişietor de Iulia şi, ca 
sti treacă, începu să azvirle cite o pietricică pe luciul apei. 
Nici n-a băgat de seamă cînd s-a apropiat de el o țigancă, 
insă dacă întorcea capul chiar atunci ar fi putut să vadă 
că pe ghicitoare o adusese chiar slujnicuţa de la han, îm- 
brobodită bătrineşte, cu toată căldura de afară. 

— Hai să-ţi spun despre drăguță, domnișorule ! 

Oşteanul o privi mirat dar pe dată se bucură, căci pi- 
case tocmai bine, de parcă ar fi ştiut ce-l arde. Se întinse 
mai întîi după contășul pe care ghicitoarea îl trăsese mai 
încolo, mototolindu-l ca să se poată aşeza lingă el, după 
care îi întinse mina. 

— Să te văd ce eşti în stare, făcu el bucuros. 

— Lasă că ţi-o rînduiesc eu, zise vrăjitoarea şi îşi făcu 
de lucru iarăşi cu haina tiînărului, în vreme ce scoase 


ghiocul. se ui 
— Aşa, aşa, zi-i! îşi îndemna ea scoica aceea răsucită. 
Spui că-i frumoasă foc ?... Ahaa!... ochioasă, cu ochit 


ca noaptea și păr bălai ? Aşa-i frumosule ? 

Marcu holbă ochii, nevenindu-i a crede. 

— Iulişca !... Da, da! am priceput... îl iubeşte! 
urmă ea scuturînd ghiocul. Te iubeşte, sărăcuţa ! 

Spunindu-i numele fetei, orice îndoială se spulberă. 
Nu era să cunoască marea lui patimă o ţigancă de la Buda! 

— Ia ascultă ! îl apucă ghicitoarea de mînă. Ai un 
mare vrăjmaș ! La moarte te duce, că nu ţi-e prieten, așa 
cum se arată în faţă. Să te lași din calea lui, ori, de eşti cu 
el, fugi! Fugi!... Ghiocul nu minte niciodată!... Gaș- 
per... așa-i zice, nu ? Îl ştii? 

Marcu se îngălbeni! Așa-ceva nu putea crede şi abia 
izbuti să îngăime : 2 

— Poate altu-i numele... 

— Nicidecum !... Gaşper ! Ghiocul spune numai ade- 
vărul! Fereşte, dragul babii, că-i tare veninos ! Și drăguţa 
domniei-tale e în primejdia capului, tot din pricina lui. El 
vrea să vă ţină despărțiți. Lasă-l și du-te la fata iubită! 

Mai spuse apoi că va avea copii mulți și că va ajunge 
putred de bogat, dar nu uita din cînd în cînd să adauge că 
acel Gaşper ar fi fost cel mai înverșunat dușman al lui. 

— Tacă-ţi gura ! se răsti în cele din urmă oşteanul. 
Nu pot crede! 


217 


— Ba să crezi! nu se lăsă ţiganca. Adă palma încoace ! 

Fără să clipească i-o întinse. 

— Asta-i! Tot un mare vrăjmaș ţi se arată ca prieten ! 
Să orbesc, na, de te mint! 

— Dar... fata ? Despre ea nu se vede nimic ? 

— Cum să nu, dar n-am mai vrut a-ţi spune că plînge 
toată ziulica şi-i tare înfricoşată de gașperul ce-ţi stă în 
cale, în loc să te fi dus la ea... 

Tînărul crezu că visează și nici nu-și dădu seama cum 
o plăti pe ghicitoare, care înșfăcînd banii se făcu nevăzută. 
Nu ! Vrăjitoarea n-avea de unde şti atitea, de n-ar fi fost 
ghioeul acela afurisit, care nu minte... Întinse mîna și 
smuci contășul, dar punîndu-l pe umeri căzu de pe el 
parcă o frunză îngălbenită, care pilpîi o vreme ca un 
fluture, pînă să ajungă jos. Se aplecă şi văzu că era de fapt 
un răvaș, însă fiind scris parcă în venețiană se gîndi că-i 
aparţine lui Grazziani, cine ştie cum rătăcit pe la el. Avea 
să i-l dea înapoi şi să-i ceară dezlegare spre a nu-l mai 
însoţi, căci el se va duce după Iulia ! 

De cum îl văzu pătrunzînd în odaie Grazziani se lumină 
la faţă, ceea ce potoli ca prin minune pornirea tînărului. 
Se cam fîstici, învîrtind răvașul în miîini și neștiind cum 
să înceapă. 

— Eu nu-mi aduc aminte să fi avut asta la mine și 
iacă, am găsit-o în contăşul meu.. 

Grazziani luă scrisoarea, în vreme ce Marcu se hotări 
să-i spună tot ce i se întîmplase. Dar nu apucă şă-şi 
isprăvească povestea, necum a-i mai şi cere îngăduinţa să 
plece, că acesta izbucni în rîs. 

— Nu cumva din pricina asta eşti aşa de înnourat? 
Cum poţi crede în asemenea scorneli ţigăneşti ? 

— Mi-a spus pe dată numele Iuliei, şi n-avea de unde 
s-o cunoască și nici să ştie ce face ea acum ! 

— Şi tu te-ai Zdrobit de tot! Nu ţi-a dat prin cap că 
s-ar fi putut ca însăși Agnes, ori poate chiar Iulia, să fi 
trimis ghicitoarea în calea ta, anume să ne dezbine ? 

— Iulia, nu! 

— Bine, să zicem! Dar cealaltă? A văzut, cine a 
văzut, că noi împreună nu putem fi înfrînţi si atunci, ea 
sau altcineva, a vrut să te rupă din preajma mea. Mă mir 
că nu ţi-a făgăduit şi o răsplată regească ! 

— De, ştiu eu ce să zic ?! făcu Marcu, începînd a se 
indoi de cele auzite la ghicitoare. 

__ Să mă asculţi pe mine, că ia uite ce scrie aici: „De 
vrei să afli veşti de la cel pe Care-l aştepţi, vino către 
ceasurile unsprezece ale nopţii pe ulița covacilor. Te 
va-ntimpina un cunoscut“! Dacă ar fi fost pentru tine, 
ti-ar fi şoptit ghiocul acela atotștiutor, nu s-ar fi chinuit 
să scrie, şi chiar într-o limbă pe care tu n-o cunoşti. 

— Dar pentru ce să-l fi pus în haina mea ? 

— Se-nţelege că tu mi-ai fi dat mie răvaşul şi cum 
într-adevăr aştept pe cineva s-ar fi putut să mă păcălească. 
de nu erau proşti. 

— Cum ar veni asta ? 

— Uite, vezi aici! Scrie „Gradatz“, cuvînt de taină 
pe care îl avusesem cîndva cu un sol, între timp ucis de 
Gzobor. Acum însă avem cu totul altă înţelegere, ceea ce 
dovedeşte că este vorba de dușmani. 

— Vor să te atragă în capcană ! 

— Pe amîndoi, prietene ! Pe tine într-un fel, pe mine 
în altul. Împreună fiind, n-au să izbutească. Vii cu mine 
la noapte ? 2 

— Negreşit ! 

— Pînă atunci să mergem pînă la Hassan-paşa, care 
ne-a poftit la un şerbet de trandafiri şi la un pahar de 
vorbă. Oricum eu nu trebuie să uit că sînt în slujba sul- 
tanului, și dacă am tras la han, valiul trebuie să ştie. Am 
să-i îndrug cîte ceva, mai eu seamă că acest caravansarai 
este mai bun decît încăperile cetăţii. I-am lăsat lui pe 
Kerim şi pe spahii, dar îi musai să mă arăt din cînd în cînd 
şi printre ei. ` 

Părăsiră odaia tocmai cînd pe scară cobora vijelios c 
slujnicuță cam ciudat îmbrobodită. Marcu tresări amin- 
tindu-și că a mai zărit-o undeva. De altfel, și ea întorsese 
pentru o clipă capul... 

— Ți s-o fi părut! vru să-l liniștească Grazziani. De 
fapt, va fi ieşit din încăperea de colo, unde s-a închis uşa 
în tăcere, după ce fata a fugit. 

— Ar fi bine să fie așa, dar mie parcă mi s-a părut 
a fi... contesa! 

— Agnes?! 

— Aşa aş zice. y 

— Atunci se schimbă socoteala şi socot că ar fi bine 
s-o dezbrobodim, să vedem cum arată. Chiar de-o fi alta, 
mi se pare şi mie cam ciudată înfofoleala feţei, spre a nu 
se da de gol. 

— Să nu fie oare vreo iscoadă a celor care au trimis 
răvaşul ? Va fi vrut să vadă dacă sîntem în odaie și să tragă 
cu urechea. 

— Atunci nu-i Agnes, fiindcă ea nu ştie sirbeşte și 
pierdea vremea de pomană. Dar ca să fie vreo sirboaică, 
ori să cunoască limba, este cu putinţă. 

— Poate că n-ar trebui să mergem la întilnirea de pe 
uliţă. 

— Nici vorbă! Numai că-i vom trage pe sfoară. Mai 
întîi cu plecarea. Ne vom preface că ne culcăm şi ieșim pe 
fereastră. Apoi, după întoarcerea de la Hassan-pașa ne vom 
duce să cercetăm locul și să vedem ce am putea face. De nu 
ne place, n-avem decit să nu ne ducem. Cam proști ucigași ! 

Trecură prin locandă, unde morlacul plesni o fetişcană 
peste rotunjimile dosului, întinzindu-i totodată un bănuț 
de argint. Fata rise şi-i mulțumi, că nu era ceva neobișnuit 
pe atunci-să fie. plesnită peste anumite părţi mai ispi- 
titoare, numai că nu prea mulți o răsplăteau cu argint. 

— Tu știi limba fetei. Spune-i să-l anunţe pe stăpînul 
ei că diseară cinăm în odaie şi ne odihnim mai devreme. 
Dar cu voce tare, să te audă cît mai mulți ! 

Marcu făcu întocmai şi cîțiva muşterii întoarseră capul, 
însă nu puteau fi bănuiţi numai pentru atita. 

— Asta o fi ? întrebă Grazziani cînd ieşiră. 

— Nu, că aceea își acoperă fața, să nu fie văzută. 

— O avea barbă! 

— Mai ştii ? Și sub fuste vreun iatagan ! 

— Așa te vreau, prietene ! 

Au cam zăbovit la paşă, căci Grazziani se cunoscuse 
cu el încă de pe cînd erau amindoi la Stambul și fără 
ocolişuri îi ceru sprijinul pentru a căpăta domnia Moldovei. 
Hassan-bey se arătă îndatoritor şi făgădui din toată inima, 
ceea ce duse la înveselirea înaltului trimis al sultanului. 

După ce și-au luat rămas-bun de la binevoitoarea 
gazdă se îndreptară spre acea parte a tirgului, mai de către 
pustă, unde li se spusese că ar fi uliţa cu pricina. O găsiră 

destul de lesne şi Grazziani fu mulțumit, întrucît era 
scurtă şi îngustă. , : , 

__ Cînd vrei să pierzi pe cineva nu-l duci într-un 
astfel de loc, unde nu pot ataca decit doi deodată. Numai 
arme de foc de n-ar avea, şi nu cred, fiindcă nici ei nu vor 
să alarmeze caraulele cetăţii. 

__ Eu zic că dacă ajungem la ieşirea zidului de colo, 
arătă Marcu, spate în spate nu ne doboară de-ar fi să ne 
patem toată noaptea. i 

— Ai dreptate. Însă va trebui să venim pe cealaltă 

arte. 
ii Se întoarseră la han cînd se aprindeau pe boltă cele 
dintii stele. Pe dată li se aduse în odaie mîncarea de seară, 
după cum fusese porunca, dar nu se atinseră de nimic. 

— Ne prefacem că mincăm, după care tu vei trece în 
odaia ta de alături şi lași lumînarea aprinsă, ca să pot 
vedea eu din întuneric cine ne pîndeșşte, căci nu se poate 
să nu se uite dacă plecăm ori ba. Pe urmă sufli în lumînare 
şi mai aștepți ca la vreun sfert de ceas, după care te 
strecori binişor pe şoprul acela de sub fereastra ta. Eu cobor 
drept, pe îrînghie ! şi îi arătă un colac de funie, scos de 
sub pat. 

— Dar asta de unde o mai ai? se nedumeri Marcu. 

— De la „prietenii noştri“ ! Ca să nu cumva să dea 
greș şi noi să nu ne ducem unde ne-au chemat, se poate ca 
slujnicuţa aia ciudată să le fi pus la îndemînă un mijloc de 
a fugi pe fereastră. 

— Zău dacă mai pricep ceva! 

— Aflind, să zicem, că nu mă voi duce la noapte 
niciunde, vor încerca să mă ucidă în timpul somnului, 
pătrunzina cu chei potrivite. Dacă s-ar face cumva tărăboi, 
fuga pe fereastră va şterge orice urmă... 

— Asta înseamnă că frînghia a fost pusă în lipsa 
noastră, chiar în după-amiaza aceasta. 

—  Vezi-bine ! 

— Dar de ce să ne prefacem că ne culcăm, cîtă vreme 
tot vom pleca și ne vom întîlni cu ei ? 

— Ei, asta-i! N-ai spus chiar tu că noi trebuie să 
ajungem cei dintii la ieşitura aceea de zid ? 

— Ba da... 

— Neștiind ei ce facem, vor pîndi prin preajmă și 
crezind că ne-am culcat vor pierde vremea, răstimp în care 
noi ajungem unde trebuie. Cînd vor da peste odaia goală 
se vor zori pe urma noastră, dar cam tirzior ! 

— Bine gîndit ! făcu Marcu încîntat. 

Mai mult de un ceas petrecură cu toată țesătura pusă 
la cale, dar izbutiră de minune. În vreme ce necunoscuţii 
aşteptau să adoarmă somnul cel dulce de-cu-seară, cei doi 
ecoliră biserica prefăcută în geamie şi apucară drept pe 
uliţa covacilor. Nu răsărise luna şi îngustimea drumului 
îl făcea să rămînă umbrit, cu toate că cerul era spuzit de 
stele. Mirosul acru al fumului rece de la cărbunii arşi peste 
zi dăinuia puternic, încît și cu ochii închiși ai fi dat peste 
locul cu pricina, numai că deocamdată ei erau singurii 
trecători. 

Ecco! Essi sono! auzi deodată Grazziani, și 
pricepind că despre ei era vorba îl trase pe Marcu lingă zid. 

— Au venit. Trage spada ! 

După cum prevăzuse, cei doi străini abia se puteau 
mișca unul lingă altul, aşa că pătrunseră cu băgare de 
seamă. 

— Vin și dinspre mine, șopti Marcu. 

— Tot doi ? 

— Ba, vreo patru ! 

— Deci şase cu totul... Nu-i mult. Ai grijă! 

Apoi, cu toate că Marcu nu cunoștea o iotă din limba 
dogelui, Grazziani începu a-i vorbi ca şi cum ar fi pri- 
ceput-o : 

— I-ai văzut pe aceşti șacali fricoși ? Feciori de tirfă, 
care își ucid şi tatăl pentru doi ţechini! Stii că atunci 
cind dau peste un viteaz nu atacă decît în haită, ca lupii ? 

— Daţi-vă prinşi ! N-aveţi nici o scăpare ! strigă unul 
dintre atacatori. 

— Numai un cap de venețian timpit şi-ar putea în- 
ehipui că ne temem de niște golani ! 

Căuta anume să-i aţiţe, înjurîindu-i, ca să-i facă să-şi 
piardă cumpătul şi să se înghesuie cît mai mulți deodată. 

— Am să-ţi smulg limba ta spurcată, pui de năpîrcă ! 
Vinzătorule ! -se înfurie străinul. 

— Lăudărosule ! Mai bine ţi-ai schimba nădragii, că 
duhnesc ! Ptiu ! 

'Țelul a fost atins, căci se năpustiră şuierind cu săbiile, 
dar numai unul se putea bate în faţă, iar ceilalţi mai mult 
1 stinjeneau. Primul se și prăbuși la pămînt, străpuns de 
Marcu, ceea ce îi făcu pe ceilalţi să se cam codească. 

— Ce, v-aţi speriat? Numai atîta vă era cutezanţa ? 
Jigăriţilor ! i : Spa gi: aci 

— Nemernicule ! se repezi o namilă. Te grozăvești la 
adăpostul zidului. Fă-te încoace să ne luptăm, dacă te țin 
şalvarii ! i PR ceda 

— Voi m-aţi poftit aici, dobitocilor ! 

Văzindu-l tăcut şi poate crezîndu-l atins de cel pe care 
il răpusese, unul dintre venețieni ţişni spre Marcu, dar 
spada acestuia Zvicni ca dintr-un arc diavolesc și îi sclipi 
în întimpinare. Îndrăzneţul se lăsă brusc pe vine ferin- 
du-se, dar în același timp se răsuci spre Gaşpar gata să-l 
străpungă din spate, dacă lovitura de trăsnet pe care o 
primi în ceafă i-ar fi lăsat răgaz de-o clipă. 

— Bravo ! Curînd îţi dau și eu un stîrv, prietene, să 
aibă ce mînca haitele hămesite ! îl încurajă morlacul. 

Avind de înfruntat un meşter într-ale luptei, Gra- 
zziani spera ca aţițindu-l să-l facă să greşească. O vreme 
nu se mai auzi decit zăngănit de arme și icnetele luptă- 
torilor, sub ochii celor ascunși pe după ferestre, care nici 
nu se gîndeau să sară în ajutorul cuiva. Un alt strigăt de 
moarte în partea lui Marcu făcu să se subţieze rîndul ata- 
catorilor. 

— Guraj, băieţi! îşi îmbărbătă necunoscutul ciracii. 
Nu mai au multă vreme suflu și le lăsăm hoiturile pe 
caldarim ! 

— Teamă mi-e că pe-ale voastre au să le stringă hin- 
gherii, miine în zori, dacă o mai rămîne căva de pe urma 
cîinilor ! 

— Spurcăciune ! Nu-ţi mai stă limba aia împieliţată ? 
Cotcodăceşti ca o găină, în loc să te dai mai în faţă să ne 
înfruntăm bărbăteşte! * 

—Doar nu te sumețești a crede că ești tu bărbat?! 

Marcu lupta cu gura încleștată, neînțelegîndu-le 
graiul și neavînd știință de iscusinţa apusenilor în a-și 
ațița vrăjmașul ca să turbeze de necaz. El părea mai 
curînd un ţăran harnic pus pe secerat, căci în curînd şi al 
treilea avea să muște pietrele uliței. Morlacul, în schimb, 

nu izbutea nicicum să-şi doboare duşmanul, care se dovedea 
din cale-afară de viclean. Deodată simţi o arsură în brațul 
drept şi pe dată sîngele îi mînji mînerul spadei, făcîndu-] 
alunecos. Din pricina asta, da prima lovitură scăpă arma, şi 
veneţianul puse piciorul pe ea. 

— Eşti mort! tună el bucuros. 

Într-adevăr, Grazziani nu mai avea nici o scăpare şi-i 
îngheţară vorbele pe buze. Auzind strigătul de biruinţă al 
străinului Marcu bănui ce se petrecuse şi chiar înainte de 
a-şi întoarce privirea spre ei se răsuci într-un salt fulgeră- 
tor şi străpunse cu spada coastele vrăjmașului. Uluit de 
neașteptata lovitură venețianul dădu să se tragă într-o 
parte, dar morlacul îi trînti un picior în boașe, făcîndu-l 
să se prăbuşească. 

— Din nou mi-ai scăpat viaţa, Marcule, auzi tînărul pe 
sîrbeşte de astă-dată, și nu putu să nu se-ntoarcă, spre a 
vedea în ce stare se află celălalt. 

Tocmai atunci primi o lovitură în umărul stîng, sim- 
tind că-l seacă la os de durere. Vru să se sprijine de perete, 
dar văzu lama vrăjmașşă sclipindu-i deasupra capului, gata 
să-l spintece, şi fără a mai putea gîndi se trase cu toată 
puterea, izbindu-se cu timpla de pietrele zidului. Mai auzi 
ca prin vis că cineva strigă „Caraula !%, apoi un ţiuit în 
urechi şi se prăvăli peste ceilalți. 

Abia atunci își arătară veghea și localnicii, unul dintre 
ei aruncîndu-i lui Grazziani un bolovan drept în spinare. 
Norocul lor a fost că cei scăpați cu viaţă au rupt-o la fugă, 
să nu fie siliţi a da socoteală oștenilor care se năpustiseră 
în uliţă cu torţe aprinse, știind ei prea bine că în aseme- 
nea împrejurări aveau de cîştigat şi de la vii şi de la morți. 

— Ghiauri afurisiţi ! înjură căpetenia caraulei. Se bat 
ca nişte cîini turbaţi şi nu se mai satură. Cum de-i mai 
rabdă Alah ? 

Începu a-i cerceta cu picioarele pe cet de pe jos și 
auzind gemetele lui Marcu zise : 

— Se pare că n-au crăpat cu toţii ! Ia vedeţi care mai 
suflă şi dacă se mai poate scoate ceva de la ei, iar pe cei- 
lalţi lăsaţi-i, după ce-i scotociţi bine. 

— Luăm tot? întrebă un oștean ce se părea că nu 
prea mai fusese de caraulă. 

— Tot şi de la toţi! 

Proptiră tăcliile prin spărturile pereţilor şi porniră să-i 
otocească pe cei căzuţi. sau La 

sco“__ A fost încăierare între unguri și frinci, sau ce vor 

ţi fost, spuse careva. ; , . E 

— Cu toții sînt şase, dintre care doi unguri, care mai 
suflă, iar ceilalți se şi pîrpolesc în flăcările gheenei, adăugă 
n cete caraulei se apropie de răniţi şi le săltă ca- 
petele, uitîindu-se şi la veşminte. Băgînd de seamă că nu 
sînt oameni de rînd, porunci să li se lege rănile, ştiind el 
gă avea să capete răsplată pentru îngrijire, chiar dacă 
aceştia n-ar fi vrut s-o dea. 

— 'Treziţi-i pe puturoşii ăştia din case! Ce, ei n-au 
auzit larma încăierării ? Dacă ar fi fost de-ai noştri s-ar fi 
înghesuit să-i ucidă, dar fiind ghiauri de-ai lor fac pe ne- 
ştiutorii, nemernicii. Să vină cu vreo două găleți de apă! 

Aduși cu forța, localnicii aruncară apă peste răniţi, dar 
şi peste morţi, de-a valma. 

— Lasă că-i bine, că de-o fi să se prefacă vreunul, ră- 
coreala îl dă de gol. Mai udaţi-i ! 

Zadarnic însă, fiindcă loviturile primite de cei patru 
fuseseră ucigătoare şi nici unul dintre ei nu mai mişca. 
După ce-i scotociră bine, luîndu-le armele, podoabele și 
banii, îi împinseră cu picioarele lîngă zid, iar pe Marcu 
și pe ceilalți doi îi aruncară în cîrcă, spre a-i duce laortă. 

— Cam ai tu sînge de măgar, bre Ibrahime, rîse un 
oştean către cel care-l căra pe morlac. Nu ştiu cum se face 
că mereu te bagi. 

— Are să se îmbogăţească ! zise un altul cu ciudă. 

Pe drum lui Grazziani îi trecu ameţeala şi ceru să fie 
lăsat jos, dar Ibrahim nici nu voi să audă. 

— Ştii turcește ? îl întrebă căpetenia caraulei. 

— Sint trimisul lumjnăţiei-sale padişahul, iar acela 
este în slujba mea! arătă el spre Marcu. Nădăjduiesc să 
mai fie în viaţă ! 

— Altfel nu l-am fi cărat, răspunse un oștean. 

— Atunci vă poruncesc s-o luaţi spre hanul „La armele 
regelui Matia Corvinul“ de pe malul Dunării. Veţi căpăta 
răsplată bună, dar inelele ce le-am avut pe degete le pof- 
tese înapoi ! 

Căpetenia se cam îndoi, dar îşi aduse aminte că auzise 
prin cetate de un asemenea mumbaşir. „De ce n-ar fi chiar 
acesta ? !“ li părea însă rău după răsplata la care se aştep- 
tase, măcar că rănitul le făgăduise şi el. Scoase inelele, dar 
nu se grăbi să le înapoieze. 

— Cînd vom ajunge la han, pe lumină ! 

Oricum, ca să nu fie tras pe sfoară, trimise pe ascuns 
un oștean în cetate să-l scoale pe alaybeyul ce venise de la 
Istanbul şi să-i spună, spre a şti ce să facă. 

Ajunseră la han și în scurtă vreme se pomeniră cu în- 
suşi Kerim-efendi, foarte îngrijorat de cele auzite. Se în- 
țelege că oștenii caraulei se întristară, neaşteptîndu-se ca 
turcii lor să le mai dea vreo răsplată, dar solul îi uimi cu 
dărnicia lui, făcîndu-i să se ploconească precum în faţa lui 
Alah. 

— Am să pun strajă la ușa luminăţiei-tale! zise Ke- 
rim-efendi. 

— Nici vorbă! Prin curtea hanului, nu zic nu, pînă 
mai sînt încă ameţit în noaptea asta, dar nu mai mult! 

Grija lui era ca nu cumva oștenii să sperie trimisul 
austriac, atît de multă vreme aşteptat. 

Noaptea aceea însă nu părea a fi sortită odihnei, fiindcă 
la puţină vreme două umbre se furișară în odaia de peste 
drum, călăuzite de aceeaşi slujnică ciudată, care nu se sfii 
să intre şi ea. 

Zdărobiţi de osteneală răniții adormiseră-tun, încît, de 
n-ar fi fost Kerim-efendi mai îngrijorat şi s-ar fi ţinut nu- 
mai de porunca primită, nu se ştie dacă a doua zi cei doi 
s-ar mai fi ridicat din așşternuturi. Turcul se gîndise 
cită bătaie de cap i-a dat pînă acum solul padişahului, pe 
care-l avea în pază, dar necuteziînd să i-o spună așezase în 
taină doi oameni de-ai lui să supravegheze ușa. Au fost 
astfel rînduiţi unul la gura podului, unde te-ai fi putut urca 
pe aceeaşi scară, iar celălalt într-un ungher din 
preajmă. 

Pîndarii nu-și făceau prea multă grijă, dar după vreun 
ceas văzură că pe la ușa lui Gaşpar-beg ceva nu era în 
bună rînduială. O umbră care venise tîrîș spre uşă se propti 
în tăblia de stejar şi scormonea ceva de parcă ar fi vrut s-o 
scoată din ţiţini. Prin semne se îndemnară să atace deodată, 

iră să mai întrebe cine este înfipseră cu sete iataganele 
ei ilde: tă. Un răcnet de moarte le dovedi că nu fusese 
în MOB, vreo făptură din altă lume. Din odaia vecină ieşiră 
a ar trei insi cu armele în mîini, dar se opriră nedume- 
al vaid că era vorba de oşteni turci şi nu mai aveau ce 
r ebară ce se întîmplase, însă nu li s-a răspuns ni- 
ea Pe nici cei doi răniţi nu aflară decit a doua zi, 
pe m-efendi povesti cele petrecute. 

cind Kendat! dădu din umeri solul, dar îngădui ca də 

să-i fie păzită odaia. 

ilele se poi ei Marcu se vindeca văzînd cu ochii 
şi totuşi alaiul nici vorbă să apuce drumul mai departe, iar 
pînă la urmă trimisul padişahului se văzu silit să-i spună 
atit lui Hassan-paşa cît şi lui Kerim-ef«ndi că aştepta la 
rîndu-i un sol al creştinilor. Valiului îi mărturisise planul 
său de a intra în Praga cu toată pohfala şi acesta fu tare 
mulţumit, în schimb alaybeyul cînd auzi îi spuse îngrijorat 
că asta ar putea să întîrzie cu mult sarcina ce-o aveau, dar 
nu avu încotro şi se supuse hotăririlor beyului pe care-l 
însoțea. 

De cînd oșteanul se putea mişca mai în voie, îşi petre- 
ceau vremea amindoi în preajma butoaielor cu vin din lo- 
candă, mai ales că începuse de vreo două zile o ploaie cer- 
nută de toamnă şi n-aveau ce face. Pe de altă parte, acolo 
ar fi fost locul cel mai nimerit de întîlnire cu solul așteptat. 

— Mai să ne lăsăm ciolanele pe ulița covacilor, spuse 
Grazziani făcînd haz de felul cum era înfăşurat umărul 
lui Marcu. 

— Eu ca eu, că mi-s în slujba domniei, dar măria-ta 
ar trebui să te cam fereşti, că nu se cade pentru un domni- 
tor... 4 

— Făgăduiesc, mai cu seamă că de acum înainte tre- 
buie să mă cam zoresc să nu ne apuce iarna în drum. Mi-e 
teamă însă că omul care trebuia să vină de vreo două săp- 
tămiîni ar fi putut încăpea în miini vrăjmaşe şi atunci de- 
geaba îl mai aştept. Nu ştiu ce să fac. 

O fetișcană, ba chiar aceea care primise bănuţul de 
argint, le aduse două căni cu vin roşu, bika ver, fiindcă 

arcu pierduse mult sînge și trebuia făcut la loc. Degeaba 
insă îşi puse la vedere nurii, că ei n-o mai băgară în seamă. 


227 


Ochii le rămaseră pironiţi pe un străin ce tocmai atunci 
intrase, parcă în căutarea cuiva. După ce privi atent în 
jur, se apropie de masa unde se afla un călător şi-i spuse 
răspicat : 

— lartă-mă, cinstite domn, au faci cumva negu. 
ţătorie ? 

Auzind aceasta, Grazziani sări de la locul lui şi-l apucă 
de mînă pe străin trăgîndu-l după el. 

— Eu nu-s neguţător, dar sînt în slujba domniei și 
socot că am o vorbă cu domnia-ta. 

Celălalt îl privi nedumerit şi se propti în loc. 

— Să fii sănătos, dar eu n-am treabă cu domnia-ta! 

Dezamăgit, Grazziani era să ceară socoteală pentru 
răspunsul cam neobrăzat, dacă nu se băga şi Marcu, fără să 
ştie ce vorbiseră cei doi în venețiană. 

— Să-mi fie cu iertare, măria-ta, dar mi se pare cu- 
noscut acest drumeţ. Ba... de nu mă-nșel te-am văzut la 
curtea măriei-sale Tomșa-vodă ! adăugă el către străin. 

— Nu te înșeli cîtuşi de puţin, căpitane Marcu, şi chiar 
că-s cu mirare cum de te afli prin cetatea Budei, în loc să 
fii la Iaşi ? Eu sînt, Duşan ! 

Fuseseră odinioară buni prieteni, pe cînd luptaseră 
împreună sub flamura lui Tomşa la Cornul lui Sas. Se îm- 
brățişară deci cu multă căldură, apoi noul venit îşi trase 
un scaun şi nu mică fu uimirea celor doi cînd îl auziră 
șoptind : 

— Şi cu luminăţia-ta am o vorbă, dar nu aici, fiindcă 
cel de la masa de alături nu ne priveşte cu ochi buni. 
Anume l-am întrebat de „neguţătorie“. 

Lui Grazziani îi veni inima la loc pricepind că acesta 
era omul de taină, numai că fusese prevăzător. Se prefă- 
cură a se veseli, cum se cuvine la o asemenea întîlnire 
neașteptată dintre vechi prieteni, apoi plecară cîteştrei, ce- 
rînd să li se aducă mîncare şi băutură în odaia lui Marcu. 

În urma lor se ridică şi călătorul acela stingher, intrind 
la rîndu-i în odaia de peste drum. 

De cum se văzură singuri în încăpere, Duşan se înclină 
în faţa lui Grazziani, vorbindu-i ca unui stăpîn : 

— Măria-ta, mai întîi îmi cer iertare de felul în care 
ţi-am vorbit, dar domnul baron Mollart mi-a spus că ești 

iurat de vrăjmaşi din toate părţile. Am bănuit că lu- 
incon A erai cel pe care-l căutam, întrucît s-a auzit pină 
si sati că te-ai însoţit cu Marcu şi pe el îl cunoșteam de 
a 


mult. Mai că nici n-am avut trebuință de cuvintele taf- 


t rise Grazziani. 

__ Taine aș avea eu multe, dar... 

__ Nu te sfii de prietenul nostru Marcu, dă-i drumul! 
ai banii ? 

act Da! Am aici înscrisuri pentru cămătarul Agopian 

din Buda, pentru Gotfried Lenger din Kronstadt, Josef Sa- 

gan din Istanbul şi Pfeifer din Bistriţa. Precum vezi, întoc- 

mal cum ai poftit măria-ta ! 

— Aşa e bine! Dar moşia Altenburg ? 

— Şi aceea! îl încredinţă Dușan, scoţind un perga- 
ment de la brîu şi întinzîndu-i-l. 

— A mai rămas intrarea mea în Praga... 

— Întocmai cum ai poftit, măria-ta ! Majestaţii-sale 
i s-a spus că fiind catolic nu este umilitor pentru oraşul 
împărătesc și ce se face e spre slava creştinătăţii, flamurile 
Semilunei şi meterhaneaua supunîndu-se de fapt unui 
creştin. 

ale Trebuia să i se fi spus că pentru ridicarea mea în 
ochii sultanului o fac, în acest fel putind sluji mai bine pe 
majestatea-sa ! 

— Așa am să-i spun domnului baron Mollart ! se în- 
clină Duşan. 

- — Atunci e bine. În două zile putem pleca. Nu, Mar- 
cule ? Te simţi în putere ? 

— Oricînd poruncești, măria-ta ! 

Mai vorbiră despre cele ce aveau de făcut, apoi Du- 
şan ieşi împreună cu Grazziani. Rămas singur, Marcu se în- 
tinse pe pat. Și chiar era să-l apuce somnul, cînd i se păru 
că aude un scîrțiit prelung la clanţa uşii. Se gîndi că nu- 
mai un străin ar deschide atit de grijuliu, dar cine să fie? 
Apucă iute spada şi se acoperi cu o cergă, prefăcîndu-se 
adormit, deşi nu era prea îngrijat, ştiind că pe afară păzeau 
oștenii lui Kerim iar Grazziani trebuia să fi fost în odala 
de alături, cu Duşan. Ă 

Îi păru bine că nu ceruse vreun ajutor, întrucit în 
odaie pătrunse -slujnica aceea imbrobodită, care aduse un 


pice 

ulcior cu vin şi îl așeză pe masă. Neavind a se teme de ea, 
se ridică tocmai cînd aceasta dădea să plece şi o înşfăcă de 
mină. Femeia scoase un strigăt de spaimă şi repe îşi duse 
mîna cealaltă la faţă. 

— De ce te acoperi, frumoaso ? zise Marcu rizîna. 
Chiar nu vrei să-ţi arăţi ochii nimănui ? 

Fata izbuti să-şi elibereze brațul şi dădu să plece, dar 
tînărul se-ntinse şi îi apucă broboada. 

— Ei, nu, că-i prea de tot... Contesa Rozsnyai ? ! 

— Precum vezi ! 

— Singură ? 

— Ahaa! rise răutăcios Agnes. Deci ţi-i gîndul la Iu- 
lia ! N-ai uitat-o ! Atunci e bine, Marcule! Ai să mă asculţi 
cu băgare de seamă ! 

— Ce cauţi aici ? 

— Principele Bethlen a aflat de dragostea Iuliei pentru 
tine şi acum este ostatecă la Bălgrad, pînă la înapoierea 
mea. Înţelegi că dacă eu nu mă întorc teafără ea va muri ? 

— Pentru ce?! Ea n-are nici o vină. 

— Prostule ! Ca să pricepi tu că trebuie să mă ajuţi 
să scap de aici! 

— Atunci pleacă pe dată şi n-am să spun nimic, 
nimănui ! 

— Nu mai înainte de a-l ucide pe Gaşpar... 

— Dar ce-ai cu el? 

— M-a umilit ! Trebuie să mă răzbun ! 

— Are să-ţi treacă minia de veţi sta faţă-n faţă, că el 
nu ține la supărare, zimbi tînărul cu înţeles. 

Agnes rămase o clipă descumpănită. 

— Poate că ai dreptate! Oricum, nu-i spune nimic de 
mine pînă nu mă ,lămuresc eu însumi dacă trebuie să mă 
dau în vileag ori ba. Dacă mă dai de gol, va porunci oștenilor 
să mă prindă şi n-am să mai ajung la vreme ca s-o scap 
pe Iulia ... Ţine-ţi gura barem vreo două zile, că eu în răs- 
timp voi pleca, ori poate că ne împăcăm. Ne-am înţeles ? 

Marcu nu răspunse nimic. Rămase pe gînduri auzind 
câtă miîrşăvie zăcea în mintea frumoasei contese. Fuseseră 
bune prietene și o dăduse ostatecă, ori minţea ca să-l pună 
pe el în încurcătură ? 

Grazziani îl condusese pe Dușan și tocmai se înapoia 
cînd ciudata slujnică îmbrobodită pătrundea în odaia lui 
vârful picioarelor şi dosind cu grijă un ulcior. Îşi dădea 
seama că prietenul său nu adormise, ca să-l poată cumva 


ucide în somn, așa că se trase la pîndă și așteptă pină o 


văzu ieşind. 

„Nu-i lucru curat !“își zise şi, văzînd că intră în odaia 
de peste drum, se apropie și el de uşă. Se vorbea în vene- 
țiană ! 
— ... ultima noapte! desluşi o voce de femeie, ce í 
se părea cunoscută. 

— Să fie oare această încercare mai norocoasă decit 
cealaltă ? Știm doar că otrava nu-l poate dobori ! se auzi 
glasul unui bărbat. 

— Ce-am pus în ulcior este adus anume de la Roma 
şi nu ucide pe dată, dar pînă în zori sînt țepeni! Anume 
l-am pus în odaia prietenului său, pentru a stinge orice bă- 
nuială. Din păcate acela m-a văzut cine sînt și va trebui să 
plec mîine, de nu chiar în noaptea asta. 

Nu mai încăpea nici o îndoială că era vorba de Agnes, 
care încerca iarăşi să-l otrăvească. Ceilalţi, probabil sluji- 
torii ei, erau de bunăseamă venețieni. 

— Și dacă nu izbutim ? întrebă o altă voce de bărbat. 

— Eu vă aştept pînă poimiine în... 

Dar nu mai auzi ce spune din cauza paşilor zglobii ai 
celeilalte slujnice, care urca „cara. Se prefăcu a-i ieși în 
întimpinare şi prin semne o chemă să-l urmeze. Știindu-l 
un „mare domn“ păzit de turci, fata se supuse şi întrară 
împreună la Marcu. 

— A fost contesa pe la tine, nu-i aşa ? 

— Ai și aflat, măria-ta ? 

— Ba mai mult, ţi-a lăsat şi acest dar, pe care nu l-ai 
cerut, şi cine ştie ce-ţi va mai fi îndrugat în legătură cu 
mine... 

— Așa-i! Mi-a spus că Iulia ar fi ostatecă şi că răs- 
punde cu capul dacă i se întîmîplă ceva contesei, încît să 
nu spun nimic măriei-tale că vrea să te ucidă. 

— A spus-o aşa, pe șleau ? 

— Pe urmă s-a căit ori a vrut s-o dreagă zicînd că 
S-ar putea şi împăca, însă n-o mai cred! 

— Ai minte, prietene, dacă te-ai lecuit ! Cit e de tică- 
loasă, aș crede-o în stare să-şi pună prietena chezaș. Dar 
mă întreb ce fel de om e Bethlen dacă îngăduie aşa ceva ?! 

— Te urăşte. 

— Ştiu. Dar ce are cu tine ? 

— Eu nu i-am făcut nimic. 

— Totuşi vrea să te otrăvească şi pe tine, fiindcă aici 
a lăsat ulciorul, ştiind că vei bea și tu ! 

Marcu aruncă privirea asupra vasului de pe masă şi abia 
atunci își dădu seama că cealaltă slujnică aştepta cuminte 
să i se poruncească ce avea de făcut. Pricepu că pentru aceea 
vorbiseră turceşte, ca fata să nu înţeleagă. Grazziani o 
apucă de mînă şi o aşeză pe un scaun, cerîndu-i lui Marcu 
să o lămurească ce vor de la ea. 

— Spune-i că o voi plăti cu un pumn de galbeni dacă 
duce ulciorul la vecinii noştri cu pricina, zicîndu-le că l-a 
trimis doamna contesă. 

— Prea mult, măria-ta ! Ar bănui că e vorba de om- 
ucidere şi nu s-ar mai învoi. Cîţiva bănuţi de argint... 

— Vreau să mă pomenească, dacă-mi va face această 
slujbă ! Patru galbeni îs îndeajuns ca să nu bănuiască ? 

— Socot că da! 

Marcu o lămuri pe fată, care se învoi bucuroasă, bă- 
gind aurul cu grijă în sîn. 

— Orice s-ar întîmpla, la noapte ori miine dimineaţă, 
tu n-ai ştiinţă ! N-ai decit să le spui cum te-am învăţat şi 
să pleci. Ții minte ? 

Fata apucă voioasă ulciorul şi ieşi. 

— N-avem decît să veghem cu arma-n mînă, fiindcă 
nu ştim cîți venețieni vor fi acolo și câţi vor gusta din li- 
coarea contesei. Vom rămîne aici împreună! hotări Graz- 
ziani. 

Abia către ziuă, doboríți de somn, se trîntiră îmbrăcați 
cum erau spre a rhai fura cîteva clipe de odihnă. Și dor- 
miră chiar vreun ceas, dacă nu două, cînd puternice bătăi 
în uşă fi treziră buimaci. 

— Ce s-a întîmplat? sări Marcu apucînd spada. 
Cine-i ? şi trase binişor zăvorul. 

— Eu sînt, luminăţia-ta, hangiul ! Credeam eă aţi pățit 
ceva, că la odaia măriei-sale nu se simte nici un fel de 
viaţă. Să spargem uşa, cum vor oștenii ăştia ? 

__ Nu-i nevoie, că adormise aici la mine şi-i teafăr. 
Dar ce vă apucă să sculaţi lumea cu noaptea în cap ? 

Jeșiră amîndoi din odaie și se văzu uşurarea în ochii 
turcilor ce fuseseră de pază. ` 

— Ia, nişte drumeţi italieni au chefuit toată noaptea 
cu otravă şi... 

Te pomeneşti că s-or fi îmbătat ? rîse Marcu şi tăl- 
măci degrabă cele auzite. 

— Sînt ţepeni ca butucii ! răspunse hangiul. 

— Fiecare cu gustul lui! se arătă nepăsător cel pe 
care-l păzeau oștenii turci. Îs mulţi ? 

— Doi! 

Curînd se ivi şi Kerim-fendi, însoţit de cîţiva spahii, 
căci auzise despre cele întimplate şi se îngrijora să nu fie 
vorba din nou de cel pe care-l proteguia. 

` — S-a prins făptașul ? întrebă el. Cine-i ? 

— O slujnică, înălțimea-ta, fiindcă altcineva nu ar fi 
fugit de frică, răspunse stăpînul hanului. 

— Cum vine asta ? se nedumeri Marcu. 

— Păi, nici nu ştiu cine era, că se pripăşise de-o 
vreme, cam odată cu venețienii, şi s-a rugat de slujbă la 
mine, numai pe casă şi masă. Se vede că îi urmărea de mult, 
pînă le-a venit de hac. Călătorii fuseseră mai mulţi, dar nu 
mai rămăseseră decit cei doi, că între timp ceilalţi s-au 
făcut nevăzuţi. 

— Dar cine a dat peste morţi? vru să ştie trimisul 
padișahului. 

— Ia, fata asta ! arătă hangiul spre slujnicuța care 
dusese ulciorul. č 

— Cum te chemă, fetițo ? Eşti o fată vrednică ! 

— Iulişka ! răspunde aceasta, fără să clipească. 

— Ai auzit, Marcule, zîmbi Grazziani cu înţeles. 
Pentru fapta ei, de a da în vileag pe ucigașa care a fugit, 
se cuvine să capete o răsplată frumoasă de la mine. Ţine! 
şi scoase o pungă bine burduşită. 

— Pupă mîna măriei-sale, proasto ! o îndemnă han- 
giul, căruia îi sticliră ochii văzînd atîta bănet. 

Iulișka se aplecă şi sărută mîna care-i dăduse o ase- 
menea avere neașteptată, în timp ce binefăcâtorul șoptea 
omului său de credinţă : 

— Dacă pleacă fără zăbavă din slujba hanului şi se 
duce în satul ei, o ajut să se mărite. Vrea ? 

Apoi toată zarva se potoli, leşurile fură ridieate şi a 
doua zi, după plecarea slujnicuţei ferigite, întreg alaiul 
mubașirului apucă malul drumului, către Esztergom. 

— Ai văzut, prietene, că Iulia a fost scăpată ? întrebă 
Grazziani călărind alături. 
— Care dintre ele, măria-ta ? întrebă gînditor Marcu. 
— Amiîndouă ! 


SARSAILĂ 


Atunci cînd trimba tătărească izbise la Ot Menedes, 
dumnealui cuviosul Rafailă se afla prin preajmă, cîști- 
gîindu-şi pîinea fie cerşind fie îndeplinind cîte o slujbă 
oarecare, ba nedîndu-se înapoi nici de la mici furtişaguri. 
Ocolea cu grijă satele unde putea fi cunoscut, fiindcă pe 
vremuri fusese şi el în cinul monahicesc, şi chiar acolo la 
sfintul lăcaș. Ar fi dus-o bine hălăduind şi în aceste vre- 
muri tot ca faţă bisericească, de-ar mai fi rămas Răzbici, 
dar de cînd cu afurisitul de stareț Pagmfilie, nu i-a mai 
mers. Bătrînul îl mirosise cam ce-i poate pielea şi nu o 
dată l-a dojenit cu faimosul toiag și cu mai puţine canoane, 
dar degeaba, că din coadă de cîine nu faci sită de mătase, 
spune o veche zieală. 

„Măi Rafailă, ţie ar fi trebuit să ţi se spună Sarsailă, 
că tare s-ar mai potrivi !“ îi zisese odată Pamfilie, de faţă 
cu toată lumea, pe cînd se aflau în trapeză, şi de atunci 
aşa-i rămase porecla. Ba unii îi ziceau „cuviosul Sarsailă“, 
ceea ce nu se cuvenea pentru un locuitor al monastirii. 

Călugărul a înghiţit la început ruşinea poreclei, dar 
mai apoi începu a se fuduli cu ea, făcîndu-l temut printre 
credincioşi, dar mai cu trecere la „oiţele domnului“. Apoi 

ge mai încurca şi la cite un pahar, vădindu-se cît de colo 
gă nu era făcut pentru post și rugăciune. Însă şi păcatul 
beției ori al preacurviei ar mai fi fost trecute cu vederea, 
de nu l-ar fi pus necuratul să se apuce de furat şi de înșe- 
jăoiuni. Dar el spunea acuma că însuşi starețul era adevă- 
ratul vinovat, silindu-l să facă asemenea fapte... Şi totuşi, 
ce se întîmplase ? 

Rafailă umpluse nişte ulcioare cu apă-chioară de 
țîntînă, după care, ceruindu-le la gură, le-a vindut pros- 
timii drept rămase de la nunta din Chana Galileii, pe care 
Miîntuitorul nu mai apucase să le prefacă în vin. El, cu- 
viosul, făcuse rost de apa cea sfîntă cu mare cheltuială, 
de la nişte ieromonahi ai Sfintului Munte, întrucît era 
făcătoare de minuni, în tot felul de boli, la oameni ori vite. 
Apoi necazul i s-a tras de la un ţăran hapsîn, care după ce 
i-a murit copilul, măcar că numai de nu-l scăldase în „apă 
sfinţită“, venise la monastire să-i ceară socoteală. Starețul 
tare s-a mai miîniat și după ce l-a mustrat zdravăn, pe 
spinare, i-a spus : 

„Măi, Sarsailă ! Toate matrapazlicurile tale sînt min- 
ciuni papistășeşti și nu-mi închipui cum de ţi-au trăsnit 
prin seăfîrlie, dar de nu te căiești şi nu dai banii înapoi 
celor pe care i-ai amăgit îţi scot eu gărgăunii din căpățină, 
şi martor mie Dumnezeu că ţi-o crăp! Iacă, duminică, 
după slujbă, da-voi de ştire celor prostiți de tine să vină 
să-și capete banii îndărăt !% 

„Peste poate !“ încercase Rafailă. 

„Ai să vezi tu că e cu putinţă, ba te vei mărturisi la 
toţi cei de faţă că ispitit de Satana te-ai lăsat cuprins de 
duhul lăcomiei și al înşelăciunii !“ > 

O ură de neînfrînt l-a cuprins împotriva starețului și 
s-a gîndit că nimic mai bun nu are a face decît să fugă de 
la monastire. Dar cum era să plece cu mina goală ? Dibăcise 
întimplător tainiţa unde erau dosite odoarele sfîntu'ui 
lăcaș și luă de acolo cîteva cruci și sfeşnice de argint, “+ 
apucă și potirul de aur, dăruit cîndva de către însuşi 
ctitorul Ventilă-vodă. Tocmai acel afurisit potir l-a dat 
de gol şi cruntă bătaie a mai mîncat de la stareț, măcar 
că se jură pe toţi sfinţii că săvirşise furtul spre a face rost 


de bani, ca să-i înapoieze țăranilor. N-a mai fost crezut 

și, trîntindu-i un picior în dos, Pamfilie l-a azvirlit pe 
vecie din monastire. 

Pentru aceste întîmplări care l-au adus pe drumuri, 
la mila ţăranilor, Rafailă se înverşunase cumplit împotriva 
egumenului şi a celorlalţi călugări. De aceea, auzind că 
tătarii loviseră pe valea Slănicului, își zise că Ot Menedeo 
nu s-ar fi putut să scape pirjolului şi că vor încerca să 
fugă pe la hruba cea tainică. Năimise un ţigan scrîntit din 
pricina bătăilor ce le căpătase la ocnă, făgăduindu-i cîte 
un zlot leșesc pentru fiecare călugăr prins în juvăț, după 
ce îl amăgise că din pricina lor ajunsese la sare. Fără să 
mai stea la gînduri, fostul ocnaș se învoi și îl urmă pretu- 
tindeni ca un cine credincios. 

Într-adevăr, după ce tătarii pîrjoliră satele şi răzbiră 
la Ot Menedec, cel care-i prindea pe fugari la gura puţului 
era tiganul lui Rafailă, pe numele cel mic, Țiul. Sarsailă 
se trăsese mai la o parte, ca să nu-l încurce, și cu bucurie 
căta la chipul fiecărui călugăr pe care i-l prăvălea la 
picioare „ocnaşul. Cu nerăbdare îl aștepta pe Pamifilie, 
ştiind că avea să fie cel mai de pe urmă, dar mai fură 
prinși în răstimp şi vreo doi țărani. Pe Ilinca, rănită, n-a 
mai fost de trebuință s-o lege, întrucît se arăta fără 
simţire. Zărind-o rostogolită şi cu fustele săltate, Sarsailă 
se aruncă peste ea şi o batjocori pe loc, cu toate blestemele 
celor care își dădeau seama ce se întîmplă și nu puteau 
să-l împiedice. Biata fată nici măcar nu deschisese ochii, 
părînd mai degrabă moartă. Rinjind mulţumit, Sarsailă îl 
îmbie şi pe Țiul să facă la fel, dar acesta se împotrivi. 

Văzînd că nu mai ieşea nimeni din hrubă, cel mai de 
pe urmă fiind Parfenie, pe care juvăţul îl gîtuise şi nu-i 
mai dădu putinţă să ridă de el, Sarsailă își ciuli urechile. 

— Parcă nu se mai aud tătarii! I-au căsăpit pe toţi 
ce n-au izbutit să fugă şi vor fi plecat. 

— Cu ăştia ce facem? întrebă țiganul arătîndu-i 
pe prinși. 

— Îi lăsăm în plata-Domnului, că de n-or da peste ei 
lupii ori tătarii s-a găsi cine să-i sloboadă. Tu hai cu mine ! 

Se gîndea să se apropie pe furiş de monastire şi de nu 
va fi nimeni pe acolo să ia toate odoarele din tainiţă, dar 
se înțelege că ţiganului nu-i suflă o vorbă despre cele 
plănuite. 

În răstimp, pe dibuite, Isaiia și Mihai apucaseră calea 
întoarsă. Ajungînd cu greu la picioarele scării, se opriră 
să mai răsufle. 

— Acolo, sus, ne-ar fi așteptat moartea, dar dacă tă- 
aril au apucat să prade biserica și chiliile, n-au să zăbo- 
vească multă vreme și se vor duce, că așa li-i năravul, zise 
Isalia. 

— Oare nu tătarii să fi fost cei de la gura puțului ?! 

— Tare mă tem că nu... 

Cînd socotiră că aşteptaseră destul, cuviosul o apucă 
cel dintii pe trepte, căci știa meșteșugul sucirii drugului 
de fier, cu băgare de seamă, spre a nu se da în vileag faţă 
de nepoitiţi. Lui Mihai i se păru o veșnicie pînă zări geana 
de lumină care-i dădea de veste că Isaiia ajunsese la ca- 
pătul scării. Cînd îi mai auzi şi chemarea, își dădu seama 
că sus nu mai era nici o liftă păgînă. 

Nenorocul a fost că tocmai atunci cînd sălta lespedea 
se afla în spatele ei Sarsailă, care se lipi de perete spre 
a nu fi văzut. Se trase pînă în dreptul amvonului și se 
piti binişor, încît putea să vadă ce se petrece în biserică. 
Astfel îl recunoscu pe Isaiia, care după ce își aruncă pri- 
virea pe afară se înapoie în altar, strigind pe cineva. 

Lui Sarsailă îi bătu inima să-i spargă pieptul socotind 
că cel chemat nu putea fi altul decît Pamiilie și se căi că 
poruncise lui Țiul să-l aștepte în clopotniţă. Dar și mai 
vîrtos cînd văzu că nu stareţul era cel așteptat, ci un 
tînăr vinjos, care mai avea și spadă în mină! Se ghemui 
la pîndă însă nu auzi nimic de la ei, fiindcă merseră pe 
tăcute pînă ieșiră din biserică și abia atimci răsună vocea 
feciorului + 

— Rămii sănătos, taică, şi sărut-dreapta ! 

— Mergi cu Domnul, fiule! blagoslovi Isaiia. Să te 
ajute Cel de sus să izbuteşti ce ţi-ai pus în gînd ! 

„Ahaa ! Va să zică boaita nu pleacă !“ se bucură în 
gind Sarsailă frecîndu-şi palmele. Îl văzu pe  Isaiia 
intrînd în altar şi i se strecură pe urme, în treacăt înșfă- 
cînd lancea unui prapor, care avea virful ascuţit ca o 
țeapă. Dintr-un salt se năpusti asupra lui răcnind și cînd 
acesta se întoarse îi străpunse vintrea. Strigătul de durere 

al nefericitului călugăr fu auzit și de ȚȚiul, dar nu şi de 
Mihai, care se îndepărtase. 

— Pînă nu te ia dracul, cuvioase, să-mi spui unde-i 
împielițatul de stareț?! și îl zgudui ca să-i pricinuiască 
și mai mare durere. 

Vaietele nefericitului călugăr avură darul mai rău 
să-l ațîțe şi nicidecum să se îndure de el. 

— Sarsailă ! Blestematule! Mă mincași fript şi aşa 
s-o faci pe lumea cealaltă, ticălosule ! izbuti printre ge- 
mete să-l afurisească Isaiia. 

— Te fac eu să spui totul! și îl scormoni cu parul 
prin burtă. i 

A fost prea mult pentru bietul Isaiia, care nemai- 
putînd îndura și-a pierdut simţirea. Chiar atunci se ivi şi 
Ţiul, neştiind cine se văicărea așa. 

— Venişi la ţanc, bre! rînji Sarsailă. Ia înşfacă tu 
stirvul ăsta și fă-i vînt în groapa de colo! arătă el spre 
deschizătura hrubei. 

Fără să-i pese dacă mai era în viaţă au ba, țiganul 
înștăcă trupul cuviosului, aruncîndu-l pe dată. Cind se 
auzi bufnitura, Sarsailă făcu o cruce evlavioasă „Doamne 
iartă-l“, de parcă nu el ar fi fost ucigașul, după care 
porunci lui Ţiul să coboare vreo cîteva trepte. 

— Vezi să nu se fi agăţat de ceva! 

Prostul de ocnaș ascultă și, cum Sarsailă știa de unde 
se învîrte închizătoarele, trase lespedea la locul ci, peste 
hrubă. 

Ascultă o vreme bătăile înnăbușite ce veneau de sub 
pămînt, apoi dădu cu nepăsare din umeri și îsi căută de 
altele. 

După ce aruncă o privire din pragul bisericii să vadă 
dacă nu cumva scăpase vreunul, se întoarse drept la 
tainiță şi o goli de toate odoarele. Își legă o boccea din 
învelitoarea de pe masa altarului, care zăcea aruncată 
într-un colţ, apoi ieşi cu mare grabă, uitîndu-se în dreapta 
şi în stînga. 

O apucă în sus, pe malul apei, dar după ce merse o 
bucată de drum își dădu seama ce mare primejdie ar fi 
fost să se arate printre oameni cu asemenea comoară, şi 
nici nu vedea cum ar fi putut s-o vindă. Zări însă un copac 

găunos, mîncat de apele primăverii, şi se hotărî s-o 
ascundă acolo. Mulțumit de ispravă, îşi făcu o cruce mare 
si porni la „drum de parcă n-ar fi avut nimic pe cuget. 
Vreo două zile trăi cerşind cîte o coajă de piine de la rarii 
trecători iviţi şi ajunse în cele din urmă, lihnit de foame 
si ostenit, la poarta unui gospodar. 

” Aoestuia i se făcu milă de călugăr, mai cu seamă că 
avea şi fierbinţeală, şi îl adăposti în casă. Acolo boli 
Sarsailă mai bine de trei săptămîni între viaţă şi moarte, 
iar de n-ar fi fost nevasta ţăranului atit de grijulie să-i 
facă tot felul de fierturi, mai că i s-ar fi sfirșit zilele. 
Apoi, cînd s-a mai înzdrăvenit, se apucă de ajutat stăpi- 
nului casei pe la diferite treburi, cu multă osîrdie. Din 
pricina asta şi văzîndu-l slăbit de boală, gospodarul îi ceru 
să rămînă pe lingă casă, barem pînă a da colţul ierbii, că 
de acum bătea iarna la ușă. 

Mult s-a mai bucurat prefăcutul Sarsailă, căci de 
adevărat n-avea unde ierna, cu toată comoara pe care o 
furase. Acolo, în preajma munţilor, îi auzi pe oameni vor- 
bind că tătarii pirjoliseră Ot Menedec-ul, cum jefuiră 
sîînta zidire și dădură peste nişte oameni legaţi, câre 
strigau după ajutor, cum i-au dezlegat de picioare şi i-au 
tirit mai apoi ca robi în fundul Bugeacului. Nimeni nu 
scăpase, așa că Sarsailă putea fi mulțumit, nemaifiind 
nici un martor al fărădelegilor sale. Ce-i drept, umbla 
zvonul că legarea celor scăpați de la monastire s-ar fi 
înfăptuit de către un călugăr răspopit, dar cum nimeni nu 
mai auzise de el, după năvala tătarilor, se zicea că va fi 
fost dus şi el rob ori va fi murit şi pizmașii îl năpăstuiau 
degeaba. > 

Toate acestea l-au făcut pe Sarsailă ca în primăvară, 
Cînd începu a curge streașina, să-şi ia ziua-bună de la 
gazdă, după ce nu-i pricinuise nici un rău, cum îi era 
năravul. Se zorea ca nu cumva apa Slănicului umflîndu-se 
de puhoaiele din martie să-i ducă cu viltoarea şi comoara 
lui, Gospodarul îi umplu o traistă cu merinde, ba îi mai 
dădu şi niște bani de drum, după care Sarsailă își luă 
smerit rămas bun, cu părere de rău că se desparte de 
asemenea oameni cumsecade. „Să te rogi pentru noi, 

taică !“ îi strigase femeia, dindu-i şi o boccea cu mere și 
poame uscate. 

Pe ocolite, spre a nu-i ja careva urma, călugărul 
ajunse la copacul însemnat şi îşi află comoara neatinsă, 
aşa cum o pitise el din toamnă. Răsturnă desaga de bu- 
catele grijuliei lui gazde și o umplu cu odoarele mona- 
stirii, apoi săltînd-o pe umăr se întoarse către asfințit cu 
gindul să ajungă la Tîrgovişte, unde ca cetate de scaun se 
aflau destui zarafi dornici să-i cumpere marfa. Mai pe 
urmă, avea să vadă ce va face! 


Nu prea ţinea drumul mare, ci căuta să taie mai de-a 
dreptul către apa Teleajenului, ajungînd astfel la „Hanul 
roşu“, cu gînd să se odihnească și el ca tîrgovețţii, căci 
acum îl ţinea punga. În desagă se aflau și mulţi bani de 
aur, argint ori aramă, care păreau a fi mai vechi, dar tot 
s-ar fi putut cumpăra pe ei ce-ai fi poftit. 

Se așeză mai întîi la masă, cerînd o halcă de miel 
fript care-i plăcea nespus de mult și o cană cu vin roșu 
de Buzău. 


Pe cînd se ospăta fără grijă, se pomeni de-o parte și 
de alta cu doi călugări asemenea lui, dar parcă mai ră- 
pănoși. 

— Blagoslovește, taică-părinte, rînjiră ei către Sar- 
sailă, aşezîndu-se fără a-i cere încuviințare. 

— Domnul ! răspunse acesta, molfăind o bucată de 
carne. 

— Pribeag, frate, pribeag ? întrebă unul. 

— Ba nicidecum! se oţări Sarsailă. Mă întorc acasă 
la „Dealu“. 

— Barem strîns-ai ceva pomană ? trase cu ochiul celă- 
lalt înspre desaga pe care n-o lăsase de lingă el. 

Văzindu-i privirile lacome Sarsailă simţi o arsură în 
inimă şi, lăsînd mincarea, își trase odoarele aproape, de 
parcă s-ar fi temut să nui le ia 

— Pe noi nu ne îmbii să îmbucăm ceva, că sintem 
lihniţi ? se băgă în vorbă al doilea. Sfinta Scriptură zice că 
trebuie să dai şi celui ce n-are, mai cu seamă în cinul 
nostru monahicesc. 

— Dar din dar se face rai ! psalmodie cel ce părea mai 
curînd tîlhar, după înfăţişarea lui. 

— Asa o fi, fraţilor, dar eu n-am ce vă da, că sînt să- 
rac așijderea vouă. 

Se ridică şi vru să plece, dar cei doi îl iînșfăcară de 

ini. 
i, — Chiar aşa de zorit ești să te întorci la chilia sfinţiei- 
tale ? făcu „tilharulk batjocoritor. 

— Nici măcar nu ne arăţi ce pomană ai căpătat de pe 
la credincioşi, chiar dacă nu ne miluieşti şi pe noi ? zise 
domol celălalt. | 

Sarsailă se socoti pierdut, întrucît călugării îl ţineau 
zdravăn, iar unul scoase un cuțitoi de căsăpie şi-l puse 
pe masă. 

— Mai stai, fratele nostru întru Hristos, şi nu ne lăsa 
în păcatul neştiinței, că din asta se trage ispita. Hai, arată ! 
stărui cel ce scosese cuțitul. 


CALE TRUDNICĂ PRIN ARDEAL 


Mai bine de două săptămîni încheiate i-au fost de tre- 
buinţă lui Mihai spre a străbate munții, pînă s-a văzut în 
chilia sfinţiei-sale Onofrei, popa de la biserica sfîntului 
Nicolae din Șcheii Braşovului. Îi povesti ct de-amănuntul 
toate cele petrecute la Ot Menedec şi tare s-a mai întristat 
cinstitul preot auzind de groaznicul sfîrşit al egumenului, 
cu care erau prieteni din tinerețe. 

— Domnul să-l hodinească pe sărmanul Pamiilie, făcu 
el cu ochi înlăcrimaţi, după care împreunîndu-și mîinile 
murmură o rugăciune. Mare păcat și pagubă și de sfinta 
monastire, dar aceea are să se facă iară, numai bieții mo- 
nahi n-au să mai învie, decît la dreapta judecată de apoi. 

__— Acum, că m-am văzut la mila sfinţiei-tale, taică- 
Părinte, aş pofti să mă îndrumi să ajung la Sătmar, că... 

l6 — În slujba domniei — I. 


— Tocmai acolo ? 

— Vreau să intru în slujba domniei ! 

— Au domnia nu mai e la Iaşi ori la Bucureşti? Ce 
să caute la marginea ţării ? ! se miră popa. 

— Eu gîndesc să mă bag în oastea măriei-sale Radu- 
vodă Șerban, care-i pribeag pe acolo şi strînge oșteni cute- 
zători să se întoarcă în ţară şi să-l alunge pe păgîni. Dom- 
niterul ce-l avem nu are în cuget să. se împotrivească 
turciler. 

— Dacă aşa ţi-i voia eu nu am nimic a spune. Însă, 
deși tet prin ţară românească vei trece, drumul îi lung și 
cu primejdii, că stăpînirea-i străină. 

— Păi la noi nu-i asemenea ? ! zîmbi acru Mihai. 

— Drept îi, fiule, şi de mă gîndesc bine, ai judecat cu 
înţelepciune, așa că te voi ajuta. Mai întîi am a-ţi da un 
tovarăș de drum, om vrednic și cu voie-bună, cum îi de 
trebuinţă la cale lungă. 

— Merge şi el la Sătmar ? 

— Ba numai pînă la Ciunga, în inima ţării, cam jumă- 
tate. Are să te însoțească destulă vreme, la bine şi la rău. 
Pe mai departe ai să te descurci cum ţi-o fi norocul. Îl 
cheamă Florea Nicoară şi mergînd cu el nu mai ești străin 
de loc. În afară de aceasta, frate-său, Amosie, îi căpitan în 
oastea lui Radu-vodă Șerban şi ţi-a prinde bine. 

— De ce nu spuseși așa de la început, taică-părinte ? 

— Hm! Ai lui de-acasă îl țineau drept mort pe oștean 
şi feciorul ăsta venise aici să-i caute ciolanele la locul unde 
ar fi căzut, vrînd să-i pună o cruce la căpătii. Dar cum să 
afli oasele între atîta amar de oameni care pieriră atunci 
la Meara de hîrtie ? 

— Şi nu l-a găsit ? 

— Nu! A dat î însă peste un fost artac de-al lui și acesta 
i-a spus că numai cu şase luni în urmă Amosie se afla la 
Sătmar, căpitan la Radu-vodă. 

— Mă bucur pentru el şi al lui. 

— Să vezi că are să-ţi placă ! 

Îl mai lămuri apoi preotul că Radu-vodă Șerban şi cu 
prietenul său, Hommonay, nu erau pe placul lui Bethlen 
și că Mihai ar face bine de şi-ar ţine gura și să nu-și 
destăinuie la tot pasul ţinta pribegiei. Nici Florea nu.avea 

P spună că fratele său mai mare se afla în oastea ce nu era 
Să plaeul principelui, şi astfel aveau să tacă amindoi. 

BE Popa trimise după ciungan și acesta veni tot într-o 
fugă, neștiind de ce fusese chemat. Era un fecior cam mio 
de stat, cu obraji bucălaţi ca de copil şi numai zîmbet. Se 
părea că omul nu ştia să fie decît voios, oricât de mare ne- 
caz ar fi avut. 

— Ziua bună! zise el şi se plecă să sărute mîna preo- 
tului. i 

— Şezi, fătul meu ! îl îmbie acesta. lată, feciorul 
acesta de față, Mihai ot Zamfireşti, îi din ţara muntenească, 
cum s-ar zice un frate de-al nostru de peste munte, şi tare 
s-ar mai bucura să vă împrieteniţi și să faceţi calea îm- 
preună. 

— Meri la Ciunga ? se bucură Florea. 

— Din cîte am priceput, pe acolo mi-i drumul către 
Sătmar ... 

— No, atunci să ne luăm rămas-bun, că eu tare-s dor- 
nic să duc vestea cea bună la noi acasă! 

— Mergeţi cu Domnul, fiii mei, şi să aveţi parte de 
noroo, blagostovi părintele Onofrei, petrecîndu-i pină-n 
pragul casei. : 

Cu toate acestea aproape o săptămînă au mai întîrziat 
pe la poalele Timpei, după care apucară drumul către ceta- 
tea Făgărașului. Aveau a trece prin munţi şi peste ape, mai 
cu seamă Oltul, de care tare s-a mai minunat Florea, 
aflind că şi peste munte tot așa-i spune. 

— Țara asta una-i ! zise el cu încîntare, Oriunde meri, 
dai de români ! a 
„__— Pentru aceea vrut-a și marele voievod Mihai, fie-i 
țărina ușoară, să ne strîngă pe toţi laolaltă. 

Așa începură a povesti despre vremurile cînd ei erau 
copii şi cum se mai bucuraseră atunci, cu mic cu mare, 
de înfăptuirea țării tuturor celor de un neam și o lege, 
sub viteazul principe. Apoi veni vorba şi despre Zamfi- 
reşti, satul de obiîrşie al flăcăului pornit să intre ca oștean 
în slujba domniei. „Eu ce să-ţi spun? O aşezare mai de 
cimpie pe la marginea țării Buzaelor, cu case dosite de 
vreme viforoasă, dar şi de duşmani, că prea ne calcă cine 
vrea şi cine nu. Oamenii muncesc pe moşia boierului, ca 

şi pe la voi, numai că neamul meu se trage din moşneni şi 
sîntem slobozi. Taica s-a dus la oaste pe cînd abia se însu- 
rase și a rămas apoi prin mlaștinile Neajlovului, la Călu- 
găreni, iar eu crescui singur cu biata maică-mea, care se 
stinse anul trecut, de boală şi inimă rea“. Îi mai povesti şi 
despre năvala tătarilor şi la rindul său Florea deplînse 
vremile cumplite ce apucaseră, măcar că pe la ei prin 
Ciunga necazurile păreau a fi mai mici. 

„Ar fi destulă cîmpie în tătă valea Murășului, pînă 
hăt-departe, unde se ridică dealurile şi mai înapoia lor se 
văd munţii, numai că la noi îi deal şi pădure şi nu prea 
avem destul pămînt, iar domnul conte Teleky de la Uioara 
nu se mai satură și apucă tot ce desfacem noi de la pă- 
dure.“ „Abia aştept să mă văd în frumosul tău sat!“ Așa 
îşi treceau vremea cei doi flăcăi, poposind pe la hanuri ori 
pe la case de gospodari, unde dădeau bucuroși cîte o mînă 
de ajutor la strînsul bucatelor, după care porneau mai de- 
parte. Poate că n-ar fi zăbovit atita, dar și caii aveau tre- 
buinţă de hodină, iar tinerii lor stăpîni îi cruţau ca pe nişte 
prieteni credincioși. 

Dacă îi iscodea careva în cale, răspundeau că fuseseră 
cu neguţătorie la Brașău și nici vorbă să mai pomenească 
de Sătmar ori de Amosie. Totuși, de cum trecuseră de Si- 
biu se răspîndi vestea cum că oștirea lui Hommonay ar fi 
cuprins cetatea Bălgradului, apoi că prințul l-ar fi pus pe 
fugă, însă nu izbutise a-l alunga din Turda. Florea se 
bucura, neavînd de unde şti că totul fusese o minciună scor- 
nită încă din vară, de către frumoasa contesă Rozsnyai. 
Nimic nu se întîmplase, dar gura lumii lăţește întotdeauna 
zvonul. Mihai nădăjduia că odată cu Hommonay se va fi 
aflînd și Radu-vodă Șerban, scurtîndu-i în acest fel calea, 
însă cu cît se apropiau de Sebeş tot mai rar se auzea aseme- 
nea scorneală. 

— Tăt la mine avem să merem ! zise Florea, căutînd 
să-i mai alunge îngrijorarea celuilalt. 

— Dar eu nu vreau să mă prindă iarna-n drum. 

— Nu-i bai, că lemne de foc avem, har domnului, şi 

avem şi dealuri să ne dăm cu sania. 

— Pînă atunci eu zic să poposim peste noapte la hanul 
ce se zăreşte colo, în cale, fiindcă bidiviul meu nu cred să 

mă mai poată duce după atîtea suişuri şi coborișuri. De-am 
fi luat-o drept prin pădure, ar fi fost mai bine, numai că 
jotrii . - - 

— Prin părțile săseşti n-ai să întilnești lotri. 

— Bine ar fi să fie precum zici, cu toate că nu cred să 
fie tară fără tîlhari de codru. 

Ajungând la hanul „Colţul de mistreţ“, Florea ceru 
odaia pe care o avusese trecînd prin același loc, dar han- 
giul se prefăcea a nu-l ţine minte. 

— Vindut-ai ceva la Brașău ? întrebă namila de sas. 

— Vîndut! l À 

—- Gutt, sehr gutt, făcut hangiul mulțumit. Ia poftiți ! 
îi îmbie frecîndu-și palmele. 

Lui Florea i se păru ciudată purtarea neamţului, care 
se schimbase deodată. 

— Crede că ai vindut ceva de preţ la Brașov și că 
ești plin de bani, zise Mihai zîmbind. Așa-s neguţătorii 
pretutindeni, dacă ai parale ești cineva, de nu ... valea ! 

Se ospătară, dar nu chiar cu toate cîte ar fi poftit 
hangiul să le bage pe gîtlej şi după ce-și -rînduiră fugarii 
se aşternură la hodină binemeritată, că tare mai fusese 
greu drumul pînă aici. 

În zori se sculară la cel dintîi cîntat al cocoșilor, cum 
stă bine călătorilor, dar cînd să plătească ... ia banii de 
unde nu-s ! 

— Nu-i bai! făcu hangiul. Rămîn caii zălog pînă 
aveți să aduceți banii. De unde să știu că sînteți calici ? 

— Tacă-ți gura, jupîne! se răsti Mihai, dînd să-si 
potrivească spada şi abia atunci își dădu seama că n-o 
mai avea. l 

— Domol, oştene, se încruntă hangiuj. Şezi blind de 
nu vrei să-ţi moi oasele! Te găzduiesc, te ospătez și vrei 
să pleci fără a plăti? Unde te crezi? Vă știu eu pe voi, 
haimanalelor, dar cu mine nu vă merge ! 

Mihai simţi că-i zvicneşte sîngele în timple și fără a 
se mai gîndi că hangiul era cu un cap mai înalt decît el, dar 
şi mai vînjos, se repezi cu pumnii asupra lui. Florea 
rămase o clipă descumpănit, dar mai apoi înșfăcă o bită 
ce-i veni la îndemiînă şi sări în ajutorul prietenului său, 
fără a mai socoti de partea cui era dreptatea. Hangiul îl 
pocRi pe Mihai eu pumnul în moalele capului, dîndu-l de-a 

rostogolul, după care smulse băţul din mîna lui Florea și 
i-l întoarse pe spinare. 

— No, dacă bătaie vreţi, măi feciori, asta să căpătaţi ! 
şi începu a le căra la picioare în coaste, pînă cei doi căzură 
în nesimţire. 

— Dar ce ai cu ei jupîne ? auzi el o voee subţire in 
spatele său. 

— la, nişte coate-goale, care or mincat şi beut la 
mine, dar bani de plată, ioc ! Eu zis-am că nu-i bai, nămai 
să lase caii zălog şi să aducă ce mi se cuvine, dar ti or 
sărit să mă bată. No, las' că datu-le-am lor să mă ţiie 
minte ! 

În furia lui, hangiul şi-a descărcat obida fără a mai 
lua seama cu cine vorbește, dar cînd văzu că avea fn faţă 
un necunoscut, în veşminte cam sărăcăcioase, se răsti 
şi la el: 

— Dar domnia-ta ce treabă ai ? 

— Apăi, dacă nu ţi-e cu supărare, îi cunosc pe feciorii 
ăştia, că-s de la noi din sat și ţi-oi da eu plata în locul lor. 

— Cum să mă supăr, dacă-mi dai dreptul meu ? Iacă, 
dă zece zloți şi slobod eşti a-i lua cu mîrţoagele lor ou tot ! 

Omul plăti. fără tocmeală, după care aburcă în şa pe 
fiecare şi cum cei doi încă nu-și veniseră în fire fură legaţi 
zdravăn pe sub burta calului. 

Cînd hanul nu se mai zări în urmă, străinul părăsi 
drumeagul ce intra în lunca Sebeșului și opri în dreptul 
unui tufiş, Descălecă şi scoase de acolo cele două spade ale 
tinerilor, dar şi pungile lor, după care o porni la trap 
mai departe. Cum ajunse în marginea tirgului Sebeş, opri 
încetișor şi mai cătă o dată la cei doi, apoi îi pocni pe rînd 
în cap cu minerul spadei, leac fără greș dacă voiai să faci 
pe cineva să doarmă cît mai mult. Cu băgare de seamă îi 
trase de pe cal, dezlegîndu-i, şi-i așeză în marginea dru- 
mului. Isprava făcută, se urcă în șa și porni prin tirg 
trăgiînd și cei doi câi după el. 

Cel dintii deschise ochii Mihai, care privi buimac. 
împrejur şi zărindu-și tovarășul alături fi dădu ghiont 
să-l trezească. 

— Scoală, Floreo, c-am dormit prea mult ! 

Vru să se ridice dar simţi o durere ascuțită în coaste, 
făcîndu-l să-și aducă aminte de cele petrecute. 

— Al dracului sas! icni şi Florea. Ne dovedi pe 
amindoi, blăstămatul ! 

— Ba ne-a mai si jefuit, în ţara în care spuneai că nu 
sînt tilhari de codru. Se vede că aici locuiesc pe la hanuri 
lotrii cei de soi. 

— Batăr de ne lăsa caii, oftă Florea, că mult n-am 
mai fi avut pînă acasă, dar așa... 

— Dar unde-om fi ? Pare un oraş şi chiar destul de 
.mare. Uite mai la vale o poartă. Hai într-acolo ! 

Nimeni nu-i întrebă de unde veneau, dar nici ei nu 
spuseră nimic, de teamă că nu vor fi lăsaţi să intre. De 
altfel, fiind vremea amiezii și destul de cald, locuitorii se 
cam trăseseră prin casele lor. 


— Măi fecior! strigă Florea către un băiețel ce se 
juca de unul singur. Cum te cheamă ? 

— Hanţ! 

— Dar satul vostru ? 

— -Sebeş, pe limba voastră, și să ştii că nu-i sat, ci 
oraș, se fuduli copilul. 

— No, rogu-mă de iertare! făcu Florea de pareă'ar 
fi vorbit cu un om în toată firea. Fă bine şi arată-ne unde-i 
primăria, că am ceva a-i spune domnului burgmistru. 

— Herr Miller chiar mai înainte se ducea acolo! 
arătă băiatul spre o casă mare și frumoasă. 

— Văzuși ce bine vorbea românește ? se miră Mihai, 
privind în urma lui Hanţ. Ar fi trebuit să-l răsplătim. 

— Pe la ei nu se prea obișnuiește. 

— Ba să fi vrut și n-am fi putut! 

— Hă, hă, hă! rise Florea, de parcă ar fi fost fericit 
că nu mai aveau lețoaie. Că vorbeşte românește nu-i mare 
lucru, fiindcă toţi sașii şi chiar ungurii cunosc limba celor 
mai mulți. Ardealul doară-i tot ţară românească ! 

Ajunseră şi la herr Müller, care se cruci auzind de 
fapta hangiului şi puse la îndoială plingerea lor. 

— Herman, de la „Colţul de mistreț“ ? De necrezut! 
Poate l-ați mîniat și, cum îi aprig la supărare, nu zie că nu 
v-o fi atins vreo două, dar să vă fure, nici vorbă ! 

— Poate că nu chiar el, i-o fi pus pe alţii... încercă 
Mihai eă-l înduplece, dar biirgmeisterul ni-i îngădui. 

— Vom face după dreptate şi o să-l chemăm şi pe 
Herman să vedem ce va zice. Voi rămiîneţi în oraş şi o să 
plătiți hrana şi şomnul mai pe urmă. 

Cu ţidula iseălită de primar, cei doi fură găzduiţi la 
un han, urmînd a nu părăsi orașul pînă nu s-o judeca 
pricina. Au mai trecut însă încă două zile pînă să se înfă- 
țişeze hangiul, miînios nevoie mare și de învinuire, dar și 
de faptul că-l trăseseră de la treburile lui. Povesti întîm- 
plarea cu străinul «are zicea că-i cunoaște, plătind în locul 
lor, şi spuse cum arăta. 

— Acela va fi fost hoţul și ţi-a dat chiar din banii 
lor ! zise primarul. Trebuie cătat degrabă ! 

— Dar cum să-i mai luăm urma, cîtă vreme el îi 
călare pe trei cai iar noi pe jos ? făcu Florea înciudat. 

— Păi voi nici că puteţi pleca pînă nu vă socotiți la 
hanul de aici ! hotărî Müller. 

— No, alta acum! zise- Florea. Poate că din han în 
han, tot rămînînd datornici, ajunge-vom la Aiud, unde am 
ceva neamuri și or da ei pentru noi. 

— N-aveţi trebuință a merge tot aşa, răspunse prima- 
rul. Legea spune că cine-i dator să fie ţinut la temniţă, și 
noi avem așa-ceva. 

— Mulţam de așa găzduire! se răţoi Florea. Că doar 
noi avem bani acasă, numai să afle tata și minteni se ţipă 
careva cu banii aici ! 

— Asta ai să și faci! spuse herr Müller. Rămineţi 
pînă or veni banii, pe urmă mereţi în treaba voastră. 

— Şi cum să-i dau de ştire lui tata? se nedumeri 
Florea. 

— Trimiţi carte. 

— Domnule burgmistru, se băgă şi Mihai în vorbă. 
Nu s-ar putea să rămîn eu zălog și să se ducă el acasă ? 

— Numai să fim înţeleşi, dacă nu se întoarce faci şi 
zilele lui de temniţă ! 

— Auzi vorbă! sări Florea. Cum să nu mai vin?! 
Dar mai bine să adaste tot la han, că i-oi plăti cît o cere, 
să nu zacă la beci. 

— Nu se poate. Legea-i musai să se facă ! 

Nemaiavind încotro, Mihai se lăsă dus la închisoarea 
alor ilor, dar după numai patru zile Florea se întoarse 
cu banii. _ 

— Am dat la Bălgrad peste un frate d-al mamei care 
vinduse ceva sare şi el mi i-o dat, zise acesta îmbrăţişin- 
du-și prietenul. 

— Dar eu cum am să mă plătesc faţă de tine, frate? 
că am rămas lefter .. . i 

— Nu-i bai, cînd îi avea mi-i da! Ș-apoi tu n-ai fă- 
cut temniţă şi pentru mine ? 

— Ei, că doar n-ai adus şi cai ?! Ai cui îs? 

— 1-0 tocmit moșu pentru noi, că tare s-o mai bucu- 
rat aflind că Amosie trăieşte şi s-o înduioșat de pățania 
noastră. 

— Ce bun la suflet eşti, Floreo dragă ! 

—  Așa-i tăt neamu nostru ! rîse cu voioşie flăcăul. 

La Bălgrad ajunseră curînd, nefiind departe, dar nici 
nu mai aveau poftă de zăbavă, voiau numai să-l] caute pe 
damicul unchi. Cum acesta plecase nu de mult, socotiră 
să-l ajungă din urmă și o şi apucară spre Teiuș. 

— Stai! porunci deodată Mihai, strunindu-şi calul. 

— Ce-i?! 

— Vezi neguțătorul acela de colo ? Nu cumva spada 
de la şold... 

— Ba îi chiar a mea! răspunse pe dată Florea, vrind 
să se repeadă asupra hoţului. 

— Nu! îl ţinu Mihai. Nu avem cum dovedi şi poate 
că o va fi cumpărat de la cineva. Să nu ne mai facem prí- 
cină cu legea! 

— Ai dreptate, dar de-l scăpăm din ochi nu-l mai 
prindem. 

— Să-l întrebăm cu frumosul. 

— Mai bine să ne ținem de urma lui, poate dăm şi 
de cai. S 

— Și aşa-i bine! 

. Pierdură întreaga zi ţinîndu-se de el, căci abia pe seară 
intră într-o gospodărie. Se uitară prin crăpăturile gardului, 
dar nu zăriră nici un cal. 

— O fi în grajd ! şopti Mihai. 

— Sărim gandul ? 

— Nu! Să iscodim prin vecini ! 

N-apucară să plece că se pomeniră cu un bărbat care, 
Văzind pe cei doi îscodind în curte, îi întrebă : 

— Pă cine cătați, ficiori ? 

Era chiar stăpînul casei şi Florea îi povesti ce păti- 
miseră și că ar fi poftit să-l întrebe pe cel ce-i purta spada 
de unde o are, dar nu cuteza, să nu-l mînie. 

— Se cam potriveşte, feții mei, răspunse omul. Chiar 
în acea zi o venit la mine cu trei cai și s-o rugat de 
găzduire. 

— Şi unde-s ? 

— Pe doi îi va fi vîndut, că numai unul e în sopru. 

— Nu încape vorbă că ăsta-i hoțul. 

— Iar noi îl făcurăm vinovat pe neamţ ! 

— Pentru asta, ne-am luat plata... 

Riseră toţi trei, de parcă ar fi stat la snoave îm poartă 
și nu cu o treabă încurcată. 

— Baciule, nu ni-i ajuta să-l dovedim pe hoţ ? întrebă 
Florea. 

— Ba vă ajut, dar cum să fac? 

— Îngăduie-ne să venim la noapte peste el şi să n-ai 
grijă, că n-om face moarte de om, dar o ţtrucă tot i-om în- 
muia oasele. 

— Măcar atit cît ne-a făcut-o și nouă afurisitul de 
sas... 
— Deh, ştiu şi eu... Dar dacă n-o fi el hibaşul ? 

— Fii liniştit, că de pomană nu-l batem! răsptinse 
ciunganul. 

Vriînd-nevrînd, trebuiră să mai întîrzie pe la o ctrctumă, 
numai bine că mai prinseră curaj, iar pe cînd străjerii ce- 
tății vesteau miezul nopţii se strecurară pe ulițe pînă la 
casa gospodarului. i 

— S-o culcat mai devreme zicînd că-i frînt de oste- 
neală, le șopti stăpînul casei arătîndu-le odaia unde dormea 
străinul și îndemnîndu-i să meargă pe virfuri. 

— Să năvălim peste el! propuse Mihai. 

— Ba nu, că de-o fi zăvorit pe dinăuntru sare pe fe- 
reastră. Merem tiptil, să nu ne simtă, și cînd om fi Hngă 
el îi proptim cuțitu şi-l întrebăm ! hotări Florea. 

— Bine! încuviinţă Mihai și-l lăsă pe Florea în față. 

Deschiseră încetişor ușa, gospodarul rămînînd pe din- 
afară, dar nu plecă, să nu cumva să facă vreo prostie cei 
doi, de nu era vinovat oaspetele său. Chiar și așa, trebuia 
prins şi dat în seama legii, nu să-și facă singuri dreptate. 

Tinerii se strecurară de-o parte şi de alta a patului, 
unde pe întuneric se ghicea forma adormitului. La un 
semn, se repeziră deodată ! 

— Șăzi blind şi nu mişca! răcni Florea, căutînd să-l 
cuprindă beregata. 

Răscoli tot aşternutul, împrăștiindu-l pe podea, dar pe 
hoț ia-l de unde nu-i... 

— Tune dracu-n el, c-o fugit! Precesta lui de hoţi 


ORAȘUL DE AUR 


Pe aici trecea calea lui Gașpar Grazziani spre domnia 
Moldovei, iar a lui Marcu din Borlova spre împovărătoarea 
slujbă a domniei... 5 

Solul padişahului si-a făcut intrarea cu mare pohfală 
în cetatea împăratului creștin, Marcu ținîndu-i-se în 
preajmă, ca cel dintîi sfetnic, și numai după aceea Kerim- 
efendi, alaybeyul spahiilor. Încă de la Buda, Grazziani 
năimise meşteri muzicanți cu meterhaneaua, care mergeau 
în fruntea alaiului, epărgînd urechile privitorilor mai 
curioși. 

La curte, în palatul de pe colina ce străjuia Viltava, 
selul a fost primit cu multă cinste și numai chiar majes- 
tmea-sa împăratul era lipsă, dar fără de voie, nefiind în 
oraș. Ceilalţi se înghesuiau care mai de care să-l privească 
pe tinărul creştin, om de mare încredere al sultanului, căci, 
deși sosiră și alţi turci mai înainte, toţi erau sub asculta- 
rea lui. 

Dregătorii otomani îi făcură temenele ca unui bey ce 
era, dar mai cu osebire aflind că ghiaurul era tare îndrăgit 
de sultan pentru faptele sale. Cînd îl trimisese pe tînărul 
Pera cu solie în Croaţia, îi poruncise să ajungă pînă în 

na, la Livorno, şi să împrumute bani grei de la bunul 

său prieten Giovanni Amati, spre a răscumpăra un mare 
număr de robi turci, unii dintre ei rude cu sultanul. Şi pe 
toţi i-a dus Pera la Stambul, unde i-a slobozit în numele 
lui Grazziani ! În acest fel îşi căpătase mare faimă, dar și 
bunăvoința Perţii pentru stăpînirea Moldovei. 

Marcu, în schimb, deşi înveșmîntat asemenea curte- 
nilor împăratului, nu se simţea în largul său. Spunea pre- 
tutindeni că-i bănățean din Borlova, dar nimeni nu auzise 
pe aici de Banat, ba zicându-se despre el, ca şi despre stă- 
pinul său, că ar fi ein Krabatt, adică un croat, fiindcă între 
ei vorbeau sîrbeşte. „Lasă, prietene, nu te mîhni dintr- 
atita, căuta să-l mîngîie Gașpar. Avem să facem din tot 
pămîntul românesc o ţară de care să ştie străinii şi mai cu 
seamă să se teamă a se amesteca în viața ei! Atunci Bana- 
tul tău are să strălucească în frunte!“ „Aşa va fi, dar 
cînd ? Că tare greu se mai făptuieşte !“ Însă orice îndoială 
se spulbera pe dată, și Marcu era hotărît să-și urmeze dom- 
nul pînă-n pinzele albe. 

Toamna întîrzia pe ulițele Oraşului de Aur, făcîndu-l 
şi mai strălucitor. Într-una din zile ieșiră amîndoi din pa- 
latul vechilor regi ai Boemiei în vestita „uliţă de aur“ plină 
cu tot felul de dughene. 

Sper să nu ne apuce omătul pe aici şi să facem cit 
mai curind calea întoarsă... zise Grazziani îngîndurat. 

— Acasă ? 

— Vezi-bine, numai că drumul trece prin Stambul, 
iar casa fi-va la Iaşi! 

— Şi eu care credeam că ne întoarcem prin Ardeal... 

— Ştii bine că prietenul Bethlen m-ar ține bucuros 
la prinsoare, cît îs eu de trimis al padișahului. Am nevoie 
să fiu la Stambul cît mai curînd cu putinţă, dar și pe la 
Silistra ... 

— La Silistra ? 

— Acolo se fac domnii țărilor române, la Iskender- 
pașa ! Că așa ajunse bietul popor de stirpe romană... 

Rămaseră o vreme tăcuți, privind spre casele ce fu- 
megau prin hogeacurile înalte, măcar că încă nu venise 
frigul. 

— Măria-ta ! zise deodată Marcu. Aș cere îngăduința 
să mă reped acasă, unde n-am apucat a ajunge de atîta 
amar de vreme. Pe urmă, te-oi ajunge la Iași | 

— Hm! Şi vrei să treci prin Bălgrad, de bună-seamă ? 

— Aş minţi să zic nu, dar tot spre Banat m-oi în- 
drepta. 

— Prea-bine! veni în cele din urmă încuviințarea. 
gă ştii însă că nu te dezleg de slujba domniei, aşa că îţi 

runceso să cauţi şi să-mi aduci bănăţeni de-ai tăi care 
vor să se bată contra turcilor în oastea domniei mele, cu 
plată. 

— Ţi-aș aduce cu miile, măria-ta, că s-ar ridica tot 
natul, fără nici o simbrie, auzind că se încumetă careva să 
ne izbăvească de păgînătate. 

— Pentru început nu am trebuință de toți. Știm că 
strămoșii voştri au fost cei dintii care s-au împotrivit ro- 
manilor în acea parte a Daciei şi nu mă-ndoiesc că vor 
sta şi acum în frunte, dar toate cu socoteală şi la vre- 
mea lor. 

Trecură agale pe lîngă măreața biserică a sfintului 
Mikolaj, sucindu-şi grumajii către uriașele clopote de bronz 
care vesteau ceasul rugăciunii şi arareori primejdia năvă- 
lirii străine, ca prin alte părți ale împărăției. Pășiră maide- 
parte pe podul aruncat peste Viltava, vechi. din vremea 
bătrinului orai Carol, de unde i se trăgea şi numele, dar 
apa nu li se părea de luat în seamă, după ce trecuseră Tisa 
și Dunărea. Oricum, orașul era cu adevărat împărătesc, de 
neasemuit cu ulițele murdare ale Stambulului. 

— Ştii ce, Marcule ? Am o poftă nebună să hoinăresc 
prin această lume pestriță a orașului, înveșmîntat aseme- 
nea lor, măcar că nu-i pricep ce vorbesc și ce gîndesc. 

— Nu se cade, măria-ta! Ce vor zipe curtenii dacă 
află ? 

— Tocmai pentru aceea, în taină cît mai desăvirşită ! 
Tu miine pleci şi eu o zi mai apoi, deci asta ar fi cea de 
pe urmă noapte pe care avem s-o mai petrecem împreună 
aici. Nu ne vom încăiera ca la Buda, ci ne vom deda dra- 
gostei, cu nişte fete de rînd! 

Cu toată împotrivirea, Marcu fu silit pînă la urmă să 
se plece şi să-i facă hatîrul, după ce făcură nişte socoteli 
bănești și încheiară anume înscrisuri pe care oșteanul și le 
cusu în căptușeala contășului. Mai capătă și o pungă cu 
nestemate și ducați venețieni, pe care îi dosi asemenea, 

hotărît fiind să-şi ia haina cu el, iar cum tot avea să plece 
a doua zi în zori nu mai ţinu nici odaia la „Cerbul de Aur“. 

— Eu am să fiu găzduit mîine la curte, că vine îm- 
păratul, și n-o să ne mai întîlnim decît la laşi. Aşa că 
sîntem înțeleși ... vel-spătare Marcu Iancovici ! 

— Oo... Nu! Nu! E prea mult! biigui oșteanul, luat 
pe nepregătite. Eu, Marcu din Borlova ... 

— Ştiu! Feciorul cnezului Iancu ... adică Iancovici ! 
Obirşia ta nu-i cu nimic mai prejos de a boierilor moldo- 
veni, fii fără grijă! De altfel pe hrisovul de divănire voi 
pune cea dintii pecete, cînd ne vom întîlni. Să nu uiţi, 
boier Iancovici ! Și cu asta gata, hai să mergem ! 

Grazziani se înveșmintă ca un negustoraș oarecare, 
iar Marcu îşi îmbrăcă vechile lui straie de drum, avînd 
grijă de preţiosul său contăş. 

— Făgăduiesc să fie cea de pe urmă dată și n-ai de ce 
să fii îngrijorat. Nu se va mai întîmpla cu domnul Moldo- 
vei şi cu vel-spătarul său, dar pînă atunci sîntem doi dru- 
meţi prin Oraşul de Aur. Haide! 

Începură să colinde de la vestita cîrciumă din fata 
primăriei, după ce mai întîi s-au minunat de cei doispre- 
zece apostoli ce se perindau prin turla bisericii cind băteau 
ceasurile, făcură niște ocoluri și spre margini, pe uliţe 
mai sărace și mai putin strălucitoare, şi se înapoiară în 
preajma frumosului pod de peste Viltava, unde dădură 
peste o cîrciumă cu fete neasemuit de frumoase. 

— Aici vom. poposi, Marcule, şi de-o fi să mai întir- 
ziem unul dintre noi tot ne-om vedea dimineață ! 

... Această despărțire îi mai rămăsese în minte proas- 
pătului vel-spătar cînd își deschise ochii a doua zi. Capul 
îi cîntărea vreo cîteva ocale şi simţea o apăsare pe umărul 
stîng, cel care-i fusese rănit în încăierarea de la Buda. Cu 
greu își aminti că fusese tras pe niște scări şi trîntit în pat, 
pare-se chiar de o codană bălaie, şi doar nu băuse peste 
fire ! Morlacul se ridicase mai zorit, cu o altă fetişcană, şi 
de atunci nu s-a mai întors... „Vai de mine, trebuia să 
fiu pe drum“ sări el ca ars şi cu amiîndouă mîinile se în- 
tinse după veşminte. Se opri însă înmărmurit, căci pipă- 
indu-și căptyşeala contăşului dădu peste o tăietură largă 
şi... nici urmă de bani ori înscrisuri. Nici în ascunzătoarea 
nestematelor nu mai era nimic şi nici în briîul de piele, 

dar parcă toate astea n-ar fi fost îndeajuns, nici spada nu 
mai era | Scoase un răcnet de furie şi trăgîndu-și nădragii 
se aruncă pe ușă. Numai că pe dată se iviră vreo doi hai- 
damaci cu niște ciomege şi începură a-l croi care pe unde 
apuca, O lovitură în moalele capului îl făcu să se prăbu- 
şească zdreanţă la podea... apoi totul i se întunecă în faţa 
ochilor. 

Pentru a doua oară într-un timp atît de scurt, Marcu 
iși săltă pleoapele pomenindu-se în loc necunoscut. Era 
mai mult dezbrăcat decit îmbrăcat, dar nici o fiică a Evei 
nu se afla în preajmă-i, ci numai niște bălării uscate, care-l 
ascundeau vederii trecătorilor. Își dădu seama că se află 
pe malul unui rîu, căci susurul apei se auzea nu departe. 
Era vinăt de frig, dar parcă toate mădularele îl trăgeau 
la somn. Zărind în apropiere podul care-i plăcuse atît de 
mult, nu-i fu greu să priceapă că fusese aruncat în apă şi 
numai norocul făcuse să se proptească în margine. Se în- 
grijoră de Grazziani, să nu fi avut parte de o soartă mai 
haină, epoi îi trecu prin minte un gînd ciudat : „Nu cumva 
el să fi voit să se scape de mine?!“ I se păru prea crudă 
asemenea faptă, căci morlacul se dovedise un bun prieten 
pînă acum. „De bună-seamă că mă caută!“ se încurajă 
singur. „Dar, ştiindu-mă plecat poate nici că se va mai 
gîndi la mine !“ se cutremură el apoi. Încercă să se tîrască 
mai la vedere strigind după ajutor, dar ceea ce el credea 
că sînt răcnete abia se auzeau ca uşoare gemete de om 
sfirşit. O veșnioie i se păru pînă cînd o mînă miloasă îi mîn- 
giie fruntea, zicîndu-i ceva pe limba localnicilor. Îl aco- 
peri cu o haină petecită, apoi îl tîrî cu destulă greutate 
pînă la bojdeuea lui. Era un lucrător nevoiaș, cu o puzde- 
rie de copii zbirciți ca și mama lor, vădindu-se că nu mîn- 
cau în toate zilele din săptămînă. 

Dragostea cu care a fost îngrijit, dar mai cu seamă vi- 
goarea tinereţii au biruit asupra bolii şi în două-trei săp- 
tămini Marcu se puse pe picioare. Nici nu-l răbda inima să 
stea mai mult pe capul unor oameni sărmani şi la plecare 
işi jură că n-avea să-i uite și-o să le răsplătească bunătatea, 
Scăpindu-i de sărăcie. 

Din păcate acum era mai lipsit decit ei și primul lui 
Sind fu să dea de urma lui Grazziani. Sufla un vînt rece 

şi fulgi de zăpadă alergau nebunește prin văzduh, dar za. 
darnic încercă să se mai acopere cu zdreanţa de pe el. Așa 
cum arăta, nu fu îngăduit nici în curtea hanului „Cerbul 
de aur“, necum să mai stea careva de vorbă cu el. Ba un 
rindaş se răsti arătindu-i ulița. Deznădăjduit, se sprijini de 
un chervan ca să nu-i vie amețeala de foame. Și de-a drep- 
tul crezu că visează, deslușind o voce venită parcă de pe 
tărimuri de basm. 

— Bre, Marine, ia vezi să nu fure haimanaua aia ce- 
vaşilea de pe la căruţă ! 

Lacrimi mari îi umeziră ochii, cînd auzi dulcea limbă 
pe care o deprinsese încă de la sînul mamei. Simți un nod 
în git și abia izbuti să îngăime : 

— Fraților] ... 


OAMENI ȘI FIARE 


Către sfîrşitul iernii acelui an 1617, o perkendi cu fla- 
mură verde și semilună se luase la întrecere cu sloiurile 
Dunării. Nici n-ar trebui să te mai întrebi cine era stă- 
pînul acestei corăbii, fiindeă în afara vestitului căpitan 
Kalindudak nimeni nu s-ar fi încumetat să înfrunte fluviul 
pe o asemenea vreme. Avea toate pînzele întinse, dar 
vîntul care sufla dintr-o parte îi îngreuia mersul, împin- 
gind-o într-una către miazănoapte, din care. pricină oameni 
înarmaţi cu căngi se propteau în gheţurile ce se trăgeau 
înspre malul bulgăresc, spre a-şi putea urma drumul. 
Mare plată trebuie să fi dobiîndit Kalindudak, cu toată 
cutezanţa lui, și numai aurul îl va fi putut dezlipi de 
schela Orșovei. Aşa și era, căci luminăţia-sa Gaşpar-beg, 
mubașirul slăvitului padişah, îl îmbiase cu multe pungi 
pline de icosari. Beyul era tare zorit să ajungă la Silistra, 

spre a-l mai prinde acolo pe Iskender-paşa. Înveşmintat ca 
ciobanii valahi de la munte, mubașirul padișahului scrută 
firul apei, îngrijorat de plumburiul văzduhului ce pre- 
vestea viforniță. 

— De ce nu ținem malul stîng, căpitan-efendi, de 
vreme ce pe acolo nu plutesc sloiuri ? întrebă el. Trebuie 
să mergem numai în preajma gheței ? 

— De bună-seamă, luminăţia-ta, fiindcă de partea 
valahă apa-i mai puţin adincă, iar de ne împotmolim sar 
diavolii ăia de ghiauri şi ne căsăpesc pînă la unul. 

— Chiar aşa de răi să fie?! Pe asemenea vreme vor 
fi stîna și ei pe undeva la căldurică, prin bordeie. 

— Da’ de unde, luminăţia-ta ! De cînd se ştiu, nu se 
înspăimîntă de ger. Fie că e arșiţă, fie că încremenește 
apa, ei tot se încumetă a trece după pradă în împărăția 
slăvitului nostru padişah. Aprig neam de oameni! 

O pală de vînt răbufni în pînze. f 

— Se-ntețeşte blestematul viscol. Are să ne cam dea 
de furcă, numai zăpor de nu s-ar face ! mormăi căpitanul. 

— Dar mai avem mult ? A 

— Abia trecurăm de cetatea Nigboli și pînă la Cernovi 
ar mai fi o bucată de drum. 

—Nădăjduiesc să ajungem la noapte, că de nu, tot 
zorul ce l-am avut va fi în van, oftă mubaşirul. 

— Crede măria-ta că seraskerul s-o încumeta să plece 
pe astfel de vreme ? Are să aștepte limpezirea cerului, dar 
pină atunci noi îl ajungem. 

Graba cea mare a lui Grazziani era din pricină că 
dobîndise nu mumai scrisori către Iskender, dar și mii de 
ducați de aur anume ca acesta să-l spriține la domnia 
Moldovei. După izbinda de la Drăcşani, din vara trecută, 
sultanul l-a răsplătit făcîndu-l vizir, aşa că paşa tăia şi 
spînzura în cele trei țărişoare valahe, măcar că dregătorii 
Porții dădeau alte porunci. 

Atunci, după ce umilise pe văduva lui Ieremia Movilă, 
a dat-o ca akîn unui agă, iar pe fiică-sa, care-i era nevastă 
lui Korețki, a dăruit-o aşijderea lui Arslan Kantemir 
Mirza, hanul nogailor strămutați în Bugeac. În acest fel 
hanul îi era credincios seraskerului, însoțindu-l pretutin- 
deni în luptele lui pe acele meleaguri. 

Grazziani aflase că Iskender-paşa stringea-oaste spre 
a porni asupra Lehiei, dar nu putea să uite că în vreme 
ce el se străduia la Praga cu dregătorii împăratului vizirul 
de Silistra pusese domn la laşi pe Radu-vodă Mihnea, cu 
toate că marele vizir Halil-paşa îi făgăduise lui scaunul. 
Astfel şi-a dat seama că nu la Islâmbol, ci la curtea 
beyului de Silistra se așezau domniile în ţările române. 
De nu-l ajungea acuma, abia la Babadag ori la Akerman 
l-ar mai fi putut întîlni, cu bani mai mulţi şi zile irosite. 
Pe urmă tot la Poartă s-ar fi înapolat, dar ca omul de 
eredinţă al lui Iskender-pașa. 

— Ce vreme ! pufni Kalindudak, trezindu-l din visare. 
Vezi măria-ta norul aeela negru, care se zvîrcolește ca un 
balaur înspre nori ? 

— Da. 

— Se pare că o să ne aducă ceva zăpadă, de parcă 
gheţurile nu ne-ar fi îndeajuns. 

Nici nu sfîrșise bine vorba, cînd primii fulgi începură 
a le biciui obrajii. 

— Avut-am gura spurcată! mormăi căpitanul în 
barbă. 

— Şi ce-i de făcut ? 

— Cum o fi vrerea lui Alah! înălță Kalindudak 
braţele spre eer. 

Se întoarse pe dată, lăsîndu-l pe mubaşir cam nedu- 
merit, şi, punîndu-şi mîinile pîlnie la gură, începu a striga 
către oamenii săi : 

— Ismeeet ! Păduche rîios! Strîngeţi pînzele și le- 
gați-le zdravăn cu parîmele. De le sfîşie vintul, bucățele 
vă fae şi pe voi, eroeodililor ! Gedik, Sefih, voi n-auzirăți 
trîntorilor ? Mai cu inimă, netrebnicilor, că vă mut fălcile 
din loe ! 

Aşa era căpitanul şi toți marinarii îi ştiau năravul, 
încît nu se înspăimintau de răgetele şi amenințările lui. 
Îi înjura de mama focului, dar nimeni nu-și amintea să fi 
căpătat barem o palmă de la namila de Kalindudak, și 
doar nu o dată îl] văzuseră în încăierare doborînd cîte doi 
deodată. Din pricina asta ţineau la el ca la tatăl lor şi ar 
fi fost în stare să sară și în apa îngheţată de le-ar 
fi poruncit. 

— O mai fi mult pînă la Cernovi ? 

— Prea departe nu-i, dar apa lenevindu-se prin 
artea locului ne încetinește mersul, mai cu seamă că am 
strîns pînzele. De vislit, nici vorbă ! Abia după vreo două 
ceasuri s-or ivi zidurile de la Yerkk. 

— Dar pînă atunci se-ntunecă ... 

_ Asta aşa-i, mai cu grabă vine noaptea cînd e 
viforniţă, că şi ziua se scurtează. N-ar fi însă nimic, 
numai să nu ne înțepenim, că altcum aprindem fanare şi 
mergem la vale cu sloiurile. 

Nemaiavind ce să întrebe, Grazziani se trase la 
adăpost, fiindeă vintul îi şfichiuia fața cu ace de gheaţă. 

— Capitan-efendi ! se auzi un strigăt ascuţit. 

— Ce-i bre? 

— Zăpor la vale ! 

— Poate-s numai gheţuri, nătărăule ! se arătă nepăsă- 
tor Kalindudak, spre a nu-şi înspăimînta oamenii. N-aveti 
teamă, copii! adăugă el. Împingem cu căngile şi trecem 
mai departe ! 

Cu o bufnitură surdă, brigantina se izbi de ceva tare 
şi oprindu-se pe neașteptate îi prăvăli pe toți pe punte. 

— Nenorociţilor ! tună căpitanul săltîndu-se. Unde 
v-au fost ochii, corsari afurisiţi ? Am să vă leg la toți 
pietroiul de git, drojdie a meyhânelelor ! 

— Ce s-a întimplat căpitan-efendi ? se băgă tocmai 
atunci și beyul. 

Cu greu se tinu căpitanul să nu-i scape și lui vreo două 
vorbe, așa că se prefăcu a nu fi auzit întrebarea şi nu-l 
băgă în seamă. 

— Sefih, puiule ! Ia vezi de nu luăm cumva apă! 
Mergi şi tu Mimar, scumpule! Luaţi şi Alți cu voi şi 
n-aveţi teamă, copii ! Alah e cu noi! 

Grazziani se minună auzindu-l cum trecea de la ocări 
la alintări duioase şi zîmbi în sinea lui : „Să iau aminte ca 
minia să nu țină mult, dacă vreau să mă fac îndrăgit! “ 

— 'Totu-i în bună rînduială ! se auzi vocea lui Sefih. 
Am rămas teferi. 

„— Atunci, bravo vouă, dar nu vă trageţi acolo la 
odihnă, copii puturoşi! Veniţi degrabă sus | își îmblinzi 
vocea căpitanul. 


Şi abia acum, rîzînd mulțumit, se întoarse către 
mubașir : 

— Am cam dat de bucluc, măria-ta... Da parcă aj 
zis ceva ? 

— Cred că am și uitat! făcu acesta voios. Dar aș pofti 
să ştiu cum ne aflăm. 

— Sloiurile s-au încălecat şi ne-au tăiat calea de la 
un mal la altul. Încă avurăm noroc să nu ne spargem şi să 
ne dăm la fund, că pe gerul ăsta nu ştiu cum am fi ieşit 
la mal. Acum trebuie să ne căznim să ajungem la ţărmul 
valah, pînă n-apucă să se năpustească asupra noastră 
eelelalte ghețuri ce ne vin pe urme. De ne prind la mij- 
loe și mai îngheaţă şi apa, ne strivim. 

— Dar valahii ? 


— Acuma, dădu el din umeri, facă-se voia lui Alah ! 
Ne-om împotrivi şi noi cu armele, la oameni, dar cu nă- 
vala apelor n-avem ce face ! 

Se înnoptase de-a binelea cînd izbutiră să se pripo- 
nească la malul dinspre miazănoapte. Vîntul năpras- 
nie și zăpada le lua vederea, dar se străduiră din răsputeri. 
Îneepuseră a se strînge troiene pe după trunchiurile 
copacilor și, cum ţărmul nu era prea înalt, se şi făcuse o 
punte de zăpadă, primejdioasă de te-ai fi încumetat a păşi 
peste ea. 

— Mare noroc am avut să dăm de apă adîncă, dar 
oricum, chiar şi de ne împotmoleam, tot vîntul ar fi fost 
eel care ne-ar fi suflat în larg, spuse căpitanul ușurat, 
după ce văzu parima răsucită pe după două sălcii groase. 

— Cît va trebui să zăbovim ? întrebă solul padișahului. 

— Pînă o sta vîntul și s-or slobozi sloiurile ! O zi, două, 
o săptămînă ... că doar iarna-i pe sfirșite. 

— Altceva n-avem ce face ? 

— Nici vorbă ! De mers pe mal pînă la Yerköki nu-i 
chip, că-i primejdie și despre oameni şi de la fiare, far ca 
să las corabia aici înseamnă să-mi iau gîndul de la ea. 

— Atunci plec numai eu! 

— Dar de acolo mai departe ?! zîimbi căpitanul. 

— Poate se mai înmoaie vifornița. 

— În acest caz ne slobozim şi noi la vale și ajungem 
mai înainte. 

— Cum văd eu, nu-mi rămîne decît să mă încălzesc 
cu e cană de vin fiert. 

— Bucuros te-oi însoți şi eu, luminăţia-ta. Dar ne-om 
da mai la dos, să nu ne vadă de sus Alah, ori Profetul... 
— Pe vifornița asta, vor fi stînd şi ei la adăpost pe 


undeva. 
Cit timp se duse Kalindudak să poruncească fiertura 


încălzitoare, Grazziani fu din nou furat de gindurile lui. 
Era îngrijorat de zăbavă, dar cu iarna nu te puteai pune, 
orice ai fi făcut. Ì era dor de Marcu, pe care nu l-a mai 
ăsit, atunci, după noaptea aceea.de pomină din Praga, cînd 
se trezise în pat cu două fetişcane, dar poate că oșteanul 
va fi apucat calea Ardealului, că tare îl mai trăgea aţa la 
drăguţa lui. Îi veni în minte şi Agnes și zimbi cu îngă- 
duință. „Pînă la urmă, tot am s-o iert!“ își zise. Totuşi, 
s-ar fi putut ca Marcu să fi căzut prins la curtea lui Beth- 
Jen şi acesta avea gealaţi pricepuţi să scoată toate vorbele 
de la un osîndit, iar bănăţeanul său ştia cam multe... „De 
ce oare îmi frămînt eu mintea ? Poate că s-o afla în bra- 


tele Iuliei şi nici nu se va fi gîndind la trebile politicheşti 1« 
Era bucuros însă că-i luase înainte lui Bethlen, scăpîndu-i 
din toate capcanele, şi acuma se găsea la doi pași de Isken- 
der-paşa, „făcătorul de voievozi“ . .. 

Nici vorbă ca vintul să se mai domolească și în curînd 
întreaga brigantină fu acoperită, că abia de se mai zărea 
din stratul gros de zăpadă. „Copiii“ lui Kalindudak, văzînd 
asemenea răgaz neaşteptat, se puseseră pe chiolhan cu erik 
rakisi, fiert şi îndulcit cu miere. Degeraţi, simțeau cum lí 
se încălzesc vinele de la afurisita de băutură urgisită de 
Profet pe degeaba, îşi ziceau ei. Dar nu degăhba se împotri- 
vise ca drept-eredincioşii să dea pe gît asemenea spurcă- 
ciuni, precum ghiaurii, căci pedeapsă cumplită era pentru 
cel ce-şi pierdea mințile, așa cum s-a întîmplat şi cu Gedik. 
În loc să stea la căldurică, l-a pus necuratul să se sume- 
țească în viscol, pe punte, şi s-a rostogolit în apă şi dus a 
fost. Ei, care se lua la întrecere cu peştii cînd avea creierii 
neinfierbintați de băutură, s-a dus ca un bolovan la fund, 
fără să scoată un strigăt ori măcar să ridice un deget dea- 
Supra apei. 

— Ajunge, porcilor ! răcni căpitanul, auzind păţania 
lui Gedik. Pînă la urmă, vă apucă pe toţi pofta de scăldat 
și n-ar fi mare pagubă să mă scap de nişte lepădături ca 
voi, dar îmi va fi urit de nu vă mai văd prin preajmă. 
Zvirliţi toată spurcăciunea de rachiu în apă, că de nu, vă 
jupoi de vii, lepre beţive ce sînteţi ! 

Cei care mai aveau cîte o fărîmă de înţelegere se ridi- 
cară, începură a cotrobăi după ulcioarele ascunse prin dife- 
rite unghere și, cățărîndu-se pe punte, începură a le goli. 
Kalindudak ştia însă că afurisiţii pregăteau din vreme vase 
pline cu apă chioară şi cînd primeau porunca o îndeplineau, 
ca să nu-l înfurie pe căpitan, dar altcum nu erau chiar 
proşti să irosească bunătate de rachiu. Alţii, fiind prea 
beţi, le răsturnau pe loc, chiar și peste ei, dar cei mai mulţi 
nici nu se sinchiseau de pofta căpitanului. Știau că după 
un timp oarecare nici Kalindudak nu va mai întreba de 
unde s-a ivit iarăşi băutura pe corabie. 

Nenorocirea a fost că, pentru noaptea ce venea, paza 
căzuse în sarcina a doi marinari care încă nu se treziseră 
dim âlemi-i safâ, iar Kalindudak nu şi-a dat seama, ori n-a 
avut pe alţii, mai breji. Dinspre cîmpia valahă, odată cu 
răbufnirile vintului se auzeau și urletele lupilor, care co- 
lindau în haită pe o asemenea viforniță, dar nimeni nu le 
luă în seamă. Erau încă departe, iar străjerii, trăgîndu-și 
cojoacele peste cap, au adormit buștean, de cum s-au văzut 
singuri. Poate că nici nu şi-au mai dat seama cînd haita s-a 
năpustit asupra lor, trăgînd bucăţi de cojoc odată cu car- 
nea de om. Mai apoi, aţiţaţi de mirosul sîngelui, lupii se 
împrăștiară pe corabie, în căutarea altor hălci de carne 
omenească. | 

Grazziani simţi- duhoarea de lup şi se îngrozi cînd 
deschise ochii, văzînd colții ascuţiţi ai fiarei chiar deasupra 
sa. De spaimă, își înfipse mîinile în grumazul lupului, care 
începu să se zbată și să se holbeze, sfredelindu-l cu privi- 
rea-i sălbatică. O durere ascuţită în umărul drept îi spori 
parcă puterea, căci un altul îl înşfăcase, străduindu-se să-l 
scoată din cojoc. 


262 


DRUM DE IARNĂ PRINTRE STRAINI 


— Ce vrea, mă? întrebă neguţătorul. Parcă vorbi 
românește ?! 

— Aşa înţelesei şi eu, încuviinţă cel ce răspundea la 
numele de Marin. 

Burduhănosul, care nu era altul decit stăpiînul cherva- 
nelor, se apropie de calic şi îi puse mîna pe umăr. 

— Eşti cumva român ? De pe unde ? 

— Mi-s din Bănat! abia izbuti să mai răspundă năpăs- 
tuitul, din pricina unui nod de ciudă ce i se pusese în git. 

— Ei, păi ești de viţă! Dar cum de-ai ajuns în halul 
ăsta și mai cu seamă cum te-ai rătăcit pe aste meleaguri ? 

— Am fost jefuit și bătut de niște nemernici de la o 
crîșmă, 

— Ei, flăcăule, prin ţările astea se cam petreo aseme- 
nea fapte și de nu ești iute de cuţit poţi s-o încurci rău 
de tot! A 

Marcu îi povesti în câteva cuvinte cele pătimite şi tare 
s-au mai minunat neguţătorii cum de-a scăpat çu viaţă. 

— Şi zici că eşti neguțător ? întrebă Marin. 

— Ba, mi-s în slujba voievodului Moldovei, Gașpar 
Grazziani. Mi-s vel-spătar... . 

— Săracu de tine ! Se vede că te bătură de-ţi tulbu- 
rară minţile, că altfel ce să spun ?... arăţi ca o pătlăgică 
tarcească, aşa vînăt eşti. Ţi-o fi şi frig... Mărine, ia vezi, 
dă-i un codru de piine, c-o fi flămînd, bietul. Cît despre 
stăpinu-său, n-auzii niciodată ... 

— Ba, Gașpar e crai la Irozi, răspunse Marin. Dar ce 
zic eu, parcă matale n-auzişi pe-acasă, cu sărbătorile de 
iarnă, despre cei trei crai de la Răsărit ? 

— E diliu! flutură cu mîna neguţțătorul. 
`~ Marcu îşi dădu seama că în halul în care se găsea nu 
l-ar fi putut lămuri cine era el și nici slujba cea mare în- 
aredințată de viitorul domn al Moldovei nu putea fi luată 
in seamă, aşa că nu se supără. 

— Oricum ar fi, mi-s un biet român pribegit prin ţări 
străine și cu dor de casă, de mă sfişiie la inimă... 

— Te crez, c-aşa o fi, dar vezi că noi dinspre ţară ve- 
nim şi abia la primăvară de ne-om întoarce, zise jupinul. 
De un ajutor la chervane, nu zic că n-aş avea trebuinţă, 
însă... 

— Primesc ! sări Marcu. 

— Dar vezi, că noi mergem în ţară nemţească ! 

— N-am de ales. 

— Atunci să ne înțelegem de plată, întinse palma 
stăpînul. 

— Casă, masă şi cît te-o lăsa.inima, după munca ce-i 
împlini. 

— Văz că-ţi trebuie niscai veşminte de iarnă, dar să 
ştii că ţi le pun la socoteală! 

— Prea-bine ! 

Bătură palma și astfel „vel-spătarul lui Gașpar-vodă“ 
trecu din slujba domniei în cea a neguţătorului Dumitru 
al lui Dumitru din Craiova, iar în preajma Crăciunului se 
pomeni tocmai în tfrgul Lipscăi, departe de ţară cum nu 
mai fusese nicicînd. 

Sărbătorile făcură ca marfa să se vîndă mai iute decit 
speraseră, dar şi jupînul era zorit să se întoarcă la al săi 
cu ce-a tirguit în schimb, astfel că în două săptămîni şi 
apucaseră calea spre ţară. Gerurile Bobotezei îi prinseră 
pe la Nürnberg, unde tare se mai minunară cu toţii de iscu- 
sința meşterilor păpușari. Ai fi putut jura că-s vii acei 
omuleți ce se mișcau în fel și chip. De acolo nu mai popo- 
siră decit pentru odihna nopții, încit pe la jumătatea lui 
februarie, chiar de lăsata-secului, ieșiră din Kașovia, spre 
Sătmar. 

Marcu își avea locul în fruntea convoiului, înfruntind 
vremea cea rea într-un cojoc de oaie. În urma lui venea 
japin Dumitru, apoi, chervanele minate de cite doi vizitii 
și după ele doi însoțitori cu sînețe, iar în urmă de tot că- 
lărea Marin, omul de credinţă al stăpînului. Așa se obiş- 
nuiseră încă de la plecarea din Praga, de cînd rămăseseră 
fă vătaf, Marcu înlocuindu-l. După cîte pătimise în Ora- 
şul de Aur, se întremase destul de curînd, iar veșmintele 
de pe el, deși vechi, erau curate, arătîind ca un negustoraş 
neprieepsit. „Strașnie flăcău !« gîndi jupîn Dumitru pri- 
vind îm urma bănățeanului. De altfel, n-a mai pomenit nici- 
odată de domnitorul Moldovei şi de slujba lui, ceea ce în- 

seamnă că nu era atins „aşa rău, chibzuia neguțătorul. 
Trebuie să-l fac să rămînă cu mine şi pe mai departe !“ 
” Soarele alb al iernii strălucea în înaltul vineţiu al oe- 
rului, dar zadarnic se străduia să arunce o fărîmă de căl- 
dură asupra pămîntului înghețat. Gerul tăia răsuflarea oa- 
menilor și dobitoacelor. Barem mustăţile lui Marcu, altfel 
ca pana corbului, arătau acum, albite de promoroacă, de 
arcă ar fi fost ale unui moșneag gîrbovit de ani. Străbă- 
tuseră o bună bucată de drum fără să fi dat de vreun sălaș 
omenesc, pînă intrară în plină pustă. Deodată Marcu desluși 
în zarea picloasă niște puncte mișcătoare care îl făcură să 
se oprească, dînd semn de popas. 

— Doar nu vei fi vrînd să ne tragem la odihnă în plină 
zi?! se nedumeri jupin Dumitru. Ce-ţi veni, vericule ? 

— De mu mă înşel, ce văd eu colo nu miroase bine! 
arătă Marcu în largul cimpiei. 

— Pare a fi un pile de călăreţi! îşi dădu cu părerea 
jupîin Dumitru, cu mina streaşină la ochi. Vor fi neguţă- 
tori, ca şi noi, şi nu ştiu de ce ne-am teme. Hai să mergem ! 

— Dar ei nu merg în șir, ca lumea, ci se ţin unul lîngă 
altul, de-ai zice că ne-ar aține calea. 

— Atunci ce să facem ? 

— Tragem carele roată şi le legăm unul de altul, iar 
noi și caii răminera înlăuntru. 

— Cuuum ? ! făcu ochii mari Dumitru. 

— Așa cum ai auzit, dacă vrei să-ţi salvezi marfa, 
ori poate chiar pielea... 

Cu strigăte şi înjurături vizitiii îndeplhniră porumoa şi 
abia cînd se văzură împresuraţi, ca într-o tabără de luptă, 
pricepură ce vrusese bănățeanul. 

— Al dracu’ om! făcu mulțumit jupîn Dumitru, deşi 
era cam îngrijorat de ce avea să se întimple. 

— Nu mai făcurăm de-astea pînă acuşi, spuse și 
Marin. 

— Destul de rău! ii dojeni Marcu. De acum înainte 
numai aşa să faceţi, cînd e fi trebuință! 

»Mintos flăcău !“ gîndi jupin Dumitru. „Trebuie să-i 
măresă simbria, ea să nu mai plece de le mine. Și nici la 
Îîncăroat și descăreat n-am să-l mai pun 14 

Călăreţii necunoscuţi se arătară a fi tîlhari de drumul 
mare, căci începură a trage din sîneţe încă de departe, dar 
nici măcar dobitoacele nu se speriară, fiind la adăpostul 
taberei de care. 

— Fain ! mormăi bănăţeanul, la gîndul apropiatei în- 
căierări. S-au dat pe faţă ce sînt, dar tare-s proşti. Ochiţi 
cu băgare de samă şi nu trageţi pînă nu s-or apropia în- 
deajuns, iar de larmă să nu vă spăimîntaţi. Pistoalele n-au 
cum să le mai încarce. 

Vorbea liniştit, ca unor învăţăcei şi nu în faţa dușma- 
nului, iar glasul lui le dădea multă încredere. 

— Luaţi-i la ochi! Fieştecare cîte unul! Foc! po- 
runci el scurt. 

Patru tilhari se rostogoliră sub copitele cailor, iar cei- 
lalți se opriră încremeniţi. Împotrivire cu arme de foc, și 
încă după rînduială ostășească, nu mai pomeniseră pînă 
atunci, de cînd tilhăreau ei. Se strînseră laolaltă pentru 
sfat, răstimp în care Marcu porunci încărcarea sineţelor. 
Apoi un călăreț cu o năframă în virful spadei se apropie 
de împresurați. 

— Ce pofteșşti ? se răsti Marcu la el pe ungureşte. Stai 
în loc şi spune, că te aud! 

— Să ne dați banii şi vă lăsăm viaţa şi marfa, răspunse 
cam fistîcit solul. 

— Ba veţi primi un plumb! Şi de nu vă vedeți de 
drum, am să vă atîrn în furci la Sătmar ! 

Vorbele lui Marcu fură auzite şi de ceilalţi, care în- 
cepură a sudui în gura mare, apoi se strînseră în jurul 
unuia cu căciulă și surguci, de bună-seamă căpetenia lor. 
Furios, acesta dădu pinteni calului și ajuns în preajma ca- 
relor se săltă în șea, răcnind : 

— Am să vă spiîrcui, neguțători de piei de cloşcă! 
Büdös oláhok ! 

— Dar de unde ştii tu că sîntem olahi ? Va să zică ne 
purtați sîmbetele mai de multă vreme ? ! 

— Nu-i treaba ta! şi tilharul se îndepărtă înjurind. 

— Sînt puşi pe fapte mari! şopti jupîn Dumitru, de 
parcă s-ar fi temut să nu fie auzit. Ce spunea ăla ? 

— Prostii! dădu din umeri Marcu. Terminarăți de 
încărcat armele ? Că am de gînd să-i ațiţ un pic, adăugă el 

amintindu-și de cum făcuse Gaşpar în încăierarea de la 
Buda. 

Tilharii stăteau în cumpănă dacă ar fi fost bine să-i 
atace pe acești neguțători ciudați, pe care-i pîndiseră încă 
din Kasovia şi care păreau hotărîți să li se împotrivească. 
Mai că ar fi dat dosul, de nu se auzea iarăşi vocea lui 
Marcu : 

— Ascultă, mă, tu ăla de te ţii mare căpitan dar ai 
nădragii împuţiţi de spaimă, de nu-ţi iei haimanalele cu 
tine şi să-mi fugiţi din cale, corbii au să se desiete cu hoj- 
turile voastre, nătărăilor! Căraţi-vă pînă nu mă-nfurii ! 

A fost prea mult pentru răbdarea tîlharilor, dar mai 
ales pentru căpetenie, care spumegînd de minie porunci un 
nou atac. Alţi doi se prăbuşiră în zăpadă, însă furiosul că- 
pitan sări peste loitrea unui car şi se năpusti în mijlocul 
taberei, băgînd groaza în vizitii. Din nefericire pentru el, 
ceilalți nu l-au urmat şi astfel se pomeni singur faţă-n faţă 
cu bănăţeanul. 

— Cu ăsta mă socot eu ! îi linişti Marcu pe ai săi. Gri- 
jiți să nu mai cuteze și altul, iar dacă o face izbiţi în cal! 

Se apropie de tîlhar și, pe cînd acesta își rotea spada 
în vînt aşteptîndu-l, deodată împinse cu putere cangea în 
deșertul calului, vărsîndu-i maţele. Cu un nechezat dure- 
ros, sărmanul dobitoc se prăvăli tîrîndu-și stăpinul, care 
apoi sări cu iscusinţă într-o parte. 

— M-a ucis! Săriţi, fraţilor! se auzi deodată vocea 
lui jupîn Dumitru. 

— Vezi tu, Marine, ce-i, că eu trebuie să văd de oaspe- 
tele ăsta nepoftit ! strigă Marcu. > 

— Cutează, bitangule ! rînji căpetenia tîlharilor. Lea- 
pădă cangea şi apucă spada, de te ţii viteaz! 

I se înroșiseră ochii în cap şi, cum scotea aburi pe 
nări, părea mai curînd un taur, gata de bătaie. Dar Marcu 
trase iute sabia şi din cîteva mișcări iscusite îl străpunse pe 
lăudăros, închizîndu-i gura pe vecie. Porunci apoi vizitiilor 
să arunce leşul în faţa carelor, ca să-l vadă ciracii, îar el 
se îndreptă spre Dumitru. 

— e păţişi, jupine ? 

— Mi-a crăpat ţeasta un nemernic, se tîngui negu- 
țătorul. g PER 

— N-o fi şi osul, că altminteri n-ai mai fi nimic. Sin- 
gele se spală, numai că al domniei-tale a-nghețat și musai 
vai fi să mergi aşa pînă dăm de apă călduţă. Pune-ţi că- 
ciula, că ține mat bine! 

Ascultător ca un copil, Dumitru încercă, dar se 
văită iar : 

— Nu mai încape! 

— Ia-o pe asta ! îi întinse Marin căciula unui vizitiu. 
Ori leagă-te ca turcii ! 

Lăsîndu-l pe jupîn mai puţin înspăimîntat, Marcu se 
îndreptă spre marginea taberei şi văzîndu-i pe tilhari cam 
descumpăniţi le strigă : 

— Hai, plecaţi degrabă, după cum vă povăţuiesc, că 
de nu, aveţi să rămîneți pe loc alături de căpetenia voastră ! 

— Mare pagubă ne-ai făcut, jupiîne, încercă unul. Se 
cuvine să căpătăm ceva despăgubire ... 

— Căpătaţi îndată ! Ia dă-mi sîneaţa ! porunci Marcu, 
tot pe ungureşte, deși îşi dădea seama că ai lui n-aveau 
să-l priceapă. L-au înțeles însă foarte bine lotrii, care 
dădură bir cu fugiţii, fără măcar să-și ridice morţii. 

Dumitru răsuflă ușurat și, uitîndu-şi parcă rana de la 
cap, se apropie cu paşi apăsaţi de năzdrăvanul său argat, 
întinzîndu-i o'pungă. 

— Eu socot că nu-i plată îndestulată, dar cum vind 
marfa îți mai dau, rogu-te să rămii în slujba mea de acum 
înainte. Nici un fel de corvoadă nu vei mai face şi zău 
că-mi pare rău că nu te crezui de la început că ești viteaz... 

— Lasă, jupîne! Am făcut şi eu ce-am putut, că doar 
nu era să-i las să te prade. Domnia-ta cum te-ai milostivit 
de mine la Praga ? Despre plată, ce să vorbim ? Cît ai să 
vrei atîta îmi dai, că așa ne-am înţeles, dar de rămas în 
slujbă, nici pomeneală. Cînd voi socoti am să plec şi mă 
rog să nu fie cu supărare, că nu m-am toamit ca slugă. 
Te învoieşti ? 

Vru să-i dea și punga înapoi, dar jupînul se împotrivi. 

— Zău, nu mă părăsi! Om te fac, de vii cu mine... 

Greu și anevoios drum avură a străbate după ce 
părăsiră locul unde puseră pe fugă tilharii, căci după 
zilele geroase au urmat cele cu moină şi nu arareori roțile 
se înfundau în glod pînă la butuc. Tras—împins, pe la 
jumătatea lui mărțişor caravana pătrunse în vestita cetate 

Sătmarului şi ca de obicei trase drept în ograda hanului 
apul roşu“, pe care tot bătrinul Ludwig Kass îl ţinea. 
Jupîn Dumitru fusese nevoit să-şi taie părul și își 
învăluise capul în nişte feşe de pînză albă, de puteai 
fparte bine să-l asemuiești cu un mahomedan. Din astă 
icină, nici hangiul, cu care era prieten de ani de zile, nu 
l-a mai cunoscut, ploconindu-i-se ca unui străin : 

— Guten Tag, mein Herr! Womit kann ich dienen? 

— Mă faci a rîde, jupîne Kass, şi nu prea îmi e în 
putință. Nu cumva uitaşi româneşte ? Ce dracu, doar n-ai 
să mă silești să-ţi arăt scăfirlia, că plete nu mai am! 

— Tulai doamne! făcu bătrînul hangiu. Domnia-ta 
ești, herr Dumităr ? Gindeam că un ture este! 

— Vezi-bine că eu sînt şi nici prin cap nu-mi trece 
să-mi lepăd legea mea. Au încercat cîțiva tilhari, pe cînd 
veneam încoace, dar n-au izbutit decît să mă lase fără păr. 

— Creşte, creşte iară | Sănătos să fii tumneata ! 

— Păi vezi, asta-i, că nu prea sînt teafăr și am tre- 
buinţă de odihnă. Poftesc o odaie pentru mine şi cîte una 
pentru cei doi însoțitori ai mei, că vizitiii or dormi la 
grajduri, ca de obicei. i 

— Greu este acuma! răspunse hangiul. Mulți domni 
ofiţeri aici, la Sătmar. Oaste mult şi odaie puţin. 

— Doar n-ai să mă laşi în drum, jupîne Kass, 
ce naiba ?! 

— La domnia-ta este odaie, n-ai grijă! La soţi vedem, 
facem cumva, dar tare greu, se văicări Kass. 

— Am înţeles, jupîne, că se va fi scumpit preţul faţă 
de data cealaltă, dar mă ştii că nu-s un zgîriie-brînză. Ne 
înțelegem noi ! şi Dumitru îl bătu prieteneşte pe umăr. Ce 
mai face frau Rozalia ? 

— Murit, astă-toamnă! oftă bătrînul. Singur rămas 
și curînd şi eu mor... 

— Mușcă-ţi limba, jupîne! Ai să mai duci în spate 
hanul încă treizeci de ani bătuţi pe muche ! Ți-o spui eu! 

Mareu ascultă cu plăcere vorbăria celor doi şi se miră 
cit de limbut se dovedea jupînul său, faţă de vremea cînd 
erau pe drum. Îşi dădea seama că meseria de neguţător cere 
oarecare pricepere şi Dumitru nu ducea lipsă de ea, măcar 
că românii nu prea se băgau la negoţ. Se vedea însă că nu 
erau destule încăperile hanului, întrucît nu căpătară 

decit două odăi, una din ele ocupînd-o bănățeanul îm- 
preună cu Marin. Nu era prea mare, dar avea două paturi 
şi aşternut curat. 

Rămas singur, Marcu își cîntări punga primită de la 
Dumitru și o porni prin bazar, unde tîrgui o sabie, negu- 
ţătorul jurînd că-i de Toledo. Îşi dădu seama că era făurită 
la Sibiu ori Brașov, dar ştia că la nevoie putea înlocui cele 
mai vestite arme din lume. Apoi găsi la un oștean bătrîn 
un dolman destul de arătos, care i se potrivea şi ca mărime 
dar şi ca preț, la punga lui cam subțire. Multumit de cele 
sumpărate se înapoie la han, dar cînd dădu să intre văzu 
în ogradă o mulţime de gură-cască privind la trei cătane 
care se împotriveau, cu sabia, unor raitări împărătești de 
vreo trei ori mai mulţi. Primul lui gînd a fost să se repeadă 
în sprijinul celor puţini, dar se opri neştiind dacă nu 
cumva era vorba de o joacă, întrucît cătanele, deşi ar fi 
putut da lovituri aducătoare de moarte, parcă se fereau. 
Nu așijderea şi raitării, care ţineau cu orice chip să-i 
doboare pe cei trei. Privitorii se arătau şi ei descumpăniţi, 
căci nu era un lucru obişnuit să vezi o astfel de luptă 
chiar în Sătmar şi în plină zi. În cele din urmă pricepu că 
eei trei vor fi răzbiți, dacă nu chiar uciși. Însă poate că 
nici acum nu s-ar fi amestecat, de n-ar fi auzit o cătană 
strigînd românește : 

— Grijă Petre, că-i la tine ! 

— Români sînteți, fraților? strigă Marcu de 
pe margine. 

— Ba nu, c-om fi păgîni! rînji unul dintre cei 
încolțiți. 

— Atunci şi eu mi-s de-al vostru! sări bănățeanul 
alături de cătane. 

Roti sabia şi înțepă în fund un raităr, dar numai ca 
să-l facă să se întoarcă spre el, să se bată. Încă nu se 
dumerise dacă era vorba de-o joacă ori de luptă adevărată, 
dar cînd se pomeni cu doi împotrivă îşi dădu seama că 
trebuie să facă faţă, de nu voia să fie străpuns. 

— Trage-te în stinga mea! îl îmbie o cătană. Mie 
Amosie îmi zice. 

— Eu mi-s Marcu! 

— No, bine Marcule! Loveşte, dar să nu spargi 
vreunul, că-i bai! Văd că ştii să te baţi, fost-ai cătană? 

— În! 

Amosie se răsuci pe călciie ca o sfirlează şi strigă spre 
un ortae de-al lui : 

— Feri, Todoruț, că te păleşte pe la spate! Dar 
nu-l ueide ! 

Marcu iarăși nu mai știa ce să creadă și din nou îl 
pătu gîndul că era numai o zburdălnicie ostășească, spre 
a Je treee vremea. Cătanele luptau și rîdeau, în vreme ce 
raitării scrișneau mâînioşi. 

— Din ce v-aţi luat? întrebă el, zburînd cu sabia 
arma din mîna unui raităr. 

— Faină lovitură ! îi răspunse Amosie cu totul alt- 
ceva. Mi-a plăcut ! Să mă-nveţi şi pe mine! 

Se lipiseră toţi patru cu spinarea de zidul gardului şi 
nu se lăsau, Amosie părînd a fi sufletul tuturor, prin grija 
lui pentru felul cum se luptau ceilalţi. 

— Feriţi, plasa ! răcni careva de pe margine. 

Prea tirziu. De pe creasta zidului doi oșteni aruncară 
un năvod de prins pește asupra bătăușilor, prinzindu-i 
laolaltă, nu fără a-și mai putea căra barem cîteva ghion- 
turi, dacă nu chiar pumni. 

— No, sfirșit-am feciori! se auzi glasul lui Amosie. 
De-acum om ședea blînzi, că nu mai avem ce face! 

Alţi raitări se năpustiră asupra ghemului omenesc 
ce se zvircolea la pămînt şi cu mare greutate izbutiră să-și 
slobozească tovarășii, rămînînd doar cei patru, ca nişte 
crapi uriași prinși în plasă. Îi burdușiră bine cu pumnii, 
după care îi aruncară claie peste grămadă într-o căruță. 

Privitorii începură să huiduie şi să arunce cu pietre 
în raitări, căci ei ţineau partea cătanelelor iar Marin, care 
se afla și el pe-acolo, întreba în stînga și-n dreapta : 

— Oare unde-i duce?! 

— La temniţă şi mai apoi la butuc! îi răspunse 
careva. 

„Auzind asemenea grozăvie dădu fuga la jupin Du- 
mitru, gindind că s-ar mai fi. putut face ceva pentru 
Marcu, cel puţin. 

a Îngrijorarea puse stăpînire şi pe bănățean, care-l 
intrebă pe Amosie : 

— Păţit-aţi de multe ori așa-ceva ? 

— Prea des nu, dar se mai întimplă! îi răspunse 
Petre. 

— Bine nu va fi, dar om scăpa noi cu faţă curată! 
adăugă și Amosie. 

— Totuşi, ce-au să ne facă ? stărui Marcu. 

— Cîteva picioare în dos, de bună samă, dar mai apoi 
vor cere despăgubire de la măria-sa, iar jupin vistiernicul 
are să facă spume la gură suduindu-ne și o vreme nu vom 
mai fi slobozi a ieşi în tîrg. 

— Asta pentru voi, care am priceput că sînteţi căta- 
nele prințului, dar eu mi-s în slujba unui neguţător... 

— No, lasă că nu s-or prinde! Or vedea patru 
cătane și atît! Dar să știi că sîntem oștenii măriei-sale 
Radu-vodă Şerban, și nu ai prințului, cum ai zis! Auzit-ai 
de măria-sa ? 

— Cum să nu, că doar... 

— Ruhe! Zum Teufel! se răsti la el unul dintre 
ostaşii care îi păzeau. 

— Fă-te că nu-nţțelegi și 'nu-i băga în samă! zise 
Amosie, fiindcă ceilalţi povesteau între ei de parcă lor nu 
li s-ar fi spus să tacă. 

Ajunși la temniță, fură pe dată încuiaţi şi li se luară 
armele, apoi două zile au tot așteptat, dar, ce-i drept, fără 
bătaie. Cînd s-a deschis ușa temniţei, în prag se afla dum- 
nealui Pavel. Vlădescu, vel-vistiernicul mărici-sale. 

— Mă şi miram să nu fiți tot voi, Amosie. Crezi că 
de eşti căpitan şi a prins drag măria-sa de tine am să 
plătesc întruna toate chiolhanurile voastre ? 

— Ei au început, einstite vel-vistiernice, răspunse 
spăsit Amosie. Noi ne vedeam de drum... 

— Behăind ca nişte mielușei nevinovaţi, nu-i așa? 

— Intocmai, înălțimea-ta ! 

— Şi ei, lupii, au sărit asupra voastră! Haida de, 
Amosie, nu mă îmbătaţi voi pe mine cu apă chioară ! făcu 
supărat vistiernicul. Barem aţi găurit pe vreunul ? mai în- 
trebă el înseninîndu-se pe dată. 

— Păi cum altfel ? ! se fuduli Todoruţ. 

— Taci loază ! se răsti Amosie. Numai ne-am jucat 
cu ei, o ţiră... 

— Mişeilor ! îi dojeni boierul cu mai multă blindeţe 
în glas. Așa mă amăgiţi voi de fiecare dată și la urmă 
Jătesc eu toate ulcelele sparte, ba şi doftori și leaeuri 
pentru oblojire. De-am porni odată spre casă, că nu vă 
mai pot ţine-n îriu, afurisiţilor... Dar pe tine nu te-am 
prea văzut, ori ai venit abia de curînd ? 
= — Eu miss... 

— Tare de curind, măria-ta, îi luă vorba din gură 
Amose. Dar fain mai știe a se bate, că nici zece raitări 
nu-i stau față. 

—- Atunci îi bine, drăguță! dădu mulțumit din cap 
boierul. De oşteni vrednici avem trebuință, că azi-miine 
luăm calea cătră țară şi va trebui să înfruntăm și pe păgini 
şi cine mai ştie pe care alții. 

Îi luă apoi pe toți patru şi-i duse pînă la tabăra din 
marginea oraşului, unde Amosie îl chemă pe Marcu să 
stea împreună. 

— Uite că loc îi destul, măcar că şi Todoruţ doarme 
tăt aici, dar închăpem tustrii! zise el arătîndu-i cortul. 

— Mulţam, dragă prietene, dar eu n-oi rămîne, că mi-s 
în slujba altui domn. 

— Ziceai că eşti la oarece neguţător ... 

Marcu fu nevoit să-i povestească amănunţit cele păti- 
mite şi cum avea în gînd să se vadă cît mai curînd cu stă- 
pinul său, așa cum fusese învoiala, că nu se făcea să nu-și 
țină cuvîntul dat. 

— Gașpar-vodă ?! Nicicînd n-am auzit de el, iar la 
Moldova acuma-i domn Radu-vodă Mihnea, 

— Poate să nu fi ajuns, însă curînd are- să-i ia locul 
stăpînul meu. 

„__— No, nu-i bai! De vrei să pleci, măcar că îmi pare 
rău, slobod eşti, dar nu mai înainte de a-mi arăta şi mie 
cum faci de zbori spada din mîna dușmanului. 

— Bucuros, după ce i-oi da de veste jupinului că am 
scăpat. 

— Norocul nostru că jupîn vistiernicul a uitat să ne 
Popreasoă în tabără, așa că poţi merge, ori vrei să viu şi 
eu cu tine ? 

— Cum să nu ? Poftește ! 

La hanul „Ţapul roșu“ aflară că neguţătorul Dumitru 
abia ieri pornise mai departe şi că tare se mai zbătuse şi 
cheltuise spre a-l scoate pe vătaful său, dar i s-a spus că 
zurbagiii prinşi atunci fuseseră duşi la Kasovia. 

— Uite că iar am ajuns dezbrăcat pe drumuri! se 
cătrăni Marcu. Bine că am căpătat spada, dar cojocul şi 
dolmanul s-or fi pierdut. Mă simt îndatorat pentru hainele 
ce mi-ai dat. 

— Nu-i bai! Asta să fie toată supărarea ! îl bătu pe 
umăr Amosie. Hai cu mine la oaste şi poate că se va 
intilni măria-sa mai curînd cu domnul tău, de nu în luptă, 
batăr la o beţie... 

Aşa se înfățișă Marcu la aga Ciîndescu, iar acesta îl 
primi bucuros, ba îi mai dădu şi bani să se îmbrace ea 
lumea. Din nou întra în slujba domniei, dar a unui domn 
pribeag ! 

Invăţă pe mulți acea lovitură măiastră, de i se dusese 
vestea pînă la măria-sa, care poftise într-una din zile să-l 
vadă şi el pe dibaciul oştean. Marcu îi împlini voia şi în 
fața pribeagului voievod smulse arma la zece oșteni pe 
rind, deşi se năpustiseră cu toții asupra lui. Ce-i drept, 
porunca era ca îndată ce i se va smulge arma învinsul să 
se tragă într-o parte. 

— Unde ai învăţat, flăcăule, asemenea lovituri mă- 
iestre ? îl întrebă cu admirație Radu-vodă. 

— De la înălțimea-sa Gaşpar Grazziani. 


— Il cunoşti ? Mi s-a spus că ești din Banat, dar cum 
de te-ai întilnit cu el? 

— Mi-s... vreau să zic... am fost în slujba înăl- 
țimii-sale. 

— L-auzi, se bucură Radu-vodă. Ce zici, Barbule ? se 
intoarse el către un $fetnic. Tocmai eram în căutarea unui 
“olăcar pentru Grazziani. N-o fi bun flăcăul ăsta ? 

— Dă, ştiu eu ?! răspunse boierul cam îndoit. 

— Cum ai zis că te cheamă ? îl întrebă domnul, deşi 
bănăţeanul nici nu-și pomenise numele. 

— Marcu... 

— Ascultă, Marcule ! Mi-e tare drag de măiestria ta 
la arme, dar mai de trebuință mi-ar fi un om de credință 

;_] trimit la Grazziani şi socot că tu ai fi tocmai nimerit. 
sf- „ici ? Nu ţi-ar place să-l mai întilneşti ? 

Ce __ Cum de nu, măria-ta, numai că nu știu pe unde o 
acuma. i 
umbla După știrea mea, plecase din Timişoara către 
bul, dar oricum acolo vei da de el. În taină, îţi voi 

spune cele de trebuinţă. 

Marcu nu căpătă nimic scris, ci a fost nevoit să țină 
minte tot ce poftea măria-sa a-i zice prin viu grai. 

— Să-i spui că m-am înțeles cu prințul Gheorghe 
Hommonay să lovim deodată : el în Ardeal, iar eu în Mun- 
tenia. Cînd m-oi vedea ajuns la Tîrgovişte, în scaunul 
străbunilor mei, atunci Grazziani să mă sprijine cu 
osirdie și pe lîngă marele vizir dar şi la padişah, să-mi 
trimită steag de domnie. Să-i mai zici că și Mollart, ştie 
el cine-i, poftește același lucru ! Ai să ţii minte ? 

— D-apăi cum ? răspunse Marcu, deşi în sinea lui se 
cam mira cum avea să-i ceară lui Grazziani să dea altuia 
scaunul domniei. 

Căpătă apoi bani de cheltuială și un dar de la 
măria-sa, ea să-și aducă aminte de milostivul domn, după 
care se înapoie în cortul lui Amaosie. Lui îi mărturisi 
printre altele : 

— Nu prea îmi arde de drum la turci, aş trece însă 
şi pe la Bălgrad, unde am eu o fătucă, pe acolo, prin 
apropiere, dar tu musai că ştii pe unde-i Mikeslaca... 

— Micoșlaea, frate, c-aşa-i zicem noi, românii! îl 
îndreptă Amosie. Cum să nu știu, că doar eu îs de la 
Ciunga și numai Cisteiu ne desparte satele goastre. 

— Nu cumva o cunoşti pe Iulia Mikeș, stăpina moşiei 
de acolo ? 

— Eu n-am prea avut treabă cu Mikeşii, că la noi 
stăpiîn îi contele Teleki. Dar rogu-te să le duci nişte bani 
bătrînilor mei şi să le spui că trăiesc. De merem 'la bătaie, 
după cum îi vorba, îi mai bine să aibă ei parte de 
avutul meu... 

— Bucuros oi duce, iar de le-o mai trebui pot să le 
dau și eu, că mi-o dat destul măria-sa. 

— Ba, de ţi-s de trebuințţă, ia tu de la mine, se îm- 
potrivi Amosie, că ai mei nu sînt așa de lipsiţi, iar tata chiar 
se va bucura cînd o afla că-s în viaţă. 


NUNTA DIN CODRU 


Cam multă vreme se scursese de cînd sătenii din Pojo- 
rîta hălăduiau fugari prin codrii Tigheciului, laolaltă cu săi- 
băticiunile pădurii. Bordeiele săpate într-o rîpă, ascunsă 
privirii oamenilor, ba chiar și fiarelor, îi adăpostiseră pest- 
iarnă și cu toate că se împrimăvărase nici vorbă să se poat: 
apuca iar de munca ogoarelor. Îi durea sufletul știindu-le 
în paragină şi sufereau chiar şi pentru moşia boierului, căci 
bunul şi milostivul pămînt îi hrănea pe toţi de-a valma și 
nu era drept să fie batjocorit, dîndu-l uitării. Intrînd în 
cel de-al şaptesprezecelea an al veacului, nădăjduiseră la 
vremuri mai bune, însă liniștea și pacea domneau numai 
în pădure, că în.afara ei furia și patimile lumești se dez- 
lănţuiseră cu și mai multă putere. Hărţuielile dintre oș- 
tenii domniei şi cei ai lui „lon-vodă“, care nu erau decit 
țăranii asupriţi, conteniseră peste iarnă, dar odată cu pri- 
măvara au reînceput. 

Tot atunci a plecat şi Toderiţă la oaşte, văzînd că boje- 
rul Coste Nicoriţă nici vorbă să se mai întoarcă. Ar fi vrut 
să-i înfăţişeze copila, teafără şi senină, sperînd ca astfel să 
mai potolească mînia tatălui și a văduvului. Se zvonise că 
la domnia lui Alexăndrel-vodă Movilă boierul lor dobin- 
dise rang de vel-armașş, dar cică ar fi căzut rob la turci, 
care l-au pus să tragă la catargă în Marea Neagră. Nu prea 
știau țăranii tigheceni de ce i se zice „neagră“ şi nici ce-i 
aceea o „mare“, căci nu văzuseră în viaţa lor aşa-ceva, 
însă, după cum suna în urechi, părea să fie tare cum- 
plit şi din milă față de Profirița nimeni nu sufla o vorbă. 

: dacă după atita amar de vreme și schimbare de 
Apol» je boierul nu se întorsese, Toderiță socoti că-i bătuse 
Aor să se ducă şi el laolaltă cu flăcăii în „oastea lui Ion- 
coga“, măcar că inima îl povățuia să nu plece de lingă 
profirița. J 

Astfel satul se golise de parte bărbătească, rămînînd 
numai vreo cîțiva moşnegi uitaţi de moarte şi popa Iacov, 
aşijderea încărunţit de vreme. Mult mai plinseseră atunci 
după „bădiţa“, şi Măriuca şi Profiriţa. Biata orfană se de- 
dase vieţii din pădure, simțindu-se ca între ai ei, mai cu 
seamă că-i mijise şi cel dintii mugurel de dragoste, pentru 
Toderiţă. Din cînd în cînd se mai ducea și la mormîntul 
jupînesei Ilisafta, care zăcea acum sub o movilă de pă- 
mînt aeoperită cu floricele de pădure, iar la căpătii o stră- 
juia o cruce de mesteacăn. Prin împrejurimi era numai 
pace și liniște, doar zumzetul gizelor şi ciripitul păsăre- 
lelor ţineau de urit moartei. 

Nu-i mai păsa Profiriței nici de conacul părintesc, ră- 
mas în paragină pe mîna slugilor şi care s-ar fi prăpădit cu 
totul de nu se găsea inimosul megieș, comisul Melinte cel 
bătrîn. Dintru început acesta chitise că jupîneasa şi cu fii- 
că-sa se vor fi dat petrecerilor de prin tîrgul de scaun, de 
nu se vor fi călătorit chiar pînă prin Lehia. Se mîhnea nu- 
mai la gîndul că-l trăseseră femeile şi pe nătîngul de Tomîță 
pe lingă fusta fetii. Nici asta n-ar fi fost pricină de supă- 
rare, dar îl rîcîia faptul cu nu-i trimise veste de pe unde 
hălăduia. Se bucura la gîndul încuscririi cu Nicoriţeştii, însă 
nu trebuia să se rupă moșia de baștină, de unde avea să-şi 
țină traiul. 

Pe la începutul postului mare, cînd încă nu se topise 
întreg omătul de pe cîmpuri, un boiernaş tie prin părțile 
Lăpușnei trecuse pe la el și-i spuse că venea din tîrgul Ieși- 
lor, dar că nu auzise ca tînărul Melinte să-şi fi arătat faţa 
pe acolo, toată iarna. Îl văzuse de multe ori pe vel-armaşul 
Nicoriţă, dar fără nevastă ori fată după el. Şi se lăuda stră- 
inul că nu lipsise de la nici o sindrofie din tîrg, unde ori- 
cum s-ar fi aflat de astfel de fețe simandicoase. Vestea 
aceasta l-a făcut pe comisul Melinte să învoiască un olăcar 


în cetatea de scaun spre a lua urma feciorului, făcînd şi 
carte de rugare pentru un prieten de-a lui, din tinerețe să-l 

caute pe Tomiţă. Cugetase într-un timp să-i ceară ajutor 
însuşi vel-armașului, dar se temu să nu-l mînie, de cumva 
nu ar fi fost nici o pricină de îngrijorare. 

Pînă să i se întoarcă omul de la Ieşi, comisul auzi alta 
mai cumplită, cum că Tomiţă s-ar fi aflat în codrii Tighe- 
ciului, dar la vreo doi coţi sub pămînt. O slugă îi adusese 
înspăimîntătoarea veste însă nu-i putea da crezare în- 
treagă, întrucît cu ani în urmă acesta mîncase o bătaie 
soră cu moartea de la flăcăii din Pojorita şi acuma îl pu- 
teai bănui că ar pofti să se răzbune, dînd vina pe ei. De la 
el mai aflase că și jupineasa Ilisafta împreună cu fiică-sa 
tot acolo ar fi fost îngropate, după ce fuseseră batjocorite 
de către mișeii băjenari din codru. „Bre, de-ai minţit, iti 
tai limba și te string de gît cu mîinile mele, ca pe un piţi- 
goi !« îl ameninţase comisul, dar sluga se jura pe ce avea 
mai sfînt că numai adevăr grăia. Totuşi a mai trimis cîteva 
iscoade prin pădure în așteptarea olăcarului, nădăjduind 
că va fi minţit ticălosul de servitor. Unele zvonuri le mai 
auzise dumnealui comisul şi în vara trecută, cum că lefe- 
gii secui ai vel-armaşului ar fi fost puşi pe fugă de ţăranii 
răsculați, dar socotise că va fi fost vorba de alte locuri pe 
unde se încleştau oștenii cu zurbagiii . smintitului „Ion- 
vodă“, mai cu seamă că nici unul dintre oamenii care 
plecaseră împreună cu Tomiţă nu se mai întorsese, că tot 
ar fi seăpat vreunul. Pe atunci le credea minciuni sfrun- 
tate, acum însă ghimpele îndoielii îi încolţise în suflet, dar 
şi o năprasnică ură şi sete de răzbunare împotriva mișelni- 
cilor ţărani, de s-ar fi dovedit întemeiat zvonul. 

Cei din codru n-aveau de unde şti ce gînduri frămîn- 
tau mintea comisului și își duceau zilele după cum se în- 
vățaseră. Toma Melinte fusese îngropat, atunci cînd l-au 
găsit putrezit, că nu se înduraseră să-l lase aşa pînă la ju- 
decata de apoi. Îi puseseră și o cruce la căpătii, ca la orice 
creștin se vede însă treaba că vifornița iernii o va fi do- 
borît și cum nu aveau un ţintirim anume cu greu i s-ar mai 
fi aflat mormîntul. De multe ori crucea pusă la căpătiiul 
mortului era de lemn viu, care prindea rădăcini, şi odată 
cu trecerea anilor se făcea din ea un copac vîrtos. Cine mai 
ştie la căpătiiul cui vor fi străjuind falnici stejari de azi, 
care fuseseră odinioară semn al morţilor acelor meleaguri ? 

Din tabăra lui „lon-vodă“ veneau tot felul de zvonuri 
înd bune, cînd rele. Uneori se spunea că ţăranii ar fi fost 

zdrobiți de oştile domneşti, ca la numai o zi ori două să 
treacă vreun răzeş de prin alte plaiuri jurîndu-se că „mă- 
da-sa“ era cu oastea pe dealurile Ieşilor. Ba unii au scos-o 
că însuşi „Llon-vodă“ se va fi aflînd în scaunul Moldovei şi 
că poruncise ca toată boierimea, cu mic cu mare, să-i slu- 
gărească pe țărani. OO 

Într-o zi sosiră şi cîţiva flăcăi din sat, aducînd cu ei pe 
un străin cu şoldul retezat de secure, încît nu mai putea 
umbla. Era de felul lui de prin Ţara de Sus a Moldovei, 
din ţinutul Țeţinei, dar fusese rănit în vreme ce lupta ală- 
turi de pojoriteni şi aceştia l-au trimis pentru oblojire la 
ei în pădure. Se lăudaseră cu iscusința babei Irina şi cu 
îngrijirea fetelor. 

Îl chema Simion și era feciorul lui Ştefan-boariul din 
satul Poiana, de dincolo de Cernăuţi. Graiul i se asemuia 
mult cu cel al tighecenilor, rostind și el vorbele domol, de 
parcă i-ar fi fost lene să caște gura mai largă. E drept că 
acum sărmanul flăcău nu prea avea chef de taifas, cu toate 
că mai să se sufoce din pricina codanelor ce se strînseseră 
gotcă în jurul lui. Părul bălai, ochii sinilii şi albeaţa pietii 
îl arătau de departe a fi om de la munte, cum nu mai vă- 
zuseră fetele de pe aici, așa că una cuteză să-l întrebe : 

— Bădiţă, da’ satul matale îi dincolo de codrii noştri ? 

— Vezi-bine ! făcu Măriuca istețindu-se, ca să nu-l 
lase să răspundă. Trebuie să fii tocmai hăt... de colo... 
de dincolo de Ieşi ! găsi scăpare fata, pomenind numele ce- 
tății domneşti, ştiut de toţi. 

Cu toată durerea ce-l săgeta, Simion nu se putu ţine 
să nu rîdă, văzînd zgîtia aceea de fată cum se dădea mare 
şi deşteaptă. 

— Ba încă şi mai departe, fată hăi ! spuse el cînd se 
opri din rîs. Taman către Lehia ! Auzit-ai de Tara Sepeni- 
tului ? 

Măriuca rămase cu gura căscată, căci nu auzise nici- 
cînd de asta, dar nici suratele ei nu erau mai breze. 

— Adecă... nu eşti din ţara Moldovii?! întrebă ea, 
după o clipă de gîndire. | 

— Ba cum să nu! Numai că Moldova îi tare întinsă 
şi la ţinutul nostru îi zicem „ţară“. Înţeles-ai ? 

Unele fete încuviințară, măcar că habar n-aveau ce le 
îndruga străinul. Se mirau numai că le vorbea cam în dodii, 
dar altminteri nu-şi băteau capul să priceapă ceva. Mă- 
riuca însă nu se lăsă cu una cu două: 

— Ba eu să-ţi spui drept, bădiţă, n-am înţeles nimic. 
De turci, de tatari, de lehi, am auzit, dar de... spînņ, 
doamne iartă-mă, cum ai zis matale, nici vorbă. 

Lui Simion începu a-i fi dragă fetișcana, care nu se 
dădea ușor biruită. Ba încă i se mai ostoia durerea poves- 
tind c ea. 

— Tan spune-mi şi mie cum te cheamă ? 

— Măriuca. 

— Ei bine, Măriucă, de-ar fi să ne strîngem toţi ro- 
mânii cîți trăim sub soare, s-ar face o ţară ca Moldova, 
dar cu mult mai mare, de vreo trei-patru ori. 

— Bădiţă, matale şuguiești cu mine, se bozumflă fata. 
Eu te întreb că-s proastă şi neumblată, că în afară de codru 
n-am fost nicăieri. 

— Nu șuguiesc, [lenuţă dragă ... 

— Ba eu îs Măriuca, aşa să ştii! se supără ea de-a 
binelea. 

— lacă, fetelor ! zise Simion. Dacă m-oi înzdrăveni 
am să vă mai spun cîte ceva despre lumea aiasta, că eu, 
ce-i drept, îs cam umblat și degeaba s-a supărat Măriuca 
pe mine că... 

— Nu m-am supărat, bădiță Simioane ! sări ea bucu- 
roasă că i-a zis pe nume. Na, zic și zău! 

— Bine, Măriucă, te cred. Așa mi se năzărise mie, 
m-oi fi înșelat... l 

— Da’ mai lăsați omul în pace, ghiavolițelor! se 
zborşi baba Irina, care sosise cu nişte fierturi. Nici să sufle 
nu mai poate de voi ? 

— Iraaan, mătușică ! sări tot Măriuca. Dar ce-i facem. 
că doar nu-l mîncăm ? Ia, mai schimbăm și noi o vorbă. 
colea, despre lume... 

— Ptiu, stuchite-ar miţele ! făcu baba. Uite cine s-a 
găsit să pună ţara la cale! Mai bine v-aţi duce să cătati 
nişte rădăcini de bujor de pădure, că n-am mai dat de ele 
de vreo cîteva zile și bine i-ar prinde flăcăului. 

Auzind că era vorba de sănătatea lui Simion, e zbu- 
ghiră care încotro şi piînă-n seară bordeiul babei fu plin 

de tot felul de rădăcini, unele chiar de bujor de pădure, 
cum poftise. Apoi veniră alte zile cu veştile lor bune şi rele 
i încetul cu încetul Simion prinse a se intrema, dar tot nu 
se putea mișca din loc, chiar sprijinit de careva. În schimb, 
Măriuca nu se mai dezlipea de la căpătiiul lui, iar celelalte 
fete îneepură a nu se mai arăta pe acolo. 

Trecuseră chiar vreo cîteva săptămîni, răstimp în care 
Simion îi povestise cîte-n lună şi-n stele, dar mai cu seamă 
se minunase copila cît de mulţi și pe ce întinse meleaguri 
se aflau cei de un neam cu ea, numai că trăiau despărțiți. 
[i pomenise chiar şi de acel vodă Mihai, despre care ea ştia 
numai ce furase cu urechea de la bătrînii satului. 

— Dar de Toderiţă ce ai să povesteşti, bădiță 
Simioane ? cuteză să-l întrebe într-o zi și Profiriţa. 

— Îi un mare viteaz, care n-o să-și lase șoldurile să i 
le spintece dușmanii, cum au făcut unii... 

— lii, bădiță, iar şuguiești, îl dojeni Măriuca, nemul- 
țumită că flăcăul se vorbea de rău pe sine însuși. Și el îi 
om ca toți oamenii şi de-o avea zile se va întoarce, nu-i 
asa Profiriţă ? 

Mlădița boierească își plecă sfioasă fruntea oftînd. se 
făcuse tare dor de Toader şi mai că-i părea rău că nu se 
rănise şi el, să fi fost adus înapoi. Numai că nici în pădure 
nu erau doar zile senine şi se vede că băjenarii aveau multe 
de îndurat. 

Într-una din zile, pe cînd Simion se prăjea la soare 
într-un luminiș de pădure, avînd pe Măriuca lîngă el, se 
auziră deodată răcnete ca de hăitași la vinătoare. În scurtă 
vreme, țipete deznădăjduite îi îngrijorară pe cei doi. 

— Oare ce să fie ? săltă fata capul. œ 

— Poate că niscaiva hăitaşi gonesc vînatul pentru 
vreo față boierească, răspunse Simion, cu toate că nici el 
nu se prea simţea în largul său. 

— Ar trebui să ne tragem mai în desiş! făcu spe- 
riată fata. 

— Să-ncercăm ! încuviință rănitul. 

N-apucară să facă nici un pas, că dintre copaci se 
iviră doi călăreţi şi cu sulițele în miini se repeziră 
asupra lor. 

— 'Tatarii ! răcni îngrozită Măriuca. 

Atît a mai apucat a spune, căci fu doborită la pămînt 
de un călăreț și călcată în copitele calului. „Înţeapă-i, mă 
Ilie !% auzi ea o voce, dar începură a-i vijii tîmplele şi nu 
se mai gîndi la nimic. 

Cei doi erau gștenii comisului Melinte, dar dintre 
aceia care nu ştiau ce-i mila. 

— Ce să-i mai înţăp, bre Tănase, că doar chisăliţă i-am 
făcut ! răspunse celălalt, care nu mai fu auzit de fată. 

Toată pădurea vuia de strigăte şi ţipete de moarte, 
căci slujitorii căpătaseră poruncă straşnică să ucidă tot ce 
le-o ieși în cale, fie și prunc cu ţița-n gură. Aflase boierul 
de moartea preaiubitului său fecior şi nu-și mai găsea 
astimpăr pînă ce n-avea să stîrpească toată sămînţa bles- 
temaţilor de ţărani. Cu toate acestea, multe femei şi chiar 
moșnegi se dosiseră din faţa urgiei și aşteptau să treacă 
năvălitorii. 

Printre cei scăpaţi ca prin minune se afla şi Profiriţa, 
care se întoarse la sălașuri îndată ce se isprăvi hărmălaia. 
Curiînd îi găsi pe Simion și Măriuca, deși nu mai dădeau 
nici un semn de viață, după cum i se păruse la început. 
Alergă la pirîiașul din vale şi se întoarse cu un căuc de 
apă, stropindu-le faţa. Cu mare bucurie văzu deschizîn- 
du-se ochii Măriucăi. 

— Trăieşti, soră dragă ? ! exclamă Profiriţa, apucînd 
capul însîngerat al fetei și sărutindu-l printre lacrimi. Ce 
bine-mi pare ! 

— Bădița Simion ... fu primul gind al Măriucăi. 

— I-aici, lingă tine! Trăieşte! răspunse Profiriţa, 
fără să se mai gîndească dacă era adevărat că omul nu 
murise. 

— Atunci... bine! şopti Măriuca și închise ochii. 

Profirița mai turnă apă și spălă cu multă grijă rănile 
fetei, după care trec și la Simion *și se bucură nespus 
auzindu-l că dă semne de viaţă. 

— Te doare, bădiţă ? întrebă ea alintîndu-i obrajii. 

Flăcăul deschise ochii și abia horcăi : 

— Mări...uca?... 

Un val de spumă însingerată îl năpădi în colţul gurii. 

— Îi lîngă matale, numa’ că-i pălită rău, sărmănica, 
de nu se poate mișca. 

Flăcăul încercă să-ntindă mîna, căutînd-o, iar Profi- 
rita înțelegîndu-i voia o apucă pe a Măriucăi şi i-o puse 
între degete. Cum o simţi, începu a o strînge ușurel, de 

arcă ar fi vrut să-i dea viață. Măriuca deschise din nou 
ochii rugători : 

—- Să ai grijă de bădiţa, că eu mă duc... 

— Taci, soro dragă, ce vorbeşti ... Iată, dau fuguţa la 
baba Irina şi vă scapă ea pe amindoi. 

Totuși nu se îndură să-i lase singuri, mai cu seamă că 
nici nu ştia dacă baba mai era în viaţă. Ba chiar i se păru 
că Măriuca s-a mai înviorat, auzind-o zicînd : 

— Ne ducem, bădiţă ! 

— Împreună... mireasa mea... că tare aş fi vrut... 
se căzni Simion să spună ceva mai deslușit, dar spuma cea 
roşie nu-l îngăduia nicicum. 

— Taci, bădiță Simioane ! Taci că ț-a fi rău! se rugă 
Profirița, ştergîndu-i buzele cu poala rochiei. 

— Să-mi pui cunună de mireasă... soră dragă... de 
floricele ... şi să mă aşăzi lîngă... bădiţa... să nu ne fie 
urit ! a 

— îm...preună, horcăi din ce în ce mai slab Simion, 
după care amuţi de tot. 

Profiriţa se repezi să-l şteargă iarăşi, dar acesta rămă- 
sese cu ochii lui mari și albaştri aţintiţi pe deasupra frunzi- 
şului pădurii, către cerul din care se rupseseră cîndva ca 
două fărîme. Nici Măriuca nu mai sufla, plecînd împreună 
pe necunoscutul drum. 

Hohote de plins sfişiară pieptul Profiriţei şi abia cînd 
îi secă fîntîna lacrimilor își aminti dorință morţilor şi se 
apucă de cules tot felul de floricele de pădure. Împleti. 
suspinînd, două cununițe şi le așeză cu gingășşie pe frun- 
tile „logodnicilor“. Îi privi îndelung, necutezînd să le tragă 
pleoapele, căci privirile lor păreau a nu se mai sătura de 
nemărginirea cerului. Stăteau alături, mînă-n mînă, pre- 
cum în fața unui altar, al altei lumi, cununîndu-se pe 
vecie. 

În cele din urmă, cu mîna tremuriîndă le cobori pleoa- 
pele, sărutindu-i parcă temătoare să nu-i deştepte din 
adîncul somn al morţii. 

ADEVARATUL STĂPIN 


Kalindudak îl pisi pe Grazziani, cu dinţii înfipţi în 
beregata unui lup, in vreme ce altul zăcea lîngă el de parcă 
ar fi vrut să-i țină de cald. Căpitanul, care nu se dăduse 
bătut de blestemata băutură, se trezise auzind strigătele 
fără a-și da seama dacă erau de durere ori de beţie, cum 
era în obicei pe la chiolhanuri. Pînă una-alta înșfăcase ia- 
taganul şi se năpusti pe punte suduind. Dar cînd îşi văzu 
păroşii oaspeţi începu a răcni cu putere, de băgă groaza 
chiar şi în haită. 

— Lupii! Nu vă lăsați, copii! Daţi cu ce apucați! 

La chemarea lui se mai dezmeticiră şi alţii şi în acest 
fel izbutiră să doboare nu mai puțin de zece fiare. Cînd cei 
din urmă lupi fură izgoniți de pe corabie sinistraţii se în- 
grijiră de morți și de răniţi, dar în acea noapte nimeni n-a 
mai închis ochii. A doua zi se mai potoliseră  vîntoasele, 
iar Kalindudak, după ce inspectă puntea de cum se făcu 
puţină lumină, veni să-l vadă pe teribilul mubaşir al padi- 
șahului, care-și atirnase mîna de gît, pe sub cojoc. 

— Măria-ta ai fost mai de spaimă pentru lupi decit ei 
pentru noi. Se vede treaba că uneori se mai schimbă rîn- 
duiala lumii. 

— Ba, eu gindesc că de nu te băgai domnia-ta, căpi- 
tan-efendi, îl şi înghițeam, că doar văzut-ai că eram gata 
s-o fac. 

Căpitanul fusese cel care i-a oblojit rana, după ce o 
spălase bine şi o unsese cu dohot. 

— În scurt timp vei uita de durere, luminăţia-ta, dar 
toată viaţa n-are să-ţi iasă din minte cum ai vrut să în- 
ghiţi un lup viu! 

După două zile, Viscolul se opri cu desăvîrșire, dar se 
lăsă un ger cumplit, care avea să prelungească așteptarea 
pînă cine ştie cînd. 

— Căpitan-efendi ! De nu-l voi afla pe luminiiţia-sa 
Iskender-paşa la Silistre, va trebui să mergi mai departe 
pînă la Ibrail, ori poate chiar la Kalas, căci după cîte bag de 
seamă aici ne prinde vara. 

— Nici vorbă, înălțimea-ta, se împotrivi Kalindudak. 
Miine, cel mult poimiirie, plesneşte gheața şi se pornesc 
sloiurile. O dată cu ele ne slobozim şi noi. Dacă nu suflă 
vînt potrivnic, mai mult ca o zi şi o noapte nu facem pînă 
la Silistre. De nu s-o putea, mergem şi mai departe, numi 
că oamenii mei... 

— Înţeleg, înţeleg... De bună-seamă că le plătesc! 


Prevestirile lui Kalindudak suferiră o întîrziere de 
numai o zi, după care, înmuindu-se gerul, au pornit la vale 
odată cu sloiurile. 

Ajuns la treptele de marmură ale grădinii conacului 
pașei de Silistra, Grazziani băgă de seamă că norocul i-a 
suriîs din nou, fiindcă Iskender-beg nu plecase. Ba încă l-a 
primit cu multă căldură pe omul împăraţilor, şi creştin 
şi musulman. 

— Nu te credeam atît de tînăr, Gașpar-bey, îl în- 
timpină seraskerul. După cum ţi-a mers vestea înţelep- 
ciunii, socoteam că ai barba colilie şi, cînd-colo, abia de 
ti s-a împlinit. 

— Nu în firele de păr stă virtutea omenească, lumi- 
năţia-ta, ci în vitejia spadei și-n credinţa inimii. Din astă 
pricină mai am încă multe de învăţat, pînă să mă asemu- 
iesc marelui serasker de Karamania, se înclină curtenitor 
morlacul. 

— Pare-mi-se că ai viclenia vulpii şi nu s-au înșelat 
cei care au vorbit de iscusința ta de-a întoarce vorbele, în- 
dulcindu-le după trebuinţă. Ca oștean, eu însă iubesc calea 
cea dreaptă, fără ocolişuri şi te poftesc să faci așijderea, 
dacă vrei să te socot prieten al meu. `» 

Grazziani scoase atunci pungile cu ducați de aur ce 
le avea într-o desagă de piele, precum şi scrisoarea lui 
Mollart. Ochii lui Iskender-paşa străluciră de lăcomie şi 
un zîmbet mulțumit îi înflori pe față. 

— La Stambul ai fost ? iscodi el. 

-- Mă voi duce, dar numai cu încuviințarea înălțimii- 
tale, că altminteri bat drumul zadarnic. 

Se vedea cît-colo că vorbele mieroase nimeriseră ținta, 
căci pașa era deosebit de încîntat. Nu s-ar putea spune 
dacă nu cumva şi greutatea pungilor, pe care le cumpânea 
în mîini, făcea să se arate plin de bunăvoință. 

— S-ar putea să fim vreme îndelungată împreună, 
beyule ! zimbi vizirul. Deocamdată ai să mă însoțeşti pină 
la Sakgi, răstimp în care îmi vei povesti de umbletele tale 
la Beci. Apoi astea... cumpăni din nou pungile, dar Graz- 
ziani îi luă vorba din gură : 

— Nu-s decît pentru început, luminăţia-ta, că nu 
m-am încumetat singur la drum cu bani mai mulți, dar 
cînd fi-voi pe scaunul de la Yaş, prin milostivirea înălţi- 
mii-tale, altcum aş putea... 

— Da! Auzit-am eu cite ceva că rivneşti domnia 
Bogdaniei, însă acolo se află Radu-bey, bunul meu prieten. 

— Dar mai ştiu, strălucite vizir, că beyul de care vor- 
beşti este beteag de ochi și bucuros s-ar trage la odihnă 
pe malul Bosforului. Se-nţelege că paguba ce ar suferi-o 
tot eu va trebui s-o acopăr. 

— Ca să ajungi bey la Bogdan-illi, mă rog, se poate, 
nu zic nu, dar va trebui să fii mai întîi robul meu ! 

— Cu toată inima... 

— Nu numai cu inima, ci cu totul! Mă-nţelegi?... 
Totul | 

Bătu din palme şi se ivi Kuciuk, deoarece, lucru de 
mirare, nu fusese faţă pînă atunci. 

— Îl vezi? Este omul care mi-a jurat credinţă, ca şi 
tine, şi m-am încrezut în el. E drept că pentru a-l feri de 
ispită i-am retezat limba, dar l-am încărcat cu cele mai 
scumpe daruri ale pămîntului. Ce crezi că mi-a făcut ? M-a 
vîndut scriind cu mîna și atunci i-am retezat-o! Eu ţin la 
el, pînă mai are o mînă teafără, doi ochi şi două picioare, 
că pînă la urmă numai capul va mai putea răscumpăra 
hainia lui. Dar el este o pildă, pentru cei ce trebuie să 
înțeleagă ! 

Grazziani se gîndi,că de-ar cădea în mîna lui Iskender, 
ca vînzător, bine n-avea să-i fie, dar se ţinu tare, încer- 
cînd s-o ia în şagă. 

— Dar de-mi vei tăia limba, luminăţia-ta, nu voi mai 
putea ajunge domn... 

— Ca să scapi cu limba întreagă va trebui s-o răs- 
cumperi cu blănuri de samur și jder, în afara aurului ce-mi 
rămii dator. lar de te haineşti, plăteşti cu capul, că n-am 

me să te ciopirțesc asemenea lui Kuciuk şi nici nu-mř 
Na trebuință o altă pildă. 
S A doua zi plecară împreună, în corabia lui Iskender- 
aşa, pe Dunăre la vale. Toată vremea tăifăsuiră despre 
T ce aveau de făcut şi cum ar trebui să se poarte Graz- 
ni la Poartă, spre a dobîndi scaunul Moldovei. 
— Vei da peste oamenii de credință ai sultanei Mâh- 
eyker Kösem, care te vor trage de limbă, făgăduindu-ţi 
marea cu sarea, dar să te ferești de ei, ca şi de stăpina lor. 
Cată să te bagi sub pielea sultanei Mâhfiruz, soaţă hașeki 
a luminatului nostru padişah, iar de Halil-pașa sadrazamul 
să nu-ți pese, că nu face nici cît o ceapă degerată. De te afli 
la ananghie și n-ai cum o scoate la capăt, trimite veste după 
mine, dar nu spune nimănui cele ce-am vorbit împreună. 
Nici de Mollart să nu sufli o vorbuliță! Înţelesu-m-ai ? 

Grazziani încuviință .din cap, fără a scoate o vorbă. 
Cunoştea destul de bine cum mergeau treburile la Istanbul 
şi în privința asta nu avea trebuinţă de poveţele pașei, dar 
se prefăcu neștiutor. 

— Tu vei fi omul meu de credinţă la Yaş, că pe Radu- 

bey îl întorc în Kara-ili. Bethlen rămîne în Erdel-ili şi 
peste toţi trei eu voi fi stăpînul. Asta să ţi-o bagi bine 
îm cap! 
Înţelegind dorința vizirului de a stăpini toate țările 
româneşti, Grazziani nu fu prea încîntat, mai cu seamă cînd 
îl mai auzi că vreasă-i aducă pe toţi locuitorii acestor me- 
leaguri la dreapta credință a lui Mahomed. Se temea ca nu: 
cumva aceste plăsmuiri ele lui Iskender-pașa să fi avut 
încuviințarea Porții, că atunci tare ar mai fi fost greu să 
se împotrivească numai din Moldova, fiindcă de ceilalţi doi 
nu se îndoia că vor fi slugi credincioase turctlui. 

— Priceput-am eu, oare, că nu voi mai căpăta po- 
runci de la Bâb-i Ali? 

— Deocamdată da, tot de la Sublima Poartă, dar nu 
pentru multă vreme. La Akerman fi-va inima viitoarei 
țări, căci se vor supune strălucirii mele şi credincioşii 
tătari. Lumina credinței Profetului va veni de la Babadag, 
unde am să poruncesc zidirea unei geamii, cu mult mai 
mîndră decit însăşi Aya Sofia. Auzit-am că şi sultanul a 
Isprăvit geamia lui albastră, construită de Ahmed Aga, dis- 
Cipol al marelui arhitect Mimar Sinan, dar nu cred că are 

s-o întreacă în măreție pe cea care se va ridica în Dobrozea 
lingă mormiîntul lui Saltuk Dede. Pe urmă se vor construi 
moschei în fiecare tîrg din ţările valahe, fiindcă în Bugeao 
şi părţile tătăreşti de la Krîm nu-s prea întinse aşezările 
omeneşti. 

Destăinuirile vizirului {ai să-l îngrijoreze pe Graz- 
ziani, dacă nu-şi dădea seama de neputința unor asemenea 
înfăptuiri primejdioase pentru ţările române. Asta ar ti 
însemnat un paşalic la un loc cu tătarii, și cumplit ar fi 
fost ! Îşi zise încă o dată că erau plăsmuiri bolnave ale unei 
minţi înfierbîntate şi se hotárî să-i cînte în strună, să facă 
pe dracu-n patru spre a dobiîndi domnia Moldovei, că pe 
urmă avea el să destrame visurile de mărire ale vizirului 
de la Dunăre. 

De cum se coboriră pe uscat, la Măcin, apucară calea 
Babadagului călare, pe drumuri ce străbăteau păduri des- 
frunzite de iarnă, pînă ce deodată se desfăşură la picioarele 
lor o vale încîntătoare, cu un ghiol uriaș ce se pierdea în 
largul zării. Era, desigur, Razelmul, pe ale cărui ape plu- 
teau încoace şi încolo nenumărate caice, ca niște fluturi 
Minarete cu vîrfuri ascuţite și felurit colorate se înălțau 
spre albastrul cerului, dar din păcate încă era prea timpu- 
riu pentru izbucnirea verdelui crud al primăverii, și asta 
ştirbea oarecum din frumusețea locului. Totuși cînd şi cînd 
stoluri de păsări călătoare se îndreptau spre braţul Sfîn- 
tului Gheorghe, iar de acolo în delta Dunării. Se simțea 
în văzduh sfîrşitul iernii, ca-n fiecare an destul de curînd 
prin părțile Babadagului, loc pe care vizirul dorea să-l 
facă inima lumii musulmane din această parte a bătrinei 
Europe. îi întîmpinară ayanul și muftiul din Babadag, care 
pregătiseră o primire măreaţă stăpînului acestor meleaguri, 
Iskender-pașa. „De bună-seamă că se crede un Alexandru, 
al cărui nume if poartă !« își zise Grazziani, văzînd pohfala 
intrării lor în tîrg. Se îngrijora totodată la gindul că ar fi 
cu putinţă să fie şi el silit să-l întîmpine asemenea în tîr- 
gul Ieşilor, cînd acesta va fi cetatea lui de scaun. 

— Vezi tu, beyule, îi zise Iskender într-o zi. Aici îmi 
adun oastea spre a-l înfrunta pe leah şi după ce l-oi su- 
pune altcum sta-voi de vorbă cu ghiftuiţii dregători de la 


Stambul. 

__ Fi-va oare şi Lehia ţară supusă luminăţiei-tale ° 

— Poate că peste ani, nu zic ba! Pînă atunci însă, 
craiul leah va trebui să tremure de frica mea. Dar de ce 
mă spovedesc ţie, beyule ? Luat-ai cumva locul lui Kuciuk ? 

— Aş vrea, de-ar fi cu putinţă, însă doar în inima 
luminăţiei-tale şi nu altfel... 

— Numai de tine atîrnă, prietene ! Și ca dovadă a în- 
crederii din partea mea te poftesc să vii la divan cu căpe- 
teniile oastei mele, care este înșirată de la Isakqi la Mah- 
mudia. La un semn, se adună toată şi trece pe la 
Obluciţa peste Dunăre. Cu asemenea oșteni, lumea o 
cuprind ! | 

La sfatul poruncit de vizir se înfăţișară cu toţii în păr 
şi Grazziani putu să-şi dea seama că „vitejii“ pașei nu erau 
decît o adunătură de tilhari, cu gîndul numai la pradă şi 
cu nimio din umbra falnicilor oșteni de odinioară. N-aveau 
nici arme îndeajuns, iar cele pe care le văzu erau niște 
vechituri bune de speriat copiii. Află de asemenea despre 
0 „bandă a lui Pandele“, care-i hărţuia pretutindeni, fă- 
cîndu-le viaţa amară de cum se răzleţeau de grosul oștirii. 

— Cum de nu i-aţi nimicit pînă acum? se în- 
cruntă pașa. 

— Abia de-am izbutit să punem mîna pe doi dintre 
ei, chiar aici în Babadag, că de scăpau prin bălțile Tunei îi 
ocrotea şeitan făcîndu-i de nevăzut. 

— Să-i aduceți la mine să văd şi eu de cine vă spăi- 
miîntaţi voi, nevolnicilor ! se răsti Iskender-pașa. 

De bună-seamă tă acel Pandele, care-iabăga în răcori 
pe oştenii nebiruitului vizir, era vreun localnic valah, fiind 
bine ştiut că pe limba asta de pămînt, dintre Dunăre şi 
Mare, românii încă se mai găseau la ei acasă, cu toată asu- 
prirea turcească. Cei doi prinși, trîntiți legaţi-cobză la pi- * 
cioarele vizirului, erau uscăţivi și zdrenţăroşi, dar cu o 
neașteptată dirzenie în ochi. Deşi li se poruncise să rămînă 
cu faţa la pămînt, se sumeţiseră a-şi sălta capetele înfrun- 
tîindu-l pe paşă. 

___.— Vă bateţi joc de mine ? se răsti Iskender, privind 
imprejur. Oare aceştia să fie tilharii ce bagă în răcori oastea 


şi slugile mele ? 

19 — În slujba domniei — I 


— Aceştia, luminăţia-ta! răspunse careva cam 


fisticit. 

— Unde-i Pandele ? se răsti vizirul către prinşi. 

Oamenii se uitară la el, dar nu răgpunseră. 

— Nu vorbesc limba noastră ? 

— Cum de nu, slăvite stăpîn, au dovedit-o în atîtea 
rînduri cu faptele lor, răspunse ayanul însuși. 

— Atunci pentru ce nu răspundeţi, ticăloșilor ? răcnj 
paşa spre ei. 

Degeaba ! Prinşii se incăpăținau să tacă şi agta îl sco- 
tea pe Iskender din sărite. 

— Să vie Selim ! porunci el. Trebuie să aflați unde-i 
nemernicul de Pandele, ca să-l jupoi de viu, spre pilda 
tuturor! ` 
„__ Gealatul se ivi pe dată, însă nu putu să-şi arate mă- 
festria fiindcă interveni Grazziani, mai înainte ca Isken- 
der să-i spună ce trebuie să facă. 

— Dacă îmi este îngăduit, luminăţia-ta, aş. încerca și 
eu, cu vorbă bună, să scot cîte ceva de la ei, înfrîngindu- le 
cerbicia. De mi-i dai pe mînă, poate îi fac să spună unde-i 
faimoasa căpetenie. 

Vizirul se uită la el cam neîncrezător, dar îşi aminti 
de iscusința vorbirii mubașirului și încuviinţă, făcându-i 
chiar plăcere să vadă ce va ieși din asta. 

— Fie! ȚȚi-i încredinţez, dar de nu izbuteşti... 

— Este doar o încercare, slăvite vizir. Iar de voi da 
greş, Selim va face cele de cuviinţă. 

— Hai să fie cum zici, beyule. , 

— Dar poftesc să rămîn numai cu ei, fără martori și 
fără pază, aşa că poruncește să fie duşi la garda mea. 

Vizirul îneruntă din sprincene dar pînă la urmă încu- 
viinţă, poruncind să fie duși sub pază plină acolo unde 
eeruse mumbașşirul îinpărătesc. 

Înclinîndu-se în faţa lui Iskender-paşa, acesta ceru în- 
găduinţa să plece, ceilalți rămfnînd mai departe, să pună 
țara la cale. 

Procedind la cercetarea prinşilor, Grazziani porunci 
mai întîi să fie dezlegaţi și să li se aducă mincare bună și 
apă de băut, supraveghindu-i chiar el pe cei dpi, care se 
repeziră hămesiți asupra bucatelor. 

— V-a ţinut cam multă vreme flămînzi, nu-i aşa ? îi 
întrebă cu blîndeţe în glas. . T ei 

Cei doi săltară capetele deodată, privindu-l cu uimire 
şi oprindu-se din mestecat. | _ | . | 

— De mine să nu vă temeţi, că și eu sînt creștin, ca: 
voi, ba chiar şi român. | 

— Atunci pentru ce vorbeşti limba lor spurcată ? 

Întrebarea îi fu pusă pe românește iar morlacul 
ințelese, însă parcă îi stătea un nod în gitlej, căci n-avea 
deprinderea vorbirii în această limbă. 

— Noi am priceput ce-ai vorbit cu păginul, dar să ştii 
că n-ai să scoţi nimic de la noi, chiar de încerci să ne amă- 
geşti cu duhul blindeţii! îl preveni, pe turceşte, celălalt. _ 

— Oameni buni ! Vă vorbesc în limba turcului întru- 
cît văd că și voi aţi deprins-o și ne putem înțelege. Asta 
nu înseamnă însă că nu sînt de acelasi neam cu voi, doar 
că m-am născut prin părtile sirbești şi am crescut printre 
străini și încă nu mă descurc româneşte. Ca un creștin ce 
sînt, vă jur pe rănile Mintuitorului ! termină el făcîndu-şi 
cruce. 

Știind că musulmanii nu și-ar fi făcut semnul acela 
„spurcat“ pentru nimic în lume, prinşii părură a se in- 
dupleca, dar rămaseră tăcuți, cu priviri cînd mirate, cînd 
iscoditoare. 

„— Vă înţeleg, nu aveţi încredere în mine, dar uite că 
eu am în voi! Pe cit îmi va sta în putinţă, voi încerca să 
vă scap viața, dar să nu ieşiţi din cuvîntul meu. Pașa vă 
cere să spuneţi unde se ascunde Pândele... Ei bine! Nu 
ştiţi vreun cotlon al bălților, unde să-i cărați după voi pe 
oșteni, pînă li se face lehamite ? . - 

— Păi nu tot acolo ajungem, cînd or vedea că am 
mințit ? rupse tăcerea uscăţivul. 

= Oricum şi-au pus în gînd să vă omoare. Dacă faceți 
ce va Spun, scăpați barem de chinuri, dar poate că dind 
peste Pandele aveţi noroc să fugiţi de el 

— Ce ne ceri în schimb ? 

— Să intraţi în slujba mea! 

— Dar cine eşti ? 

____— Gaşpar Grazziani ! Doar atita să ţineţi minte, iar 
eind veţi auzi că-mi chem oamenii, să alergaţi cei dintii şi 
veți afla atunci ce vreau de la voi... 

Robii rămaseră cu gura căscată, crezind că nu price- 
puseră ce poftea acest străin ciudat. 

— Pînă atunci ce să facem ? întrebă tot cel slab. 

— De izbutesc să vă scap, faceţi ce vă poftește inima, 
ca şi pînă acuma. 

— Să ucidem păgini ? 

— De ce nu?! LE 

A doua zi, spre seară, Grazziani se înfățișă pașei cu 
robii încredinţaţi, dar aceștia, acum sătui şi odihniţi, parcă 
aveau alte chipuri. 

— Doar nu vrei a spune.că ai izbutit? îl întimpină 
Iskender. - 

— Ba cred că da! 

— Au mărturisit ? 

— Totul, ori aproape ! 

— Şi ştii unde se ascunde Pandele ? ! 

— Trimite-i cu oșteni după ei și au să ţi-l dea prins. 
Se înţelege că pe.ei trebuie să-i legaţi, de formă, ca să nu 
bănuiască Pandele vreo vînzare, dar să se poată dezlega 
la nevoie şi să pună mîna pe tîlhar. 

— Mare mirare! Am auzit eu că și în Oraşul de Aur 
făcut-ai minuni numai cu vorba goală, dar, să-ţi spun 
drept, n-am crezut. i 

— Slăvite stăpiîn, te încredinţez că eu cînd mă leg la 

treabă n-o las neisprăvită. 

— Îmi placi, beyule! Du-te fără grijă la Poartă, că 
vei căpăta firmanul. i 

— Într- adevăr nu mai e timp de zăbavă, mărite vizir, 
cu toate că rău îmi pare să mă desprind de aici. Iar de te 
învoieşti, pînă la Isakci m-or însoţi chiar oștenii ce vor păzi 
pe tilharii cercetaţi de mine, căci pe acolo se ank si 
Pandele 

— Ziceam să-ți dau oșteni. de vază, cum se cuvine. 

— Ba aş pofti să plec cit mai nebăgat în seamă, că 
mişună iscoadele chiar și la curtea luminăţiei-tale și nu aş 
dori să afle şi neprietenii pe unde îmi vor călca paşii. Am 
pătimit îndeajuns pînă acuma.. > 

— Fie, prietene, după cum ţi-i voia! zîmbi Iskender 
întinzînd mîna spre a-i fi sărutată, ca semn de mare încre- 
dere. Mergi cu bine, dai scrisorile cum te-am povăţuit şi 
domn te întorci, cu sprijinul lui Alah atotputernicul ! 

— Dar nu fără bunăvoința luminăţiei-tale ! se lingușşi 
Grazziani îngenunchind la picioarele lui, în timp ce îşi 
:ura în gînd că va şterge asemenea umilire, punîndu-l pe 
smintitul vizir să-i sărute tălpile, drept răzbunare, dar pînă 
atunci mai avea de îndurat multe înjosiri, o ştia prea bine. 

Patru beșlii socotise mubaşirul că ar fi fost îndeajuns 
pentru a da de urma lui Pandele, căci după cum, chipurile, 
îi mărturisiseră cei doi prinşi, căpetenia lor nu se ascundea 
niciodată cu mai mult de un fîrtat. Oricum, călăreţii îl vor 
însoţi la Isaccea, de unde vor cere și pedestrași ca să îm- 
presoare ascunzătoarea, aflată prin stufăriş. Fiind încă 
uscată din iarnă, trestia avea să ardă, de nu s-ar fi dut 
prinşi nemernicii de tilhari, și i-ar fi prăjit ca pe şoareci. 
Lui Iskender-paşa planul i se păruse grozav “şi îl încuviin- 
tase pe dată, trimiţind ca atare şi poruncă la Isaccea. 

Două zile le-a luat drumul pînă către colinele ce stră- 
juiau Dunărea dinspre miazăzi, căci au mai făcut ceva ocol, 
„în căutarea caselor de taină ale lui Pandele“. Către seara 
celei de-a: doua, încă mai aveau de străbătut o bună bucată 
de drum, aşa că mubașirul împărătesc porunci popas. După 
rînduita rugăciune de seară beșliii întinseră două corturi, 
într-unul avînd să doarmă luminătia-sa Gașpar-bey singur, 
iar în celălalt ei patru laolaltă, robii fiind lăsați ca de obi- 
cei afară, legaţi de cîte un copac, prin preajma cortului 
călăreţilor. 

Fusese o zi răcoroasă, ba mai trăsese şi o bună ploaie 
şi de mirare fu că un oștean aruncă o pătură peste cei doi 
valahi, legaţi unul de celălalt ca să nu poată fugi. Nori 
negri, cu înfățișări de balaur, treceau grej pe cer şi doar 
din cînd în cînd lăsau să se strecoare licăritul unei stele 
spre adormitul pămînt. Undeva în depărtare, poate pe ma- 
lurile Dunării, se auzea lătratul vulpii. Într-un tirziu, 
Grazziani se ridică în capul oaselor şi ieşi pe furiş din 
cort, îndreptîindu-se către copacul de care erau legaţi cei 
doi, îngrijoraţi că a doua zi aveau să ajungă la Isaccea și 
nici vorbă ca străinul acela ciudat să-i sloboadă. Acuma se 
Ivise lîngă ei şi în tăcere le tăie legăturile cu spada, după 
care se întoarse iarăşi în cort, fără să-l simtă careva. Ră- 
mase mai departe îngîndurat, căci nu-i venea nicicum som- 
nul, cînd auzi pe cineva tuşind la intrarea_în cortul său. 
Puse mîna pe spadă și sări în picioare. 

— Cine-i ? întrebă el. 

— Noi, măria-ta ! auzi vocea unuia dintre prinşi. 

leşi pe dată, mirîndu-se că nu se mai sfiau să vor- 
bească cu glas tare, fără teamă. 

— Fii pe pace, măria-ta, că nu mai aud ei nimic. 

— Ce trăznaie aţi făcut ?! 

— Nimic! Doar că le-am sucit olecuţă gitlejul. 

— La toţi? Aţi înnebunit ? 

— Păi, dacă n-am avut barem un hanger, i-am gîtuit 
Acuma, că ai rămas fără strajă, socoteam că nu te-i supăra 
dacă i-om ţine noi locul. Tot ai zis că sîntem în slujba lu- 
minăţiei-tale ! ! 

— Iskender-paşa are să ir boz cînd o afla de is- 
pravă . 

— Unde nu dă Dumnezeu ! Teamă mi-e că are să dea 
iarăşi vina pe sărmanul Pandele, dar de data asta n-ar 
greşi. 

— Nu pricep ce vrei să spui. 

— El îi Anghel, iar eu Pandele! Și să mai ştii, înăl- 
țimea-ta, că noi nu sîntem tîlhari, ci oamenii ăstor meleaguri. 
pe care ne ducem zilele din moşi-strămoşii noştri. Nu-i su- 
ferim pe cei ce vor a ne stăpiîni și ne luptăm cu ei, după 
puterile noastre. 


GROFOAICA DE LA MICOȘLACA 


Florea Nicoară încremenise cu ochii la Mihai, nemai- 
putînd scoate o vorbă. În cele din urmă se văzură nevoiţi 
să plece, mîhniţi că nu izbutiseră să-l prindă pe hoț. 

— N-aş putea jura dacă nu cumva chiar dumnealui, 
cimstitul gospodar, va fi fost cumpărătorul cailor. Și cînd 
te gîndeşși cit de binevoitor se arăta... 

— No, atunci fain ne-o mai prostit! rise Florea. Nu 
te mînia, frate dragă, că pune-vom noi mina pe ei cîndva. 
Ne-om înturna aici, că doar Bălgradu nu-i departe de 
Ciunga, să ne vedem odată acasă ! 

Nu mai zăboviră în cetatea de scaun a Ardealului, ci 
de cum se iviră zorile se puseră pe drum. ba monastirea 
din Teiuş făcură cel dintii popas şi astfel putură afla că, 
numai cu o zi înainte, trecuse pe acolo un drumeţ care 
vîinduse o spadă lui pater Antonio, superiorul călugărilor. 
Pe dată se înfăţișară la el şi acesta bucuros le-o arătă, iar 
Mihai își dădu seama că era a lui. 

— Zicea c-ar fi dobiîndit-o în luptă de la un vrăjmaş, 
spuse pater Antonio. De altfel mai avea una. 

— No, a mea o fost, mă rog frumos! sări Florea de 
parcă s-ar fi bucurat de asemenea veste. 

Călugărul se învoi să le-o dea înapoi, fără a pretinde 
răscumpărare, întrucît Florea era nepotul baciului Marian, 
care trecea mereu pe la el, şi la dus şi la întors. Avea să-i 
dea bătrînul banii, nu rămînea de pagubă, căci el o cumpă- 
rase numai să-l ajute pe călător. 

— Mulţam dom'părinte, zise Florea. Batăr mergem "în 
sat doi feciori și-o spadă ... f 

— Firesc ar fi fost să fi dus fiecare cîte două, de ve- 
neați de la bătaie, dar aşa nu-i nici o ruşiae, îi încurajă 
starețul. i 

De cum trecură de Aiud nu mai dădură de urma omu- 
leţului acela cu glas subţirel, dar nici în oraş nu aflară de 
trecerea lui. 

— O fi trecut Murăşu în ceea parte şi s-o fi dus 
pe sate. Lasă-l în plata Domnului ! făcu a lkhamite Florea. 

Ajunseră și prin locuri de tristă pomenire, la Mirăslău, 
unde se mai găseau şi atunci, pe locul bătăliei, urme de 
ciolane albite, ba şi cîte vreo sabie ruginită. Amîndoi își 
făcură cruce, cum era în obiceiul localnicilor, semn de cin- 
stire adusă mortilor de atunci. 

— De n-ar fi fost vinzare ... gîndi cu glas tare Mihai. 

— Vezi-bine că numai asta, încuviinţă Florea. Altcum, 
cine l-ar fi putut dobori pe Viteaz ? 

După cotitura Mureșului din dreptul Mirăslăului, tre- 
cură de cealaltă parte a apei şi, pe la Cistei, ajunseră în 
Ciunga. Casa lui badea Gligor Nicoară era aşezată pe dealul 

de către Uioara şi se vedea că eră gospodărie de om în- 
stărit, neamul lor fiind vestit prin împrejurimi. Erau si 
neguţători şi oieri şi ciocănași la ocnele de sare din Uioara, 
dar mai cu seamă erau țărani. 

Cei doi feciori fură întîmpinaţi cu mare bucurie, ba 
cu o întrebare, ba cu o gură de jinars, căci fiind duminică 
întreg satul era strîns la hora din faţa bisericii. 

— Asta-i Sînefta ! Fata celui de mi-o dat banii la Băl- 
grad, se fuduli Florea cu o codană rumenă în obraz şi fru- 
moasă-foc. Mi-i verișoară dulce ! 

Mihai rămase încremenit cu privirea asupra fetei, ne- 
venindu-i a crede că era făptură omenească şi nu o zînă. 

— Ai văzut? continuă Florea. Ți-am spus eu că la 
Ciunga îi mai bine ca oriunde pe lumea asta ? 

— Păi, cum să pleci şi să laşi asemenea mîndreţe de 
fete ce sînt pe la voi? Nici nu ştii la care să-ţi opreşti 
ochii ! 

Două zile mai apoi se ivi în sat şi Marcu, după ce 
bătuse cam vreo două luni drumul de la Sătmar pină în 
valea Mureșului. În drum se abătuse şi pe la Gorăslău și 
prin alte locuri legate de răsposatul Mihai-vodă cel Viteaz, 
încercînd a da de mormîntul mucenicului, dar zadarnic. 
„N-au îngăduit nici să-i însemne gropniţa, batăr cu o cruce 
de lemn, mînce-i zmeii să-i mînce !“ îi spusese cu obidă 
un moţ pe care-l întîlnise în capul drumului spre Cîm- 
peni. Plecase mîngfindu-se cu gîndul că de va ajunge Gaș- 
par domn și la Bălgrad vor cerceta palmă cu palmă pînă 
aveau să dea peste Viteaz și cu cinste să-l î îngroape în inima 
țării celei mari şi unite... După cum mai avea de plătit o 
datorie de inimă şi meşterului Zahorec din Praga, că nici 
asta nu se uita cu uşurinţă. 

De cum pătrunse. în curtea lui badea Gligor Nicoară 
cu vestea cea bună că venea din partea lui Amosie, cu toții 
se veseliră a pe 

— Chiar l-ai văzut cu ochii domniei-tale pe tetea ? 
întrebă Florea, deşi el ştia prea bine că trăiește 

— Ba chiar am şi luptat impreună, ba şi în temniță 
tot laolaltă am fost și pînă în ziua plecării. 

— Tăt aşa fecior frumos îi ? iscodi şi bătrînul! cu lac- 
rimi în colțul ochilor. i 

— Nu ştiu cum va fi fost cîndva, dar că mai întorc 
capetele după el toate fetele, asta încă-i drept ! 

— Dar măria-sa ? vru să afle şi Mihai. 

— Bărbat în virtute, măcar că i-o cărunţit barba. Nu 
cumva te bate gîndul să mergi la el în oaste? 

— Întocmai ! Cu toată inima am purces la drum şi 
iată-mă-s ajuns în satul acesta, dar multă cale mai-am a 
străbate.. 

Ce-i drept, de cînd o văzuse pe Sînefta nu se mai zo- 
rea către Sătmar. Nici nu apucase să schimbe cu ea vorbă, 
că fata numai era de găsit. Nu cutezase să întrebe de ea 
acasă, căci nădăjduia s-o întilnească pe uliţă, ori la apă la 
izvor, dar nici urmă de ea. Îl bătea gîndul să nu se fi în- 
timplat vreo nenorocire şi s-o fi înghiţi Mureşul, că de turci 
ori tătari nu putea fi vorba, ca pe la ei, pe dincolo de munţi. 

Prin sat începu a se vintura zvonul despre lipsa Sînef- 
tei și astfel toată lumea era îngrijorată de soarta ei. Oa- 
meni tocmiţi anume de badea Marian răscoleau apa, pînă 
către Mirăslău, dar degeaba. 

— Doar ştiu eu bine că Siînefta nu mergea la Murăş ! 
zise Florea, care părea înspăimîntat și el. 

— Uneori grofoaica de la Micoșlaca le mai chema pe 
fete la clacă şi cîte una mai zăbovea la curte o zi ori două, 
dar Sînefta nu avea obiceiul, neîngăduindu-i Mărian, că 
doar nu erau slugile baroanei, zise domol baciu Gligor 
Nicoară. 

— Departe-i Micoşlaca ? întrebă Marcu tresărind.. 

— Dincolo de dealul ce-l vezi, către Murăş, îi arătă 
Florea. 

— Nu Mikeș îi cheamă pe baronii de acolo ? 

— Ba da! zise bătrînul. De la ei se trage şi numele 
satului, măcar că-s numai români acolo. 

— Și cum se numește grofoaica ? 

— Dar cine mai ştie? De-mi aduc bine aminte, 
parcă... Berta, ori... Tereza, că de bătrină-ce-i, va fi 
uitat şi ea ! Noi îi zicem grofoaica şi atît. | 

— Eu credeam că-i zice ua, bîigui Marcu dezamă- 
git. Și mai ştiam că e tînără. 

— No, aia-i nepoata. se băgă Florea. Și e chiar 
frumoasă, dar să ştii că nu le întrece pe Sinefta, Melintia, 

Maria, ori pe multe altele de la noi din sat. Uite, Mihai, 
că-i străin de aici, poate să spună ce fete avem la Ciunga.! 

— AȘa-i ! încuviinţă acesta. 

— Aşa o fi, dar mie mi-a plăcut Iulia și aş pofti să 
ne şi însoțim. 

— Cu o grofoaică ?! se mirară deodată şi Gligor 
şi Florea. 

— De ce nu? Doar şi eu mi-s fecior de cnez, iar la 
curtea lui Gaşpar-vodă voi fi vel-spătar ! 

Cu toţii începură a-l privi cu alți ochi, nemaiștiind ce 
să creadă, fiindcă nu li se păruse a fi un domn aşa de 
mare. „Doar nu s-o fi bolunzit la eap !“ îşi zise baciu Gligor. 

Marcu îşi aminti că la fel păţise cu jupîn Dumitru şi 
pe loc încercă s-o schimbe : 

— Oricum, dacă ajung la Micoșlaca, dau şi de Siînefta. 
Am să poruncesc să se răscoale şi apele şi pădurile... ori 
nu vă vine a crede? se opri iarăși, văzindu-i des- 


cumpăniţi. 

— Ba credem, cum să nu, domnia-ta ! ir ea bătr!- 
nul. Numai că te socoteam d-ai noştri şi... noi cu 
domnii... 


—: Baciule Gligor, acuma pricep eu ee vreți a spune 
. Dar eu mi-s domn făeut cu spada şi sîngele meu! Ca 

oștean de rînd am luptat la Cornu lui Sas și abia la Tătă- 
rani m-a făcut Vodă căpitan. Apoi... n-am mai apucat să 
rămînem, nici el şi nici eu. Pot zice eă mi-s asemenea lui 
Amosie, care tot căpitan îi! Cât despre avere, avem şi noi 
ə bucată de pămînt, la Borlova, poate cît ai şi dumeata. 

Ceilalţi se mai luminaseră la faţă şi îi dădură dreptate 
că nu era străin de lumea lor, numai că ţinea să se însoare 
eu o grofoaică, şi asta nu puteau pricepe eiunganii. Dar 
Marcu îi luă acum din scurt, nemailăsîndu-le chip de 
împotrivire. ` 

—— Uite că se lasă moaptea! Mergem degrabă într- 
acolo şi vedem îndată ce-i şi cu Sînefta şi cu Julia... 
Haideţi ! 

— No, eu m-oi trage la culcare, eă s-o dus vremea 
cind băteam noaptea ulițele după fete, dar margă tinerii ! 

Florea chibzui dacă să-l însoțească pe năstruşnicul 
oaspete ce se dădea firtat cu Amosie dar zice că s-ar în- 
sura cu nepoata grofoaicei de la Micoslaca, ori de n-ar fi fost 

mai bine să-i spună că pe la ei umbla zvonul că Mike- 
soaia cea tinără va faee nuntă cu Teleki Imre, groful de la 
Uioara... Nu cuteză însă, şi astfel cei trei tineri se porniră 

Tăiau la trap pe calea cea mai scurtă spre a nu mai 
trece prin Cistei, iar cînd încetiniră Florea încercă să-l 
spună : 

— De multe ori vine pe la Micoşlaca grofoaica de la 
Galda, care-i tare prietenă cu domnii cei mari de la 
Bălgrad . . 

— Nu prea am fost eu pe placul contesei de la 
Galda... Agnes, așa o cheamă, dar Iulia mă iubeşte, o să 
vedeți ! 

Satele erau apropiate și Florea nu mai apucă să-i 
pomenească şi de groiul de da Uioara, că se trezise drept 
în faţa porţilor conaeului familiei Mikes. Cum trecuse de 
multişor vremea cinei, bătăile în poartă şi larma făcută de 
Marcu nu fură pe plaeul celor de la curte. 

— Dacă aţi beut, ficiori, de ce nu vă duceţi la culcare 
şi umblaţi techerghei pe la casele oamenilor ? îi dojeni 
paznicul. Tot după Siînefta aţi venit ? întrebă el văzîndurl 
pe Florea. 

— Deschide poarta! se răsti Marcu pe ungureşte 
Acasă-i Iulia ? 

— Îndată, înălțimea-ta! se zori portarul crezînd să 
s-a înşelat şi n-a văzut bine ee oaspete de seamă piease 
Poftizi, se ploconi el. Din pricina întunecimii... 

Marcu însă nu-i dădu răgaz şi nemaibăgindu-l în 
seamă începu a răcni de parcă s-ar fi aflat în satul lui, la 
vreo drăguță : ` 

— Iulia! Sînt eu, Marcu! Am venit, draga mea! 

În pragul casei se ivi o bătrînă doamnă, însoțită de o 
slujitoare şi sprijinindu-se într-un toiegel de abanos 
Marcu bănui a fi mătuşa [Iuliei şi se înclină. 

— Sărut-mîna, doamnă baroană! Sînt căpitanul 
Iancovici şi o caut pe nepoata dumneavoastră, Iulia. 

— Păi aşa se vine, tinere domn, ori cine vei fi fiind ? 
La vreme de noapte şi cu asemenea strigăte, să bagi spaima 
in oamenii cumsecade? Eşti nobil şi nu cunoşti buna- 
cuviinţă ! îl dojeni bătrîna, pocnind mereu cu toiagul în 
Pămînt. 

Dacă ar fi vărsat careva o găleată cu apă rece peste 
capul bănățeanului, nu s-ar fi simțit mai înfrigurat. Se 
mira că nu se arată Iulia, care l-ar fi auzit, de bună-seamă, 
dacă era acasă. Zgripţuroaica nu putea să-i fie piedică și 
iute ar fi dat-o în lături, dar se gîndi că o asemenea pur- 
tare ar fi avut urmări neplăcute. Tocmai atunci în spatele 
baroanei se ivi și ființa așteptată. Marcu nu mai ținu seama 
decît de marea lui dragoste și, trecînd pe lîngă babă, 
ingenunche în fața fetei. i 

— Iulia, scumpa mea! În sfîrşit, te-am găsit! si 
apucîndu-i mîinile į le acoperi de sărutări. 
= Florea şi Mihai rămaseră în umbră şi se uitau mirati 
la cele ce se petreceau sub ochii lor, nepricepînd ungu- 
reşte. Oricum se cam îngrijorau, căci întîlnirea nu se 
petrecea după cum se așteptase Marcu: Ba, după cum se 
răstea baroana, părea că-l ceartă cu asprime, iar cea tînără 
se uita la el de parcă ar fi strins-o o botină. 

— Ce poftești ? catadicsi să-l întrebe. 

— Să mă fi schimbat oare într-atîta, încit să nu må 
mai cunoşti ? 

— Aaa! domnia-ta ești ?... da... îmi aduc aminte 
că Marcu te cheamă, de nu mă-nșel. Și întorcindu-se spre 
bătrină : Ne-am cunoscut împreună cu Agnes, undeva pe 
la Arad, de mai ţin bine minte... Dar poftește în casă, 
domnule căpitan ! îl, îmbie cu vădită răceală. 

— Chiar de vă cunoașteţi, nu se cade să vină așa la 
o.casă de nobili, de parcă s-ar fi aflat, să-mi fie cu iertare, 
la vreo locandă din cine ştie ce oraș. Poftește, tinere, iar 
slugile domniei-tale să meargă la cuhne. 

Marcu însă rămase mut, ca lovit în moalele capului. 
Mai întîi, nu ştia ce să creadă de purtarea fetei, că doar 
abia trecuseră cîteva luni de cînd își jurau să nu se mai 
despartă niciodată ! Îi dădu însă prin minte că se ferea 
de babă și nu voia să se dea de gol... „Asta era!“ se lu- 
mină el deodată. Ce aveau să zică tovarășii lui de afară, 
luați drept slugi, nu-i mai păsa, ba se chiar bucura că nu 
pricepuseră nimic, așa că se apropie de ei și le spuse: 

— Îi ceva bai, că fata se teme de bătrină. Nu vă fie 
cu supărare, dar mergeţi acasă și înturnați-vă mîine, că 
pînă atunci aflu eu despre ce-i vorba. 

Cind Iulia află că cei doi tineri plecaseră, un nor îi 
adumbri obrazul, însă Marcu n-a băgat de seamă. 

— Eu mă voi duce la culcăre, tinere domn, și nădăj- 
duiese să nu se mai întîmple altă dată, zise bătrina întor- 
cîndu-le spatele. 

Marcu o salută înclinînăd capul, fără a scoate vreo 
vorbă. În sinea lui se bucura, pe deplin încredințat că, 
îndată ce vor rămîne singuri, Julia avea să-și ceară iertare 
pentru purtarea ei de pînă atunci. Nici pomeneală însă, 
căci tînăra grofoaică rămase și pe mai departe la fel de 
rece. 

— Am înţeles că nu trebuie să ne dăm în vileag, 
deocamdată, cu toate că miine va trebui să ne mărturisim 
dragostea în fața tuturor. Însă mi-a fost atît de dor de 
tine, încît nu m-am mai putut ţine și am dat năvală ca un 
tătar, de cum am aflat... 

— Bine, bine ! i-o reteză sec Iulia. Acuma rogu-te să 
mergi la culcare, și dimineaţă om mai sta de vorbă! 

— Nu pricep... eu am venit atîta cale să mă culc de 
cum te-am văzut? !.,. doar dacă ne culcăm împreună! 

— Te poftesc să fii cuviincios! Ți-am spus că miine 
vom sta de vorbă. Ce mai vrei ?: 

~ — Nu pleca! întinse mîinile, ca după o fantomă. 

Nu-i venea a crede că era părăsit cu- atita cruzime şi 
abia se urni din loc, spre a urma pe slujnicuța ce-l poftea 
să-i arate odaia de odihnă... Fu cît pe ce să se repeadă 
în curte şi, sărind în șa, să gonească unde o vedea cu ochii. 
Se răzgîndi însă, neputind să-și închipuie că Iulia n-avea 
să vină pe furiș, ca să nu afle nici măcar gervitorii. „Cine 
stie ce ochi iscoditori o pîndesc pe biata fată!“ îşi zise, 
mingiindu-se cu gîndul că, oricum, a doua zi se vor lămuri 
multe. Nici nu băgă de seamă că încăperea unde fusese 
poftit avea doar un pat, o masă şi un scaun, iar la ferestre 
zăbrele groase de fier, aşa cum se obişnuia pe la unele 
case, spre a fi apărate de răufăcători. Se învirti o vreme ca 
un leu în cușcă, apoi, pierzindu-și răbdarea, scoase capul 
pe coridorul scufundat în beznă. „Vine cînd s-or culca 
toți !“ se linişti el scoțindu-și cingătoarea şi spada şi aşe- 
zîndu-le pe scaun, ba își dădu jos și conţăşul, spre a fi mai 
sprinten cînd avea s-o cuprindă în braţe. 

S-a frămîntat aşa toată noaptea, uneori părindu-i-se 
a fi auzit paşi furișaţi prin dreptul ușii, ba într-o vreme 
desluși un tropot de cal, dar nu se îngrijoră, gindindu-se 
că poate cei doi tineri vor fi plecat abia atunci, după ce 
vor mai fi întrebat ceva de Sinefta. În cele din urmă se-n- 
tinse în pat, îmbrăcat cum era, cu mîinile sub cap, şi căzu 
intr-un somn adînc. Cînd se trezi, lac de sudoare, văzînd 
că zadarnică îi fusese așteptarea se mînie și dădu să plece. 
Atunci băgă de seamă că scaunul pe care aruncase cingă- 
toarea şi spada nu mai era, doar contăşul rămăsese pe masă. 
Se repezi la ușă, însă aceasta era bine zăvorită pe dinafară. 
Bătu cu pumnii, răcni furios, ba se și opinti nădăjduind 
s-o spargă, dar în van. „Ce va să însemne asta ?“ se întrebă 
eu glas tare. „Nu cumva sint prins?! Așadar puicuţa se 
dovedeşte mai șerpoaică decit prietena ei Agnes... Cu 
miinile mele am să-i sucesc gitul, nemernica !“ îşi făgădui 
él și se apucă să zguduie zăbrelele, strigind după ajutor. 
- Zadarnic însă, fiindcă nimeni nu trecea pe la fereastra odăii 
lui, aşezată undeva în spatele conacului. Își dădu cu pumnii 
în cap, căindu-se că nu se dusese aseară cu băieţii şi să se 
fi întors pe lumină să-i ceară socoteală. Prea se încrezuse în 
dragostea muierească, nesocotind poveţele lui Gašpar de a 
se lăsa de patima lui pentru Iulia, dar acum era prea tîrziu. 

Către amiază i se făcu foame și mai cu seamă sete, 
însă nimeni nu venea să-l cerceteze dacă avea trebuinţă 
de ceva. „Apă!... Vreau apă !“ răcni el. Avea de gînd să 
se năpustească” asupra aducătorului, îndată ce s-ar fi 
crăpat ușa, şi se aşeză la pindă. Nu se putea să nu se 
arate careva, căci și celor mai ticăloși ucigași li se dădea 
de mincat şi de băut, chiar de-ar fi fost hărăziţi ștrean- 
gului. Trecu astfel întreaga zi fără să vadă chip omenese 
și iarăși zadarnic sudui și blestemă, pînă tirziu în noapte 

Frînt de osteneală, fu doborit de somn și cînd deschise 
ochii nici nu-și mai dădu seama de era dimineaţa ori 
miezul zilei. Nici de astă-dată nu se ivi nimeni, cu toate 
că strigase atit cît îl mai ţineau puterile. I se usca cerul 
gurii şi își simțea buzele crăpate. „Are să mă ucidă prin 
însetare“, îi trecu prin minte și se înfioră. Începu să-i 
scadă și înverșunarea, ba chiar i-ar fi mulţumit celui ce 

i-ar fi adus un strop. Spre seara celei de-a doua zile capul 
incepu a-i vijii și toată odaia se învirtea cu el, încît abia 
izbuti să se mai aşeze în pat, fără să-i mai pese de nimi: 
și fără a se mai gîndi la ceva, aşteptindu-si moartea 

Nu putea şti cîtă vreme zăcuse în starea accea, poate 
o zi, poate mai mult, simțea numai că cineva îi umezea 
buzele cu un ştergar muiat în apă, abia izbutind să sugă 
seva dătătoare de viaţă. Apoi zări ca pain ceaţă o femeie 
aşezată în' preajma lui și în cele din urmă pricepu că din 
porunca ei era îngrijit. Dar nu era Iulia, ci... Agnes! 

